Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
a976ebca-80b5-4d99-a2a1-ddc584792cc9	ក្រសួងសុខាភិបាលណែនាំឱ្យពលរដ្ឋថែរក្សាសុខភាពស្របពេលអាកាសធាតុចុះត្រជាក់	ក្រសួងសុខាភិបាលជំរុញឱ្យពលរដ្ឋទូទៅប្រុងប្រយ័ត្នបន្ថែមចំពោះបញ្ហាសុខភាព ជាពិសេសទារក កុមារ និងមនុស្សមានវ័យចំណាស់ ហើយអ្នកដែលមានជំងឺទឹកនោមផ្អែម និងជំងឺបេះដួង ត្រូវអនុវត្តវិធីការពារសុខភាព ស្របពេលអាកាសធាតុបានប្រែប្រួលចុះត្រជាក់។ ក្រសួងសុខាភិបាល ក៏បានបង្ហាញវិធីសាស្ត្រមួយចំនួនដើម្បីការពារសុខភាពនៅក្នុងរដូវរងាដែរ។ ទារក កុមារ និងមនុស្សមានវ័យចំណាស់ ងាយនឹងមានជំងឺបណ្ដាលមកពីអាកាសធាតុត្រជាក់ ហើយទារកនឹងបាត់បង់កម្ដៅរាងកាយរហ័សជាងមនុស្សធំ។ ក្រសួងសុខាភិបាលបញ្ជាក់ថា មនុស្សមានវ័យចំណាស់ ជាញឹកញាប់ មានកម្ដៅរាងកាយតិច ដោយសារតែការរំលាយអាហារក្នុងរាងកាយយឺត និងសកម្មភាពរាងកាយមានតិច ឬចុះថយ ដែលអាចធ្វើឱ្យសីតុណ្ហភាពក្នុងរាងកាយថយចុះជាងធម្មតា។ មនុស្សវ័យចំណាស់ ងាយនឹងមានគ្រោះថ្នាក់ដល់អាយុជីវិត ដោយសារតែការឆ្លើយតបយឺតរបស់រាងកាយជាមួយភាពត្រជាក់ ជាពិសេសអ្នកមានជំងឺទឹកនោមផ្អែម និងជំងឺបេះដូង។ ក្រសួងសុខាភិបាល បន្តថា រីឯទារកអាយុតិចជាងមួយឆ្នាំ មិនគួរឱ្យដេកនៅក្នុងបន្ទប់ត្រជាក់ទេ។ គួរផ្ដល់សម្លៀកបំពាក់ដែលកក់ក្ដៅ និងដណ្ដប់ភួយសម្រាប់ទារកឱ្យបានត្រឹមត្រូវ ដើម្បីរក្សាសីតុណ្ហភាពឱ្យបានកក់ក្ដៅ ទាំងខ្លួនប្រាណ និងបន្ទប់របស់ទារក។ សេចក្ដីណែនាំជូនសាធារណជនទូទៅរបស់ក្រសួងសុខាភិបាល ធ្វើឡើងនៅថ្ងៃទី២៩ ខែធ្នូ បានអះអាងថា ក្នុងការប្រុងប្រយ័ត្នការពារសុខភាពនៅអំឡុងពេលអាកាសធាតុចុះត្រជាក់ កុមារ និងមនុស្សមានវ័យចំណាស់ គួរតែស្លៀកពាក់ឱ្យបានច្រើនជាន់ ឬក្រាស់ៗ ដើម្បីរក្សាភាពកក់ក្ដៅក្នុងខ្លួន ហើយចៀសវាងការស្លៀកពាក់តឹង ព្រោះអាចរំខានដល់ចរាចរណ៍ឈាមក្នុងរាងកាយ និងបណ្ដាលឱ្យបាត់បង់កម្ដៅរាងកាយ។ កុមារ និងមនុស្សមានវ័យចំណាស់ គួរពាក់មួក និងស្រោមជើងនៅពេលចេញទៅខាងក្រៅ ដើម្បីរក្សាកម្ដៅក្នុងរាងកាយដែលអាចបាត់បង់តាមរយៈដៃ ក្បាល និងជើង។ ម្យ៉ាងវិញទៀត ត្រូវពិសាទឹកឱ្យបានញឹកញាប់ ដើម្បីចៀសវាងការបាត់បង់ជាតិទឹកនៅពេលសរីរាង្គខិតខំទប់ទល់ទៅនឹងភាពត្រជាក់។ ជាមួយគ្នានោះ ក្រសួងសុខាភិបាល ក៏បានណែនាំឱ្យពលរដ្ឋទូទៅ ត្រូវស្លៀកពាក់ខោអាវក្រាស់ៗ រុំកនឹងកន្សែង ពាក់មួកនិងស្រោមដៃ និងស្វែងរកការព្យាបាលនៅគ្រឹះស្ថានសុខាភិបាល ប្រសិនបើមានរោគសញ្ញាពិបាកដកដង្ហើម គ្រុនក្ដៅ ក្អក ឈឺក និងឈឺសាច់ដុំ ឬមានបញ្ហាសុខភាពផ្សេងទៀត។ ចំណែកពលរដ្ឋដែលមានសុខភាពល្អវិញ ប្រសិនបើគិតថា មានជំងឺផ្ដាសាយ ឬមិនស្រួលខ្លួន គួរពន្យារផែនការធ្វើដំណើរ រហូតដល់មានសភាពស្រួលបួល យ៉ាងហោចណាស់ ២៤ម៉ោង ក្រោយពីមានស្ថានភាពមិនស្រួលខ្លួន ហើយមិនត្រូវប្រើប្រាស់ឱសថប្រភេទអង់ទីប៊ីយ៉ូទីក ដោយគ្មានវេជ្ជបញ្ជាឡើយ។ ក្រសួងសុខាភិបាល ក៏បានបញ្ជាក់ទៀតថា នៅពេលក្អក ឬកណ្ដាស់ ត្រូវខ្ទប់មាត់ជាមួយក្រដាស ក្រណាត់ ឬកន្សែងស្អាត បើគ្មានក្រណាត់ ឬកន្សែង ត្រូវក្អក ឬកណ្ដាស់ដោយយកដៃអាវខ្ទប់មាត់ មិនត្រូវប្រើដៃទទេរបស់នោះទេ។ ត្រូវលាងសម្អាតដៃឱ្យបានញឹកញាប់ជាមួយសាប៊ូ និងទឹក ហើយចៀសវាងយកដៃទៅប៉ះពាល់ភ្នែក ច្រមុះ និងមាត់ ប្រសិនបើមិនទាន់បានលាងសម្អាតទេនោះ។ ម្យ៉ាងវិញទៀត ក្នុងលក្ខខណ្ឌប្រាស្រ័យទាក់ទងជាមួយអ្នកជំងឺ ត្រូវចេះការពារខ្លួនកុំឱ្យមានការចម្លងរោគ ដោយមិនត្រូវនៅជិតស្និទ្ធពេកឡើយ។ សេចក្ដីណែនាំនេះ គឺជំរុញពិសេសពលរដ្ឋរស់នៅតាមតំបន់ដែលមានអាកាសធាតុចុះត្រជាក់ខ្លាំង ដើម្បីយកទៅអនុវត្ត ចៀសវាងផុតពីជំងឺតម្កាត់ដែលអាចកើតមានជាយថាហេតុ បណ្ដាលមកពីអាកាសធាតុត្រជាក់។ ក្រសួងសុខាភិបាល ក៏បានរំលឹកថា នៅពេលអាកាសធាតុចុះត្រជាក់នៅចន្លោះពីខែធ្នូ ដល់ខែមករា គឺភាគច្រើនកើតមានជំងឺផ្លូវដង្ហើម ដែលមិនត្រូវនឹងអាកាសធាតុត្រជាក់ ឬជាប្រភេទអាលែកហ្ស៊ី និងជំងឺផ្លូវដង្ហើមបណ្ដាលមកពីវីរុស និងមេរោគស្ត្រិបតូកូក ដែលបង្កឱ្យមានរោគសញ្ញា ដូចជា គ្រុនផ្ដាសាយ ហៀរសំបោរ រលាកបំពង់ក ក្អក និងរលាកក្រពះ ពោះវៀន ដោយពពួកវីរុស៕	2016-12-31T19:50:00+07:00	rfa.org	https://www.rfa.org/khmer/news/health/health-statement-12312016074705.html
13a72f54-bf99-474d-aca6-ebf391c49c6a	ក្រសួងសុខាភិបាល ណែនាំឲ្យប្រជាពលរដ្ឋទូទាំងប្រទេសការពារសុខភាពផ្ទាល់ខ្លួន ដើម្បីជៀសវាងកើតជំងឺផ្សេងៗ បណ្តាលពីអាកាសធាតុចុះត្រជាក់	ក្រសួងសុខាភិបាល បានចេញសេចក្តីណែនាំជូនសាធារណៈជូនទូទាំងប្រទេស ជាពិសេសប្រជាពលរដ្ឋ ដែលរស់នៅក្នុងតំបន់ ដែលមានអាកាសធាតុចុះត្រជាក់ខ្លាំង ឱ្យចេះថែរក្សាសុខភាពផ្ទាល់ខ្លួន និងក្រុមគ្រួសារឲ្យបានល្អ ដើម្បីជៀសវាងជំងឺដង្កាត់ ដែលអាចកើតមានជាយថាហេតុ បណ្តាលមកពីអាកាសធាតុចុះត្រជាក់នេះ។ ក្រសួងសុខាភិបាល សូមធ្វើការណែនាំដល់ប្រជាបលរដ្ឋនៅទូទាំងប្រទេស នូវសារអប់រំសុខភាព ការបង្ការសុខភាពតាមការណែនាំរបស់ក្រសួង ឲ្យបានគ្រប់ៗគ្នា។ យោងតាមសេចក្តីណែនាំរបស់ក្រសួងសុខាភិបាល បានបញ្ជាក់ឲ្យដឹងថា ក្នុងចំណោមជំងឺតាមរដូវកាល ដែលជួបប្រទះញឹកញាប់ ក្នុងអំឡុងពេលអាកាសធាតុចុះត្រជាក់ នៅចន្លោះពីខែធ្នូ ដល់ខែមករានៃឆ្នាំ។ ជំងឺទាំងនោះរួមមាន ជំងឺផ្លូវដង្ហើម ដែលមិនត្រូវនឹងអាកាសធាតុ ឬជាប្រភេទអាល់លែកហ្ស៊ី និងជំងឺផ្លូវដង្ហើមបណ្តាលមកពីវីរុស និងមេរោគស្រ្តិបតូកូក ដែលបង្កឲ្យមានរោគសញ្ញា ដូចជា គ្រុនផ្តាសាយ ហៀរសំបោរ រលាកបំពង់ក ក្អក និងរលាកពោះរៀន ដោយពពួកវីរុសជាដើម។ ក្រសួងសុខាភិបាល បានបញ្ជាក់ទៀតថា ទារក កុមារ និងមនុស្សមានវ័យចំណាស់ នឹងមានហានិភ័យខ្ពស់ ទាក់ទងជំងឺបណ្តាលមកពីអាកាសធាតុត្រជាក់នេះផងដែរ៕	2016-12-29T23:03:00+07:00	freshnewsasia.com	https://m.freshnewsasia.com/index.php/en/localnews/42984-2016-12-29-09-03-33.html
69ce14f2-0242-4acc-9442-ccac326ae9cf	អគ្គលេខាធិការ UN ថ្មី៖ «សង្រ្គាមស៊ីរីបច្ចុប្បន្នបានប្រែក្លាយទៅជាជំងឺមហារីកលំដាប់ថ្នាក់ពិភពលោក»	អគ្គលេខាធិការថ្មីនៃអង្គការសហប្រជាជាតិ លោក អាន់តូនីញ៉ូ ហ្គូទែរ៉េស (Antonio Guterres) បានកត់សម្គាល់ថា បច្ចុប្បន្នសង្រ្គាមស៊ីរីបានប្រែក្លាយទៅជា «ជំងឺមហារីកលំដាប់ថ្នាក់ពិភពលោក» ប៉ុន្តែព្រមពេលជាមួយគ្នាលោកក៏សង្ឃឹមដែរថា សហរដ្ឋអាមេរិក និងរុស្ស៊ីអាចបញ្ឈប់ការបែរខ្នងដាក់គ្នា ដើម្បីស្វែងរកដំណោះស្រាយមួយក្នុងការបញ្ចប់សង្រ្គាម ក៏ដូចជារំដោះប្រជាជនស៊ីរីចេញពីឋាននរកនៅលើដី។ នេះបើតាមការចេញផ្សាយដោយសារព័ត៌មានបារាំង Le Figaro នៅរសៀលថ្ងៃព្រហស្បតិ៍ ទី២៩ ខែធ្នូ ឆ្នាំ២០១៦។ ថ្លែងនៅក្នុងបទសម្ភាសន៍ជាមួយស្ថានីយ៍ទូរទស្សន៍ព័រទុយហ្គាល់ SIC លោក ហ្គូទេរ៉េស បាននិយាយថា ។ សូមជំរាបថាកាលពីដើមខែធ្នូ លោក អាន់តូនីញ៉ូ ហ្គូទែរ៉េស ដែលនឹងជំនួសតំណែងលោក បាន គីមូន នៅថ្ងៃទី០១ ខែមករា ធ្លាប់បានទទួលស្គាល់ថា អគ្គលេខាធិការអង្គការសហប្រជាជាតិមិនមែនជាមេដឹកនាំពិភពលោកឡើយនៅក្នុងបរិបទដែលមហាអំណាចទាំង៥ ជាសមាជិកអចិន្ត្រៃយ៍ក្រុមប្រឹក្សាសន្តិសុខ (សហរដ្ឋអាមេរិក ចិន រុស្ស៊ី អង់គ្លេស និងបារាំង) ទើបជាអ្នកមានសិទ្ធិ និងអំណាចពិតប្រាកដ ក្នុងការសម្រេចដោះស្រាយបញ្ហាអ្វីមួយ៕	2016-12-29T21:33:00+07:00	freshnewsasia.com	https://m.freshnewsasia.com/index.php/en/internationalnews/42972-2016-12-29-07-33-20.html
94e56d1d-5956-4406-a448-81d446e362e0	រដ្ឋមន្រ្តីសុខាភិបាល៖ លោក ឱម យ៉ិនទៀង មានភារកិច្ចបំភ្លឺជូនសភា ពាក់ព័ន្ធនឹងជំនួយក្នុងការទិញមុងការពារជំងឺគ្រុនចាញ់ដែរ (Video inside)	រដ្ឋមន្រ្តីក្រសួងសុខាភិបាល លោក ម៉ម ប៊ុនហេង បាននិយាយ នៅពេលឆ្លើយបំភ្លឺជូនសភា អំពីសំណួររបស់គណបក្សប្រឆាំង ពាក់ព័ន្ធនឹងការប្រើប្រាស់ជំនួយ ក្នុងការទិញមុងការពារជំងឺគ្រុនចាញ់របស់គម្រោងមូលនិធិសាកលថា លោកទេសរដ្ឋមន្រ្តី ឱម យ៉ិនទៀង ក៏ត្រូវមានភារកិច្ចបំភ្លឺជូនរដ្ឋសភាអំពីករណីដែរ។ លោក ម៉ម ប៊ុនហេង បាននិយាយថា ចំពោះបញ្ហាការប្រើប្រាស់ជំនួយក្នុងការទិញមុងការពារជំងឺគ្រុនចាញ់ របស់គម្រោងមូលនិធិសាកលនេះ ក្រសួងសុខាភិបាលពុំមាន កាតព្វកិច្ចធ្វើការដោះស្រាយនោះទេ នេះជាសមត្ថកិច្ចផ្តាច់មុខរបស់ អង្គភាពប្រឆាំងអំពើពុករលួយ ដែលបានធ្វើការងារនេះជាមួយ មូលនិធិសកលក្នុងការស៊ើបអង្កេតតាមដានករណីនេះរយៈពេល២ឆ្នាំ។ លោកលើកឡើងយ៉ាងដូច្នេះថា៖ ។ សូមបញ្ជាក់ថា នៅព្រឹកថ្ងៃទី២៩ ខែធ្នូ ឆ្នាំ២០១៦នេះ លោក ម៉ម ប៊ុនហេង បានចូលបំភ្លឺជូនសភាពេញអង្គ តាមសំណើរបស់ក្រុមតំណាងរាស្រ្តគណបក្សប្រឆាំង ជុំវិញបញ្ហាមួយចំនួន៕	2016-12-29T17:29:00+07:00	freshnewsasia.com	https://m.freshnewsasia.com/index.php/en/localnews/42936-2016-12-29-08-24-54.html
5fbbd6dd-c8a5-4391-8948-cf4f64ffb875	យុវជនប្រើប្រាស់គ្រឿងញៀននៅតែមានចំនួនកើនឡើងគួរឲ្យបារម្ភ	ចំនួនអ្នកប្រើប្រាស់គ្រឿងញៀននៅកម្ពុជា បានបន្តកើនឡើងជាលំដាប់ពីមួយឆ្នាំទៅមួយឆ្នាំ។ របាយការណ៍របស់អាជ្ញាធរជាតិប្រយុទ្ធប្រឆាំងគ្រឿងញៀន បង្ហាញថា អ្នកប្រើបំពានគ្រឿងញៀននៅទូទាំងប្រទេសនៅឆ្នាំ២០១៦ កើនឡើងជាង ២ពាន់នាក់ បើប្រៀបធៀបនឹងឆ្នាំ២០១៥។ អគ្គលេខាធិការនៃអាជ្ញាធរជាតិប្រយុទ្ធប្រឆាំងគ្រឿងញៀន ឧត្តមសេនីយ៍ឯក មាស វីរិទ្ធិ ថ្លែងប្រាប់អាស៊ីសេរី នៅថ្ងៃទី២៧ ធ្នូ ថា ការបន្តកើនឡើងនៃអ្នកប្រើប្រាស់គ្រឿងញៀននេះ គឺជាបញ្ហាមួយដ៏គួរឲ្យព្រួយបារម្ភ ដែលជំរុញឲ្យរដ្ឋាភិបាលដាក់ចេញនូវផែនការយុទ្ធនាការប្រយុទ្ធប្រឆាំងគ្រឿងញៀនខុសច្បាប់។ លោកថា ផែនការនេះនឹងក្លាយជាត្រីវិស័យសម្រាប់សមត្ថកិច្ច ក្នុងកិច្ចការងារប្រយុទ្ធប្រឆាំងគ្រឿងញៀននៅឆ្នាំ២០១៧។ លោក មាស វីរិទ្ធិ បញ្ជាក់ថា ការរីករាលដាលនៃបញ្ហាគ្រឿងញៀននៅកម្ពុជា បណ្ដាលមកពីការចរាចរណ៍គ្រឿងញៀននៅទូទាំងពិភពលោកដែលកំពុងកើនឡើងខ្លាំង៖ ។ តួលេខអ្នកប្រើប្រាស់គ្រឿងញៀនទាំងអ្នកទៅទទួលយកសេវាព្យាបាល និងមិនទៅទទួលយកសេវាព្យាបាល គិតពីខែធ្នូ ឆ្នាំ២០១៥ ដល់ខែវិច្ឆិកា ឆ្នាំ២០១៦ មានចំនួនជាង ១ម៉ឺន ៨ពាន់នាក់ (១៨.៥៥៤នាក់)។ ភាគច្រើននៃអ្នកដែលពាក់ព័ន្ធនឹងការប្រើប្រាស់គ្រឿងញៀន គឺជាយុវជនអាយុចន្លោះពី ១៨ ទៅ ៣៥ឆ្នាំ។ អ្នកសម្របសម្រួលកម្មវិធីសង្គ្រោះជីវិតនៃអង្គការមិត្តសំឡាញ់ លោក ពិន សុខុម កត់សម្គាល់ថា គ្រឿងញៀនបានរីករាលដាលចេញពីទីក្រុងទៅកាន់ទីជនបទគ្រប់ច្រកល្ហក ដែលជារឿងមួយគួរឲ្យព្រួយបារម្ភ។ លោកបញ្ជាក់ថា ក្នុងមួយថ្ងៃៗមានឪពុកម្ដាយ ឬអាណាព្យាបាលជាច្រើននាក់បានទាក់ទងមកអង្គការរបស់លោក ដើម្បីសុំឲ្យជួយព្យាបាលកូនចៅរបស់ពួកគាត់ដែលធ្លាក់ខ្លួនប្រើប្រាស់គ្រឿនញៀន។ មន្ត្រីអង្គការសង្គមស៊ីវិលរូបនេះយល់ឃើញថា ការរីករាលដាលនេះអាចមកពីមូលហេតុច្រើនយ៉ាង ដូចជាកង្វះខាតការអប់រំ ផ្សព្វផ្សាយអំពីផលវិបាកនៃគ្រឿងញៀន ការប្រើប្រាស់គ្រឿងស្រវឹង ការកើនឡើងនៃកន្លែងកម្សាន្ត និងភាពខ្វះចន្លោះនៃការអនុវត្តច្បាប់របស់សមត្ថកិច្ច៖ ។ អ្នកជំនាញរូបនេះ លើកទឹកចិត្តឲ្យយុវជនធ្វើខ្លួនឲ្យមមាញឹកនឹងការសិក្សា ឬការងារ ហើយជ្រើសរើសមធ្យោបាយកម្សាន្ត ដូចជារៀបចំដំណើរកម្សាន្ត មើលទូរទស្សន៍ ស្តាប់តន្ត្រី និងហាត់កីឡា ជាដើម ដោយចៀសវាងការសេពគប់មិត្តភ័ក្ដិ ឬក្រុមណាដែលពាក់ព័ន្ធនឹងគ្រឿងញៀន។ គ្រឿងញៀនដែលពេញនិយមជាងគេនៅកម្ពុជា គឺមេតំហ្វេតាមីនក្រាមម្សៅ ឬដែលគេនិយមហៅថា ម៉ាទឹកកក (ICE)។ គ្រឿងញៀនប្រភេទនេះ បង្កផលប៉ះពាល់ និងគ្រោះថ្នាក់ធ្ងន់ធ្ងរដល់សុខភាព។ វាធ្វើឲ្យអ្នកប្រើប្រាស់រវើរវាយ ខូចថ្លើម និងតម្រងនោម មានជំងឺបេះដូង ស្រកទម្ងន់ ខូចអវយវៈ ញាក់កន្ត្រាក់ជាខ្លាំង មានជំងឺបាក់ស្មារតី និងកម្លាំងកាយ ហើយនិងដំណាក់កាលចុងក្រោយ គឺការស្លាប់។ ទាក់ទងនឹងបញ្ហាគ្រឿងញៀននេះ កាលពីសប្ដាហ៍មុន ក្រសួងមហាផ្ទៃ បានដាក់ចេញនូវផែនការយុទ្ធនាការប្រយុទ្ធប្រឆាំងគ្រឿងញៀនខុសច្បាប់លើកទី១ របស់រដ្ឋាភិបាល។ យុទ្ធនាការនេះ ដឹកនាំដោយរដ្ឋមន្ត្រីក្រសួងមហាផ្ទៃ លោក ស ខេង មានរយៈពេល ៦ខែ ដោយចាប់ផ្ដើមពីថ្ងៃទី១ មករា ដល់ថ្ងៃទី៣០ ខែមិថុនា ឆ្នាំ២០១៧ ខាងមុខ។ លោកឧបនាយករដ្ឋមន្ត្រី ស ខេង បានប្រកាសផ្តល់រង្វាន់ដល់អ្នកមានស្នាដៃក្នុងការបង្ក្រាបគ្រឿងញៀន ដែលជាវិធានការសរសើរ និងលើកទឹកចិត្ត។ ទោះជាយ៉ាងណា អ្នកសិក្សាស្រាវជ្រាវថ្លែងថា ការទប់ស្កាត់គ្រឿងញៀននេះ នឹងមានប្រសិទ្ធភាព លុះត្រាតែរដ្ឋាភិបាលហ៊ានបង្ក្រាប និងអនុវត្តច្បាប់ទៅលើឈ្មួញដែលមានលុយ មានអំណាច ដែលមិនមែនគ្រាន់តែបង្ក្រាបឈ្មួញតូចតាចប៉ុណ្ណោះទេ៕	2016-12-28T15:10:00+07:00	rfa.org	https://www.rfa.org/khmer/news/health/youth-using-drug-is-still-high-12282016030228.html
d2900540-5515-42df-bf8b-b064c8f3087e	មន្ទីរពេទ្យគុន្ធបុប្ផា ទទួលថវិកាសម្បុរធម៌២១លានរៀល ពី អេ អឹម ខេ ដើម្បីជួយព្យាបាលជំងឺដោយឥតគិតថ្លៃ ដល់កុមារក្រីក្រកម្ពុជា	គ្រឹះស្ថានមីក្រូហិរញ្ញវត្ថុ អេ អឹម ខេ ភីអិលស៊ី បានបរិច្ចាគប្រាក់ចំនួន២១លានរៀល ដល់មន្ទីរពេទ្យគុន្ធបុប្ផា នៅថ្ងៃទី២៧ ខែធ្នូ ឆ្នាំ២០១៦ នៅមន្ទីរពេទ្យគុន្ធបុប្ផាវត្តភ្នំ។ ការបរិច្ចាគថ្ងៃនេះ អេ អឹម ខេ ចង់ជួយដល់កុមារកម្ពុជាឲ្យពួកគាត់មាន សុខភាពល្អ ជាពិសេសចង់ឃើញពួកគាត់មានឱកាសបានចូលរៀនគ្រប់ៗគ្នា ព្រោះកុមារគឺជាទំពាំងស្នងឬស្សី។ ដោយមានបេសកកម្ម ជួយដល់ប្រជាពលរដ្ឋក្រីក្រភាគច្រើន ក្នុងគោលបំណងធ្វើឲ្យប្រសើរឡើងនូវជីវភាព រស់នៅរបស់ពួកគេ តាមរយៈការផ្តល់សេវាមីក្រូហិរញ្ញវត្ថុសមស្រប និងឋិតថេរ អេ អឹម ខេ មានគោលដៅសំខាន់ពីរ ដែលត្រូវសម្រេចឲ្យបាន គឺផ្នែកហិរញ្ញវត្ថុ និងសង្គម។ ជាក់ស្តែង អេ អឹម ខេ បានចូលរួមលើកកម្ពស់ការងារសង្គមជាច្រើនកន្លងមក ដោយការងារទាំងនោះរួមមាន៖ ១៖ ចូលរួមគាំទ្រឧបត្ថម្ភការប្រកួតគូររូបរបស់ប្អូនៗកុមារ៉ា-កុមារី ក្រោមប្រធានបទ ដែលរៀបចំដោយក្រសួងបរិស្ថាន និង ក្រសួងអប់រំ យុវជន និងកីឡា ២៖ បានគាំទ្រខ្សែភាពយន្តភាគខ្មែរ រឿង «ដីបំណះថ្មីវគ្គ២» ដោយខ្សែភាពយន្តនេះផ្តល់ការអប់រំអំពី ការធ្វើកសិកម្ម ការគ្រប់គ្រងហិរញ្ញវត្ថុក្នុងគ្រួសារ និងការអប់រំសំខាន់ៗទៀត ពាក់ព័ន្ធនឹងជីវិតរស់នៅប្រចាំថ្ងៃ ដែលកំពុងតែចាក់បញ្ចាំងនៅលើទូរទស្សន៍ ម៉ាយធីវី (MYTV) ៣៖ ចូលរួមដាំដើមកោងកាងនៅខេត្តព្រះសីហនុ និងកិច្ចការសង្គមជាច្រើនទៀត។ ថ្លែងនៅក្នុងពិធីប្រគល់ថវិកា ជូនមន្ទីពេទ្យគុន្ធបុប្ផា លោក ឈុន កុសល បានលើកឡើងថា ។ឮលោក បានបន្ថែមទៀតថា ។ អេ អឹម ខេ គឺជាគ្រឹះស្ថានមីក្រូហិរញ្ញវត្ថុ ដែលឈានមុខគេលើវិសាលភាពប្រតិបត្តិការ និងចំនួនអតិថិជនប្រាក់កម្ចី។ គិតត្រឹម ខែវិច្ឆិកា ឆ្នាំ២០១៦ នេះ អេ អឹម ខេ មានបុគ្គលិកសរុបជាង ២.៣០០នាក់ អតិថិជនសរុបជាង៥២ម៉ឺននាក់ ជាមួយនឹងផលប័ត្រប្រាក់កម្ចីជាង ១៤៩លានដុល្លារអាមេរិក ការិយាល័យប្រតិបត្តិការចំនួន ១៥១ កន្លែងនៅទូទាំងប្រទេស និង មានភ្នាក់ងារជាង២.៥០០កន្លែង។ អេ អឹម ខេ មានផលិតផល និង សេវាកម្មជាច្រើន កំពុងផ្តល់ជូនអតិថិជន ដូចជា សេវាប្រាក់កម្ចី ប្រាក់សន្សំ ផ្ទេរប្រាក់ សេវាទូទាត់វិក្កយបត្រ ធានារ៉ាប់រងខ្នាតតូច ធនាគារចល័ត សេវាបើកប្រាក់បៀវត្សរ៍ ម៉ាស៊ីនដក និងដាក់ប្រាក់ដោយស្វ័យប្រវត្តិ (ATMs/CDMs)៕	2016-12-27T18:45:00+07:00	freshnewsasia.com	https://m.freshnewsasia.com/index.php/en/localnews/42688-2016-12-27-04-49-20.html
2cc2ef15-9855-46ef-b85e-021d61d6a264	ជនសង្ស័យផលិតគ្រឿងញៀន៥នាក់ត្រូវបានបញ្ជូនទៅតុលាការខេត្តព្រះសីហនុ	កម្លាំងជំនាញស្នងការដ្ឋាននគរបាលខេត្តព្រះសីហនុ បើកយុទ្ធនាការបង្ក្រាបកន្លែងផលិតគ្រឿងញៀន និងឃាត់ខ្លួនជនបរទេស ៥នាក់ ដែលសង្ស័យក្នុងករណីផលិត និងកែច្នៃដោយខុសច្បាប់នូវសារធាតុញៀននាមូលដ្ឋានក្រុងព្រះសីហនុ។ មន្ត្រីសង្គមស៊ីវិល និងពលរដ្ឋ គាំទ្រសកម្មភាពចុះបង្ក្រាបគ្រឿងញៀនរបស់កម្លាំងសមត្ថកិច្ចជំនាញខេត្តព្រះសីហនុ នៅពេលនេះ។ ស្នងការរងនគរបាលខេត្តព្រះសីហនុ លោក ស៊ុន សុផាត បានបង្ហាញមុខជនសង្ស័យជាជនបរទេសចំនួន ៥នាក់ ដែលសមត្ថកិច្ចឃាត់ខ្លួនក្នុងយុទ្ធនាការចុះបង្ក្រាបបទល្មើសផលិតកែច្នៃដោយខុសច្បាប់នូវសារធាតុញៀន ដែលកម្លាំងនគរបាលប្រឆាំងបទល្មើសគ្រឿងញៀនចុះបង្ក្រាប កាលពីថ្ងៃទី២៤-២៥ ខែធ្នូ។ លោកបញ្ជាក់ថា ជនសង្ស័យទាំង ៥នាក់នោះមានស្ត្រីចំនួន ៣នាក់ និងមានសញ្ជាតិផ្សេងៗគ្នារួមមាន ជនជាតិអ៊ុយក្រែន (Ukraine) ជនជាតិឆេកូ (Czech Republic) ជនជាតិហ្វាំងឡង់ដ៍ (Finland) ជនជាតិរុស្ស៊ី និងជនជាតិអាមេរិក ជាមេខ្លោងផលិតគ្រឿងញៀន។ លោក ស៊ុន សុផាត ដែលជាប្រធានការិយាល័យកណ្ដាលប្រឆាំងបទល្មើសផងនោះ ឲ្យដឹងថា ការឈានដល់ចាប់ឃាត់ខ្លួនជនបរទេសជាប់សង្ស័យផលិត កែច្នៃ និងចែកចាយគ្រឿងញៀនទាំង ៥នាក់ ដោយសារមានកិច្ចសហការផ្តល់ព័ត៌មានពីប្រជាពលរដ្ឋនាមូលដ្ឋានក្រុងព្រះសីហនុ។ លោកបន្តថា យុទ្ធនាការចុះស្រាវជ្រាវបង្ក្រាបកន្លែងផលិតគ្រឿងញៀននេះ សមត្ថកិច្ចបានរកឃើញម៉ាស៊ីនសម្រាប់ផលិតគ្រឿងញៀនចំនួន ១គ្រឿង ម្សៅមានពណ៌ផ្សេងៗគ្នាជាច្រើនពណ៌ ដែលសង្ស័យថាជាសារធាតុផ្សំថ្នាំញៀនជាច្រើនកញ្ចប់ និងកំប៉ុង ជញ្ជីងសម្រាប់ថ្លឹងគ្រឿងញៀន និងសារធាតុផ្សំថ្នាំញៀន ព្រមទាំងសម្ភារផ្សេងៗមួយចំនួនទៀត។ លោក ស៊ុន សុផាត ឲ្យដឹងថា បច្ចុប្បន្ន ជនសង្ស័យក្នុងសំណុំរឿងផលិត កែច្នៃ និងចែកចាយគ្រឿងញៀនទាំង ៥នាក់ ត្រូវកម្លាំងជំនាញការិយាល័យកណ្ដាលប្រឆាំងបទល្មើស នៃស្នងការដ្ឋាននគរបាលខេត្តព្រះសីហនុ បញ្ជូនទៅកាន់តុលាការ ចាត់ការតាមនីតិវិធីកាលពីព្រឹកថ្ងៃទី២៧ ខែធ្នូ។ លោកសង្កត់ធ្ងន់ថា យុទ្ធនាការចុះស្រាវជ្រាវឈានដល់បង្ក្រាបកន្លែងគ្រឿងញៀន និងបទល្មើសផ្សេងៗនាមូលដ្ឋានខេត្តព្រះសីហនុ របស់កម្លាំងនគរបាលជំនាញ នឹងបន្តជាបន្តបន្ទាប់នាថ្ងៃអនាគត៖ ។ សកម្មភាពចុះបង្ក្រាបទីតាំងផលិត និងចែកចាយគ្រឿងញៀនមានលទ្ធផលវិជ្ជមានជាបន្តបន្ទាប់របស់កម្លាំងសមត្ថកិច្ចនគរបាល និងកងរាជអាវុធហត្ថនាខេត្តទេសចរណ៍មួយនេះ ទទួលបានការគាំទ្រច្រើនពីមន្ត្រីសង្គមស៊ីវិល និងប្រជាពលរដ្ឋរស់នៅខេត្តព្រះសីហនុ។ អ្នកសម្របសម្រួលអង្គការលីកាដូ (LICADHO) ប្រចាំខេត្តព្រះសីហនុ លោក ប៊ួន ណារិទ្ធិ គាំទ្រសកម្មភាពចុះបង្ក្រាប និងចាប់ជនល្មើសគ្រឿងញៀន បញ្ជូនទៅកាន់តុលាការ ដើម្បីផ្ដន្ទាទោសជាបន្តបន្ទាប់ ពិសេសនៅឆ្នាំ២០១៦ មានលទ្ធផលវិជ្ជមានគួរឲ្យកត់សម្គាល់។ ទន្ទឹមគ្នានេះ លោកកត់សម្គាល់ថា មេឈ្មួញគ្រឿងញៀនធំៗ សមត្ថកិច្ចមិនទាន់បង្ក្រាបបានច្រើនទេ គឺបង្ក្រាបបានតែអ្នកចែកចាយតូចតាចប៉ុណ្ណោះ។ ក្នុងនាមអ្នកឃ្លាំមើលសង្គម លោក ប៊ួន ណារិទ្ធិ សំណូមពរដល់ស្ថាប័នតុលាការ ធ្វើយ៉ាងណាត្រូវផ្ដន្ទាទោសជនល្មើសលើសំណុំរឿងគ្រឿងញៀនឲ្យបានធ្ងន់ធ្ងរ ព្រោះពួកនេះនៅពេលរួចផុតពីការជាប់ក្នុងពន្ធនាគារ ជនធ្លាប់ប្រព្រឹត្តល្មើសគ្រឿងញៀនភាគច្រើន បានបន្តសកម្មភាពចែកចាយគ្រឿងញៀននេះជាបន្តទៀត៖ ។ របាយការណ៍ការិយាល័យបង្ក្រាបបទល្មើសគ្រឿងញៀន នៃស្នងការដ្ឋាននគរបាលខេត្តព្រះសីហនុ សម្រាប់ឆ្នាំ២០១៦ បង្ហាញថា ចាប់ពីខែមករា ដល់ថ្ងៃទី២៧ ខែធ្នូ សមត្ថកិច្ចបង្ក្រាបបទល្មើសបានចំនួន ៨៥ករណី ក្នុង ១៥២មុខសញ្ញា និងមានស្ត្រីចំនួន ២៣នាក់។ ករណីជួញដូរ និងចែកចាយគ្រឿងញៀនមានចំនួន ៦៣ករណី ឃាត់ខ្លួនជនសង្ស័យ ១៥២នាក់ មានស្ត្រី ២១នាក់។ ករណីរក្សាទុកសារធាតុញៀន និងការដឹកជញ្ជូនមាន ១៥ករណី ឃាត់ខ្លួនជនសង្ស័យ ២៣នាក់ មានស្ត្រី ១នាក់។ ករណីប្រើប្រាស់គ្រឿងញៀនមានចំនួន ១៧ករណី មានស្ត្រី ១នាក់៕	2016-12-27T17:30:00+07:00	rfa.org	https://www.rfa.org/khmer/news/health/5-suspected-of-drug-produced-sent-to-court-12272016051750.html
04e4a888-01ba-4d00-b510-1fc32867b882	រយៈពេល១សប្ដាហ៍ មន្ទីរពេទ្យកុមារជាតិ បានពិនិត្យ និងព្យាបាលអ្នកជំងឺបានជិត៧ពាន់នាក់	របាយការណ៍របស់មន្ទីរពេទ្យកុមារជាតិ ដែលអង្គភាព Fresh News ទទួលបាននៅល្ងាចថ្ងៃទី២៦ ខែធ្នូ ឆ្នាំ២០១៦នេះ បានបញ្ជាក់ថា រយៈពេល៧ថ្ងៃ ចាប់ពីថ្ងៃទី១៩ ដល់ថ្ងៃទី២៥ ខែធ្នូ ឆ្នាំ២០១៦ មានអ្នកជំងឺជិត៧ពាន់នាក់ បានចូលនិងចេញ ពិនិត្យព្យាបាលជំងឺនៅមន្ទីរពេទ្យកុមារជាតិ។ របាយការណ៍ដដែលបានបញ្ជាក់ថា ក្នុងរយៈពេល៧ថ្ងៃនេះ មានអ្នកជំងឺមកទទួលសេវាពិនិត្យព្យាបាល ផ្នែកពិគ្រោះជំងឺក្រៅមានចំនួន ២,២៦៧នាក់, អ្នកជំងឺអនុញ្ញាតឲ្យចូលសម្រាក់ព្យាបាល ៣៩១នាក់ ក្នុងនោះមានជំងឺទារកតូចៗគ្រប់ប្រភេទ៥៨នាក់, អត្រាប្រើប្រាស់គ្រែសរុបមាន១៣៥ភាគរយ, អ្នកជំងឺក្រីក្រត្រូវបានអនុញ្ញាត សម្រាកព្យាបាលដោយមិនបង់ប្រាក់២១ភាគរយ, ចំនួនវះកាត់សរុប៣៨នាក់, ការព្យាបាលដោយចលនា៣២៨នាក់, កុមារបានទទួលថ្នាំបង្ការ៩៣៣នាក់, កុមារព្យាបាលធ្មេញ អញ្ចាញធ្មេញ និងក្រអូមមាត់១៥នាក់, កុមារមានផ្ទុកមេរោគអេដស៍ ត្រូវបានទទួលថ្នាំពន្យារ ៥៧នាក់, ជំងឺរបេងកំពុងទទួល ការព្យាបាល៨នាក់, កុមារមានផ្ទុកមេរោគអេដស៍ មកពិគ្រោះជំងឺឱកាសនិយម២១៦នាក់, ថតឆ្លុះវិភាគដោយកាំរស្មីអិច១៦១នាក់, ពិនិត្យវិភាគដោយអេកូ ១១៩នាក់, ចំនួនតេស្ដបានវិភាគ នៅមន្ទីរពិសោធន៍ មាន២,១៥០នាក់។ មន្ទីរពេទ្យកុមារជាតិ បានឲ្យដឹងផងដែរថា ការផ្ដល់អាហារ តាមបែបវេជ្ជសាស្ដ្រដោយ គិតតាមប្រភេទជំងឺ និងតាមក្រុមអាយុកុមារមួយថ្ងៃ ចំនួន៣ពេល ដោយមិនគិតប្រាក់ ដល់កុមារដែល សម្រាកព្យាបាលនៅក្នុងមន្ទីរពេទ្យ៩៦៤នាក់។ ជាងនេះទៅទៀត មន្ទីរពេទ្យកុមារជាតិ មានទទួលវះកាត់ កុមារឆែបមាត់ ជើងខ្វេ ពីកំណើតដោយពុំមានបង់ប្រាក់។ បន្ថែមពីនេះ មន្ទីរពេទ្យកុមារជាតិ បានជួបសំណេះសំណាលជាមួយបុគ្គលិកមន្ទីរពេទ្យកុមារជាតិ ដែលបានចូលនិវត្តន៍ ហើយលោកនាយកមន្ទីរពេទ្យ បានថ្លែងកោតសរសើរនូវស្នាដៃដែលបានបំពេញកន្លងមក និងបានផ្ដល់នូវថវិកាមួយចំនួនដល់ពួកគាត់ ព្រមទាំងរៀបចំជប់លៀងជូនប្រកបដោយភាពជិតស្និទ្ធ សប្បាយរីករាយ៕	2016-12-27T02:03:00+07:00	freshnewsasia.com	https://m.freshnewsasia.com/index.php/en/localnews/42651-2016-12-26-12-07-32.html
746d2073-8c47-4171-8acf-67151fa49d79	អគ្គនាយកដ្ឋានកាំកុងត្រូល ប្រកាសឲ្យប្រជាពលរដ្ឋបញ្ឈប់ទិញនំដំឡូងបំពងមួយចំនួន ក្រោយក្រុមហ៊ុនអាមេរិកអះអាងថា គ្រឿងផ្សំមានបាក់តេរី ដែលអាចកើតជំងឺគ្រុនពោះវៀន	អគ្គនាយកដ្ឋានកាំកុងត្រូល នៃក្រសួងពាណិជ្ជកម្ម បានចេញសេចក្ដីជូនដំណឹងមួយ ដល់ប្រជាពលរដ្ឋខ្មែរទូទាំងប្រទេស បញ្ឈប់ការទិញ និងបោះចោលផលិតផលដំឡូងបំពង «Flavored Potato Chip Products» ដោយសារតែក្រុមហ៊ុនរបស់អាមេរិកមួយ បានបញ្ជាក់ឲ្យដឹងថា គ្រឿងផ្សំនៃផលិតផលដំឡូងនេះ មានបាក់តេរីចម្លងចូល ដែលបណ្ដាលឲ្យមានជំងឺប្រព័ន្ធរំលាយអាហារ និងគ្រុនពោះវៀនជាដើម។ ( យោងតាមសេចក្ដីជូនដំណឹង របស់អគ្គនាយកដ្ឋានកាំកុងត្រូល ដែលអង្គភាពព័ត៌មាន Fresh News ទទួលបាននៅរសៀលថ្ងៃទី២៦ ខែធ្នូ ឆ្នាំ២០១៦នេះ បានបញ្ជាក់ថា «សូមជម្រាបជូនដំណឹង ដល់សាធារណជន ពាណិជ្ជករនាំចូល អាជីវករលក់ដុំ-លក់រាយ សូមមេត្តាជ្រាបថា នាថ្ងៃទី១៤ ខែធ្នូ ឆ្នាំ២០១៦ រដ្ឋបាលឱសថ និងម្ហូបអាហារសហរដ្ឋអាមេរិក បានជូនដំណឹងអំពីក្រុមហ៊ុន Old Dutch Foods Inc of St. Paul, MN បានស្ម័គ្រចិត្តប្រមូលមកវិញនូវផលិតផលដំឡូងបំពង «Flavored Potato Chip Product» មួយចំនួន បន្ទាប់ពីបានរកឃើញថា ផលិតផលនេះមានប្រើគ្រឿងផ្សំទឹកដោះគោ ផ្គត់ផ្គង់ដោយក្រុមហ៊ុន Valley Milk Products LLC មានការចម្លងចូលបាក់តេរី Salmonella នៅក្នុងគ្រឿងផ្សំនោះ ក្រុមហ៊ុនបានប្រកាសសុំកុំឲ្យអតិថិជន អ្នកប្រើប្រាស់ ទិញផលិតផលមានបញ្ហាខាងលើនេះ និងសូមកុំទទួលទាន ហើយបើទិញហើយ ត្រូវបោះបង់ចោល»។ ជុំវិញបញ្ហានេះ អគ្គនាយកដ្ឋានកាំកុងត្រូល បាននិងកំពុងចាត់វិធានការ រួមមាន ការរាំងខ្ទប់មិនឲ្យនាំចូលផលិតផលខាងលើនេះ, ផ្ដល់ព័ត៌មាន ដល់ក្រុមហ៊ុននាំចូល ដល់អាជីវករលក់ដុំ និងលក់រាយ ក្នុងករណីមានការនាំចូល និងចរាចរលើទីផ្សារ, ត្រួតពិនិត្យនៅតាម ទីផ្សារ ធំតូច ផ្សារទំនើប ដើម្បីសម្របសម្រួល និងមានវិធានការតាមនីតិវិធី ប្រសិនបើមានការដាក់តាំងលក់ និងការចុះអង្កេត ការផ្សព្វផ្សាយតាមសាលារៀនទូទាំងប្រទេស។ តាមសេចក្ដីជូនដំណឹង អគ្គនាយកដ្ឋានកាំកុងត្រូល ក៏បានប្រកាសប្រាប់លេខទូរស័ព្ទសាខាកាំកុងត្រូលទូទាំងប្រទេសដើម្បីឲ្យ ប្រជាពលរដ្ឋ ដែលបានទិញផលិតផល និងឃើញផលិតផលទាំងនេះ អាចទូរស័ព្ទដើម្បីផ្ដល់ព័ត៌មាន។ សូមអានព័ត៌មានលម្អិតសេចក្តីជូនដំណឹងរបស់អគ្គនាយកដ្ឋានកាំកុងត្រូល៖	2016-12-26T19:37:00+07:00	freshnewsasia.com	https://m.freshnewsasia.com/index.php/en/localnews/42605-2016-12-26-07-42-01.html
36a30204-3201-4a9b-a2ad-6de11f2f6552	អ្នកជំងឺសឹក និងស្ពោធឆ្អឹង ទទួលបានការពិនិត្យព្យាបាល និងផ្តល់ឱសថ ដោយឥតគិតថ្លៃ ពីគ្រូពេទ្យជំនាញវៀតណាម	អ្នកជំងឺសឹករលាកសន្លាក់ និងស្ពោធឆ្អឹងប្រមាណ៥០នាក់ នៅព្រឹកថ្ងៃទី២៦ ខែធ្នូ ឆ្នាំ២០១៦នេះ ទទួលបានការពិនិត្យ ព្យាបាល និងផ្តល់ឱសថ ដោយឥតគិតថ្លៃពីសំណាក់គ្រូពេទ្យជំនាញរបស់ប្រទេសវៀតណាម នៅមន្ទីរពេទ្យជោរ៉ៃភ្នំពេញ។ ក្រុមអ្នកជំងឺដែលកំពុងជួបការលំបាក ផ្នែកជីវភាព និងការចំណាយលើការព្យាបាល បានបង្ហាញអារម្មណ៍សប្បាយរីករាយ នៅពេលដែលទទួលបានសេវាសុខភាព ដោយឥតគិតថ្លៃនេះ ហើយបានចាត់ទុកកម្មវិធីសប្បុរធម៌នេះ គឺជាកម្មវិធីល្អមួយ ក្នុងការជួយកាត់បន្ថយភាពក្រីក្រ និងចូលរួមមួយពីសំណាក់វិស័យឯកជន ក្នុងការអភិវឌ្ឍន៍វិស័យសុខាភិបាល នៅកម្ពុជា។ លោកវេជ្ជបណ្ឌិត ង្វៀន ឌិញខា ឯកទេសសន្លាក់-ឆ្អឹង នៅមន្ទីរពេទ្យជោរ៉ៃហូជីមិញ ដែលបានអញ្ជើញមកពិនិត្យអ្នកជំងឺកម្ពុជា ដោយឥតគិតថ្លៃនេះ បានឲ្យដឹងថា អ្នកជំងឺកម្ពុជា ដែលលោកពិនិត្យជំងឺសឹកសន្លាក់ និងស្ពោធភាគច្រើន ជាស្ត្រីវ័យចំណាស់ ដែលអស់រដូវ។ លោកវេជ្ជបណ្ឌិតបញ្ជាក់ដែរថា អ្នកជំងឺសឹកសន្លាក់ និងស្ពោធឆ្អឹងនៅកម្ពុជា និងវៀតណាម មិនមានសភាពខុសប្លែកពីគ្នាច្រើននោះទេ គឺមានករណីប្រហាក់ប្រហែលគ្នា។ លោកវេជ្ជបណ្ឌិតឯកទេស បានបន្ថែមថា ជំងឺសឹករលាកសន្លាក់ និងស្ពោធឆ្អឹង ភាគច្រើនកើតមានលើមនុស្សលើសទម្ងន់ ធ្វើការងារប្រើកម្លាំងច្រើន ឬហាត់ប្រាណខុសបច្ចេកទេស ហើយលោកបានបញ្ជាក់ថា ដើម្បីជៀសវាងជំងឺទាំងនេះ គួរហាត់ប្រាណឲ្យបានទៀងទាត់ និងជ្រើសរើសលំហាត់ប្រាណណាមួយ សមស្របតាមមនុស្សម្នាក់ៗ បរិភោគអាហារប្រកបដោយសារធាតុវីតាមីន ធានាឲ្យបាននូវការរស់នៅស្អាតជាប្រចាំថ្ងៃ និងជៀសវាងការដួល ឬប៉ះទង្គិច៕	2016-12-26T18:57:00+07:00	freshnewsasia.com	https://m.freshnewsasia.com/index.php/en/localnews/42595-2016-12-26-04-57-04.html
31f1dd3d-0477-4761-a4ea-cee849f64a76	មន្ត្រីកាំកុងត្រូលខេត្តព្រះសីហនុអំពាវនាវឲ្យពលរដ្ឋផ្ដល់ព័ត៌មានអំពីអង្ករប្លាស្ទិក	មន្ត្រីសាខាកាំកុងត្រូលខេត្តព្រះសីហនុ ព្រមានចាត់វិធានការតាមផ្លូវច្បាប់ទៅលើប្រជាពលរដ្ឋ ឬអាជីវករទាំងឡាយណាដែលប្រើប្រាស់សារធាតុគីមីទៅលើសាច់ស្រស់ និងចំណីអាហារខុសច្បាប់ នាំឲ្យប៉ះពាល់ដល់សុខភាពអ្នកទទួលទាន។ សាធារណជន និងអ្នកឃ្លាំមើលសង្គម គាំទ្រសកម្មភាពអនុវត្តច្បាប់របស់មន្ត្រីជំនាញកាំកុងត្រូល ប៉ុន្តែស្នើឲ្យការចុះអនុវត្តច្បាប់ ត្រូវជៀសឲ្យផុតពីអំពើបក្ខពួកនិយម ដែលអាចធ្វើឲ្យការអនុវត្តច្បាប់មិនមានប្រសិទ្ធភាព។ មន្ត្រីជំនាញម្ហូបអាហារនៃសាខាកាំកុងត្រូលខេត្តព្រះសីហនុ បន្តចុះត្រួតពិនិត្យមុខម្ហូប និងទំនិញហូបចុកគ្រប់ប្រភេទ ដើម្បីធ្វើតេស្ដរកសារធាតុគីមីនៅលើសាច់ ឬចំណីអាហារដែលអាជីវករនាំមកលក់ដូរនៅតាមស្តង់នានាក្នុងឱកាសពិធីបុណ្យសមុទ្រលើកទី៥ ជុំទី២ នាខេត្តព្រះសីហនុ។ អនុប្រធានសាខាកាំកុងត្រូលខេត្តព្រះសីហនុ លោក ជា ប៉ិច កាលពីល្ងាចថ្ងៃសុក្រ ទី២៣ ខែធ្នូ បានដឹកនាំកម្លាំងជំនាញស្ថាប័ននេះចុះធ្វើតេស្ដសាច់ស្រស់ ភេសជ្ជកំប៉ុង ឬដប និងអាហារទទួលទានជាដើម ដែលអាជីវករលក់ដូរនៅតាមស្តង់មួយចំនួននាពិធីបុណ្យសមុទ្រតាមឆ្នេរឯករាជ្យ។ លោកបន្តថា ការចុះធ្វើតេស្ដរកសារធាតុគីមីទៅលើសាច់ អាហារចម្អិនរួច ភេសជ្ជៈគ្រប់ប្រភេទ និងទំនិញវេចខ្ចប់កាលពីព្រលប់ថ្ងៃសុក្រ ទី២៣ ខែធ្នូ រកមិនឃើញសារធាតុគីមីដាក់នៅលើចំណីអាហារនោះទេ ប៉ុន្តែមន្ត្រីជំនាញកាំកុងត្រូល បានផ្តល់ការអប់រំបន្ថែមទៀតទៅដល់ប្រជាពលរដ្ឋ និងក្រុមអាជីវករ ត្រូវជៀសវាងដាច់ខាតកុំប្រើប្រាស់សារធាតុគីមីដាក់ទៅលើចំណីអាហារ ដើម្បីទុកប្រើប្រាស់ ឬលក់ដូរបានយូរ ព្រោះនាំឲ្យប៉ះពាល់ដល់សុខភាពមនុស្សធ្ងន់ធ្ងរ និងជាទង្វើខុសច្បាប់ ហើយនឹងត្រូវផ្ដន្ទាទោស។ នាឱកាសចុះពិនិត្យរកសារធាតុគីមីនេះ លោក ជា ប៉ិច ក៏បានឆ្លៀតពន្យល់អប់រំដល់អ្នកប្រើប្រាស់ និងអ្នកលក់ដូរអាហារទទួលទានគ្រប់ប្រភេទ ណែនាំដាច់ខាតមិនត្រូវប្រើប្រាស់សារធាតុគីមីដាក់មកលើទំនិញ ឬអាហារទទួលទាន ដើម្បីទុកបានយូរនោះទេ ព្រោះការប្រើប្រាស់សារធាតុគីមីជាអំពើខុសច្បាប់ ត្រូវផ្ដន្ទាទោស បើកម្លាំងជំនាញរកឃើញកំហុសឆ្គង៖ ។ ជាមួយគ្នានេះ លោក ជា ប៉ិច ប្រកាសលេខទូរស័ព្ទជូនដល់សាធារណជន ឬប្រជាពលរដ្ឋ បើមានព័ត៌មានសង្ស័យថា ទីតាំងណាមួយមានលក់អាហារស្រស់ ឬចំណីអាហារទាំងភេសជ្ជកំប៉ុង ឬដបគ្រប់ប្រភេទ មានដាក់សារធាតុគីមី និងហួសកាលបរិច្ឆេទប្រើប្រាស់ជាដើម ត្រូវផ្តល់ព័ត៌មានឲ្យបានឆាប់មកកាន់មន្ត្រីកាំកុងត្រូលខេត្តព្រះសីហនុ ដើម្បីចុះបង្ក្រាបឲ្យបានទាន់ពេល។ លោក ជា ប៉ិច សង្កត់ធ្ងន់ថា កាលពីពេលថ្មីៗនេះ មានលេចឮព័ត៌មានពីប្រជាពលរដ្ឋ និងអ្នកប្រើប្រាស់បណ្ដាញសង្គមហ្វេសប៊ុកមួយចំនួន បានបង្ហោះសារស្តីអំពីការធ្វើចរាចរអង្ករប្លាស្ទិកនៅលើទីផ្សារនៅតាមតំបន់ខ្លះ ប៉ុន្តែជាក់ស្តែង ព័ត៌មាននេះ ស្ថាប័នកាំកុងត្រូលខេត្តនេះមិនទាន់រកឃើញអង្ករប្លាស្ទិកនេះម្តងណាទេ។ ផ្ដើមពីបញ្ហានេះ លោក ជា ប៉ិច ទទូចដល់ប្រជាពលរដ្ឋ ឬអ្នកជាប់ពាក់ព័ន្ធ បើមានព័ត៌មានជុំវិញការធ្វើសកម្មភាពអង្ករប្លាស្ទិកនៅទីតាំងណាមួយ ត្រូវប្រញាប់ផ្តល់ព័ត៌មានមកកាន់ស្ថាប័នកាំកុងត្រូល ដើម្បីចុះពិនិត្យជាក់ស្តែងដល់គោលដៅ និងមានវិធានការតាមផ្លូវច្បាប់ឲ្យបានទាន់ពេល៖ ។ សកម្មភាពចុះពិនិត្យផ្ទាល់ដល់ស្តង់លក់ដូរម្ហូបអាហារ និងទំនិញទទួលទានគ្រប់ប្រភេទនាពិធីបុណ្យសមុទ្ររបស់មន្ត្រីជំនាញកាំកុងត្រូលសាខាខេត្តព្រះសីហនុ ទទួលបានការសាទរពីសាធារណជន និងមន្ត្រីសង្គមស៊ីវិលមួយចំនួន។ ចំណែកអ្នកលក់ដូរនៅតាមស្តង់លក់ចំណីអាហារ និងស្តង់លក់ភេសជ្ជមួយចំនួន ក៏បានបើកទូលាយ និងប្រកាសសហការជាមួយមន្ត្រីជំនាញកាំកុងត្រូលខេត្តព្រះសីហនុ ដែលចុះពិនិត្យរកសារធាតុគីមីនៅក្នុងចំណីអាហារនាពិធីបុណ្យសមុទ្រឆ្នាំនេះ។ អាជីវករលក់គ្រឿងសមុទ្រប្រហិតផលិតពីសាច់គោ និងសាច់ត្រីជាដើម នៅតាមស្តង់លក់ដូរមួយចំនួននាពិធីបុណ្យសមុទ្រ បានបង្ហាញការយល់ដឹងខ្ពស់ពីផលប៉ះពាល់នៃការប្រើប្រាស់សារធាតុគីមីដាក់ទៅលើចំណីអាហារ និងផលប៉ះពាល់ដល់សុខភាពអ្នកប្រើប្រាស់។ ជាងនេះទៀត នៅចំពោះមុខមន្ត្រីកាំកុងត្រូលខេត្តព្រះសីហនុ ក្រុមអាជីវករទាំងនោះបានប្ដេជ្ញាថា នឹងមិនប្រើប្រាស់សារធាតុគីមីដាក់ទៅលើសាច់គ្រប់ប្រភេទ ចំណីអាហារ និងភេសជ្ជគ្រប់ប្រភេទជាដាច់ខាត ដើម្បីចូលរួមចំណែកជួយថែរក្សាសុខភាពប្រជាពលរដ្ឋខ្មែរជាមួយរាជរដ្ឋាភិបាល។ អ្នកសម្របសម្រួលសមាគមអាដហុក (ADHOC) ប្រចាំខេត្តព្រះសីហនុ អ្នកស្រី ជៀប សុធារី ស្វាគមន៍សកម្មភាពចុះត្រួតពិនិត្យផ្តល់ការអប់រំ ដោយនាំយកឧបករណ៍ធ្វើតេស្ដទៅលើចំណីអាហារហូបចុកគ្រប់ប្រភេទនៅក្នុងពិធីបុណ្យសមុទ្រឆ្នាំនេះ។ ទន្ទឹមគ្នានេះ ក៏ស្នើឲ្យសកម្មភាពរបស់មន្ត្រីជំនាញកាំកុងត្រូលខេត្តព្រះសីហនុ ត្រូវចុះធ្វើសកម្មភាពឲ្យបានជាប្រចាំ និងស្មើភាពរវាងអាជីវករជនជាតិខ្មែរ អាជីវករជនជាតិថៃ និងជាតិសាសន៍ដទៃទៀតឲ្យមានតម្លាភាព និងការអនុវត្តច្បាប់ឲ្យបានស្មើភាពគ្នា៖ ។ ជាងនេះទៀត អ្នកស្រី សុធារី ក្នុងនាមអ្នកឃ្លាំមើលសង្គម បានទទូចដល់មន្ត្រីជំនាញកាំកុងត្រូលសាខាខេត្តព្រះសីហនុ ប្រសិនរកឃើញកំហុសឆ្គងដែលម្ចាស់អាជីវកម្មទាំងឡាយណាបានលួចដាក់សារធាតុគីមីទៅលើសាច់ស្រស់ អាហារហូបចុក និងមុខទំនិញគ្រប់ប្រភេទ ដើម្បីទុកលក់ ឬប្រើប្រាស់បានយូរថ្ងៃ ត្រូវឲ្យប្រាកដថា នាំជនប្រព្រឹត្តិល្មើសទាំងនោះទៅផ្ដន្ទាទោសតាមច្បាប់ ហើយត្រូវជៀសឲ្យផុតពីអំពើពុករលួយ ឬបក្ខពួកនិយម៕	2016-12-25T15:05:00+07:00	rfa.org	https://www.rfa.org/khmer/news/health/plastic-rice-12262016051008.html
50ccf0a7-4100-4639-9b98-ca6e2d7a5bcf	មន្ទីរពេទ្យកាល់ម៉ែត ជូនដំណឹងដល់ប្រជាពលរដ្ឋមានកូនអាយុក្រោម១៦ឆ្នាំ កើតជំងឺបេះដូង សូមមកទទួលសេវាឥតគិតថ្លៃរហូតដល់ចុងខែមីនា ២០១៧	មន្ទីរពេទ្យកាល់ម៉ែត បានប្រកាសជូនដំណឹងដល់ប្រជាពលរដ្ឋ ដែលមានកូនអាយុក្រោម១៦ឆ្នាំ កើតជំងឺបេះដូង សូមអញ្ជើញមកទទួលសេវា និងពិគ្រោះយោបល់ដោយឥតគិតថ្លៃ ចាប់ពីពេលនេះ រហូតដល់ថ្ងៃទី៣១ ខែមីនា ឆ្នាំ២០១៧៕ សូមអានសេចក្តីជូនដំណឹងរបស់មន្ទីរពេទ្យកាល់ម៉ែតខាងក្រោមនេះ៖	2016-12-25T01:39:00+07:00	freshnewsasia.com	https://m.freshnewsasia.com/index.php/en/localnews/42532-2016-12-24-11-39-21.html
d2a3d01a-9b5e-4099-ab7e-b28d8755ce94	វេជ្ជបណ្ឌិតឯកទេសផ្នែកឆ្អឹងមកពីវៀតណាម ចុះពិនិត្យព្យាបាល និងផ្តល់ថ្នាំដោយឥតគិតថ្លៃ ជំងឺស្ពោតឆ្អឹង និងសឹកសន្លាក់	នៅថ្ងៃទី២៦ ខែធ្នូ ឆ្នាំ២០១៦ មន្ទីរពេទ្យជោរៃភ្នំពេញនឹងមានរៀបចំកម្មវិធីពិនិត្យ និងព្យាបាលជំងឺស្ពោតឆ្អឹង និងសឹកសន្លាក់ រួមនឹងផ្តល់ឱសថជូនដោយឥតគិតថ្លៃដោយវេជ្ជបណ្ឌិតឯកទេសវៀតណាម សម្រាប់អ្នកជំងឺថ្មីដែលបានមកចុះឈ្មោះ៥០ នាក់ដំបូង។ បន្ទាប់ពីកម្មវិធីពិនិត្យ និងព្យាបាលជំងឺដោយឥតគិតថ្លៃប្រចាំខែវគ្គមុន សម្រាប់វគ្គនេះ មន្ទីរពេទ្យជោរៃភ្នំពេញសហការជាមួយក្រុមហ៊ុនឱសថបDHG Pharma បានរៀបចំកម្មវិធីពិនិត្យ និងព្យាបាលជំងឺស្ពោតឆ្អឹង និងសឹកសន្លាក់ ដោយឥតគិតថ្លៃសម្រាប់អ្នកជំងឺថ្មី៥០នាក់ដំបូងក្នុងរយៈពេល១ថ្ងៃ ដោយវេជ្ជបណ្ឌិតឯកទេសវៀតណាមមានបទពិសោធន៍ខ្ពស់មកពីមន្ទីរពេទ្យជោរៃទីក្រុងហូជីមិញប្រទេសវៀតណាម។ នេះ គឺជាកម្មវិធីមនុស្សធម៌ដ៏មានអត្ថន័យរបស់មន្ទីរពេទ្យជោរៃភ្នំពេញ និងក្រុមហ៊ុនឱសថ DHG Pharma ចូលរួមចំណែកលើកកម្ពស់ សុខុមាលភាពជូនដល់ប្រជាពលរដ្ឋកម្ពុជា ឱ្យមានឱកាសទទួលបាន ការថែទាំសុខភាពប្រកបដោយគុណភាពពីសំណាក់វេជ្ជបណ្ឌិតឯកទេសវៀតណាមដែលមានបទពិសោធន៍ខ្ពស់ រួមជាមួយសម្ភារៈបរិក្ខារពេទ្យទំនើបដែលមានបំពាក់នៅមន្ទីរពេទ្យជោរៃភ្នំពេញ។ ជាងនេះទៅទៀត គឺជួយឱ្យប្រជាពលរដ្ឋយល់កាន់តែច្បាស់អំពីសារសំខាន់នៃការថែទាំសុខភាពរបស់ខ្លួន ដើម្បីជ្រើសរើសវិធីព្យាបាលឱ្យបានសមស្របបំផុត។ កម្មវិធីពិនិត្យ និងព្យាបាលជំងឺសប្បុរសធម៌ស្រដៀងគ្នានេះ នឹងមានរៀបចំជារៀងរាល់ខែ ជាមួយនឹងឯកទេសផ្សេងៗគ្នា។ សម្រាប់ខែមករា ឆ្នាំ២០១៧ខាងមុខនេះ គឺជាកម្មវិធីពិនិត្យ និងព្យាបាលជំងឺទឹកនោមផ្អែម។ អ្នកជំងឺអាចចុះឈ្មោះនៅថ្ងៃនេះ តាមរយៈខ្សែទូរស័ព្ទ ០២៣ ៦៨៤ ១០០១ / ០២៣ ៦៨៤ ១០០២ ដើម្បីបានទទួលការពិនិត្យដោយផ្ទាល់ពី លោកបណ្ឌិត ង្វៀន ឌិញខា ឯកទេសជំងឺសន្លាក់-ឆ្អឹង៕	2016-12-24T01:19:00+07:00	freshnewsasia.com	https://m.freshnewsasia.com/index.php/en/localnews/42492-2016-12-23-23-10-12.html
0d781ffd-780f-4074-b9bc-32c5de53a562	ផលប៉ះពាល់សុខភាពនិងគ្រោះថ្នាក់ដោយការទទួលទានសុរាត្រាំជាមួយសារធាតុផ្សេងៗ	តាមទំនៀមទម្លាប់តៗគ្នាជាយូរយារណាស់មកហើយ និងរហូតមកដល់បច្ចុប្បន្ន ប្រជាពលរដ្ឋខ្មែរមួយចំនួនតែងយកស្រាស និងផ្លែឈើគ្រប់មុខ ឫសឈើ សម្បកឈើ និងសត្វ ជាដើម ត្រាំលាយចូលគ្នាយកមកទទួលទាន។ អ្នកធ្វើដូច្នេះ ដោយសារតែគេជឿថា ទាំងមនុស្សធម្មតា និងស្ត្រីទើបសម្រាលកូនរួច នៅពេលទទួលទានសុរាប្រភេទនេះ អាចនឹងជួយឲ្យពួកគេមានសុខភាពល្អ មាំមួន និងមានសាច់ស្អាត។ តើការយល់ឃើញបែបនេះជាការត្រឹមត្រូវដែរឬទេ? ផ្ទុយអំពីការគិតថា សុរាដែលគេយកត្រាំលាយជាមួយសារធាតុផ្សេងៗ នឹងក្លាយជាឱសថ ឬថ្នាំដ៏ខ្លាំងពូកែស័ក្ដិសិទ្ធិសម្រាប់ជួយបំប៉នរាងកាយ ទាំងមនុស្សធម្មតា ឬស្ត្រីក្រោយសម្រាលកូននោះ មន្ត្រីសុខាភិបាលអះអាងថា វានឹងធ្វើឲ្យមានផលប៉ះពាល់ធ្ងន់ធ្ងរដល់សុខភាពអ្នកប្រើប្រាស់ទៅវិញ។ ប្រធាននាយកដ្ឋានប្រយុទ្ធនឹងជំងឺឆ្លង និងជាអ្នកនាំពាក្យនៃក្រសួងសុខាភិបាល លោកវេជ្ជបណ្ឌិត លី សូវ៉ាន់ បានផ្ដល់សម្ភាសដល់អាស៊ីសេរីថា គ្មានការសិក្សាស្រាវជ្រាវពីក្រសួងសុខាភិបាល ឬមានឯកសារវិទ្យាសាស្ត្រណាមួយបានទទួលស្គាល់ថា ការប្រើប្រាស់ស្រាសត្រាំជាមួយផ្លែឈើជាច្រើនប្រភេទ ការត្រាំស្រាជាមួយពន្លៃ ទឹកឃ្មុំ ឫសឈើ សម្បកឈើ និងសត្វជាច្រើនមុខនោះ នឹងក្លាយជាឱសថដ៏មានប្រសិទ្ធភាព សម្រាប់ជួយសុខភាពនោះនៅឡើយ។ លោកវេជ្ជបណ្ឌិតពន្យល់ថា មនុស្សធម្មតាដែលទទួលទានសុរាប្រភេទនេះ នឹងរងនូវការខូចថ្លើម មានជំងឺក្រពះ ជំងឺប្រព័ន្ធប្រសាទ ជំងឺលើសឈាម និងជំងឺទឹកនោមផ្អែម។ល។ ឯស្ត្រីមានផ្ទៃពោះ អាចនឹងទទួលរងនូវការធ្លាក់ឈាមប៉ះពាល់ដល់ទារកក្នុងផ្ទៃ និងស្ត្រីសម្រាលកូនរួច ឬគេហៅថាស្ត្រីកូនខ្ចីដែលកំពុងបំបៅដោះកូន នឹងបង្កឲ្យប៉ះពាល់ដល់សុខភាពទារក ដែលមានដូចជា ធ្វើឲ្យទារកឈឺភ្នែក រាក ទទួលរងនូវសារធាតុញៀន ប៉ះពាល់ដល់ប្រាជ្ញាស្មារតី និងខូចថ្លើមទារក ជាដើម៖ ។ អ្នកនាំពាក្យនៃក្រសួងសុខាភិបាល លោកវេជ្ជបណ្ឌិត លី សូវ៉ាន់ បានថ្លែងបន្តថា ជាងនេះទៅទៀត ការផ្សំ ឬលាយតាមជំនឿតៗគ្នា ឬទម្លាប់ដែលគ្មានការសិក្សាច្បាស់លាស់នោះ វាអាចនឹងបម្លែងទៅជាសារធាតុផ្សេង ឬអាចបង្កឲ្យពុលក៏មាន។ អាការ ឬរោគសញ្ញានៃការពុលនោះ លោកអ្នកអាចកត់សម្គាល់បាន ដែលភាគច្រើនដូចជាថប់ដង្ហើម ណែនទ្រូង ស្រវាំងភ្នែក ឈឺពោះ ឈឺក្បាល ឈឺទ្រូង អស់កម្លាំង ជាដើម។ ដូច្នេះ សូមប្រញាប់ទៅមន្ទីរពេទ្យ ឬមណ្ឌលសុខភាពដែលនៅជិតបំផុត បើសិនជាមានអាការបែបនេះ ប៉ុន្តែបើធ្ងន់ធ្ងរជាងនេះ អ្នកជំងឺអាចសន្លប់បាត់ស្មារតី ឬឈានដល់ការដាច់ខ្យល់ស្លាប់ក៏មាន៖ ។ អ្នកប្រើប្រាស់សុរាផ្សំលាយមួយចំនួន បានទិញស្រាសទាំងឪទឹន ទាំងកាន ទាំងលីត្រ ត្រាំទុកទទួលទានជាភេសជ្ជៈប៉ូវកម្លាំងប្រចាំថ្ងៃ។ ចំណែកស្ត្រីមួយចំនួនបានទទួលការណែនាំពីមនុស្សចាស់តៗគ្នា ឬមានការផ្ដួចផ្ដើមពីក្រុមគ្រួសារឲ្យត្រាំសុរាទុកទទួលទាននៅពេលសម្រាលកូនរួច ដែលយល់ថា សុរានោះនឹងជួយឲ្យសុខភាពល្អ មាំមួន និងមានសាច់ស្អាត ឬសាច់ចាំ ជាដើម។ បញ្ហានេះ ក្រៅអំពីផលប៉ះពាល់សុខភាពដោយការទទួលទានសុរាដោយផ្ទាល់ អ្នកប្រើប្រាស់មួយចំនួន ក៏អាចក្លាយជាអ្នកទទួលទានស្រាជាប្រចាំ និងខ្លះបានធ្លាក់ខ្លួនញៀនអត់មិនបានក៏មាន។ ដើម្បីដោះស្រាយនូវបញ្ហាសាមញ្ញដែលយើងម្នាក់ៗស្ទើរមិនចាប់អារម្មណ៍នេះ លោកវេជ្ជបណ្ឌិត លី សូវ៉ាន់ បានណែនាំឲ្យពលរដ្ឋស្វែងយល់តាមរយៈសារអប់រំរបស់ក្រសួងសុខាភិបាល ជៀសវាងជឿតាមការបំពុលពីបណ្ដាញសង្គម ឬហ្វេសប៊ុក (Facebook) ដែលចេះតែផ្សព្វផ្សាយ និងចែកចាយបន្តមិនបានត្រឹមត្រូវ៖ ។ កាលពីដើមខែវិច្ឆិកា ដល់ខែធ្នូ ឆ្នាំ២០១៦ មានមនុស្ស ៩២នាក់ បានពុលស្រាសបណ្ដាលឲ្យមនុស្សប្រុសស្រី ១៥នាក់ស្លាប់ និងអ្នកឈឺដោយសារពុលស្រាសចំនួន ៧៧នាក់ នៅឃុំក្ដុលសែនជ័យ ស្រុកទឹកផុស ខេត្តកំពង់ឆ្នាំង។ បញ្ហានេះ មជ្ឈមណ្ឌលជាតិពិសោធន៍សុខាភិបាលនៃក្រសួងសុខាភិបាល បានរកឃើញជាតិពុល ឬមេតាណុលកម្រិតខ្ពស់ បណ្ដាលឲ្យអ្នកផឹកពុលដោយសារការផ្សំផលិតស្រាគ្មានបច្ចេកទេស។ ភាពឆ្លាតវៃ ដើម្បីបញ្ចៀសនូវបញ្ហាទាំងនេះ មន្ត្រីជំនាញសុខាភិបាល បានអំពាវនាវឲ្យពលរដ្ឋយល់ដឹង និងប្រុងប្រយ័ត្នចំពោះការទទួលទានសុរា ឬអាហារដែលគ្មានស្លាកសញ្ញា និងគ្មានប្រភពនៃការផលិតច្បាស់លាស់។ រីឯការផ្សព្វផ្សាយតាមបណ្ដាញសង្គមពីឱសថបុរាណ បន្លែ ផ្លែឈើធម្មជាតិ ដែលថាជួយបំប៉នសុខភាព ឬព្យាបាលជំងឺនានានោះ ក្រសួងសុខាភិបាល កំពុងសិក្សាស្រាវជ្រាវករណីមួយចំនួន ប្រសិនបានដឹងអំពីលទ្ធផលនេះ ក្រសួងនឹងផ្សព្វផ្សាយជូនពលរដ្ឋ៕	2016-12-23T17:40:00+07:00	rfa.org	https://www.rfa.org/khmer/program/health/Health-effects-and-dangers-of-alcohol-soaked-and-mixed-with-other-substances-12222016034200.html
8e1340d0-3e06-4692-aa4f-57a791780d08	សភាសម្ព័ន្ធសហជីពជាតិកម្ពុជា និងសម្ព័ន្ធគ្រូពេទ្យ ស.ស.យ.ក ខេត្តកំពង់ស្ពឺ ចុះពិនិត្យជំងឺជូនគ្រួសារក្រីក្រ នៅក្រុងច្បារមន	សភាសម្ព័ន្ធសហជីពជាតិកម្ពុជា និងសម្ព័ន្ធគ្រូពេទ្យ សហភាពសហព័ន្ធយុវជនកម្ពុជា សាខាខេត្តកំពង់ស្ពឺ នៅថ្ងៃទី២២ ខែធ្នូ ឆ្នាំ២០១៦នេះ ចុះពិនិត្យជំងឺ នាំថវិកា និងគ្រឿងឧបភោគ-បរិភោគ ជូនលោកស្រី ផាត់ សយ និងប្តីឈ្មោះ ឃុន រស់ អាយុ៦១ ដែលកំពុងមានជំងឺប្រចាំកាយ ហើយមានជីវភាពខ្វះខាត កំពុងសម្រាកព្យាបាលនៅផ្ទះ ស្ថិតនៅភូមិអង្គសេរី សង្កាត់រការធំ ក្រុងច្បារមន ខេត្តកំពង់ស្ពឺ។ ក្នុងការចុះពិនិត្យនោះ ក្រុមការងារសភាសម្ព័ន្ធសហជីពជាតិកម្ពុជា ដឹកនាំដោយលោក សោម អូន ព្រមទាំងសមាជិកសមាជិកាក្រុមប្រឹក្សាភិបាល និងក្រុមការងារសម្ព័ន្ធគ្រូពេទ្យ ស.ស.យ.ក ដឹកនាំដោយលោក លី ចាន់សុភក្តី អនុប្រធានក្រុមប្រឹក្សាភិបាលសម្ព័ន្ធគ្រូពេទ្យ ស.ស.យ.ក និងលោកវេជ្ជបណ្ឌិត រ៉ិត ចំណាប់ ប្រធានសម្ព័ន្ធគ្រូពេទ្យ ស.ស.យ.ក សាខាខេត្តកំពង់ស្ពឺ និងសហការី។ លោក សោម អូន ប្រធានសភាសម្ព័ន្ធសហជីពជាតិកម្ពុជា-NACC បានឲ្យដឹងថា ។ អំណោយរបស់ក្រុមការងារទាំងពីររួមមាន អង្ករ១បាវ៥០គីឡូក្រាម មីចំនួន៤កេះ ត្រីខកំប៉ុង២យូរ ទឹកស៊ីអ៊ីវ១យូរ ទឹកផ្លែឈើ១កេះ និងត្រីងៀត២គីឡូក្រាម និងថវិកាមួយចំនួន។ បន្ថែមពីនេះ ក្រុមសម្ព័ន្ឋគ្រួពេទ្យ ស.ស.យ.ក ក៏បានពិនិត្យជំងឺ និងផ្តល់ថ្នាំពេទ្យ ព្រមទាំងផ្តល់ការណែនាំដល់លោកស្រី ឲ្យធ្វើការសម្រាក និងទទួលទានថ្នាំឲ្យ បានត្រឹមត្រូវទៅតាម វេជ្ជបញ្ជាដែលបានកំណត់៕	2016-12-23T02:09:00+07:00	freshnewsasia.com	https://m.freshnewsasia.com/index.php/en/localnews/42444-2016-12-22-12-09-49.html
1f51103d-457c-4cab-bffa-258a99a2e43b	ក្រុមវេជ្ជសាស្ត្រសម្តេចតេជោ សហការជាមួយគ្រូពេទ្យម៉ាឡេស៊ី ចុះពិនិត្យ ពិគ្រោះព្យាបាលជំងឺភ្នែក ជូនពលរដ្ឋទូទាំងប្រទេសកម្ពុជាដោយឥតគិតថ្លៃ និងបញ្ចប់ដោយជោគជ័យ	ក្រុមគ្រូពេទ្យវេជ្ជសាស្ត្រសម្តេចតេជោ សហការជាមួយក្រុមគ្រូពេទ្រស្ម័គ្រចិត្ត ដែលជំនាញមកពីប្រទេសម៉ាឡេស៊ី (Rotary Club Aamansera-west) ដែលមានលោកស្រី ហ៊ុន ម៉ាណា ជាប្រធានក្រុមបានចុះពិនិត្យ ពិគ្រោះ និងព្យាបាលជំងឺ ជូនប្រជាពលរដ្ឋដោយឥតគិតថ្លៃជាច្រើនគោលដៅ តាមបណ្តាខេត្តនានាក្នុងកម្ពុជា ហើយបានបញ្ចប់សកម្មភាព ប្រកបដោយភាពជោគជ័យ។ ការពិនិត្យ ពិគ្រោះ និងព្យាបាលបានផ្តោតសំខាន់ ទៅលើជំងឺភ្នែកឡើងបាយ ជំងឺភ្នែកកន្ទុយថ្លែន មាត់ធ្មេញ អេកូសាស្ត្រ និងប្រភេទជំងឺផេ្សងៗទៀត ព្រមទាំងការវះកាត់ទ្រង់ទ្រាយតូចជាច្រើនករណី។ លោកស្រី ហ៊ុន ម៉ាណា បានសម្តែងសមានចិត្តយ៉ាងធំធេង និងត្រេកអរឥតឧបមារ ដែលបានចុះជួបផ្ទាល់ដើម្បីសម្របសម្រួល និងចែករំលែកក្តីស្រលាញ់ ក្តីអាណិតអាសូរដល់ប្រជាពលរដ្ឋ ដែលបានមកទទួលយកសេវាពិនិត្យ ពិគ្រោះ និងព្យាបាលជំងឺពីក្រុមគ្រូពេទ្យជំនាញវេជ្ជសាស្ត្រសម្តេចតេជោ និងក្រុមគ្រូពេទ្យស្ម័គ្រចិត្ត មកពីប្រទេសម៉ាឡេស៊ី (Rotary Club Aamansera-West)។ លោកស្រីប្រធានក្រុម បានថ្លែងអំណរគុណយ៉ាងជ្រៀលជ្រៅបំផុត ដល់ក្រុមគ្រូពេទ្យស្ម័គ្រចិត្តមកពីប្រទេសម៉ាឡេស៊ី (Rotary Club Aamansera-West) និងក្រុមគ្រូពេទ្យក្រុមវេជ្ជសាស្ត្រសម្តេចតេជោ ដែលបានចំណាយពេលវេលា កម្លាំងកាយចិត្ត ធនធាន ថវិកា មកជួយពិនិត្យ ពិគ្រោះ និងព្យាបាលជំងឺ ដោយឥតគិតថ្លៃ ដល់ប្រជាពលរដ្ឋកម្ពុជា។ សូមបញ្ជាក់ថា ក្រុមគ្រូពេទ្យស្ម័គ្រចិត្តមកពីប្រទេសម៉ាឡេស៊ី (Rotary Club Aamansera-West) បានបញ្ចប់បេសកកម្មមនុស្សធម៌នៅកម្ពុជា នៅល្ងាចថ្ងៃទី២១ ខែធ្នូ ឆ្នាំ២០១៦ ដោយមានការជូនដំណើរដោយផ្ទាល់ពីលោកស្រី ហ៊ុន ម៉ាណា និងក្រុមគ្រួសារ ដល់ព្រលានយន្តហោះអន្តរជាតិភ្នំពេញ ព្រមទាំងផ្តល់កាដូរអនុស្សាវរីយ៍ ជូនដល់ក្រុមគ្រូពេទ្យស្ម័គ្រចិត្ត មកពីប្រទេសម៉ាឡេស៊ី (Rotary Club Aamansera-West) ផងដែរ៕	2016-12-22T21:41:00+07:00	freshnewsasia.com	https://m.freshnewsasia.com/index.php/en/42417-2016-12-22-07-56-23.html
3622b46e-e1bd-4bb1-bdb9-60e39a4d131a	លោក ស ខេង ប្រកាសផ្តល់រង្វាន់ដល់អ្នកមានស្នាដៃបង្ក្រាបគ្រឿងញៀន	លោក ស ខេង រដ្ឋមន្ត្រីក្រសួងមហាផ្ទៃ និងជាប្រធានដឹកនាំយុទ្ធនាការប្រយុទ្ធប្រឆាំងគ្រឿងញៀន ប្រកាសផ្តល់រង្វាន់ដល់អ្នកមានស្នាដៃក្នុងការបង្ក្រាបគ្រឿងញៀន ដែលជាវិធានការសរសើរ និងលើកទឹកចិត្ត។ ប៉ុន្តែអ្នកឃ្លាំមើលស្ថានការណ៍សង្គម យល់ថា ដើម្បីអាចបង្ក្រាបគ្រឿងញៀនបាន លុះត្រាបង្ក្រាបឈ្មួញធំមានអំណាចនៅពីក្រោយ ព្រោះក្រុមនេះជាអ្នកនាំគ្រឿងញៀនចូល។ ការផ្តល់រង្វាន់ដល់អ្នកមានស្នាដៃក្នុងការបង្ក្រាបគ្រឿងញៀន ដែលជាវិធានការមួយនៃយុទ្ធនាការប្រយុទ្ធប្រឆាំងគ្រឿងញៀនខុសច្បាប់លើកទី១ របស់រដ្ឋាភិបាល ដែលដឹកនាំដោយលោក ស ខេង រដ្ឋមន្ត្រីក្រសួងមហាផ្ទៃ។ យុទ្ធនាការនេះមានរយៈពេល ៦ខែ ដែលចាប់ផ្ដើមពីថ្ងៃទី១ ខែមករា ដល់ថ្ងៃទី៣០ ខែមិថុនា ឆ្នាំ២០១៧។ ក្នុងសន្ទរកថារបស់លោក ស ខេង ក្នុងនាមជាប្រធានដឹកនាំយុទ្ធនាការប្រយុទ្ធប្រឆាំងគ្រឿងញៀន ក្នុងឱកាសប្រជុំផ្សព្វផ្សាយផែនការយុទ្ធនាការប្រឆាំងគ្រឿងញៀនខុសច្បាប់លើកទី១ ថ្ងៃទី២២ ខែធ្នូ។ លោក ស ខេង បញ្ជាឲ្យគ្រប់ក្រសួងស្ថាប័នពាក់ព័ន្ធ រួមគ្នាបង្ក្រាបគ្រឿងញៀន និងត្រូវធ្វើរបាយការណ៍ប្រចាំថ្ងៃ សប្ដាហ៍ ខែ និងត្រីមាស ពីថ្នាក់ក្រោមទៅថ្នាក់លើ ដើម្បីបូកសរុប។ ទន្ទឹមនឹងការបូកសរុបនេះដែរ លេខាធិការដ្ឋានត្រូវរៀបចំប្រជុំទៀងទាត់ពីរសប្ដាហ៍ម្តង ចំណែកក្រសួងស្ថាប័ន នឹងប្រជុំមួយខែម្តង។ លេខាធិការដ្ឋាននៃយុទ្ធនាការនេះ ត្រូវរៀបចំបើកកិច្ចប្រជុំទូលាយជាមួយអ្នកពាក់ព័ន្ធសំខាន់ៗ ក្រុមប្រព័ន្ធផ្សព្វផ្សាយ ក្រុមហ៊ុនឯកជន ក្រុមសិល្បៈ និងអង្គការសង្គមស៊ីវិលជាតិ និងអន្តរជាតិ។ ជុំវិញការផ្តល់រង្វាន់ដល់អ្នកមានស្នាដៃក្នុងការបង្ក្រាបនេះ អាស៊ីសេរី មិនទាន់អាចសុំការបំភ្លឺពីអ្នកនាំពាក្យក្រសួងមហាផ្ទៃ លោក ខៀវ សុភ័គ និងអ្នកនាំពាក្យអគ្គស្នងការដ្ឋាននគរបាលជាតិ លោក គៀត ច័ន្ទថារិទ្ធិ ដើម្បីបំភ្លឺពីទំហំនៃរង្វាន់នៅឡើយទេ នៅថ្ងៃទី២២ ខែធ្នូ។ រីឯអ្នកសិក្សាការអភិវឌ្ឍសង្គម លោកបណ្ឌិត មាស នី យល់ថា ដើម្បីបង្ក្រាបគ្រឿងញៀនបានជោគជ័យ មិនមែនត្រឹមបង្ក្រាបអ្នកជួញដូរតូចតាចទេ ប៉ុន្តែត្រូវបង្ក្រាបមន្ត្រីធំ ឬឈ្មួញមានអំណាច ដែលជាអ្នកនាំគ្រឿងញៀន ដែលជាអ្នកធ្វើចរាចរគ្រឿងញៀន។ លោកបន្តថា បើបង្ក្រាបក្រុមទាំងនេះបាន រដ្ឋាភិបាលមិនចាំបាច់ចំណាយលុយផ្តល់រង្វាន់ទេ គឺអាចបង្ក្រាបគ្រឿងញៀនបានហើយ។ ជាងនេះទៅទៀត លោកបណ្ឌិត មាស នី គ្មានជំនឿថា រដ្ឋាភិបាលកម្ពុជា បង្ក្រាបគ្រឿនញៀនបានទេ៖ កាលពីពេលថ្មីៗនេះ កម្ពុជា-ហ្វីលីពីន ប្ដេជ្ញាប្រយុទ្ធប្រឆាំងនឹងការជួញដូរគ្រឿងញៀន និងឧក្រិដ្ឋកម្មឆ្លងដែន។ រដ្ឋាភិបាលកម្ពុជា ទទួលស្គាល់ថា នៅពេលនេះ ការចរាចរ ជួញដូរគ្រឿងញៀន កំពុងរីករាលដាលគួរឲ្យបារម្ភពីទីក្រុងរហូតដល់ជនបទដាច់ស្រយាល។ យ៉ាងណាក៏ដោយ រដ្ឋាភិបាលអះអាងថា កម្ពុជា មិនមែនជាប្រទេសផលិតគ្រឿងញៀន ឬប្រភពនៃគ្រឿងញៀនទេ ដោយគ្រាន់តែមានការលួចលាក់នាំចូលពីក្រៅប្រទេសតាមរបៀងព្រំដែន និងជើងហោះហើរ ដើម្បីនាំចេញទៅប្រទេសទី៣ និងមួយចំនួនសម្រាប់ទីផ្សារក្នុងស្រុក។ ក្នុងឆ្នាំ២០១៦ នេះ នគរបាល និងកងរាជអាវុធហត្ថ បង្ក្រាបបទល្មើសគ្រឿងញៀនបាន ៤.១៩១ករណី (បទល្មើសប្រើប្រាស់ ១.១១២ករណី) ចាប់បានជនសង្ស័យសរុប ៩.៨០២នាក់ (អ្នកប្រើប្រាស់គ្រឿងញៀន ៣.៦១១នាក់) និងរឹបអូសគ្រឿងញៀនបានជាច្រើនទៀត៕	2016-12-22T21:25:00+07:00	rfa.org	https://www.rfa.org/khmer/news/health/Sar-Kheng-announces-new-program-against-illegal-drug-12222016091911.html
d85baa30-8743-4473-8e1b-35c48baaf47d	លោក ស សុខា រៀបចំពិធីជួបជុំថ្លែងអំណរគុណ ដល់ក្រុមគ្រូពេទ្យស្ម័គ្រចិត្ត ស សុខា ជាង១០០នាក់ ដែលបានចុះពិនិត្យ ព្យាបាលជំងឺជូនពលរដ្ឋ	លោក ស សុខា តំណាងរាស្រ្តមណ្ឌលព្រៃវែង និងលោកស្រី កែ សួនសុភី ជាប្រធានកិត្តិយសនសមាគមគ្រូពេទ្យស្ម័គ្រចិត្ត ស សុខា បានចូលរួមក្នុងពិធីជួបជុំថ្លែងអំណរគុណ ដល់ក្រុមគ្រូពេទ្យស្ម័គ្រចិត្ត ស សុខា ជាង១០០នាក់ ដែលបានចុះជួយពិនិត្យ និងព្យាបាលជំងឺជូប្រជាពលរដ្ឋដោយឥតគិតថ្លៃនាពេលកន្លងមក ។ ពិធីជួបជុំនេះ រៀបចំឡើងនៅយប់ថ្ងៃទី២១ ខែធ្នូ ឆ្នាំ២០១៦ នៅមជ្ឈមណ្ឌលកីឡា 3G។ លោក ខៀវ ភារិទ្ធ ប្រធានក្រុមគ្រូពេទ្យស្ម័គ្រចិត្ត លោក ស សុខា បានថ្លែងថា ក្រុមគ្រូពេទ្យទាំងអស់មានសេចក្តីរីករាយ ដែលទទួលបានណែនាំពីលោក ស សុខា និងលោកស្រី ក្នុងការរៀបចំកម្មពិធីជួបជុំថ្លែងអំណរគុណនេះឡើង ហើយពិធីនេះធ្វើឡើងក្នុងគោលបំណងលើកទឹកចិត្ត និងថ្លែងអំណរគុណដល់ក្រុមការងារទាំងអស់ ដែលបានចំណាយពេលវេលាដ៏មានតម្លៃចូលរួមយ៉ាងសកម្ម ដើម្បីចុះជួយព្យាបាលឥតគិតថ្លៃជូនបងប្អូន ប្រជាពលរដ្ឋក្រីក្រ នៅតាមស្រុកដាច់ស្រយ៉ាល់មួយចំនួន។ ១៖ ស្រុកកញ្រ្ជៀច ខេត្តព្រៃវែង ចុះនៅថ្ងៃទី១៩ ខែមិនា ឆ្នាំ២០១៦ បានសហការជាមួយឫក្រុមយុវជនសហភាពសហព័ន្ធយុវជនកម្ពុជាចំនួន២០០នាក់ ជួយព្យាបាលឥតគិតថ្លៃ ផ្នែកវះកាត់តូចបានចំនួន២១នាក់ ផ្នែកមាត់ធ្មេញចំនួន១៩៣នាក់ ផ្នែកអេកូ ចំនួន៦៨នាក់ ចែកថ្នាំ និងពិនិត្យព្យាបាលជំងឺទូទៅ ព្រមទាំងចំនួន១៣៤៨នាក់ ដែលមានប្រជាពលរដ្ឋចំនួន ១៦៣០នាក់ចូលរួម។ ២៖ ស្រុកពួក ខេត្តបន្ទាយមានជ័យ ចុះនៅថ្ងៃទី១៤-១៥ ខែឧសភា ឆ្នាំ២០១៦ បានសហការជាមួយក្រុមយុវជនសហភាពសហព័ន្ធយុវជនកម្ពុជាស្រុកពួក ចំនួន១៣៩នាក់ជួយព្យាបាលឥតគិតថ្លៃ ផ្នែកវះកាត់តូចបានចំនួន៣៣នាក់ ផ្នែកមាត់ធ្មេញចំនួន៣៦៨នាក់ ផ្នែកអេកូចំនួន៦៥នាក់ ចែកថ្នាំ និងពិនិត្យព្យាបាលជំងឺទូទៅ ព្រមទាំងចំនួន៣២៤០នាក់ ដែលមានប្រជាពលរដ្ឋចំនួន ៣៧០៦នាក់ចូលរួម។ ៣៖ ស្រុកកំពង់ត្របែក ខេត្តព្រៃវែង ចុះនៅថ្ងៃទី១៧ ខែកញ្ញា ឆ្នាំ២០១៦ បានសហការជាមួយក្រុមយុវជនសហភាពសហព័ន្ធយុវជនកម្ពុជាស្រុកកំពុងត្របែកចំនួន១៥៧នាក់ជួយព្យាបាលឥតគិតថ្លៃ ផ្នែកវះកាត់តូចបានចំនួន១៨នាក់ ផ្នែកមាត់ធ្មេញចំនួន២៦៥នាក់ ផ្នែកអេកូចំនួន៤២នាក់ ចែកថ្នាំ និងពិនិត្យព្យាបាលជំងឺទូទៅ ព្រមទាំងចំនួន១១៥៨នាក់ ដែលមានប្រជាពលរដ្ឋចំនួន ១៤៨៣នាក់ចូលរួម។ ៤៖ នៅស្រុកព្រះស្តេច ខេត្តព្រៃវែង ចុះនៅថ្ងៃទី១៨ ខែវិច្ឆិកា ឆ្នាំ២០១៦ បានសហការជាមួយក្រុមយុវជនសហភាពសហព័ន្ធយុវជនកម្ពុជាព្រះស្តេចចំនួន៧៤នាក់ជួយព្យាបាលឥតគិតថ្លៃ ផ្នែកវះកាត់តូចបានចំនួន៣៩នាក់ ផ្នែកអេកូចំនួន៤៩នាក់ ចែកថ្នាំ និងពិនិត្យព្យាបាលជំងឺទូទៅ ព្រមទាំងចំនួន១៨០៧នាក់ ដែលមានប្រជាពលរដ្ឋចំនួន១៨៩៥នាក់ចូលរួម។ ក្នុងឱកាសនេះដែរ លោក ស សុខា ក៏បានថ្លែងអំណរយ៉ាងជ្រាលជ្រៅចំពោះក្រុមគ្រូពេទ្យស្ម័គ្រចិត្តទាំងអស់ ក្នុងការចូលបម្រើដល់សកម្មភាពមនុស្សធម៌ ជួយដល់ប្រជាពលរដ្ឋ៕	2016-12-22T21:22:00+07:00	freshnewsasia.com	https://m.freshnewsasia.com/index.php/en/localnews/42411-2016-12-22-07-23-22.html
406fe55f-968a-4660-9e9e-488527fad1a6	អ្នកជំងឺផ្លូវចិត្ត និងអសមត្ថភាព នៅរដ្ឋធានីវ៉ាស៊ីនតោននឹងអាចមានសិទ្ធិ «ធ្វើអត្តឃាតខ្លួនឯង ដោយស្របច្បាប់»	អភិបាលនៃរដ្ឋធានីវ៉ាស៊ីនតោនសហរដ្ឋអាមេរិក បានចុះហត្ថលេខាលើសេចក្តីព្រាងច្បាប់មួយដ៏សំខាន់បំផុតស្តីពីការអនុញ្ញាតឲ្យ អ្នកជំងឺដែលមានអការរោគផ្លូវចិត្តធ្ងន់ធ្ងរ ឬក៏អសមត្ថភាពរាងកាយអាចធ្វើអត្តឃាតខ្លួនឯងបានដោយស្របច្បាប់។ នេះបើតាមការចេញផ្សាយដោយទីភ្នាក់ងារព័ត៌មានចិនស៊ិនហួរ នាព្រឹកថ្ងៃពុធ ទី២១ ខែធ្នូ ឆ្នាំ២០១៦។ សេចក្តីព្រាងច្បាប់ដែលត្រូវបានចុះហត្ថលេខា និងបញ្ជូនទៅធ្វើការអនុម័តក្នុងសភាខាងលើនេះ នឹងមានប្រសិទ្ធភាពសម្រាប់អ្នកជំងឺដែលមានអាយុចាប់ពី ១៨ឆ្នាំឡើងទៅ។ ក្រុមគ្រូពេទ្យនឹងធ្វើអត្តឃាតទៅលើអ្នកជំងឺដែលត្រូវបានគ្រូពេទ្យជំនាញបញ្ជាក់ថាមានសង្ឃឹមរស់នៅយ៉ាងតិច ៦ខែទៀតប៉ុណ្ណោះ។អ្នកជំងឺទាំងអស់ដែលដឹងពីស្ថានភាពពិតរបស់ខ្លួន នឹងមានសិទ្ធិសម្រេចចិត្តរយៈពេលពីរសប្តាហ៍ នៅក្នុងការជ្រើសរើសយកវិធីធ្វើអត្តឃាតខ្លួនឯង ដូចជាការចាក់ថ្នាំ ឬក៏លេបថ្នាំជាដើម។ លោក Muriel Bowser អភិបាលរដ្ឋធានីវ៉ាស៊ីនតោនបានចុះហត្ថលេខាលើសេចក្តីព្រាងខាងលើនេះកាលពីថ្ងៃអង្គារ ហើយនិងបានបញ្ជូលទៅកាន់រដ្ឋសភារួចរាល់ហើយ ដោយត្រូវរង់ចាំពេល ៣០ថ្ងៃក្នុងការអនុម័ត។ ទោះបីជាបែបនេះក្តីគេនៅមិនទាន់ប្រាកដច្បាស់នោះទេថា តើអង្គសភានឹងព្រមពៀងអនុម័តឲ្យច្បាប់ខាងលើនេះចេញជាធរមានដែរ ឬមួយក៏អត់នោះឡើយ។ គួរបញ្ជាក់ថាការបង្កើតចេញនូវសេចក្តីព្រាងច្បាប់ខាងលើនេះ គឺទីក្រុងវ៉ាស៊ីនតោនមានការគិតគូខ្ពស់ចំពោះសិទ្ធិ និងសេរីភាពនៃប្រជាជនរបស់ខ្លួន ដោយសូម្បីតែការស្លាប់ក៏ពួកគេត្រូវមានសិទ្ធិក្នុងការជ្រើសរើសផងដែរ ហើយវាពិតណាស់មនុស្សគ្រប់រូបចង់បានការស្លាប់ប្រកបដោយ សន្តិភាព និងផាសុខភាព។ ចាប់តាំងពីឆ្នាំ ១៩៩៨មកមានរដ្ឋមួយចំនួនមកហើយបានអនុវត្តន៍ច្បាប់ខាងលើនេះដូចជា អូរ៉េហ្គន, វ៉ាស៊ីនតោន, ខូឡូរ៉ាដូ, វើម៉ុនត៍ និងកាលីហ្វរញ៉ា ផងដែរ៕	2016-12-21T17:37:00+07:00	freshnewsasia.com	https://m.freshnewsasia.com/index.php/en/internationalnews/42296-2016-12-21-03-41-11.html
bcf4162e-f372-4203-82a8-5768757248f7	ព្រះសង្ឃ១៧អង្គក្អួតចង្អោរសង្ស័យពុលទឹកតែនៅវត្តស្រែល្អខេត្តឧត្តរមានជ័យ	ព្រះសង្ឃវ័យក្មេងចំនួន ១៧អង្គគង់នៅវត្តស្រែល្អ ឃុំបាក់អន្លូង នៃស្រុកត្រពាំងប្រាសាទ ខេត្តឧត្តរមានជ័យ ដែលជាប់ព្រំប្រទល់គ្នានឹងស្រុកជាំក្សាន្ត ខេត្តព្រះវិហារ មានអាការក្អួតចង្អោរ តឹងទ្រូង ហើយថប់ដង្ហើម បន្ទាប់ពីឆាន់ទឹកតែ កាលពីរាត្រីថ្ងៃទី២០ ខែធ្នូ។ អាជ្ញាធរស្រុកត្រពាំងប្រាសាទ បានហៅរថយន្តពេទ្យដឹកជញ្ជូនក្រុមព្រះសង្ឃទាំងនោះយកទៅសង្គ្រោះភ្លាមៗនៅមន្ទីរពេទ្យស្រុកអន្លង់វែង បន្ទាប់ពីឃើញហេតុការណ៍ដែលគេសង្ស័យថាអាចពុលអាហារ។ អភិបាលស្រុកត្រពាំងប្រាសាទ គឺលោក នៅ សំតារារិទ្ធ។ លោកមានប្រសាសន៍នៅរសៀលថ្ងៃពុធ ទី២១ ខែធ្នូ ថា កាលពីយប់ថ្ងៃទី២០ ខែធ្នូ គឺយាយជីតាជីខ្លះ បានទិញតែ និងស្ករសទៅធ្វើជាភេសជ្ជៈប្រគេនព្រះសង្ឃដែលគង់នៅវត្តស្រែល្អ។ បន្ទាប់ពីព្រះសង្ឃវ័យក្មេងជាច្រើនបានឆាន់ទឹកតែលាយស្ករសមក គឺនៅម៉ោងប្រហែលជា ៨យប់ ក៏មានអាការពុលតែម្ដង៖ ។ ទោះបីជាយ៉ាងណា អភិបាលស្រុកត្រពាំងប្រាសាទ បញ្ជាក់ថា អាការពុលនោះមិនមានព្រះសង្ឃណាមួយធ្ងន់ធ្ងររហូតដល់សុគតទេ។ នេះជាលើកទីពីរហើយដែលនៅក្នុងស្រុកត្រពាំងប្រាសាទ មានអ្នកពុលអាហារ។ កាលពីថ្ងៃទី១៧ ខែវិច្ឆិកា កន្លងទៅ សិស្សសាលាបឋមសិក្សាត្រាំប៉ោង ១៤០នាក់នៅឃុំព្រះប្រឡាយ ជាប់គ្នានឹងឃុំបាក់អន្លូង នោះ បានពុលបង្អែមចេកខ្ទិះម្ដងមកហើយ៕	2016-12-21T17:20:00+07:00	rfa.org	https://www.rfa.org/khmer/news/health/monks-in-Trapang-Prasat-poison-12212016051540.html
387d9b16-3968-45f7-a191-1d90d639129e	តុលាការកាត់ទោស និស្សិតដែលចាក់សម្លាប់ស្រ្តីយោធា នៅខណ្ឌទួលគោក ឱ្យជាប់ពន្ធានគារមួយជីវិត និងសងជំងឺចិត្ត៨០លានរៀល	នៅថ្ងៃទី២១ ខែធ្នូ ឆ្នាំ២០១៦នេះ តុលាការក្រុងភ្នំពេញ បានប្រកាសសាលក្រម លើសំណុំរឿងនិស្សិតម្នាក់ ចាក់សម្លាប់មន្ត្រីយោធាស្រីម្នាក់ នៅសង្កាត់ផ្សារដេប៉ូ១ ខណ្ឌទួលគោក។ សាលក្រមនេះ បានសម្រេចផ្តន្ទាទោស និស្សិតខាងលើ ឱ្យជាប់ពន្ធនាគារមួយជីវិត និងសងជំងឺចិត្ត៨០លានរៀល។ ការប្រកាសសាលក្រមនេះ ត្រូវបានធ្វើឡើងដោយ លោក ជា សុខចាន់ដេត ប្រធានក្រុមប្រឹក្សាជំនុំជម្រះសាលាដំបូងរាជធានីភ្នំពេញ។ ជនជាប់ចោទមានឈ្មោះ ម៉ី គឹមហេង ហៅដំ អាយុ២១ឆ្នាំ ។ ចំណែកជនរងគ្រោះមានឈ្មោះ មោះ លី ដាវី ភេទស្រី អាយុ៣៦ឆ្នាំ នៅមុខផ្ទះវីង លេខ១២ ផ្លូវ ២១៩ សង្កាត់ដេប៉ូ១ ខណ្ឌទួលគោក។ សូមបញ្ជាក់ថា កាលពីថ្ងៃទី២១ ខែមិថុនា ឆ្នាំ២០១៦ វេលាម៉ោង១០៖១៥នាទីព្រឹក ឈ្មោះ ម៉ី គឹមហេង ហៅដំ អាយុ២១ឆ្នាំ បានប្រព្រឹត្តអំពើឃាតកម្មគិតទុកជាមុន ដោយបានយកកាំបិតចុងស្រួចចាក់ជាច្រើនកាំបិត សម្លាប់ស្ដ្រីឈ្មោះ លី ដាវី អាយុ៣៦ឆ្នាំ នៅមុខផ្ទះវីង លេខ១២ ផ្លូវ ២១៩ សង្កាត់ដេប៉ូ១ ខណ្ឌទួលគោក។ ក្រោយកើតមានអំពើឃាតកម្ម សមត្ថកិច្ចបានចាប់ខ្លួនឈ្មោះ ម៉ី គឹមហេង ហើយជនដៃដល់បានសារភាពថា ខ្លួនគេពិតជាបានសម្លាប់ ជនរងគ្រោះមែន ដោយសារតែកាលពី២ថ្ងៃ មុនមកដល់ថ្ងៃកើតហេតុ ជនរងគ្រោះស្អប់ខ្ពើមរូបគេជាខ្លាំង ពេលឃើញមុខគ្នាជនរងគ្រោះ ស្ដោះទឹកមាត់ ងាកមុខចេញសម្ដែងនូវការមិនពេញចិត្ត ហើយការស្អប់ខ្ពើមនោះ បានធ្វើឲ្យរូបគេមានគំនុំក្នុងចិត្ត ជាខ្លាំងចង់សម្លាប់ ជនរងគ្រោះឲ្យបាត់រូបពីផែនដីនេះ។ លុះដល់វេលាម៉ោង២១៖៣០នាទីយប់ ថ្ងៃទី២០ ខែមិថុនា ឆ្នាំ ២០១៦ ខ្លួនចង់សម្លាប់ជនរងគ្រោះម្ដងរួចទៅហើយ តែគ្មានឱកាសហើយក៏ ចូលទៅដេកទៅ។ លុះដល់ព្រឹកថ្ងៃទី២១ មិថុនា ខ្លួនគេបានអង្គុយអានសៀវភៅនៅមុខផ្ទះរង់ចាំមើល ជនរងគ្រោះចេញពីផ្ទះព្រោះជាទម្លាប់ ជនរងគ្រោះតែងតែ ទៅផ្សារតែម្នាក់ឯង ដោយពេលនោះ ខ្លួនគេស្លៀកពាក់រង់ចាំរួចជាស្រេច រហូតដល់ម៉ោង៩៖៤០នាទីព្រឹក ក៏ឮសូរបើកទ្វារ ហើយជនរងគ្រោះបានទៅផ្សារតែម្នាក់ឯងមែន។ ពេលនោះរូបគេក៏ទៅផ្ទះបាយ យកកូនកាំបិតចុងស្រួចដង ដាក់ក្នុងហោប៉ៅខោស្ដាំ ឡើងជិះម៉ូតូ តាមពីក្រោយជនរងគ្រោះមកបត់នៅ ផ្លូវលេខ១៥៦ ចាំស្ទាក់ជនរងគ្រោះ ភ្លាមនោះ ជនរងគ្រោះបានដើរមកដល់មុខផ្ទះវេលុយវីង ខ្លួនគេក៏ឈប់ម៉ូតូដើរសំដៅទៅជនរងគ្រោះ ដកកាំបិតចាក់ជាច្រើនកាំបិត បណ្ដាលឲ្យជនរងគ្រោះដួលលើផ្លូវស្លាប់ភ្លាម ទើបខ្លួនគេបោះកាំបិតចោលក្បែរសព ហើយជិះម៉ូតូគេចខ្លួន បាត់ទៅ ហើយរំលងបានមួយថ្ងៃ ទើបសមត្ថកិច្ចចាប់បាន៕	2016-12-21T17:03:00+07:00	freshnewsasia.com	https://m.freshnewsasia.com/index.php/en/localnews/42292-2016-12-21-12-41-27.html
c817dd27-e9f4-402d-9ff5-ef134cc23759	វីរៈសិល្បករជើងចាស់ យិត សារិន ផ្នែកល្ខោនខោល កំពុងមានជំងឺធ្ងន់ធ្ងរ ទទួលបានការឧបត្ថម្ភ ជាលើកទី២ ពីសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន	ដោយមានសន្តានចិត្តអាណិតអាសូរ ចំពោះវីរៈសិល្បករជើងចាស់ លោកតាព្រឹទ្ធាចារ្យ យិត សារិន (ហៅ ស ឬស្វាស) ដែលកំពុងមានជំងឺរលាកថ្លើមធ្ងន់ធ្ងរនោះ សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា បានចាត់ឱ្យក្រុមការងារសាខាកាកបាទក្រហមកម្ពុជា ខេត្តសៀមរាប នាំយកថវិកាចំនួន ៥ពាន់ដុល្លារអាមេរិក ប្រគល់ជូនដោយ ផ្ទាល់ដៃ ដល់លោកតាព្រឹទ្ធាចារ្យ និងលោក សារិន វឌ្ឍនៈ ជាកូនប្រុសបង្កើត នៅទីស្នាក់ការសាខាកាកបាទក្រហមកម្ពុជា ខេត្តសៀមរាប នៅព្រឹកថ្ងៃទី ២០ ខែធ្នូ ឆ្នាំ២០១៦នេះ។ការប្រគល់ជូនប្រាក់ឧបត្ថម្ភនេះ ធ្វើឡើងខណៈដែលលោកតា កំពុងធ្វើដំណើ រពីភ្នំពេញទៅព្យាបាលជំងឺ នៅមន្ទីរពេទ្យសុរិន្ទ ប្រទេសថៃ។ សូមបញ្ជាក់ថា កាលពីថ្ងៃទី ១៨ ខែកក្កដា ឆ្នាំ ២០១៦ កន្លងទៅ កាកបាទក្រហមកម្ពុជា បានឧបត្ថម្ភថវិកា ៥លានរៀល ជូន លោកតាព្រឹទ្ធាចារ្យ យិត សារិន ម្តងរួចមកហើយ។ លោកតាព្រឹទ្ធាចារ្យ យិត សារិន (ហៅ ស ឬស្វាស) មានអាយុ៩២ឆ្នាំ ជាគ្រូសិល្បៈផ្នែកល្ខោនខោល ដែលបានលះបង់ កម្លាំងកាយ-ចិត្ត ផ្តល់ចំណេះដឹងសិល្បៈ ផ្នែកល្ខោនខោល ជូនដល់កុលបុត្រកុលធីតាខ្មែរជំនាន់ក្រោយ។ បន្ថែមពីនេះ លោកតាព្រឹទ្ធាចារ្យ មានឯកទេសសំដែងតួ «ស្វា» ធ្លាប់រាំសំដែងនៅក្នុងព្រះបរមរាជវាំង នាសម័យសង្គមរាស្ត្រនិយម ក្នុងរជ្ជកាលព្រះមហាក្សត្រីយានី ស៊ីសុវត្ថិកុសុមៈនារីរ័ត្ន សិរីវឌ្ឍនា ហើយក៏ជាអតីតគ្រូបង្ហាត់សិល្បៈ ផ្នែកល្ខោនខោលនៅក្នុង ព្រះបរមរាជវាំង និងនៅសាលាមធ្យមវិចិត្រសិល្បៈទៀតផង៕	2016-12-21T00:51:00+07:00	freshnewsasia.com	https://m.freshnewsasia.com/index.php/en/localnews/42256-2016-12-20-11-02-54.html
aa48ce58-9914-441c-9a01-aa01449d2535	កាន់តែអាក្រក់ខ្លាំងហើយ! ជំងឺគ្រុនផ្តាសាយបក្សីនៅកូរ៉េខាងត្បូង រីករាលដាលឥតឈប់ឈរ, សត្វមាន់ និងទាជិត «២០លានក្បាលត្រូវសម្លាប់ចោល»	សត្វមាន់ និងសត្វទាជិត ២០លានក្បាលត្រូវបានគេសម្លាប់ចោលនៅក្នុងប្រទេសកូរ៉េខាងត្បូង ស្របពេលដែលជំងឺគ្រុនផ្តាសាយបក្សីដ៏កាចសាហាវ បានរីករាលដាលក្នុងកំរិតយ៉ាងឆាប់រហ័សជាទីបំផុតទៅទូទាំងប្រទេស។ នេះបើតាមការចេញផ្សាយដោយទីភ្នាក់ងារព័ត៌មានចិន ស៊ិនហួរ នៅមុននេះបន្តិចនារសៀលថ្ងៃអង្គារ ទី២០ ខែធ្នូ ឆ្នាំ២០១៦។ បើយោងតាមក្រសួងកសិកម្មកូរ៉េខាងត្បូង ចំនួនសត្វបក្សីចិញ្ចឹមដែលត្រូវបានសម្លាប់ចោលដោយសារការឆ្លងជំងឺគ្រុនផ្តាសាយបក្សីបានឈានដល់ ១៩.១១លានក្បាលហើយ គិតត្រឹមថ្ងៃចន្ទម្សិលមិញនេះ បន្ទាប់ពីករណីដំបូងបំផុតនៅក្នុងឆ្នាំនេះត្រូវបានរាយការណ៍ថាបានផ្ទុះឡើង នៅឯកសិដ្ឋានមួយកន្លែងនៃទីក្រុងហែណាម (Haenam) ក្នុងខេត្តចូឡាខាងត្បូង (South Joella) ដែលស្ថិតតំបន់ប៉ែកនិរតីនៃផ្ទៃប្រទេសកាលពីថ្ងៃទី១៦ ខែវិច្ឆិកាកន្លងទៅនេះ។ ជាមួយគ្នានេះដែរតួលេខដែលទទួលបានពីក្រសួងខាងលើមានន័យថា សត្វមាន់និងសត្វទាប្រហែលជា ៦០០,០០០ក្បាលត្រូវបានសម្លាប់ចោលជារៀងរាល់ថ្ងៃ នៅរយៈពេលជាងមួយខែចុងក្រោយនេះ ហើយវាត្រូវបានព្យាករណ៍ថានឹងកើនឡើងបន្ថែមទៀតនាពេលអនាគត ដែលប្រការនេះបានកំណត់នូវការឆ្លងដ៏ឆាប់រហ័ស និងអាក្រក់ជាងគេបំផុតចាប់តាំងតែពីពេលសត្វបក្សីចិញ្ចឹមប្រមាណ ១៩.៣៧ក្បាលត្រូវបានកម្ទេចចោលនៅក្នុងរយៈពេល៦៦៩ថ្ងៃ កាលពីចន្លោះឆ្នាំ២០១៤និង២០១៥ ដោយសារតែជំងឺគ្រុនផ្តាសាយបក្សី។ គួរបញ្ជាក់ថា កាលពីថ្ងៃព្រហស្បតិ៍សប្តាហ៍មុនប្រទេសកូរ៉េខាងត្បូងប្រកាសអាសន្នកំរិតខ្ពស់បំផុតមិនធ្លាប់មាននោះឡើយ ចំពោះការរីករាលដាលយ៉ាងលឿននេះនៃជំងឺគ្រុនផ្ដាសាយបក្សី ខណៈកសិដ្ឋានចំនួន ២០៤កន្លែងនៅទូទាំងប្រទេសត្រូវបានបញ្ជាក់ថាបានឆ្លងជំងឺនេះ៕	2016-12-20T21:14:00+07:00	freshnewsasia.com	https://m.freshnewsasia.com/index.php/en/internationalnews/42227-2016-12-20-07-14-26.html
b7dad105-a899-451a-b10c-8bc1fba38125	ក្លឹបយុវជនបរិច្ចាគឈាមនៅកម្ពុជាប្ដេជ្ញាបរិច្ចាគឈាម១ម៉ឺននាក់នៅឆ្នាំ២០១៧	ដើម្បីឆ្លើយតបទៅនឹងតម្រូវការនៃការប្រើប្រាស់ឈាមប្រចាំថ្ងៃនៅកម្ពុជា ប្រមាណជាង ១៥០ប្លោក ឬ ១ប្លោក ជារៀងរាល់ ៧នាទីម្ដង លោក គីម រិទ្ធី ប្រធានក្លឹបនៃក្ដីស្រឡាញ់ បានប្ដេជ្ញាជាសាធារណៈថា សមាជិកក្លឹបលោកនឹងចូលរួមអប់រំផ្សព្វផ្សាយ និងបរិច្ចាគឈាមដោយស្ម័គ្រចិត្តអោយបាន ១ម៉ឺនប្លោក ឬស្មើនឹង ១ម៉ឺននាក់ ក្នុងឆ្នាំ២០១៧។ ការប្រកាសនេះ ធ្វើឡើងក្នុងពិធីសម្ពោធក្លឹបនៃក្តីស្រឡាញ់ ដែលជាក្លឹបយុវជនបរិច្ចាគឈាមស្ម័គ្រចិត្តដំបូងនៅកម្ពុជា ដែលមានរចនាសម្ព័ន្ធពីកូនថ្នាក់ដឹកនាំកំពូលនៃរដ្ឋាភិបាលបច្ចុប្បន្ន ដូចជាលោក ហ៊ុន ម៉ានី លោក ស សុខា លោក គីម រិទ្ធី ជាដើម។ គិតមកដល់ឆ្នាំ២០១៦ មជ្ឈមណ្ឌលជាតិផ្តល់ឈាម ទទួលបានអំណោយឈាមស្ម័គ្រចិត្ត ប្រមាណជាង ៣០ភាគរយ ដែលចំនួននេះនៅតិចតួចនៅឡើយ បើធៀបនឹងប្រទេសជិតខាង ដូចជាថៃ ឬវៀតណាម ដែលមានចំនួនអ្នកបរិច្ចាគឈាមដោយស្ម័គ្រចិត្តជាង ៩០ភាគរយ នៃតម្រូវការប្រើប្រាស់ឈាម។ ចំពោះចំនួននៃអំណោយឈាមស្ម័គ្រចិត្ត នៅមានកម្រិតទាបបែបនេះ បានជំរុញអោយការជួយសង្គ្រោះអ្នកជំងឺនៅកម្ពុជា មានការលំបាក និងមិនទាន់ពេលវេលា។ តំណាងអ្នកជំងឺដែលត្រូវការបញ្ចូលឈាមជាប្រចាំ ប្អូនស្រី កល្យាណ បានចែករំលែកបទពិសោធន៍ពីតម្រូវការឈាមសម្រាប់ជីវិតរបស់គាត់។ ជាងនេះទៅទៀត កុមារីកំព្រាឪពុករូបនេះ បានរៀបរាប់ទាំងទឹកភ្នែកថា ទៅថ្ងៃអនាគត គាត់ចង់នៅជាមួយម្ដាយគាត់អោយបានយូរ និងចង់ក្លាយទៅជាអ្នករចនាម៉ូដ។ ដូច្នេះប្អូនវ័យ ១២ឆ្នាំរូបនេះ អំពាវនាវអោយយុវជនដែលមានសុខភាពល្អបរិបូរណ៍ចូលរួមបរិច្ចាគឈាមដោយស្ម័គ្រចិត្តដើម្បីសង្គ្រោះជីវិតអ្នកជំងឺដូចរូបគាត់។ ក្នុងពិធីសម្ពោធជាផ្លូវការនៅផ្សារទំនើប អ៊ីអន ម៉ល (AEON Mall) ក៏មានការអញ្ជើញចូលរួមពីយុវជនទាំងស្ថាប័នរដ្ឋ ឯកជន និងពិសេសពីអ្នកជំងឺជាច្រើនរូបដែលមានជំងឺត្រូវការឈាម ដើម្បីសង្គ្រោះជីវិត ដូចជា ជំងឺឈាមក្រហម និងខូចតម្រងនោមជាដើម៕	2016-12-20T15:55:00+07:00	rfa.org	https://www.rfa.org/khmer/news/health/blood-donation-12202016034736.html
934a95d4-cea2-4c9a-84b0-1b28d7001d16	រយៈពេល១សប្ដាហ៍ មន្ទីរពេទ្យកុមារជាតិ បានពិនិត្យ និងព្យាបាលអ្នកជំងឺបានជាង៦ពាន់នាក់	របាយការណ៍របស់មន្ទីរពេទ្យកុមារជាតិ ដែលអង្គភាព Fresh News ទទួលបាននៅព្រឹកថ្ងៃទី១៩ ខែធ្នូ ឆ្នាំ២០១៦នេះ បានបញ្ជាក់ថា រយៈពេល៧ថ្ងៃ ចាប់ពីថ្ងៃទី១២ ដល់ថ្ងៃទី១៨ ខែធ្នូ ឆ្នាំ២០១៦ មានអ្នកជំងឺជាង៦ពាន់នាក់ បានចូល និងចេញពិនិត្យ ព្យាបាលជំងឺនៅមន្ទីរពេទ្យកុមារជាតិ។ របាយការណ៍ដដែលបានបញ្ជាក់ថា ក្នុងរយៈពេល៧ថ្ងៃនេះ មានអ្នកជំងឺមកទទួលសេវាពិនិត្យព្យាបាល ផ្នែកពិគ្រោះជំងឺក្រៅមានចំនួន ២,២៤១នាក់, អ្នកជំងឺអនុញ្ញាតិឲ្យចូលសម្រាក់ព្យាបាល ៣១៧នាក់ ក្នុងនោះមានជំងឺទារកតូចៗគ្រប់ប្រភេទ៤៨នាក់, អត្រាប្រើប្រាស់គ្រែសរុបមាន១២៧ភាគរយ, អ្នកជំងឺក្រីក្រត្រូវបានអនុញ្ញាតិ សម្រាកព្យាបាលដោយមិនបង់ប្រាក់២៤ភាគរយ, ចំនួនវះកាត់សរុប៤៧នាក់, ការព្យាបាលដោយចលនា៣៦០នាក់, កុមារបានទទួលថ្នាំបង្ការ៧៣៦នាក់, កុមារព្យាបាលធ្មេញ អញ្ចាញធ្មេញ និងក្រអូមមាត់១៦នាក់, កុមារមានផ្ទុកមេរោគអេដស៍ ត្រូវបានទទួលថ្នាំពន្យារ ៥៣នាក់, ជំងឺរបេងកំពុងទទួល ការព្យាបាល៨នាក់, កុមារមានផ្ទុកមេរោគអេដស៍ មកពិគ្រោះជំងឺឱកាសនិយម២២៧នាក់, ថតឆ្លុះវិភាគដោយកាំរស្មីអិច ១៤៩នាក់, ពិនិត្យវិភាគដោយអេកូ ១០០នាក់, ចំនួនតេស្ដបានវិភាគ នៅមន្ទីរពិសោធន៍ មាន២,១៩០នាក់។ មន្ទីរពេទ្យកុមារជាតិ បានឲ្យដឹងផងដែរថា ការផ្ដល់អាហារ តាមបែបវេជ្ជសាស្ដ្រដោយ គិតតាមប្រភេទជំងឺ និងតាមក្រុមអាយុកុមារមួយថ្ងៃ ចំនួន៣ពេល ដោយមិនគិតប្រាក់ ដល់កុមារដែល សម្រាកព្យាបាលនៅក្នុងមន្ទីរពេទ្យ៨៩១នាក់។ ជាងនេះទៅទៀត មន្ទីរពេទ្យកុមារជាតិ មានទទួលវះកាត់ កុមារឆែបមាត់ ជើងខ្វេ ពីកំណើតដោយពុំមានបង់ប្រាក់។ បន្ថែមពីនេះ មន្ទីរពេទ្យកុមារជាតិ បានចូលរួមប្រជុំ ពិនិត្យឡើងវិញអំពី ការចូលរួមបណ្ដុះបណ្ដាលជាមួយសាកលវិទ្យាល័យវិទ្យាសាស្ដ្រសុខាភិបាល ដល់សិស្សនិស្សិត ដែលមកកម្មសិក្សា ឬមកធ្វើការសិក្សាស្រាវជ្រាចធ្វើនិក្ខេបបទ ដែលបច្ចុប្បន្នមន្ទីរពេទ្យមានឯកសារអ្នកជំងឺគ្រប់គ្រាន់ដើម្បីស្រាវជ្រាវ៕	2016-12-19T21:41:00+07:00	freshnewsasia.com	https://m.freshnewsasia.com/index.php/en/localnews/42134-2016-12-19-07-42-29.html
08870776-0e03-488e-aefa-33caedc4e84b	ទេសរដ្ឋមន្រ្តី ឱម យិុនទៀង ចាត់ឲ្យក្រុមគ្រូពេទ្យស្ម័គ្រចិត្ត ចុះទៅពិនិត្យនិងព្យាបាលជំងឺជូនប្រជាពលរដ្ឋ នៅសង្កាត់បឹងកក់ទី២ ជិត២ពាន់នាក់	លោកទេសរដ្ឋមន្រ្តី ឱម យិុនទៀង ប្រធានអង្គភាពប្រឆាំងអំពើពុករលួយ និងជាប្រធានក្រុមការងារចុះជួយនៅខណ្ឌទូលគោក នាព្រឹកថ្ងៃទី១៨ ខែធ្នូ ឆ្នាំ២០១៦នេះ បានបន្តចាត់ឲ្យក្រុមគ្រូពេទ្យស្ម័គ្រចិត្ត ចុះទៅពិនិត្យនិងព្យាបាលជូនប្រជាពលរដ្ឋជិត២,០០០នាក់ នៅក្នុងសង្កាត់បឹងកក់ទី២។ នៅក្នុងពិធីនេះ ដោយមានការចូលរួមពីគណ:អភិបាលខណ្ឌទួលគោក របស់លោក ឯក ឃុនដឿន ផងដែរ និងមានកិច្ចសហការជាមួយ ក្រសួងសុខាភិបាល និងមន្ទីសុខាភិបាល មន្ទីពេទ្យរស្ស៊ី មន្ទីកុមារជាតិ ដែលធ្វើឡើងនៅក្នុងវិទ្យាល័យឥន្ទ្រទេវី សង្កាត់បឹងកក់ទី២ ក្នុងខណ្ឌទួលគោក។ សូមបញ្ជាក់ថា ជារៀងរាល់ថ្ងៃអាទិត្យក្នុងមួយសប្តាហ៍ លោកទេសរដ្ឋមន្រ្តី ឱម យិុនទៀង បានដឹកនាំក្រុមគ្រូពេទ្យស្ម័ត្រចិត្តនេះ ទៅចុះព្យាបាលជូនប្រជាពលរដ្ឋ ជាប្រចាំនៅក្នង ទឹកដីខណ្ឌទួលគោក ដើម្បីចូលរួមកាត់បន្ថយការចំណាញរបស់ពួកគាត់បានមួយកំរិត ទៅលើបញ្ហាសេវាសុខភាពរបស់ពួកគាត់៕	2016-12-18T21:26:00+07:00	freshnewsasia.com	https://m.freshnewsasia.com/index.php/en/localnews/42069-2016-12-18-07-26-24.html
a421d681-f103-4e5d-97ac-89428de1f606	ក្រុមគ្រូពេទ្យចុះពិនិត្យវះកាត់ជំងឺភ្នែកនិងជំងឺទូទៅជូនពលរដ្ឋខេត្តព្រះសីហនុឥតគិតថ្លៃ	រដ្ឋបាលខេត្តព្រះសីហនុ ប្រកាសដល់ប្រជាពលរដ្ឋនៅមូលដ្ឋាននេះ ឲ្យមកទទួលយកសេវាពិនិត្យ ព្យាបាល វះកាត់ ជំងឺភ្នែក ជំងឺមាត់ធ្មេញ និងជំងឺទូទៅដទៃទៀតពីគ្រូពេទ្យវេជ្ជសាស្ត្ររបស់លោកនាយករដ្ឋមន្ត្រី ហ៊ុន សែន សហការជាមួយគ្រូពេទ្យជំនាញមកពីប្រទេសម៉ាឡេស៊ី នៅមន្ទីរពេទ្យបង្អែកខេត្តព្រះសីហនុ ឲ្យបានទាន់ពេលចាប់ពីថ្ងៃទី១៧ ដល់ថ្ងៃទី២០ ខែធ្នូ។ វេជ្ជបណ្ឌិតនៃមន្ទីរពេទ្យបង្អែកខេត្តព្រះសីហនុ ឲ្យដឹងថា មានអ្នកជំងឺភ្នែករាប់រយនាក់ បានមកទទួលសេវាពិនិត្យព្យាបាល និងវះកាត់នៅថ្ងៃដំបូងនេះ។ ប្រធានមន្ទីរពេទ្យបង្អែកខេត្តព្រះសីហនុ លោកវេជ្ជបណ្ឌិត សេង ណុង មានប្រសាសន៍ថា ក្រុមគ្រូពេទ្យវេជ្ជសាស្ត្ររបស់លោកនាយករដ្ឋមន្ត្រី ហ៊ុន សែន បានចុះមកពិនិត្យ ព្យាបាល និងវះកាត់ជំងឺភ្នែកឡើងបាយ ដុះកន្ទុយថ្លែន ជំងឺទូទៅ ជំងឺមាត់ធ្មេញ ពិនិត្យរោគស្ត្រី ពិនិត្យអេកូសាស្ត្រ និងចែកវ៉ែនតាជូនប្រជាពលរដ្ឋ មិនគិតលុយនាមន្ទីរពេទ្យបង្អែកខេត្តនេះ។ កម្មវិធីនេះមានរយៈពេល ៤ថ្ងៃ ចាប់ពីថ្ងៃទី១៧ ដល់ថ្ងៃទី២០ ខែធ្នូ។ លោកឲ្យដឹងថា នៅថ្ងៃដំបូងនៃការចាប់ផ្ដើមទទួលពិនិត្យព្យាបាល និងវះកាត់ជំងឺភ្នែកជូនពលរដ្ឋដោយគ្រូពេទ្យប្រមុខដឹកនាំ និងគ្រូពេទ្យមកពីប្រទេសម៉ាឡេស៊ី អាចមានចំនួនពលរដ្ឋមកទទួលសេវានេះ ចន្លោះពី ១៥០ ទៅ ២០០នាក់ មកទទួលសេវានេះ។ ក្នុងនោះវះកាត់ជំងឺភ្នែកអាចមានចំនួន ៥០នាក់។ លោកវេជ្ជបណ្ឌិត សេង ណុង ប្រកាសឲ្យប្រជាពលរដ្ឋរស់នៅខេត្តព្រះសីហនុ និងខេត្តផ្សេងៗដែលមានជំងឺភ្នែក ជំងឺមាត់ធ្មេញ និងជំងឺទូទៅ ត្រូវរួសរាន់មកទទួលសេវាពិនិត្យព្យាបាលពីក្រុមគ្រូពេទ្យរបស់លោកនាយករដ្ឋមន្ត្រី ហ៊ុន សែន ឲ្យបានទាន់ពេលវេលា៖ ។ ចាប់ពីព្រឹកថ្ងៃសៅរ៍ ទី១៧ ខែធ្នូ នាបរិវេណមន្ទីរពេទ្យបង្អែកខេត្តព្រះសីហនុ គេឃើញសកម្មភាពក្រុមគ្រូពេទ្យជំនាញរបស់លោកនាយករដ្ឋមន្ត្រី ហ៊ុន សែន គ្រូពេទ្យពីប្រទេសម៉ាឡេស៊ី និងគ្រូពេទ្យជំនាញនៃមន្ទីរពេទ្យបង្អែកខេត្តព្រះសីហនុ បានមមាញឹកក្នុងការងារទទួលពិនិត្យព្យាបាល និងវះកាត់ជំងឺភ្នែក ជូនប្រជាពលរដ្ឋមានចំនួនរាប់រយនាក់ ដោយបង្ហាញទឹកមុខរួសរាយរាក់ទាក់។ បញ្ហានេះដែរ ក្រុមប្រជាពលរដ្ឋដែលមកទទួលសេវាព្យាបាល និងវះកាត់ជំងឺភ្នែក ពីគ្រូពេទ្យជំនាញរបស់ប្រមុខដឹកនាំមិនគិតថ្លៃ បានបង្ហាញអារម្មណ៍រីករាយគ្រប់ៗគ្នា។ ជាងនេះ អ្នកជំងឺទាំងនោះក៏បានស្នើដល់លោកនាយករដ្ឋមន្ត្រី ហ៊ុន សែន ឲ្យជួយបញ្ជូនគ្រូពេទ្យជំនាញទាំងនេះឲ្យបន្តសកម្មភាពចុះពិនិត្យជំងឺទូទៅជូនពលរដ្ឋរស់នៅខេត្តព្រះសីហនុ ដូចគ្នានេះឲ្យបានញឹកញាប់ យ៉ាងហោចឲ្យបាន ១ខែម្ដង ឬ ៣ខែម្ដង។ តាមកម្មវិធី ចាប់ពីថ្ងៃទី១៧ ដល់ថ្ងៃទី២០ ខែធ្នូ ក្រុមគ្រូពេទ្យជំនាញត្រូវពិនិត្យវះកាត់ជំងឺភ្នែកឡើងបាយ និងដុះកន្ទុយថ្លែនចំនួន ១៥០នាក់។ ក្នុងនោះ ពិនិត្យជំងឺទូទៅ ជំងឺមាត់ធ្មេញ ពិនិត្យរោគស្ត្រី ពិនិត្យអេកូសាស្ត្រប្រមាណជាង ១.២០០នាក់ និងចែកវ៉ែនតាជូនពលរដ្ឋចំនួន ៣០០នាក់៕	2016-12-17T17:25:00+07:00	rfa.org	https://www.rfa.org/khmer/news/health/doctors-provide-free-treatment-in-preahsihanouk-12172016051201.html
093fa9f2-f8fa-42c1-8791-313cfbb91d0c	លោក សោម អូន ផ្តល់ថវិកាជាង១លានរៀល ជូនក្មេងស្រីមានជំងឺមហារីកដុះសាច់លើស្មា, ជនរងគ្រោះដង្ហើយរកសប្បុរសជនជួយឧបត្ថម្ភបន្ត	លោក ឡុង សុផាត សមាជិកសភាសភាសម្ព័ន្ធសហជីពជាតិកម្ពុជា (NACC) តំណាងលោក សោម អូន ប្រធាន NACC នៅថ្ងៃទី១៦ ខែធ្នូ ឆ្នាំ២០១៦នេះ បានដឹកនាំក្រុមការងារ នាំយកថវិការសប្បុរសធម៌ ដែលជាអំណោយរបស់លោកប្រធាន សោម អូន និងសមាជិកសមាជិការក្រុមប្រឹក្សាភិបាល NACC ឧបត្ថម្ភដល់ក្មេងស្រី ឈ្មោះ លន់ ថាលីកា អាយុ១៤ឆ្នាំ ដែលមានជំងឺមហារីកដុះដុំសាច់លើស្មាស្តាំ។ លោក ឡុង សុផាត បានឲ្យដឹងថា ក្មេងស្រី លន់ ថាលីកា មានម្តាយឈ្មោះ មុត ចន្ធី មានស្រុកកំណើតនៅភូមិស្ពឺ ឃុំស្ពឺ ស្រុកចំការលើ ខេត្តកំពង់ចាម បច្ចុប្បន្នបានប្តូរមករស់នៅភ្នំពេញ។ ក្រុមការងារបានឧបត្ថម្ភថវិកាដល់គាត់ សរុបចំនួន ១,២០០,០០០រៀល តែដោយមើលឃើញពីស្ថានភាពជំងឺ និងស្ថានភាពគ្រួសាររបស់គាត់កំពុងដុនដាប ដោយតែការព្យាបាលជំងឺ។ ជាមួយគ្នានេះ ក្រុមការងារ ក៏ដូចជាម្តាយក្មេងស្រីរងគ្រោះ បានអំពាវនាវជាថ្មីម្តងទៀត ដល់សប្បុរសជន ដែលជាសមាជិកក្រុមប្រឹក្សាភិបាល NACC រួមទាំងសប្បុរសជនជិតឆ្ងាយ មេត្តាបន្តចូលរួមឧបត្ថម្ភបន្ថែមទៀត ដល់ក្មេងស្រីខាងលើ តាមលទ្ធភាពរៀងៗខ្លួន។ កាលពីថ្ងៃម្សិលមិញ ស្នងការនគរបាលខេត្តព្រះសីហនុ លោកឧត្តមសេនីយ៍ទោ ជួន ណារិន្ទ ក៏បានឧបត្ថម្ភថវិកា ៥០ដុល្លារ ជូនក្មេងស្រីរងគ្រោះផងដែរ។	2016-12-17T17:17:00+07:00	freshnewsasia.com	https://m.freshnewsasia.com/index.php/en/localnews/42002-2016-12-17-03-19-58.html
8a573814-2ea2-43e3-8086-391ef5654148	សម្តេច សាយ ឈុំ ចុះសួរសុខទុក្ខនិងឧបត្ថម្ភថវិកាដល់អ្នកជំងឺក្នុងមន្ទីរពេទ្យបង្អែកមានជ័យ, ឧបត្ថម្ភមន្ទីរពេទ្យ៥លានរៀល	នៅល្ងាចថ្ងៃទី១៥ ខែធ្នូ ឆ្នាំ២០១៦នេះ សម្តេចវិបុលសេនាភក្តី សាយ ឈុំ ប្រធានព្រឹទ្ធសភាជាតិ បានចុះសួរសុខទុក្ខប្រជាពលរដ្ឋ ដែលកំពុងសម្រាកព្យាបាល នៅមន្ទីរពេទ្យបង្អែកមានជ័យ ក្នុងខណ្ឌច្បារអំពៅ ដោយឃើញមានចិត្តអាណិតស្រឡាញ់ចំពោះអ្នកជំងឺ សម្ដេចក៏បានឧបត្ថម្ភថវិកាមួយចំនួនដល់ពួកគាត់ ចំណែកមន្ទីរពេទ្យនេះ ក៏ទទួលបានថវិការរួមចំនួន ៥លានរៀល ផងដែរ។ លោកទន្តបណ្ឌិត ប៉ុក បូរិន្ទ ប្រធានការិយាល័យសុខាភិបាលស្រុកប្រតិបត្តិបាសាក់ និងលោក អ៊ុ សុខា ប្រធានមន្ទីរពេទ្យ បានឲ្យដឹងថា បច្ចុប្បន្ន បុគ្គលិកនិងគ្រូពេទ្យ ដែលបម្រើការងារនៅក្នុងមន្ទីរពេទ្យនេះ មានចំនួន៤៤នាក់ ហើយក្នុង១ថ្ងៃៗ មានប្រជាពលរដ្ឋបានមកទទួលសេវាពិនិត្យ និងព្យាបាលជាមធ្យម ពី៥០-៨០នាក់ និងមានស្រ្តីចូលមកសម្រាលកូនជាមធ្យម ពី៧-១០នាក់។ ក្នុងចំណោមប្រជាពលរដ្ឋ ដែលចូលមកពិនិត្យជំងឺ និងសម្រាកព្យាបាលនៅក្នុងមន្ទីរពេទ្យនេះ គឺមានប្រមាណជាង៤០ភាគរយ ដែលបានទទួលការពិនិត្យ និងព្យាបាលដោយឥតគិតថ្លៃ ដោយប្រើប្រាស់ប័ណ្ណមូលនិធិសមធម៌របស់រាជរដ្ឋាភិបាល (សម្រាប់ប្រជាជនក្រីក្រ) ឬមានការរ៉ាប់រងដោយបេឡាជាតិសន្តិសុខសង្គម (សម្រាប់កម្មករនិយោជិត)។ សម្តេច សាយ ឈុំ ក៏បានជំរុញលើកទឹកចិត្តដល់ថ្នាក់ដឹកនាំ គ្រូពេទ្យ និងបុគ្គលិកទាំងអស់ ត្រូវបន្តខិតខំពិនិត្យព្យាបាលជំងឺជូនប្រជាពលរដ្ឋ ឲ្យកាន់តែល្អប្រសើរ តទៅទៀត។ ដោយមនោសញ្ចេតនា អាណិតស្រលាញ់ និងស្និទស្នាលជាទីបំផុត ក្នុងពេលចុះសួរសុខទុក្ខអ្នកជំងឺ និងស្រ្តីឆ្លងទន្លេជាង២០នាក់ ដែលកំពុងសម្រាកព្យាបាលនៅក្នុងមន្ទីរពេទ្យនោះ សម្ដេច សាយ ឈុំ ក៏បានឧបត្ថម្ភដល់ពួកគាត់ ក្នុងម្នាក់ៗទទួលថវិកា ១០០,០០០រៀល និងឧបត្ថម្ភរួមសម្រាប់មន្ទីរពេទ្យចំនួន ៥,០០០,០០០រៀល ផងដែរ៕	2016-12-16T04:15:00+07:00	freshnewsasia.com	https://m.freshnewsasia.com/index.php/en/localnews/41904-2016-12-15-14-15-09.html
8be759f2-7525-48fe-9147-dff65ac900f0	រដ្ឋមន្ត្រីក្រសួងការងារលោក អ៉ិត សំហេង ប្ដេជ្ញាផ្សព្វផ្សាយការទប់ស្កាត់មេរោគអេដស៍ និងជំងឺអេដស៍ ឲ្យជ្រួតជ្រាបថែមទៀត	លោក អ៉ិត សំហេង រដ្ឋមន្រ្តីក្រសួងការងារ និងបណ្ដុះបណ្ដាលវិជ្ជាជីវៈ បានប្រកាសយ៉ាងមុតមាំថា ក្រសួងការងារ និងពួតដៃជាមួយភាគីពាក់ព័ន្ធនានា រួមគ្នាបន្តអនុវត្តយុទ្ធនាការប្រយុទ្ធទប់ស្កាត់ នៃការរីករាលដាលមេរោគអេដស៍ និងជំងឺអេដស៍ ដើម្បីពង្រីកការផ្សព្វផ្សាយអំពីបញ្ហានេះ ឲ្យបានជ្រួតជ្រាបបន្ថែមទៀត ដល់ប្រជាពលរដ្ឋគ្រប់ៗគ្នា។ ថ្លែងដូចនេះ ត្រូវបានធ្វើឡើងក្នុងពីធីអបអរសាទរ និងប្រគល់ប័ណ្ណសរសើរដល់សហគ្រាស-គ្រឹះស្ថានឆ្នើមជាងគេចំនួន ១៧៦ស្ថាប័ន ក្នុងចំណោមសហគ្រាស-គ្រឹះស្ថាន ជិត១ម៉ឺនស្ថាប័ន ដែលបានចូលរួមក្នុងយុទ្ធនាការប្រយុទ្ធទប់ស្កាត់ នៃការរីករាលដាលមេរោគអេដស៍ ជំងឺអេដស៍ ប្រចាំឆ្នាំ២០១៦ ដែលបានធ្វើឡើងនៅរសៀល ថ្ងៃទី១៥ ខែធ្នូ ឆ្នាំ២០១៦ នាទីស្ដីការក្រសួងការងារ ដោយមានការចូលរួមពី តំណាងអាជ្ញាធរជាតិប្រយុទ្ធនឹងជំងឺអេដស៍, ប្រធានអង្គការ UNAIDS ប្រចាំនៅកម្ពុជា, អ្នកជំនាញការជាន់ខ្ពស់ផ្នែក HIV/AIDS ប្រចាំនៅតំបន់អាស៊ី-ប៉ាស៊ីហ្វិក, តំណាងភាគីនិយោជក, តំណាងភាគីសហជីព, តំណាងសហគ្រាស-គ្រឹះស្ថាន និងកម្មករនិយោជិត ជាច្រើននាក់ទៀត។ លោករដ្ឋមន្រ្តី អ៉ិត សំហេង បានឲ្យដឹងថា ។ លោកបញ្ជាក់ថា ក្រសួងការងារ និងដៃគូពាក់ព័ន្ធនានា នឹងបន្តអនុវត្តយុទ្ធនាការប្រយុទ្ធទប់ស្កាត់ នៃការរីករាលដាលមេរោគអេដស៍/ជំងឺអេដស៍នេះ ឲ្យបានខ្លាំងក្លា និងផ្សព្វផ្សាយឲ្យកាន់តែជ្រោតជ្រាបបន្ថែមទៀត ដល់ប្រជាពលរដ្ឋកម្ពុជា ពិសេសគឺទៅដល់ស្រទាប់យុវជនគ្រប់ៗគ្នា តែម្ដង។ លោកបន្តថា យុទ្ធនាការនេះ ជាគោលនយោបាយរបស់រាជរដ្ឋាភិបាលកម្ពុជា ដែលមានសម្ដេចតេជោ ហ៊ុន សែន នាយករដ្ឋមន្រ្តីនៃកម្ពុជា ជាអ្នកគាំទ្រយ៉ាងយកចិត្តទុកដាក់បំផុត ហើយក៏ជាគោលដៅដ៏ធំរបស់ អង្គការសហប្រជាជាតិ និងអង្គការអន្តរជាតិខាងការងារ (ILO) ផងដែរ។ នៅឆ្នាំ២០២០ កម្ពុជាត្រូវសម្រេចឱ្យបាននូវគោលដៅ ៩០-៩០-៩០ ដែលជាដំណាក់កាលមុនការលុបបំបាត់។ ក្នុងនេះមានន័យថា មនុស្សទាំងអស់ដែលផ្ទុកមេរោគអេដស៍ ៩០ភាគរយ បានដឹងពីស្ថានភាពផ្ទុកមេរោគអេដស៍របស់ពួកគេ, ៩០ភាគរយ បានធ្វើរោគវិនិច្ឆ័យ និងបានបន្តទទួលការព្យាបាល ដោយឱសថប្រឆាំងនឹងមេរោគអេដស៍ជាប់ជាប្រចាំ និង៩០ភាគរយទៀត បានកម្ចាត់មេរោគអេដស៍ក្នុងឈាមរបស់ខ្លួន។ តាមរយៈការកំណត់ទិសដៅនេះ នៅក្នុងដំណាក់កាលលុបបំបាត់ ពីឆ្នាំ២០២០ ដល់ឆ្នាំ២០២៥ គោលដៅទាំង៣ខាងលើ ត្រូវសម្រេចឱ្យបាននូវគោលដៅ ៩៥-៩៥-៩៥។ លោក តែង គន្ធី អគ្គលេខាធិការនៃអាជ្ញាធរជាតិប្រយុទ្ធនឹងជំងឺអេដស៍ បានបញ្ជាក់ដែរថា ក្នុងឆ្នាំ២០១៥ កន្លងទៅ អត្រាថ្មីនៃអ្នកឆ្លងមេរោគអេដស៍នៅកម្ពុជា មានចាប់ពី៦០០ ទៅ៧០០នាក់ ដែលភាគច្រើន គឺជាក្រុមស្រឡាញ់ភេទដូចគ្នា (បុរសរួមភេទជាមួយបុរស), ក្រុមអ្នកធ្វើការនៅកន្លែងកម្សាន្តសប្បាយនានា និងក្រុមយុវជនដែលបានប្រើប្រាស់គ្រឿងញៀន។ លោក តែង គន្ធី បានដាក់អនុសាសន៍ ដែលវិធានការទប់ស្កាត់ការឆ្លងមេរោគអេដស៍នេះផងដែរ ដូចជា ប្រជាពលរដ្ឋដែលងាយប្រឈមនឹងបញ្ហានេះ ត្រូវប្រញាប់ទៅធ្វើតេស្តឈាមជាបន្ទាន់ ដើម្បីទទួលបានការព្យាបាលទាន់ពេលវេលា។ ចំពោះកម្មករ-ការិនី ក៏ត្រូវប្រុងប្រយ័ត្នខ្ពស់ ដោយខ្លួនឯងគ្រប់ពេលវេលា ជាកំហិត។ ទោះយ៉ាងណា លោករដ្ឋមន្រ្តី អ៉ិត សំហេង បានបញ្ជាក់ផងដែរថា ក្រសួងការងារ និងអាជ្ញាធរជាតិប្រយុទ្ធនឹងជំងឺអេដស៍ ដែលជាសេនាធិការរបស់រាជរដ្ឋាភិបាលកម្ពុជា រួមជាមួយអង្គការ និងដៃគូពាក់ព័ន្ធនានា បាននិងកំពុងផ្សព្វផ្សាយបញ្ជ្រាបអំពីបញ្ហាទាំងនេះ ទៅដល់ប្រជាពលរដ្ឋជាបន្តបន្ទាប់ មកហើយ ពិសេសគឺទៅដល់ស្រទាប់យុវជននៅទូទាំងប្រទេស តែម្ដង៕	2016-12-16T03:18:00+07:00	freshnewsasia.com	https://m.freshnewsasia.com/index.php/en/localnews/41902-2016-12-15-14-03-22.html
e6fc299f-0ccc-4d94-85aa-7e75a128cf22	កូរ៉េខាងត្បូងប្រកាសអាសន្នកំរិតខ្ពស់បំផុតមិនធ្លាប់មាន ចំពោះការរីករាលដាលនៃ «ជំងឺគ្រុនផ្ដាសាយបក្សី»	ក្រសួងកសិកម្មកូរ៉េខាងត្បូងនៅថ្ងៃព្រហស្បតិ៍នេះ បានប្រកាសពីសញ្ញាណអាសន្នកំរិតខ្ពស់ជាលើកដំបូងបំផុតពាក់ព័ន្ធនឹងការរីករាលដាលយ៉ាងឆាប់រហ័ស នៃជំងឺគ្រុនផ្ដាសាយបក្សី ព្រមទំាងបានឱ្យដឹងទៀតថា ក្រសួងនឹងការបញ្ជាក់លម្អិតពីវិធានការទប់ស្កាត់បន្ទាប់ពីធ្វើការប្រិក្សាជាមួយក្រសួងពាក់ព័ន្ធ។ នេះបើតាមការចេញផ្សាយដោយសារព័ត៌មាន Channel News Asia នៅល្ងាចថ្ងៃព្រហស្បតិ៍ ទី១៥ ខែធ្នូ ឆ្នាំ ២០១៦។ គួរបញ្ជាក់ថាចាប់តាំងពីតាំងករណីផ្ដាសាយបក្សីត្រូវបានគេរាយការណ៍ កាលពីជាងមួយខែមុន ប្រទេសសេដ្ឋកិច្ចធំជាងគេលំដាប់លេខ៤ នៅអាស៊ីមួយនេះបានសម្លាប់សត្វមាន់និងទាសរុប ១២ភាគ នៃសត្វក្នុងស្រុកដើម្បីទប់ស្កាត់ការរីលរាលដាលវីរុសផ្ដាសាយបក្សីជាបន្ទាន់៕	2016-12-16T01:00:00+07:00	freshnewsasia.com	https://m.freshnewsasia.com/index.php/en/internationalnews/41891-2016-12-15-11-09-22.html
7ad5027a-d391-4113-b21f-06b901fa9c5c	មន្ទីរពេទ្យកាល់ម៉ែត ប្រារព្ធទិវាវិទ្យាសាស្រ្តថែទាំរបស់គិលានុបដ្ឋា-យិកា និងឆ្មប លើកទី៦ ពង្រឹងគុណភាពសេវាព្យាបាលជំងឺបន្ថែម	មន្ទីរពេទ្យកាល់ម៉ែតនៅថ្ងៃទី១៥ ខែធ្នូ ឆ្នាំ២០១៦នេះ បានរៀបចំទិវាវិទ្យាសាស្រ្តថែទាំរបស់គិលានុបដ្ឋា-យិកានិងឆ្មប លើកទី៦ ដើម្បីពង្រឹងសមត្ថភាព និងបញ្ជ្រាបចំណេះដឹងបន្ថែម ដល់ក្រុមគ្រូពេទ្យពាក់ព័ន្ធនានា និងលើកកម្ពស់គុណភាពនៃសេវាថែទាំព្យាបាលជំងឺ ឲ្យមានប្រសិទ្ធភាពខ្ពស់។ លោកសាស្រ្តចារ្យ ឈាង រ៉ា បានឲ្យដឹងថា ជាទិវាវិទ្យាសាស្រ្តថែទាំនេះ មានសារសំខាន់ និងចាំបាច់ក្នុងការងារលើកកម្ពស់គុណភាព នៃសេវាថែទាំព្យាបាលជំងឺឲ្យមានប្រសិទ្ធភាពខ្ពស់ ក្នុងការដឹកនាំគ្រប់គ្រងលើការងារថែទាំ ដើម្បីអភិវឌ្ឍន៍សមស្របតាមបណ្ដាប្រទេសជឿនលឿននានា លើសាកលលោក។ លោកអគ្គនាយករូបនេះបានបន្តថា ។ លោកបានបន្តទៀតថា កន្លងមកមន្ទីរពេទ្យបានរៀបចំទិវាគិលានុបដ្ឋា-យិកា ឆ្មប ចំនួន៥លើកមកហើយ ដើម្បីលើកកម្ពស់ការងារអភិវឌ្ឍន៍សមត្ថភាពជំនាញបន្ថែម ខាងការងារថែទាំជំងឺ (Nursing) ឲ្យបានកាន់តែប្រសើរឡើង ហើយកិច្ចការនេះ ក៏ត្រូវបានមន្ទីរពេទ្យទាំងអស់ ព្រមទាំងមជ្ឈដ្ឋានជាតិ និងអន្តរជាតិ មើលឃើញកាន់តែច្បាស់ដូចគ្នាថា អ្នកថែជំងឺទាំងគិលានុបដ្ឋា-យិកា ឆ្មប មានតួនាទីនិងភារកិច្ចយ៉ាងសំខាន់ ក្នុងការថែទាំព្យាបាលអ្នកជំងឺ ដើម្បីធានាឲ្យបាននូវប្រសិទ្ធភាព និងគុណភាព សេវាថែទាំព្យាបាលដល់អ្នកជំងឺ។ ជាមួយគ្នានេះ លោក សៀង សុធា ជំនួយការអគ្គគិលានុបដ្ឋា-យិកា នៃមន្ទីរពេទ្យកាល់ម៉ែត បានឲ្យដឹងថា ទិវាវិទ្យាសាស្រ្តថែទាំរបស់គិលានុបដ្ឋា-យិកា និងឆ្មបនេះ ធ្វើឡើក្នុងគោលបំណងសំខាន់ៗជាច្រើន ដូចជា៖ ទី១៖លើកកម្ពស់សកម្មភាពអនុវត្ត បង្កើនគុណភាព ក្នុងការផ្ដល់សេវាថែទាំ ប្រកបដោយគុណភាព មានប្រសិទ្ធភាពខ្ពស់ និងភាពទទួលខុសត្រូវ របស់គិលានុបដ្ឋា-យិកា និងឆ្មប ដែលជាសហការីដល់ជិតស្និទជាមួយគ្រូពេទ្យ។ ទី២៖ពង្រឹងសមត្ថភាពទទួលខុសត្រូវ លើកការអនុវត្តការងារថែទាំឲ្យមានគុណភាព ស្របតាមការវិវត្តនៃបច្ចេកវិទ្យាថ្មី និងការថែទាំដូចៗគ្នា ទាំងអ្នកក្រីក្រ និងអ្នកមានលទ្ធភាព ដោយគោរពតាមក្រមសីលធម៌វិជ្ជាជីវៈ។ ទី៣៖ពង្រឹងសមត្ថភាពដល់គិលានុបដ្ឋា-យិកា និងឆ្មប ដើម្បីផ្ដល់សេវា ថែទាំឆ្លើយតបតាមតម្រូវការរបស់អតិថជន និងតាមការរីកចម្រើន នៅប្រទេសជិតខាង ក្នុងតបន់អាស៊ាន។ ទី៤៖ពង្រឹងនូវការរៀបចំសណ្ដាប់ធ្នាប់អនាម័យ និងភាពស្អាតជានិច្ច ក្នុងគោលដៅកាត់បន្ថយ និងលប់បំបាត់នូវការចម្លងរោគ ក្នុងមន្ទីរពេទ្យ។ ទី៥៖ទាញយកបទពិសោធន៍ការងារ ពីអង្គសិក្ខាសាលា ដើម្បីយកទៅអនុវត្តន៍សហការជាមួយគ្រូពេទ្យ ឲ្យមានការរីកចម្រើន លើផ្នែកថែទាំព្យាបាលជូនប្រជាពលរដ្ឋ៕	2016-12-15T19:40:00+07:00	freshnewsasia.com	https://m.freshnewsasia.com/index.php/en/localnews/41842-2016-12-15-05-43-31.html
8974d6f9-2848-4ac7-9c9e-cb565ce29f5f	ផលប៉ះពាល់សុខភាពបណ្ដាលមកពីទឹកកខ្វក់	ឥរិយាបថនៃការចោលសំរាម ឬកាកសំណល់ទឹក នៅតែចោទជាបញ្ហានៅឡើយ ដែលនាំឲ្យមានផលប៉ះពាល់ទៅដល់សុខភាពមនុស្ស សត្វ និងបរិស្ថាន។ តើផលប៉ះពាល់ដោយការចោលកាកសំណល់ចូលទៅក្នុងទឹកមានអ្វីខ្លះ? ហើយមានកត្តាអ្វីខ្លះ ដើម្បីដោះស្រាយបញ្ហានេះ? បើឈរពីត្រើយម្ខាងនៃច្រាំងទន្លេបាសាក់ គឺស្ថិតនៅភូមិដើមស្លែង ក្នុងសង្កាត់ច្បារអំពៅទី២ ខណ្ឌមានជ័យ គេនឹងឃើញគំនរសំរាមនៅតាមច្រាំងទន្លេ ដែលគេបោះចោលជាពំនូក និងធ្លាក់ចូលទៅក្នុងដងទន្លេ។ ប្រជាពលរដ្ឋមួយរូបវ័យ ៥៣ឆ្នាំ លោក សុត ធី រស់នៅក្នុងសង្កាត់ច្បារអំពៅទី២ ខណ្ឌមានជ័យ បានត្អូញត្អែរអំពីការចោលកាកសំណល់ពាសវាលពាសកាល ពិសេសនៅតាមដងទន្លេនេះ។ លោកថា ជាច្រើនឆ្នាំមកហើយដែលពលរដ្ឋបានយកសំរាមនៅតាមផ្ទះរៀងៗខ្លួន មកបោះចោលនៅតាមច្រាំងទន្លេបែបនេះ។ លោកថា ថ្វីត្បិតតែមានបម្រាមពីសាលារាជធានីភ្នំពេញ ពីក្រសួងមហាផ្ទៃ ក្ដី ក៏ពលរដ្ឋមួយចំនួនមិនបានយកចិត្តទុកដាក់ដែរ និងថែមទាំងមានលូបង្ហូរចូលទន្លេទៀតផង ក្រៅអំពីក្លិនស្អុយ លោកបារម្ភអំពីការបំពុលទឹកទន្លេ ដែលពលរដ្ឋរកត្រីបរិភោគប្រចាំថ្ងៃ។ លោក សុត ធី មានប្រសាសន៍ថា៖ ។ ពលរដ្ឋរស់នៅភូមិដើមស្លែង សង្កាត់ច្បារអំពៅទី២ ខណ្ឌមានជ័យ លោកស្រី ស៊ូ ផល្លី ថ្លែងថា នៅតំបន់លោកស្រីក៏មានក្រុមហ៊ុនប្រមូលសំរាម ស៊ីនទ្រី (CINTRI) មកប្រមូលសំរាមដែរ ប៉ុន្តែពលរដ្ឋមួយចំនួនមិនបានយកចិត្តទុកដាក់យកសំរាមទៅដាក់នៅទីប្រមូលដោយក្រុមហ៊ុននោះទេ។ ក្នុងនាមអ្នកប្រើប្រាស់ទឹកទន្លេមួយរូប លោកស្រីមានក្ដីបារម្ភខ្លាចប៉ះពាល់សុខភាព និងស្នើឲ្យអាជ្ញាធរ និងក្រសួងពាក់ព័ន្ធ មេត្តាចូលរួមពិនិត្យមើលបញ្ហានេះ៖ ។ ប៉ុន្តែពលរដ្ឋវ័យជាង ៨០ឆ្នាំមួយរូប គឺលោកស្រី អុង អេង ជាអតីតអ្នកភូមិច្រាំងបាក់ បច្ចុប្បន្នរស់នៅភូមិដើមស្លែង មានប្រសាសន៍ថា ក្រុមហ៊ុនប្រមូលសំរាមមិនបានចូលទៅដល់កន្លែងពួកគាត់រស់នៅនោះទេ។ ប៉ុន្តែអ្វីដែលងាយបំផុត គឺមានតែវិធីបោះកាកសំណល់ចូលទៅក្នុងទន្លេ ដែលជាទម្លាប់ទៅហើយរបស់អ្នកភូមិជាច្រើនរស់នៅតាមដងទន្លេនេះ។ មានប្រសាសន៍បណ្ដើរ ដៃចង្អុលទៅបន្ទប់ឈើដែលបិទបាំងដោយផ្ទាំងក្រណាត់ ដែលគេធ្វើនៅលើមាត់ទន្លេ លោកស្រីអះអាងថា នោះគឺជាបន្ទប់ងូតទឹក និងជាទីកន្លែងបន្ទោបង់ផង ដូច្នេះពួកគាត់គ្មានជម្រើសដោយប្រើប្រាស់ទឹកទាំងញញើតញញើម៖ ។ អ្នកណាក៏ដឹងដែរថា មនុស្សអាចរស់បានច្រើនថ្ងៃដោយគ្មានអាហារ ប៉ុន្តែមិនអាចរស់បានដោយគ្មានទឹកនោះទេ។ ជុំវិញការលើកឡើងរបស់ប្រជាពលរដ្ឋនេះ អ្នកជំនាញទឹកស្អាតសម្ដែងក្ដីបារម្ភអំពីផលប៉ះពាល់សុខភាពដោយការបំពុលទឹក។ អ្នកឯកទេសទឹកស្អាត និងអនាម័យនៃ លោក ហង់ ហ៊ីប៊ុណ្ណា មានប្រសាសន៍ថា ដោយមានអាកប្បកិរិយាចោលកាកសំណល់រឹងរាវចូលទៅក្នុងទឹកទន្លេដូច្នេះ វាបានបង្កឲ្យមានផលប៉ះពាល់មួយចំនួនដូចជា បង្កឲ្យទឹកមានភាពកង្វក់ ប៉ះពាល់សុខភាពមនុស្សដែលប្រើប្រាស់ បង្កឲ្យមានជំងឺរាករូស ជំងឺក្រពះពោះវៀន ដោយសារទឹកសម្បូរដោយមេរោគ។ មិនត្រឹមតែប៉ុណ្ណោះ ការបំពុលទឹកនេះ ក៏នឹងបង្កឲ្យមានផលប៉ះពាល់ដល់វិស័យកសិកម្មដែរ។ ទឹកដែលយកពីទន្លេទៅស្រោចស្រពដំណាំ ក៏ទទួលរងនូវផលប៉ះពាល់ដែរ ដោយសារមានកាកសំណល់រឹង ប្លាស្ទិកកប់នៅក្នុងដី និងត្រាំក្នុងទឹក ហើយបានរលាយបន្តិចម្ដងៗបញ្ចេញសារធាតុគីមី។ ចំណែកផលប៉ះពាល់បរិស្ថានវិញ បានបង្កឲ្យមានការប្រែប្រួលអាកាសធាតុ និងឡើងកម្ដៅ។ របាយការណ៍ស្រាវជ្រាវរបស់កម្មវិធីអនាម័យទឹក (WSP) នៃធនាគារពិភពលោក (WorldBank) ឆ្នាំ២០០៨ ឲ្យដឹងថា មានកាកសំណល់រឹងប្រមាណ ២៣៥តោន កាកសំណល់រាវ ២.៣៥០ម៉ែត្រគូប និងកាកសំណល់ផ្សេងទៀតប្រមាណ ៨ពាន់ម៉ែត្រគូប ដែលបានបោះចោលទៅក្នុងទន្លេ បឹង ស្រះ និងអណ្ដូងជារៀងរាល់ថ្ងៃ។ របាយការណ៍នេះក៏ឲ្យដឹងដែរថា នៅកម្ពុជា មានមនុស្សស្លាប់ប្រមាណ ១ម៉ឺននាក់ជារៀងរាល់ឆ្នាំ ដោយសារខ្វះទឹកស្អាត ក្នុងនោះ ១០លានករណីបានរងគ្រោះដោយជំងឺរាក។ ថវិកាចំនួន ៤៤៨លានដុល្លារក្នុងមួយឆ្នាំ ត្រូវបានបាត់បង់ដោយបញ្ហាសុខភាព ធនធានទឹក បរិស្ថាន និងទេសចរណ៍។ ដើម្បីដោះស្រាយនូវបញ្ហានេះ អគ្គនាយករងអគ្គនាយកដ្ឋានគាំពារបរិស្ថាន ក្រសួងបរិស្ថាន លោក ស៊ុម សុខម្ភូ ថ្លែងថា រដ្ឋាភិបាលដែលមានក្រសួងពាក់ព័ន្ធមួយចំនួន គឺក្រសួងបរិស្ថាន ក្រសួងមហាផ្ទៃ និងក្រសួងសាធារណការ កំពុងធ្វើសេចក្ដីព្រាងអនុក្រឹត្យស្ដីពីការគ្រប់គ្រងទឹកលូសាធារណៈ ដើម្បីជាការចាប់បង្ខំឲ្យពលរដ្ឋត្រូវតែអនុវត្តក្នុងការទុកដាក់កាកសំណល់ ដែលមានចែងរហូតដល់ការដាក់ពិន័យជាប្រាក់ផង។ លោកថា អនុក្រឹត្យនេះ ក្រសួងកំពុងពន្លឿន និងអាចចេញរួចនៅដើមឆ្នាំ២០១៧៖ ។ ជុំវិញការបោះចោលសំរាមនេះ ខណ្ឌចំនួនបួនក្នុងរាជធានីភ្នំពេញ គ្រោងនឹងចុះកិច្ចព្រមព្រៀងថ្មីមួយស្ដីពីកាលវិភាគនៃការប្រមូលសំរាមថ្មីជាមួយក្រុមហ៊ុន ស៊ីនទ្រី នៅថ្ងៃទី៧ ធ្នូ។ កាលវិភាគដែលត្រូវប្រមូលសំរាម និងការដាក់ទោសទណ្ឌថ្មី ចំពោះការទុកឲ្យមានសំរាមរាយប៉ាយ។ មន្ត្រីសង្កាត់នឹងត្រូវមានភ្នាក់ងារចំនួនពីរដែលទទួលបន្ទុកធ្វើការងារអប់រំប្រជាជន អំពីការចាក់ចោលសំរាមឲ្យបានត្រឹមត្រូវ និងតាមដានសកម្មភាពរបស់ក្រុមហ៊ុនប្រមូលសំរាម៕	2016-12-15T16:01:00+07:00	rfa.org	https://www.rfa.org/khmer/program/health/Health-effects-people-use-dirty-water-12152016033054.html
e28f71d7-0c3a-4019-bc14-9f226fed8da3	ពលរដ្ឋនៅស្រុកថាឡាបរិវ៉ាត់ខេត្តស្ទឹងត្រែងបារម្ភរឿងខ្វះមណ្ឌលសុខភាព	ពលរដ្ឋរស់នៅភូមិសំអាង ឃុំសំអាង ស្រុកថាឡាបរិវ៉ាត់ ខេត្តស្ទឹងត្រែង ត្អូញត្អែរខ្វះមណ្ឌលសុខភាពនៅតំបន់ពួកគេរស់នៅ ដោយសារតែឃុំមិនមានមណ្ឌលសុខភាពសម្រាប់ព្យាបាលជំងឺ និងអន្តរាគមន៍សង្គ្រោះបន្ទាន់ នៅគ្រាដែលពលរដ្ឋមានបញ្ហាសុខភាពជាយថាហេតុ។ អ្នកភូមិថា កុមារ និងស្ត្រីមានផ្ទៃពោះប្រឈមខ្លាំងផ្នែកបញ្ហាសុខភាព ហើយក៏មានស្ត្រីមានផ្ទៃពោះមួយចំនួនបានស្លាប់ដោយសារបញ្ជូនទៅសម្រាលកូននៅមន្ទីរពេទ្យបង្អែកខេត្តមិនទាន់។ ការត្អូញត្អែរនេះ ក្នុងវេទិកាសាធារណៈស្ដីពីការផ្សព្វផ្សាយ និងពិគ្រោះយោបល់របស់ក្រុមប្រឹក្សាខេត្តស្ទឹងត្រែង ដែលប្រារព្ធឡើងនៅបរិវេណប្រសាទព្រះគោ នៃស្រុកថាឡាបរិវ៉ាត់ នៅព្រឹកថ្ងៃទី១៤ ខែធ្នូ។ អ្នកភូមិសំអាង លោក មេស ហ៊ី ទទូចឲ្យអាជ្ញាធរខេត្ត និងមន្ត្រីជំនាញនៃមន្ទីរសុខាភិបាលពន្លឿនការផ្តល់សេវាសុខាភិបាល ឬមណ្ឌលសុខភាពនៅមូលដ្ឋានពួកគេរស់នៅដើម្បីសម្រួលការលំបាករបស់ពលរដ្ឋ។ លោកថា កំណើតប្រជាពលរដ្ឋកាន់តែកើនឡើង ហើយនៅគ្រាដែលអ្នកភូមិមានបញ្ហាសុខភាព ត្រូវចំណាយពេលធ្វើដំណើរជាង ៣០គីឡូម៉ែត្រ មកព្យាបាលនៅទីរួមខេត្ត។ លោករំឭកថា កាលពីខែវិច្ឆិកា ឆ្នាំ២០១៦ ស្ត្រីមានផ្ទៃពោះម្នាក់ បានស្លាប់នៅពេលដែលធ្វើដំណើរតាមគោយន្តមកមន្ទីរពេទ្យខេត្តមិនទាន់។ លើសពីនេះ ក៏មានអ្នកភូមិមួយចំនួនមានជីវភាពក្រីក្រ មានជំងឺត្រូវដេកស្លាប់នៅផ្ទះ ដោយសារគ្មានប្រាក់គ្រប់គ្រាន់ ធ្វើដំណើរមកព្យាបាលនៅទីរួមខេត្ត៖ ។ បុរសដដែលបន្តថា ពួកគេកំពុងរង់ចាំមណ្ឌលសុខភាព ដែលអាជ្ញាធរសន្យាថា នឹងផ្ដល់ជូនជាច្រើនឆ្នាំមកហើយ នៅពេលឃោសនាបោះឆ្នោត ក៏ប៉ុន្តែការបោះឆ្នោតជាច្រើនអាណត្តិមកហើយ នៅតែពុំទាន់ឃើញមានមណ្ឌលសុខភាពទៀត។ លោកសង្កត់ធ្ងន់ថា ស្ត្រី និងកុមារគឺជាអ្នកប្រឈមខ្លាំងចំពោះបញ្ហាសុខភាព ហើយស្ត្រីនៅឃុំនេះមួយចំនួនមានជីវភាពខ្វះខាត មិនអាចមានលទ្ធភាពទៅពិនិត្យផ្ទៃពោះបានឡើយ ព្រោះពួកគេពុំមានប្រាក់ចំណាយថ្លៃធ្វើដំណើរ។ ឆ្លើយតបការលើកឡើងនេះ អនុប្រធានមន្ទីរសុខាភិបាល ខេត្តស្ទឹងត្រែង អ្នកស្រី ឃុត ធីណា បញ្ជាក់យ៉ាងខ្លីថា កន្លងមកមន្ទីរជំនាញបានលើកគម្រោងស្នើទៅថ្នាក់ជាតិនូវមណ្ឌលសុខភាព ចំនួន ៥ឃុំផ្សេងគ្នា ហើយជារៀងរាល់ឆ្នាំមន្ទីរសុខាភិបាលបានដាក់គម្រោងស្នើសុំជាបន្តបន្ទាប់ ប៉ុន្តែលទ្ធផលមិនអនុលោមតាមការចង់បានរបស់ពលរដ្ឋនោះទេ។ តែយ៉ាងណា មន្ទីរសុខាភិបាលនឹងព្យាយាមស្នើគម្រោងបន្តទៀតសម្រាប់ឃុំសំអាង៖ ។ មេឃុំសំអាង លោក ញៀន ផុន ទទួលស្គាល់ថា ខ្វះមណ្ឌលសុខភាព បង្កការលំបាកក្នុងការផ្ដល់សេវាសាធារណៈដល់ពលរដ្ឋ។ តែយ៉ាងលោកបានរាយការណ៍ករណីនេះជូនថ្នាក់លើច្រើនសាមកហើយដែរ។ លោកទទូចឲ្យក្រសួងសុខាភិបាល ជួយពិនិត្យផ្ដល់មណ្ឌលសុខភាព ជូនពលរដ្ឋឃុំសំអាង និងឃុំជិតខាង ព្រោះសេវាថែទាំសុខភាពសាធារណៈនៅឃុំទាំងនេះមានភាពយ៉ាប់យ៉ឺនខ្លាំង៖ ។ ឃុំសំអាង ស្រុកថាឡាបរិវ៉ាត់ ខេត្តស្ទឹងត្រែង ឋិតនៅទិសខាងជើងនៃទីរួមខេត្តស្ទឹងត្រែង ឆ្ងាយពីទីរួមខេត្តជាង ៣០គីឡូម៉ែត្រ ពលរដ្ឋរស់នៅទីនោះមានចំនួន ១.២៥៩គ្រួសារ ស្មើនឹងពលរដ្ឋជិត ៥ពាន់នាក់ (៤.៧៤៨)។ ប្រធានអង្គការសម្ព័ន្ធគណនេយ្យភាពសង្គមកម្ពុជា (ANSA) លោក សន ជ័យ កត់សម្គាល់ក្រសួងសុខាភិបាលនៅតែប្រើរូបមន្តចាស់ ដោយកំណត់ចំនួនគ្រួសារ ទើបផ្ដល់មណ្ឌលសុខភាពក្នុងមួយឃុំចំនួនមួយ។ លោកថា នៅតំបន់ដែលមានជនជាតិដើមភាគតិចរស់នៅ ឬតំបន់ដែលមានភូមិសាស្ត្រជួបការលំបាកខ្វះហេដ្ឋារចនាសម្ព័ន្ធ ក្រសួងសុខាភិបាល គួរតែកុំអនុវត្តគម្រោងកំណត់ស្តង់ដារ គួរតែកំណត់តំបន់នោះជាតំបន់អាទិភាពក្នុងការផ្ដល់មណ្ឌលសុខភាព និងសេវាសុខាភិបាលចាំបាច់ដើម្បីបង្កលក្ខណៈងាយស្រួលដល់ពលរដ្ឋនៅតំបន់ដាច់ស្រយាល៖ ។ មន្ត្រីនៃមន្ទីរសុខាភិបាលម្នាក់ សុំមិនប្រាប់ឈ្មោះ បានបង្ហើបថា ការបង្កើតមណ្ឌលសុខាភិបាល មួយបានអាស្រ័យចំនួនប្រជាជននៅឃុំនោះចាប់ពី ៨ពាន់នាក់ ទៅជាង ១ម៉ឺន ២ពាន់នាក់ឡើង។ ក្រៅពីនេះ មណ្ឌលសុខភាពមួយត្រូវមានគ្រូពេទ្យជំនាញ និងទីតាំងសមរម្យទើបអាចដំណើរការបាន។ មណ្ឌលសុខភាពមានតួនាទីផ្ដល់សេវាសុខភាព ដូចជាពិនិត្យ និងពិគ្រោះជំងឺ ជំងឺសួត និងព្យាបាលរលាកបំពង់ក ពិនិត្យព្យាបាលរោគរបេង ពិនិត្យ និងព្យាបាលគ្រុនចាញ់កម្រិតស្រាល។ សេវាថែទាំសុខភាពមាតា និងទារកមុនសម្រាល ពេលសម្រាល ក្រោយសម្រាល។ វះកាត់តូចដូចជា បូស និងដេររបួស លាងរបួសជាដើម។ នៅស្រុកថាឡាបរិវ៉ាត់ មានឃុំចំនួន ១១ ហើយមានមណ្ឌលសុខភាពចំនួន៣៕	2016-12-15T11:23:00+07:00	rfa.org	https://www.rfa.org/khmer/news/health/villagers-in-stungtreng-complain-about-no-local-health-center-12142016230806.html
42fb6372-04ba-470a-9471-b80afc9e666a	ពលរដ្ឋនៅស្រុកម៉ាឡៃត្អូញត្អែរអំពីក្រុមហ៊ុនវាយថ្មរំខានដល់ការរស់នៅ	ប្រជាពលរដ្ឋនៅស្រុកម៉ាឡៃ ខេត្តបន្ទាយមានជ័យ ស្នើឲ្យអាជ្ញាធរពាក់ព័ន្ធបញ្ឈប់ក្រុមហ៊ុន ប៊ី.អឹម.ស៊ី.ស៊ី.ស៊ី. (BMCCC) ធ្វើអាជីវកម្មវាយថ្មភ្នំនៅក្នុងស្រុកនេះបន្តទៀត។ អ្នកស្រុកអះអាងថា ក្រុមហ៊ុននេះ នៅពេលបំផ្ទុះថ្មលឺសំឡេងខ្លាំង ហើយរថយន្តដឹកថ្មចេញចូលដីហុយរៀងរាល់ថ្ងៃ ដែលប៉ះពាល់ជាខ្លាំងដល់ការរស់នៅរបស់ពួកគាត់។ ពលរដ្ឋដែលរស់នៅជាប់ព្រំដែនប្រទេសថៃ នៃស្រុកម៉ាឡៃ កំពុងព្រួយបារម្ភអំពីបញ្ហាសុខភាពរបស់ពួកគាត់នៅថ្ងៃខាងមុខ ដោយសារលំអងធូលីពីឡានដឹកថ្មរបស់ក្រុមហ៊ុនមួយនេះឆ្លងកាត់មុខផ្ទះជាប្រចាំ។ អ្នកស្រុកដែលរស់នៅក្បែរអាជីវកម្មវាយថ្ម នៅភ្នំរូង ឃុំបឹងបេង ស្រុកម៉ាឡៃ ថ្លែងនៅថ្ងៃទី១៤ ខែធ្នូ ថា ចាប់តាំងពីក្រុមហ៊ុន ប៊ី.អឹម.ស៊ី.ស៊ី.ស៊ី. ដំណើរការតាំងពីខែមីនា ឆ្នាំ២០១៦ មក គឺនៅពេលបំផ្ទុះថ្មម្ដងៗ មានសំឡេងលឺខ្លាំងរង្គើសសរផ្ទះ ហើយស្ទើរតែមិនហ៊ានរស់នៅ។ អ្នកភូមិអះអាងទៀតថា ក្រៅអំពីនេះ ឡានដឹកថ្មរបស់ក្រុមហ៊ុនធ្វើឲ្យខូចផ្លូវ ហើយលំអងធូលីហុយ មើលផ្លូវមិនឃើញ ជួបប្រទះជារៀងរាល់ថ្ងៃ៖ ។ អាស៊ីសេរីពុំអាចទាក់ទងតំណាងក្រុមហ៊ុនវាយថ្មនៅស្រុកម៉ាឡៃ ដើម្បីឆ្លើយតបពីការលើកឡើងរបស់ពលរដ្ឋបានទេ នៅថ្ងៃទី១៤ ខែធ្នូ។ ប៉ុន្តែប្រធានមន្ទីររ៉ែ និងថាមពលខេត្តបន្ទាយមានជ័យ លោក ស៊ុត វឌ្ឍនា មានប្រសាសន៍ថា ក្រុមហ៊ុនមួយនេះមានច្បាប់អនុញ្ញាតធ្វើអាជីវកម្មវាយថ្មពីក្រសួងរ៉ែ និងថាមពល ត្រឹមត្រូវ។ លោកបន្ថែមថា ចំពោះបញ្ហាប៉ះពាល់ដល់ការរស់នៅរបស់ពលរដ្ឋនោះ គឺខាងមន្ទីរពុំទាន់ទទួលដំណឹងនេះនៅឡើយ៖ ។ មន្ត្រីសម្របសម្រួលសមាគមការពារសិទ្ធិមនុស្សអាដហុក (Adhoc) ខេត្តបន្ទាយមានជ័យ លោក ស៊ុំ ច័ន្ទគា មានប្រសាសន៍ថា ក្រសួងរ៉ែ និងថាមពល គួរតែពិនិត្យមើលឡើងវិញអំពីផលប៉ះពាល់ និងប្រយោជន៍ដែលបានពីការវិនិយោគបញ្ហានេះឲ្យបានច្បាស់លាស់។ លោកកត់សំគាល់ថា ការវិនិយោគឲ្យធ្វើអាជីវកម្មថ្មភ្នំនៅខេត្តមួយនេះកន្លងទៅ ផលចំណេញបានទៅលើក្រុមហ៊ុនច្រើនជាងផលប្រយោជន៍ដែលរដ្ឋទទួលបាន៖ ។ អ្នកស្រុកអះអាងថា ពលរដ្ឋដែលរងផលប៉ះពាល់ខ្លាំងអំពីអាជីវកម្មវាយថ្មនៅស្រុកម៉ាឡៃ ប្រមាណ ៥០គ្រួសារ ហើយទំហំនៃការប៉ះពាល់ដែលមានសំឡេង និងហុយលំអងធូលីកាន់តែខ្លាំង ជាពិសេសគឺរយៈពេលប្រមាណ ៣ខែចុងក្រោយនេះ៕	2016-12-15T10:47:00+07:00	rfa.org	https://www.rfa.org/khmer/news/health/villagers-complain-about-health-effected-by-dust-12142016224258.html
2199fb70-d938-491c-8a42-a27319aa0427	កម្ពុជា-ហ្វីលីពីនប្ដេជ្ញាប្រយុទ្ធប្រឆាំងនឹងការជួញដូរគ្រឿងញៀននិងឧក្រិដ្ឋកម្មឆ្លងដែន	កម្ពុជា-ហ្វីលីពីន ចុះកិច្ចព្រមព្រៀងប្រយុទ្ធប្រឆាំងនឹងការជួញដូរគ្រឿងញៀន និងប្រយុទ្ធប្រឆាំងឧក្រិដ្ឋកម្មឆ្លងដែន។ កិច្ចព្រមព្រៀងកើតឡើងក្នុងជំនួបពិសេសពិភាក្សារវាងលោកនាយករដ្ឋមន្ត្រី ហ៊ុន សែន និងលោក រ៉ូឌ្រីហ្គោ ឌូតឺតេ (Rodrigo Duterte) នៅរសៀលថ្ងៃទី១៤ ខែធ្នូ ឆ្នាំ២០១៦ នៅវិមានសន្តិភាពក្រុងភ្នំពេញ។ ក្រៅពីនេះ ប្រមុខដឹកនាំប្រទេសទាំងពីរ បានចុះកិច្ចព្រមព្រៀងលើវិស័យមួយចំនួនទៀត។ ថ្លែងក្រោយជំនួបនេះ អ្នកនាំពាក្យក្រសួងបរិស្ថាន លោក អ៊ាង សុផល្លែត ឲ្យក្រុមអ្នកកាសែតដឹងថា កម្ពុជា-ហ្វីលីពីន ព្រមព្រៀងគ្នាក្នុងការប្រយុទ្ធប្រឆាំងគ្រឿងញៀន ប៉ុន្តែលោកមិនបានប្រាប់ឲ្យដឹងលម្អិតថា តើកិច្ចព្រមព្រៀងប្រយុទ្ធប្រឆាំងគ្រឿងញៀន នឹងធ្វើដោយរូបភាពបែបណានោះទេ៖ » ក្នុងពេលលោក ហ៊ុន សែន ជួបលោក រ៉ូឌ្រីហ្គោ ឌូតឺតេ នេះដែរ ក្រុមការងារពិធីការរបស់លោក ហ៊ុន សែន មិនបានអនុញ្ញាតឲ្យស្ថាប័នសារព័ត៌មានមួយចំនួនរួមមាន កាសែតភ្នំពេញប៉ុស្តិ៍ (Phnom Penh Post) កាសែតខេមបូឌា ដេលី (Cambodia Daily) វិទ្យុវីអូអេ (VOA) និងវិទ្យុអាស៊ីសេរី (RFA) ចូលទៅថតរូបភាពក្នុងពេលចុះកិច្ចព្រមព្រៀងឡើយ ខណៈដែលស្ថាប័នសារព័ត៌មានផ្សេងៗទៀតអាចចូលថត និងយកព័ត៌មានក្នុងពេលចុះហត្ថលេខា។ មន្ត្រីរដ្ឋាភិបាល លោក អ៊ាង សុផល្លែត ឲ្យដឹងទៀតថា ភាគីទាំងពីរក៏បានចុះអនុស្សរណៈនៃការយោគយល់គ្នាក្នុងកិច្ចសហប្រតិបត្តិការលើវិស័យការងារ វិស័យកីឡា និងវិស័យទេសចរណ៍។ លោកបន្តថា កម្ពុជា បើកចំហឲ្យអ្នកវិនិយោគក្នុងការផលិត ប្រមូលទិញ កិន និងនាំចេញអង្ករកម្ពុជា ទៅប្រទេសហ្វីលីពីន។ ទាក់ទងការប្រយុទ្ធប្រឆាំងគ្រឿងញៀននេះដែរ រដ្ឋាភិបាលរបស់លោក ហ៊ុន សែន បានចេញវិធានការកាលពីថ្ងៃទី១៣ ខែធ្នូ ក្នុងពេលលោក លោក រ៉ូឌ្រីហ្គោ ឌូតឺតេ មកទស្សនកិច្ចប្រទេសកម្ពុជា។ រដ្ឋាភិបាលប្រកាសបើកយុទ្ធនាការប្រយុទ្ធប្រឆាំងគ្រឿងញៀនខុសច្បាប់លើកទី១ រយៈពេល ៦ខែ គឺចាប់ពីថ្ងៃទី១ ខែមករា ដល់ថ្ងៃទី៣០ ខែមិថុនា ឆ្នាំ២០១៧។ វិធានការដើម្បីប្រយុទ្ធប្រឆាំងគ្រឿងញៀនខុសច្បាប់ អប់រំ បង្កើនការយល់ដឹងតាមរយៈក្រសួង និងស្ថាប័នពាក់ព័ន្ធពីបញ្ហាគ្រឿងញៀន បិទ និងដកហូតច្បាប់ម្ចាស់អាជីវកម្មណាដែលពិនិត្យឃើញថា ទីតាំងនោះមានការជួញដូរ និងប្រើប្រាស់គ្រឿងញៀន ទប់ស្កាត់ការលួចលាក់នាំចូលគ្រឿងញៀនតាមព្រំដែន ព្យាបាល និងស្ដារនីតិសម្បទាដោយពង្រីកមណ្ឌលបណ្ដោះអាសន្នសម្រាប់អប់រំ បន្សាប និងព្យាបាលអ្នកដែលរងគ្រោះដោយគ្រឿងញៀន និងធ្វើកិច្ចសហប្រតិបត្តិការជាមួយប្រទេសជិតខាង និងអង្គការអន្តរជាតិសំខាន់ៗ ដើម្បីទប់ស្កាត់ និងបង្ក្រាបទាន់ពេល។ ចំណែកវិធានការបង្ក្រាបគ្រឿងញៀនរបស់ប្រធានាធិបតីប្រទេសហ្វីលីពីន កំពុងបំពេញទស្សនកិច្ចរយៈពេល ២ថ្ងៃនៅកម្ពុជា លោក រ៉ូឌ្រីហ្គោ ឌូតឺតេ ឈ្មោះជាប្រធានាធិបតីដែលបានធ្វើឲ្យមនុស្សស្លាប់ច្រើនជាងគេ ពិសេសសម្លាប់អ្នកដែលជាប់ពាក់ព័ន្ធនឹងគ្រឿងញៀន ក្នុងចំណោមប្រធានាធិបតីទាំងឡាយរបស់ប្រទេសនេះ។ លោក រ៉ូឌ្រីហ្គោ ឌូតឺតេ នឹងចាកចេញពីកម្ពុជា នៅយប់ទី១៤ ខែធ្នូ នេះ បន្ទាប់ពីលោកបានមកទស្សនកិច្ចកាលពីព្រលប់ថ្ងៃទី១៣ ខែធ្នូ៕	2016-12-14T19:55:00+07:00	rfa.org	https://www.rfa.org/khmer/news/health/Cambodia-Philippine-MoU-on-anti-drug-12142016074752.html
9d43eb6a-b1fd-403d-91df-7723fb8e0a80	អ្នកភូមិនៅសៀមរាបម្នាក់ស្លាប់និង៤នាក់ឈឺដោយសង្ស័យពុលផ្អកត្រីប្រៃ	មន្ត្រីមន្ទីរសុខាភិបាល ខេត្តសៀមរាប បានប្រមូលយកបន្លែជាច្រើនប្រភេទដូចជាត្រសក់ និងស្ពៃ ព្រមទាំងផ្អកត្រីប្រៃពីភូមិបង្កោង សង្កាត់អំពិល ក្រុងសៀមរាប ដើម្បីយកទៅពិសោធរកមូលហេតុថា តើជាតិពុលបណ្ដាលមកពីអ្វី? ការប្រមូលយកកាកសំណល់បន្លែ និងផ្អកត្រីប្រៃ ទៅពិសោធន៍នេះ បន្ទាប់ពីអ្នកភូមិចំនួន ៥នាក់ ដែលក្នុងនោះមានកុមារចំនួន ៤នាក់ផង កើតមានអាការៈពុល ក្រោយពីហូបត្រីប្រៃជាមួយបន្លែជាច្រើនមុខមក។ ស្ត្រីចំណាស់ម្នាក់ក្នុងចំណោមក្មេងស្រី ៤នាក់ផ្សេងទៀត បានស្លាប់នៅភូមិបង្កោង សង្កាត់អំពិល ចម្ងាយជាង ២០គីឡូម៉ែត្រ ភាគឦសានពីទីរួមខេត្តសៀមរាប បន្ទាប់ពីគាត់បានហូបផ្អកត្រីប្រៃ ជាមួយនឹងបន្លែជាច្រើនមុខ ហើយពុល កាលពីរាត្រីថ្ងៃទី១៣ ខែធ្នូ កន្លងទៅ។ ក្មេងស្រីម្នាក់ ក្នុងចំណោមប្អូនតូចៗ ដែលពុលអាហារ ៣នាក់ទៀត គឺនាង ពេជ្រ ស្រីលាក់ អាយុ ១៦ឆ្នាំ។ នាងមានប្រសាសន៍បន្ទាប់ពីចេញពីមន្ទីរពេទ្យនៅព្រឹកថ្ងៃពុធ ទី១៤ ខែធ្នូ ថា ជីដូននាងបាននៅមើលថែរក្សារូបនាងជាមួយនឹងប្អូនស្រី ៣នាក់ទៀត នៅក្នុងផ្ទះឈើដ៏ធំនេះ ដោយសារតែឪពុកម្ដាយរបស់នាងមិននៅ គឺរវល់ទៅធ្វើការនៅឯខេត្តកំពង់ធំ។ នាង ពេជ្រ ស្រីលាក់ បញ្ជាក់ទៀតថា កាលពីវេលាម៉ោងប្រហែល ៥ល្ងាច ថ្ងៃទី១៣ ខែធ្នូ ជីដូនរបស់នាងឈ្មោះ គង់ ផ្លយ អាយុ ៧០ឆ្នាំ បានយកផ្អកត្រីប្រៃពីអ្នកជិតខាង ហើយក៏ទៅទិញបន្លែស្ពៃ ត្រសក់ និងពពាយ មកធ្វើជាម្ហូបឱ្យបងប្អូនរបស់នាងទទួលទាន។ ក្នុងពេលនោះ ជីដូនរបស់នាងបានទទួលទានមុនគេ រួចហើយអញ្ជើញទៅសុំសីលនៅឯទីវត្ត។ រូបនាងនិងប្អូនៗក៏ទទួលទានផ្អកត្រីប្រៃនោះដែរ ស្រាប់តែប្រហែល ២ម៉ោងក្រោយមក ជីដូនរបស់នាងមានអាការៈពុល ហើយបានស្លាប់នៅក្នុងទីវត្ត។ ចំណែករូបនាង និងប្អូនៗ ពេលឭថា ជីដូនស្លាប់ ក៏នាំគ្នាទៅយកសព ហើយក៏ដឹងខ្លួនថា មានអាការៈពុលដែរ ក៏ប៉ុន្តែត្រូវអ្នកភូមិដឹកយកទៅសង្គ្រោះនៅមណ្ឌលសុខភាព រួចបញ្ជូនបន្តទៅមន្ទីរពេទ្យកុមារគន្ធបុប្ផា ក្នុងខេត្តសៀមរាប ទាន់ពេលវេលា៖ ។ ក្មេងស្រីតូចម្នាក់ទៀតដែលពុលអាហារដែរនោះ មានប្រសាសន៍ថា នៅពេលដែលនាងទទួលទានផ្អកត្រីប្រៃ និងបន្លែរយៈពេល ២ម៉ោងក្រោយមកនាងចាប់ផ្ដើមមានអាការៈមិនស្រួលនៅក្នុងខ្លួន ក៏ប៉ុន្តែនាងមិនប្រាកដថា តើជាតិពុលមាននៅក្នុងអ្វីនោះទេ៖ ។ បន្ទាប់ពីកើតហេតុការណ៍ពុលអាហារមក ប៉ូលិសបានចុះទៅប្រមូលយកសំណល់បន្លែ និងផ្អកត្រីប្រៃ ដើម្បីបញ្ជូនទៅមន្ទីរសុខាភិបាលពិសោធរកជាតិពុលហើយ។ នាយប៉ុស្តិ៍នគរបាលរដ្ឋបាលសង្កាត់អំពិល លោក ស៊ុយ សេងអ៊ី បានសន្និដ្ឋានជាជំហានដំបូងថា ស្ត្រីម្នាក់ដែលស្លាប់ និងក្មេង ៤នាក់ ដែលមានបញ្ហាសុខភាពនោះ ទំនងជាពុលផ្អកត្រីប្រៃ ដែលធ្វើមិនល្អ៖ ។ ទោះជាយ៉ាងណា អាស៊ីសេរី មិនអាចទាក់ទងលោក ក្រូស សារ៉ាត់ ប្រធានមន្ទីរសុខាភិបាលខេត្តសៀមរាប ដើម្បីសុំការពន្យល់អំពីលទ្ធផលពិសោធកាកសំណល់ដែលប្រមូលយកពីកន្លែងពុលនោះបានថាយ៉ាងណានៅឡើយ នៅថ្ងៃទី១៤ ខែធ្នូ។ នៅដើមខែធ្នូ នេះ ខេត្តសៀមរាប មានហេតុការណ៍ពុលអាហារចំនួន ២លើកហើយ។ កាលពីថ្ងៃទី៨ ខែធ្នូ កន្លងទៅ អ្នកភូមិចុងស្រុក សង្កាត់សៀមរាប ចំនួន ៣៦នាក់ មានអាការៈក្អួតចង្អោរ ទន់ដៃជើង ដែលគេសង្ស័យថា អាចជាការពុលផ្អកត្រីប្រៃនៅក្នុងពិធីបុណ្យសព ១កន្លែង៕	2016-12-14T18:55:00+07:00	rfa.org	https://www.rfa.org/khmer/news/health/food-poison-cause-1die-4being-sick-12142016063101.html
88789265-eb96-4aec-986e-5bcdc064d2a6	តុលាការឃុំខ្លួនមនុស្សម្នាក់និងបន្តសាកសួរ២នាក់ករណីមនុស្ស១៥ស្លាប់ដោយពុលស្រាស	អាជ្ញាធរពាក់ព័ន្ធក្នុងខេត្តកំពង់ឆ្នាំង កំពុងចាត់វិធានការផ្លូវច្បាប់លើអ្នកបិតស្រានៅក្នុងឃុំក្ដុលសែនជ័យ ស្រុកទឹកផុស ក្នុងសំណុំរឿងពុលស្រាបង្កឲ្យមនុស្ស ១៥នាក់ស្លាប់ និង ៧៧នាក់ឈឺធ្ងន់។ វិធានការនេះ បន្ទាប់ពីចេញលទ្ធផលវិភាគពីមជ្ឈមណ្ឌលជាតិពិសោធន៍សុខាភិបាល នៃក្រសួងសុខាភិបាល រកឃើញថា មានទីតាំងផលិតស្រាសចំនួន៣ មានជាតិពុល ឬមេតាណុលកម្រិតខ្ពស់ បណ្ដាលឲ្យអ្នកផឹកពុល និងគ្រោះថ្នាក់ដល់ជីវិត។ តុលាការខេត្តកំពង់ឆ្នាំង សម្រេចឃុំខ្លួនមនុស្សម្នាក់នៅពន្ធនាគារខេត្ត និងពីរនាក់ទៀត សមត្ថកិច្ចបន្តនីតិវិធីសាកសួរ ដោយជាប់ពាក់ព័ន្ធក្នុងសំណុំរឿងពុលស្រាបង្កឲ្យមនុស្ស ១៥នាក់ស្លាប់។ ស្នងការនគរបាលខេត្តកំពង់ឆ្នាំង លោក ឡុច សុវណ្ណរ៉ា មានប្រសាសន៍នៅថ្ងៃទី១៤ ធ្នូ ថា បន្ទាប់ពីបានលទ្ធផលវិភាគពីមជ្ឈមណ្ឌលជាតិពិសោធន៍សុខាភិបាល នៃក្រសួងសុខាភិបាល ដែលមានទីតាំងផលិតស្រាសចំនួន៣ រកឃើញថាមានជាតិមេតាណុលក្នុងស្រាស ដែលបណ្ដាលឲ្យអ្នកផឹកពុលស្លាប់ចំនួន ១៥នាក់ជាបន្តបន្ទាប់ នៅស្រុកទឹកផុស ខេត្តកំពង់ឆ្នាំង នោះ សមត្ថកិច្ចបានហៅអ្នកបិតស្រានៅក្នុងមូលដ្ឋានចំនួន ៣នាក់មកសាកសួរ តាមលិខិតបង្គាប់របស់តុលាការ។ លោក សុវណ្ណរ៉ា បន្តថា ក្នុងចំណោមមនុស្សទាំង ៣នាក់នោះ មានម្នាក់តុលាការសម្រេចឃុំខ្លួនបណ្ដោះអាសន្ននៅពន្ធនាគារខេត្ត ម្នាក់កំពុងស្ថិតក្នុងនីតិវិធីសាកសួរ និងម្នាក់ទៀតសមត្ថកិច្ចបានកំណត់មុខសញ្ញាហៅមកសាកសួរបន្ត៖ ។ មជ្ឈមណ្ឌលជាតិពិសោធន៍សុខាភិបាល នៃក្រសួងសុខាភិបាល នៅថ្ងៃទី១៤ ធ្នូ បានបង្ហាញជាផ្លូវការថា ក្នុងចំណោមទីតាំងផលិតស្រាសចំនួន ៨ទីតាំង មាន ៣ទីតាំងរកឃើញមានជាតិពុល ឬមេតាណុលកម្រិតខ្ពស់ បណ្ដាលឲ្យអ្នកផឹកពុល។ ស្រាសដែលមានជាតិមេតាណុលលើសពី ០,១៥% អាចធ្វើឲ្យអ្នកផឹកគ្រោះថ្នាក់ដល់ជីវិត។ ទីតាំងទីមួយមានកម្រិតរហូតដល់ ១,៤៣% ទីតាំងទីពីរ មានកម្រិត ១,៧៤% និងទីតាំងទីបីមានកម្រិតដល់ ០,២០% ដែលបណ្ដាលឲ្យអ្នកផឹកពុលស្លាប់ចំនួន ១៥នាក់ និងឈឺធ្ងន់ ៧៧នាក់នៅស្រុកទឹកផុស ខេត្តកំពង់ឆ្នាំង។ នៅក្នុងសន្និសីទសារព័ត៌មាន ប្រធាននាយកដ្ឋានប្រយុទ្ធនឹងជំងឺឆ្លង និងជាអ្នកនាំពាក្យនៃក្រសួងសុខាភិបាល វេជ្ជបណ្ឌិត លី សូវ៉ាន់ មានប្រសាសន៍ថា ករណីស្លាប់ ១៥នាក់នេះ គឺជាករណីទី១ ក្នុងឆ្នាំ២០១៦។ លោកថា ក្រសួងបានបង្កើតក្រុមការងារបច្ចេកទេសមានក្រសួង៦ ក្នុងនោះមានក្រសួងសុខាភិបាល ក្រសួងកសិកម្ម ក្រសួងពាណិជ្ជកម្ម ក្រសួងឧស្សាហកម្ម ក្រសួងសេដ្ឋកិច្ច និងក្រសួងទេសចរណ៍ ក្នុងការផ្ដល់ព័ត៌មានឲ្យលឿន ដើម្បីចាត់វិធានការតាមផ្លូវច្បាប់ និងជួយសង្គ្រោះឲ្យបានទាន់ពេល « » ប្រធានមន្ទីរសុខាភិបាលខេត្តកំពង់ឆ្នាំង លោកវេជ្ជបណ្ឌិត ប្រាក់ វ៉ុន ឲ្យដឹងថា រហូតមកដល់ពេលនេះ ក្រុមគ្រូពេទ្យក៏កំពុងព្យាបាលអ្នកជំងឺពុលស្រាមិនទាន់ជាសះស្បើយពីរនាក់ទៀត ក្នុងចំណោមមនុស្ស ៧៧នាក់ដែលបានត្រឡប់ទៅផ្ទះវិញអស់ហើយ។ ចំណែកអ្នកនៅសម្រាកព្យាបាលទាំងពីរនាក់នោះ បានផុតពីគ្រោះថ្នាក់ហើយ « » មន្ត្រីជំនាញសុខាភិបាល បានបញ្ជាក់ថា ដើម្បីបញ្ចៀសបញ្ហានេះ មានតែវិធានការអប់រំផ្សព្វផ្សាយដល់ពលរដ្ឋប៉ុណ្ណោះ និងសូមឲ្យពលរដ្ឋយល់ដឹង និងប្រុងប្រយ័ត្នចំពោះការទទួលទានស្រា ឬអាហារដែលគ្មានស្លាកសញ្ញា និងគ្មានប្រភពនៃការផលិតច្បាស់លាស់។ ចាប់តាំងពីថ្ងៃទី៣ ខែវិច្ឆិកា ដល់ថ្ងៃទី៩ ខែធ្នូ ឆ្នាំ២០១៦ មាន ៩២ករណី គឺមានមនុស្ស ១៥នាក់ស្លាប់ និងអ្នកឈឺដោយសារពុលស្រាសចំនួន ៧៧នាក់។ មន្ត្រីជំនាញសុខាភិបាល ថាការស្រាវជ្រាវរកឃើញថា អ្នកពុល និងអ្នកស្លាប់ទាំងអស់ សុទ្ធតែមានប្រវត្តិផឹកស្រាដែលបានបិត ឬផលិតនៅក្នុងភូមិចំនួន៣ គឺភូមិក្ដុល ដំណាក់អំពិល និងភូមិកូនដំរី នៃឃុំក្ដុលសែនជ័យ ឃុំក្ដុលសែនជ័យ ស្រុកទឹកផុស ខេត្តកំពង់ឆ្នាំង។ ករណីពុលស្រានេះ កន្លងមកបានកើតឡើងនៅខេត្តមួយចំនួនដូចជា ខេត្តកំពង់ឆ្នាំង ពោធិ៍សាត់ ក្រចេះ និងខេត្តឧត្តរមានជ័យ ជាដើម៕	2016-12-14T18:45:00+07:00	rfa.org	https://www.rfa.org/khmer/news/health/court-takes-legal-action-against-alleged-individuals-involving-alcohol-poison-12142016063236.html
a59f3dad-6624-4ebd-b5db-495ca9ed759c	កន្លែងផលិតស្រា៣ទីតាំងមានជាតិមេតាណុលខ្ពស់បណ្ដាលឲ្យមនុស្ស១៥នាក់ស្លាប់	មជ្ឈមណ្ឌលជាតិពិសោធន៍សុខាភិបាល នៃក្រសួងសុខាភិបាល រកឃើញជាតិមេតាណុលក្នុងស្រាសលើសពី ០,១៥% ដែលបណ្ដាលឲ្យអ្នកផឹកពុលស្លាប់ចំនួន ១៥នាក់ និងឈឺធ្ងន់ ៧៧នាក់នៅស្រុកទឹកផុស ខេត្តកំពង់ឆ្នាំង។ មន្ត្រីសុខាភិបាលបញ្ជាក់ថា បច្ចុប្បន្ន អ្នកជំងឺភាគច្រើនបានជាសះស្បើយ ប៉ុន្តែស្ថាប័នសុខាភិបាល និងតុលាការនៅបន្តនីតិវិធីជុំវិញរឿងនេះ។ របាយការណ៍លទ្ធផលវិភាគសំណាកស្រាសចំនួន ៨សំណាក ត្រូវបានមជ្ឈមណ្ឌលជាតិពិសោធន៍សុខាភិបាល បញ្ចេញនៅល្ងាចថ្ងៃទី១២ ខែធ្នូ បង្ហាញថា ក្នុងចំណោមទីតាំងផលិតស្រាសចំនួន ៨ទីតាំង មានបីទីតាំងរកឃើញជាតិពុល ឬមេតាណុលកម្រិតខ្ពស់ បណ្ដាលឲ្យអ្នកផឹកពុល។ ទីតាំងទីមួយមានកម្រិតរហូតដល់ ១,៤៣% ទីតាំងទីពីរ មានកម្រិត ១,៧៤% និងទីតាំងទីបីមានកម្រិតដល់ ០,២០%។ ប្រធានមន្ទីរសុខាភិបាលខេត្តកំពង់ឆ្នាំង លោកវេជ្ជបណ្ឌិត ប្រាក់ វ៉ុន ឲ្យដឹងនៅថ្ងៃទី១៣ ខែធ្នូ ថា ស្រាសដែលមានជាតិមេតាណុលលើសពី ០,១៥% អាចធ្វើឲ្យអ្នកផឹកគ្រោះថ្នាក់ដល់ជីវិត។ សំណាកស្រាសទាំងប្រាំបីសំណាក ដែលយកទៅពិសោធនោះ បានប្រមូលចេញពីកន្លែងផលិតក្នុងឃុំក្ដុលសែនជ័យ ដែលជាឃុំទើបបង្កើតថ្មីក្នុងស្រុកទឹកផុស ហើយជាទីតាំងមានមនុស្សពុលស្រាច្រើន៖ ។ លោកវេជ្ជបណ្ឌិតបញ្ជាក់ថា មន្ត្រីជំនាញសុខាភិបាល នៅបន្តចុះអប់រំផ្សព្វផ្សាយដល់ពលរដ្ឋក្នុងភូមិក្ដុល ដំណាក់អំពិល និងភូមិកូនដំរី នៃឃុំក្ដុលសែនជ័យ ដើម្បីឲ្យពលរដ្ឋប្រុងប្រយ័ត្នចំពោះការទទួលទានស្រាដែលមិនដឹងពីប្រភព ឬការផលិតច្បាស់លាស់។ ក្រៅពីវិធានការអប់រំ ក្រុមគ្រូពេទ្យក៏កំពុងព្យាបាលអ្នកជំងឺពុលស្រាមិនទាន់ជាសះស្បើយពីរនាក់ទៀត ដែលមានអាការប្រែប្រួលញឹកញាប់។ ចំពោះនីតិវិធីរបស់តុលាការក្នុងការស្រាវជ្រាវរកប្រភពអ្នកផលិតស្រាសមានជាតិពុលពិតប្រាកដមកផ្ដន្ទាទោសនោះ ត្រូវអ្នកនាំពាក្យអយ្យការនៃសាលាដំបូងខេត្តកំពង់ឆ្នាំង ថាមិនទាន់អាចបញ្ចេញព័ត៌មាននេះបានទេ។ អ្នកនាំពាក្យអយ្យការអមសាលាដំបូងខេត្តកំពង់ឆ្នាំង លោក ឡុង ស៊ីថា ស្នើសុំមិនបញ្ចេញព័ត៌មានលម្អិតទាក់ទងករណីនេះ ដោយលោកអះអាងថា តុលាការកំពុងធ្វើការងារនេះយ៉ាងប្រុងប្រយ័ត្ន។ ចាប់តាំងពីថ្ងៃទី៣ ខែវិច្ឆិកា ដល់ថ្ងៃទី៩ ខែធ្នូ ឆ្នាំ២០១៦ មានមនុស្ស ១៥នាក់ស្លាប់ និងអ្នកឈឺដោយសារពុលស្រាសចំនួន ៧៧នាក់។ មន្ត្រីជំនាញសុខាភិបាល ថាការស្រាវជ្រាវរកឃើញថា អ្នកពុល និងអ្នកស្លាប់ទាំងអស់ សុទ្ធតែមានប្រវត្តិផឹកស្រាដែលបានបិត ឬផលិតនៅក្នុងឃុំក្ដុលសែនជ័យ ស្រុកទឹកផុស ខេត្តកំពង់ឆ្នាំង។ មាត្រា២២៥ នៃក្រមព្រហ្មទណ្ឌចែងថា អំពើដែលធ្វើឲ្យអ្នកដទៃផឹក លេប ឬបញ្ចូលទៅក្នុងខ្លួនអ្នកដទៃតាមមធ្យោបាយណាក៏ដោយ ដោយចេតនានូវសារជាតិពុលដែលបណ្ដាលឲ្យខូចសុភាព ត្រូវចាត់ទុកជាអំពើហិង្សាដោយចេតនា។ ចំណែកមាត្រា២២៤ នៃក្រមដដែលនេះ ចែងថា អំពើហិង្សាដោយចេតនាត្រូវផ្ដន្ទាទោសដាក់ពន្ធនាគារពី ៧ឆ្នាំទៅ ១៥ឆ្នាំ កាលបើអំពើនេះបណ្ដាលឲ្យជនរងគ្រោះស្លាប់ដោយគ្មានចេតនាសម្លាប់៕	2016-12-13T19:50:00+07:00	rfa.org	https://www.rfa.org/khmer/news/health/Health-officials-found-toxins-in-rice-wine-in-kampongchhnang-12132016074034.html
33810caa-b71f-4afa-9cc8-5bdfe5261640	ពលរដ្ឋស្រុកឱរ៉ាល់ ថ្លែងអំណរគុណដល់លោក ហ៊ុន ម៉ានី ដែលចាត់ក្រុមគ្រូពេទ្យស្ម័គ្រចិត្ត ចុះជួយព្យាបាលជំងឺដោយឥតគិតថ្លៃ (Video inside)	ប្រជាពលរដ្ឋជាង១ពាន់នាក់ ស្រុកឱរ៉ាល់ ខេត្តកំពង់ស្ពឺ បានសម្ដែងការរំភើបរីករាយ និងថ្លែងអំណរគុណ ចំពោះលោក ហ៊ុន ម៉ានី អ្នកតំណាងរាស្ត្រមណ្ឌលកំពង់ស្ពឺ ដែលបានចាត់ឲ្យក្រុមការងារគ្រូពេទ្យស្ម័គ្រចិត្តរបស់លោក ចុះជួយពិនិត្យ និងព្យាបាលជំងឺ ជូនដល់ប្រជាពលរដ្ឋ ដោយឥតគិតថ្លៃ។ ការថ្លែងអំណរគុណនេះ បន្ទាប់ពីនៅថ្ងៃទី១១ ខែធ្នូ ឆ្នាំ២០១៦ម្សិលមិញ ក្រុមការងារគ្រូពេទ្យស្ម័គ្រចិត្ត របស់លោក ហ៊ុន ម៉ានី ប្រមាណ១០៨នាក់ ដឹកនាំដោយលោក លេង ផាលី ប្រធានក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បាននាំអំណោយថ្នាំពេទ្យ ចុះទៅពិនិត្យ ព្យាបាលជំងឺជូនប្រជាពលរដ្ឋ នៅឃុំសាមគ្គី ស្រុកឱរ៉ាល ខេត្តកំពង់ស្ពឺ ដោយឥតគិតថ្លៃចំនួន១៣២៣នាក់ ក្នុងនោះស្រ្តីមានចំនួន៧៦០នាក់ ព្រមទាំងមានចែកនំបុ័ង និងទឹកសុទ្ធ ជូនដល់ពួកគាត់ថែមទៀតផងដែរ។ អ្នកស្រី នាង ឈឺន ប្រជាពលរដ្ឋដែលរស់នៅស្រុកឱរ៉ាល់ ខេត្តកំពង់ស្ពឺ បានថ្លែងឲ្យដឹង ។ អ្នកស្រីបន្តថា ការចុះមកជួយរបស់ក្រុមគ្រូពេទ្យនេះ ជាតម្រូវការរបស់ប្រជាជនគ្រប់រូប ដែលកំពុងជួបការលំបាក និងបានផ្ដល់ប្រយោជន៍ច្រើន ព្រោះប្រជាពលរដ្ឋមួយចំនួន កំពុងជួបប្រទះការខ្វះខាត ហើយប្រជាពលរដ្ឋ មិនអាចធ្វើដំណើរ ទៅព្យាលបាលនៅកន្លែងឆ្ងាយបាន ដោយសារត្រូវចំណាយពេលវេលា និងចំណាយលុយកាក់ផងដែរ។ អ្នកស្រីបន្ដទៀតថា «ខ្ញុំពិតជាចង់ឲ្យក្រុមគ្រូពេទ្យស្ម័គ្រចិត្ត ឯកឧត្តម ហ៊ុន ម៉ានី ចុះមកព្យាបាលប្រជាពលរដ្ឋ ឲ្យបានញឹកញាប់ ព្រោះប្រជាពលរដ្ឋមានអារម្មណ៍ សប្បាយរីករាយ និងកក់ក្តៅជាខ្លាំង»។ ចំណែកលោក ប៊ុន ធឿន និយាយថាថា ។ សូមជម្រាបថា ក្នុងពេល៤៨ខែ ក្រុមការងារគ្រូពេទ្យស្ម័គ្រចិត្តរបស់លោក ហ៊ុន ម៉ានី បានចុះពិនិត្យ និងព្យាបាលប្រជាពលរដ្ឋដោយឥតគិតថ្លៃ បានចំនួន៦០លើក ចាប់ពីខែឆ្នូ ឆ្នាំ២០១២ រហូតថ្ងៃទី១១ ខែធ្នូ ឆ្នាំ២០១៦ គឺរយៈពេល៤ឆ្នាំគត់ បានចំនួនសរុប៦៥៣៧៧នាក់ ក្នុង១២ខេត្ត។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃកម្ពុជា៕	2016-12-12T21:28:00+07:00	freshnewsasia.com	https://m.freshnewsasia.com/index.php/en/localnews/41524-2016-12-12-08-05-24.html
fae4f917-f9cd-485a-a68d-e8d1671ce110	រយៈពេល១សប្ដាហ៍នេះ មន្ទីរពេទ្យរុស្ស៊ីបានពិនិត្យ និងព្យាបាលអ្នកជំងឺ ជិត៦ពាន់នាក់	របាយការណ៍របស់មន្ទីរពេទ្យមិត្តភាពខ្មែរ-សូវៀត (មន្ទីរពេទ្យរុស្ស៉ី) ដែលអង្គភាព Fresh News ទទួលបាននៅព្រឹកថ្ងៃទី១២ ខែធ្នូ ឆ្នាំ២០១៦នេះ បានបញ្ជាក់ថា រយៈពេល៧ថ្ងៃចាប់ពីថ្ងៃទី២ ដល់ថ្ងៃទី៨ ខែធ្នូ ឆ្នាំ២០១៦ មានអ្នកជំងឺទាំងអស់ ៥,៩៧២នាក់ បានចូល និងចេញពិនិត្យ ព្យាបាលជំងឺនៅមន្ទីរពេទ្យមិត្តភាពខ្មែរ-សូរៀត។ របាយការណ៍ដដែលបានបញ្ជាក់ថា ក្នុងរយៈពេល៧ថ្ងៃនេះ មានអ្នកជំងឺមកទទួលសេវាពិនិត្យព្យាបាល ផ្នែកពិគ្រោះជំងឺក្រៅមានចំនួន ៦,៦១៥នាក់ និងអ្នកជំងឺចូលសម្រាក និងព្យាបាលជាចេញពីមន្ទីរពេទ្យ ទៅផ្ទះវិញមានចំនួន ៦៤៤នាក់។ ជំងឺទាំងនោះបានមកពិនិត្យ និងព្យាបាលនៅ៖ ផ្នែកជំងឺបេះដូង និងលោហិតសាស្ត្រ ផ្នែកជំងឺប្រព័ន្ធរំលាយអាហារ ផ្នែកជំងឺទូទៅ និងសន្លាក់ ផ្នែកជំងឺឆ្លង ផ្នែកប្រពោធនកម្មវេជ្ជសាស្ត្រ ផ្នែកជំងឺសរសៃប្រសាទ ផ្នែកជំងឺសួត និងរបេង ផ្នែកជំងឺមហារីក ផ្នែកជំងឺពិគ្រោះផ្លូវចិត្ត ផ្នែកជំងឺកុមារ ផ្នែកជំងឺសង្គ្រោះបន្ទាន់ ផ្នែកជំងឺវះកាត់ពោះ និងទ្រូង ផ្នែកជំងឺវះកាត់បាក់បែក និងសរសៃរប្រសាទ ផ្នែកជំងឺវះកាត់កុមារ និងកែលម្អ ផ្នែកជំងឺវះកាត់ប្រព័ន្ធទឹកនោម ផ្នែករោគស្ត្រី ផ្នែកសម្ពព ផ្នែកជំងឺត្រចៀក បំពង់ក ច្រមុះ ផ្នែកចក្ខុរោគ ផ្នែកទន្តសាស្ត្រ ផ្នែកជំងឺមុន និងក្រោយវះកាត់ និងមណ្ឌលព្យាបាលមនុស្សចាស់ ព្រះសីហនុរាជ៕	2016-12-12T20:28:00+07:00	freshnewsasia.com	https://m.freshnewsasia.com/index.php/en/localnews/41519-2016-12-12-06-28-19.html
72705b68-c812-438c-b9a2-873eff1701b3	រយៈពេល១សប្ដាហ៍ មន្ទីរពេទ្យកុមារជាតិ បានពិនិត្យ និងព្យាបាលអ្នកជំងឺបានជិត៧ពាន់នាក់	របាយការណ៍របស់មន្ទីរពេទ្យកុមារជាតិ ដែលអង្គភាព Fresh News ទទួលបាននៅព្រឹកថ្ងៃទី១២ ខែធ្នូ ឆ្នាំ២០១៦នេះ បានបញ្ជាក់ថា រយៈពេល៧ថ្ងៃ ចាប់ពីថ្ងៃទី០៥ ដល់ថ្ងៃទី១១ ខែធ្នូ ឆ្នាំ២០១៦ មានអ្នកជំងឺជិត៧ពាន់នាក់ បានចូល និងចេញពិនិត្យ ព្យាបាលជំងឺនៅមន្ទីរពេទ្យកុមារជាតិ។ របាយការណ៍ដដែលបានបញ្ជាក់ថា ក្នុងរយៈពេល៧ថ្ងៃនេះ មានអ្នកជំងឺមកទទួលសេវាពិនិត្យព្យាបាល ផ្នែកពិគ្រោះជំងឺក្រៅមានចំនួន ២,៣៨២នាក់, អ្នកជំងឺអនុញ្ញាតិឲ្យចូលសម្រាក់ព្យាបាល ៣៧២នាក់ ក្នុងនោះមានជំងឺទារកតូចៗគ្រប់ប្រភេទ៤៥នាក់, អត្រាប្រើប្រាស់គ្រែសរុបមាន១២៩ភាគរយ, អ្នកជំងឺក្រីក្រត្រូវបានអនុញ្ញាតិ សម្រាកព្យាបាលដោយមិនបង់ប្រាក់២៦ភាគរយ, ចំនួនវះកាត់សរុប២៧នាក់, ការព្យាបាលដោយចលនា៣១៩នាក់, កុមារបានទទួលថ្នាំបង្ការ៧៣៩នាក់, កុមារព្យាបាលធ្មេញ អញ្ចាញធ្មេញ និងក្រអូមមាត់១៥នាក់, កុមារមានផ្ទុកមេរោគអេដស៍ ត្រូវបានទទួលថ្នាំពន្យារ ៥៩នាក់, ជំងឺរបេងកំពុងទទួល ការព្យាបាល៨នាក់, កុមារមានផ្ទុកមេរោគអេដស៍ មកពិគ្រោះជំងឺឱកាសនិយម២៣២នាក់, ថតឆ្លុះវិភាគដោយកាំរស្មីអិច ១៥៧នាក់, ពិនិត្យវិភាគដោយអេកូ ៩៧នាក់, ចំនួនតេស្ដបានវិភាគ នៅមន្ទីរពិសោធន៍ មាន២,១៩០នាក់។ មន្ទីរពេទ្យកុមារជាតិ បានឲ្យដឹងផងដែរថា ការផ្ដល់អាហារ តាមបែបវេជ្ជសាស្ដ្រដោយ គិតតាមប្រភេទជំងឺ និងតាមក្រុមអាយុកុមារមួយថ្ងៃ ចំនួន៣ពេល ដោយមិនគិតប្រាក់ ដល់កុមារដែល សម្រាកព្យាបាលនៅក្នុងមន្ទីរពេទ្យ៩០៥នាក់។ ជាងនេះទៅទៀត មន្ទីរពេទ្យកុមារជាតិ មានទទួលវះកាត់ កុមារឆែបមាត់ ជើងខ្វេ ពីកំណើតដោយពុំមានបង់ប្រាក់។ បន្ថែមពីនេះ មន្ទីរពេទ្យកុមារជាតិ បានចូលរួមពិនិត្យព្យាបាលជំងឺ និងបណ្ដុះបណ្ដាលអំពីបច្ចេកទេសវិជ្ជាសមស្រប ជំហ៊ានទី១ជួបបុគ្គលិកមន្ទីរពេទ្យកុមារជាតិ និងបានទទួលសម្ភារបរិក្ខា និងឯកសារបច្ចេកទេសសម្រាប់គម្រោងសុខភាពកុមារ (កម្ពុជា និងចិន)៕	2016-12-12T20:27:00+07:00	freshnewsasia.com	https://m.freshnewsasia.com/index.php/en/localnews/41518-2016-12-12-06-27-47.html
3bdb4f14-129a-4d46-9d97-c52e0f9bcc6c	ក្រុមគ្រូពេទ្យ៖ អគ្គមហេសីនៃព្រះចៅអធិរាជជប៉ុន កំពុងទទួលរងនូវជំងឺ«រលាកទងសួត»	ព្រះរាជអគ្គមហេសី មីឈីកូ (Michiko) របស់ព្រះចៅអធិរាជជប៉ុន អាគីហ៉ីតូ ត្រូវបានក្រុមវេជ្ជបណ្ឌិតធ្វើរោគវិនិច្ឆ័យឃើញថា ទ្រង់មានអាការ រលាកទងសួតកាលពីថ្ងៃសុក្រ សប្តាហ៍មុនក្រោយពេលដែលទ្រង់បានកើតរោគក្អក និងគ្រុនក្តៅបន្តិចបន្តួចមក។ នេះបើតាមមន្រ្តីនៃទីភ្នាក់ងាររៀបចំកិច្ចការព្រះរាជវាំង ដែលចេញផ្សាយដោយសារព័ត៌មាន Channel News Asia នៅមុននេះបន្តិចនាព្រឹកថ្ងៃចន្ទ ទី១២ ខែធ្នូ ឆ្នាំ២០១៦។ បើយោងតាមប្រព័ន្ធផ្សព្វផ្សាយក្នុងប្រទេសជប៉ុនផ្ទាល់ ព្រះអង្គមហេសី មីឈីកូ បានចាប់ផ្តើមមានអាការក្អកចាប់តាំងពីខែវិច្ឆិកា កន្លងមកហើយក៏បានឆ្លងកាត់ការត្រួតពិនិត្យកាំរស្មីអិចកាលពីដើមខែធ្នូ នេះផងដែរ ប៉ុន្តែពុំបានឃើញមានអ្វីប្លែកខុសពីប្រក្រតីនោះឡើយ។ ដោយឡែកបន្ទាប់ពីត្រូវបានធ្វើរោគវិនិច្ឆ័យរកឃើញថា ទ្រង់មានជំងឺរលាកទងសួតមកទ្រង់ មីឈីកូ បានលុបចោលការយាងទៅចូលរួមព្រឹត្តិការណ៍នៃការប្រកួតការ៉ាតេដូកាលពីថ្ងៃអាទិត្យ សប្តាហ៍មុនដើម្បីយកពេលព្យាបាលនៅឯព្រះរាជវាំងវិញ។ គួរបញ្ជាក់ដែរព្រះអគ្គមហេសី មីឈីកូ គឺជាជនសាមញ្ញដំបូងគេបំផុត ដែលបានរៀបអភិសេកចូលទៅក្នុងក្រុមគ្រួសារ រាជវង្សនៃប្រទេសជប៉ុន នៅពេលដែលទ្រង់បានក្លាយជា ព្រះអគ្គមហេសីរបស់ព្រះចៅអធិរាជ អាគីហ៉ីតូ កាលពីឆ្នាំ១៩៥៩។ បច្ចុប្បន្នទ្រង់មានព្រះជន្មាយុ ៨២ព្រះវស្សាហើយ៕	2016-12-12T18:06:00+07:00	freshnewsasia.com	https://m.freshnewsasia.com/index.php/en/internationalnews/41503-2016-12-12-04-18-25.html
6b945937-1bd3-410e-a4ea-e7cdcce6b3da	គ្រូពេទ្យផ្ដល់ការព្យាបាលជំងឺភ្នែកដោយឥតបង់ប្រាក់នៅខេត្តប៉ៃលិនរយៈពេល៥ថ្ងៃ	គ្រូពេទ្យឯកទេសផ្នែកជំងឺភ្នែកនៃមន្ទីរពេទ្យខេត្តកំពង់ធំ វេជ្ជបណ្ឌិត កាក់ កក្កដា ជូនដំណឹងថា ក្រុមគ្រូពេទ្យនេះ នឹងផ្ដល់ការពិនិត្យ ព្យាបាល និងវះកាត់ជំងឺភ្នែកដោយឥតបង់ប្រាក់រយៈពេល ៥ថ្ងៃ នៅខេត្តប៉ៃលិន។ វេជ្ជបណ្ឌិត កាក់ កក្កដា មានប្រសាសន៍ថា វេជ្ជបណ្ឌិត កាក់ កក្កដា ឲ្យដឹងទៀតថា សេវាមិនបង់ប្រាក់ពីថ្ងៃច័ន្ទ ទី១២ ដល់ថ្ងៃសុក្រ ទី១៦ ខែធ្នូ នេះ គ្រូពេទ្យនឹងពិនិត្យព្យាបាលជំងឺភ្នែកគ្រប់ប្រភេទ ហើយការវះកាត់ គឺផ្ដោតលើប្រភេទជំងឺភ្នែកឡើងបាយ៕	2016-12-12T14:04:00+07:00	rfa.org	https://www.rfa.org/khmer/news/health/Doctors-To-Give-Free-Eye-Surgery-In-Pailin-12122016020047.html
8e0ee6f0-84ce-4120-915f-a0e1ec1c8cac	គ្រូពេទ្យសឹង្ហបុរី រម្លឹកពលរដ្ឋកម្ពុជា ឲ្យយកចិត្តទុកដាក់ពីបញ្ហាប្រព័ន្ធរំលាយអាហារ ថ្លើម ប្រមាត់ លំពែង ដែលនាំឲ្យមានជំងឺមហារីកធ្ងន់ធ្ងរ	វេជ្ជបណ្ឌិត ស៊ី ខេ លាវ (C K Leow) គ្រូពេទ្យឯកទេសជាន់ខ្ពស់ និងវេជ្ជបណ្ឌិតព្យាបាល និងវះកាត់ជំនាញផ្នែកប្រព័ន្ធរំលាយអាហារ បានប្រាប់អ្នកសារព័ត៌មាន នៅថ្ងៃអាទិត្យនេះ មុនលោកចាកចេញ ពីរាជធានីភ្នំពេញថា ពលរដ្ឋកម្ពុជាត្រូវយកចិត្តទុកដាក់ ពីបញ្ហាប្រព័ន្ធរំលាយអាហារ ដែលក្នុងនោះរួមមានបំពង់ក ថ្លើម ប្រមាត់ លំពែង ពោះវៀនតូច និងពោះវៀនធំដើម្បីចៀសវាង កុំឲ្យមានជំងឺមហារីកធ្ងន់ធ្ងរ និងបាត់បង់ជីវិតបានភ្លាមៗ។ លោក ស៊ី ខេ លាវ ធ្លាប់មកប្រទេសកម្ពុជាកាលពីឆ្នាំ២០០៥ ក្នុងដំណើរទស្សនកិច្ចមនុស្សធម៌ ហើយលោកបានដឹងថា ប្រទេសនេះ គឺមានប្រជាជនជាច្រើនមានបញ្ហាប្រព័ន្ធរំលាយអាហារ តាំងពីលើរហូតដល់ក្រោម ពោលគឺគិតចាប់ពីកន្លែងដែលអាហារចូល និងកន្លែងដែលកាកសំណល់អាហារចេញ។ នៅឯមន្ទីរពេទ្យក្នុងប្រទេសសិង្ហបុរី លោក លាវ បានពិគ្រោះយោបល់ និងព្យាបាលជំងឺប្រព័ន្ធរំលាយអាហារដល់ជនជាតិកម្ពុជា ម៉ាឡេស៊ី ហ្វីលីពីន ឥណ្ឌូនេស៊ី និងវៀតណាម ហើយនៅទីនោះមានការចំណាយច្រើន ដោយលោកលើកឧទាហរណ៍ថា ក្រៅពីថ្លៃពិគ្រោះយោបល់ និងព្យាបាលជំងឺ អ្នកជំងឺនិងអ្នករួមដំណើរត្រូវ ចំណាយលើសំបុត្រយន្តហោះ សណ្ឋាគារ ការធ្វើដំណើរ និងការហូបចុកអស់រាប់ពាន់ដុល្លារអាមេរិកក្នុងរយៈពេលតែពីរបីថ្ងៃប៉ុណ្ណោះ។ លោក លាវ បាននិយាយថា ។ លោក លាវ បានរម្លឹកថា បញ្ហាតូចនៃប្រព័ន្ធរំលាយអាហារមានដូចជាបំពង់ក ថ្លើម ប្រមាត់ លំពែង ពោះវៀនតូច និងពោះវៀនធំអាចទៅជាបញ្ហាធំដោយក្លាយជា ជំងឺមហារីកធ្ងន់ធ្ងរ ហេតុនេះបុគ្គលគ្រប់រូបត្រូវមកពិគ្រោះយោបល់ជាមួយគ្រូពេទ្យឯកទេសឲ្យបានពីដំបូង ដើម្បីព្យាបាលឲ្យទាន់ពេល។ សូមបញ្ជាក់ថា លោក លាវ បានសិក្សាទាំងនៅប្រទេសអង់គ្លេសនិងសិង្ហបុរី ហើយក្លាយជាគ្រូពេទ្យឯកទេសវះកាត់ទូទៅ ដោយឡែកខាងផ្នែកប្រព័ន្ធរំលាយអាហារ លោកក៏ធ្លាប់បានស្រាវជ្រាវផ្នែកវេជ្ជសាស្ត្រ ធ្លាប់បានបង្រៀន និងព្យាបាលជំងឺប្រព័ន្ធរំលាយអាហារនៅប្រទេសអង់គ្លេស សិង្ហបុរី និងហុងកុង ដែលមានអ្នកជំងឺគ្រប់ជាតិសាសន៍ ទៅពិគ្រោះយោបល់និងព្យាបាលទាំងប្រើប្រាស់ឱសថ និងវះកាត់។ នៅកម្ពុជា លោកវេជ្ជបណ្ឌិត លាវ នឹងមក៣ថ្ងៃក្នុងមួយខែ ដើម្បីផ្តល់ការពិគ្រោះ ពិនិត្យ ធ្វើរោគវិនិច្ឆ័យ និងព្យាបាលជំងឺប្រព័ន្ធរំលាយអាហារ ទៅតាមស្ថានភាពនៃជំងឺជាក់ស្ដែង៕	2016-12-11T22:07:00+07:00	freshnewsasia.com	https://m.freshnewsasia.com/index.php/en/localnews/41460-2016-12-11-08-14-38.html
a5bf5233-fba6-4ed5-a17f-5e4deb8c30fe	ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចុះពិនិត្យព្យាបាលជំងឺជូនពលរដ្ឋជាង១ពាន់នាក់ ដោយឥតគិតថ្លៃ ក្នុងស្រុកឱរ៉ាល់	ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១០៨នាក់ នៅព្រឹកថ្ងៃអាទិត្យ ទី១១ ខែធ្នូ ឆ្នាំ២០១៦នេះ បាននិងកំពុងចុះពិនិត្យ ព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋចំនួន ១៣២៣នាក់ ក្នុងនោះព្យាបាលរោគកុមារ១៥០នាក់ ជំងឺផ្លូវចិត្ត៩៦នាក់ ជំងឺឬសដូងបាត៩២នាក់ រោគស្ត្រី២២៥នាក់ និងជំងឺទូទៅ៧៦០នាក់ នៅឃុំសាមគ្គី ស្រុកឱរ៉ាល ខេត្តកំពង់ស្ពឺ។ ការចុះពិនិត្យ និងព្យាបាលជំងឺជូនប្រជាពលរដ្ឋឃុំសាមគ្គី របស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១០៨នាក់ ដឹកនាំដោយលោក លេង ផាលី ប្រធានក្រុមកាងារគ្រូពេទ្យស្ម័គ្រចិត្ត លោក ហ៊ុន ម៉ានី តំណាងលោក ហ៊ុន ម៉ានី និងមានការចូលរួមសហការពីលោក ហ៊ូ តាំងអេង រដ្ឋលេខាធិកាក្រសួងផែនការ ដំណាងឲ្យលោក ឆាយ ថន ទេសរដ្ឋមន្រ្ដី ក្រសួងផែនការ ប្រធានមន្ទីរ អនុប្រធានមន្ទីក្រសួងសុខាភិបាល ខេត្តកំពង់ស្ពឺ លោក មួង ធី អភិបាលស្រុកឱរ៉ាល សាខាសកម្មជនក្រុមការងារ យុវជនគណបក្សរាជធានីភ្នំពេញ។ ការពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ក្នុងការចុះជួយពិនិត្យព្យាបាលនោះ ក្រុមការងារគ្រូពេទ្យស្ម័គចិត្ត លោក ហ៊ុន ម៉ានី មកពីសហរដ្ឋអាមេរិក ក៏បានចូលរួមពិនិត្យ និងព្យាបាលជំងឺ ជូនប្រជាពលរដ្ឋផងដែរ។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃកម្ពុជា។ ជាមួយគ្នានោះ លោក លេង ផាលី បាននាំមកនូវការផ្តាំផ្ញើ សួរសុខទុក្ខ និងក្តីស្រឡាញ់ នឹករលឹកពីចម្ងាយរបស់លោក ហ៊ុន ម៉ានី ចំពោះ ពុក ម៉ែ ពូ មីង បងប្អូន ប្រុសស្រី ក្មួយៗ កុមារា កុមារី ទាំងអស់ ដោយសារលោកមានការមមាញឹក ជាប់កាតព្វកិច្ចបំពេញបេសកកម្ម ផ្សេងទៀត ទើបមិនមានវត្តមាននៅទីនេះ ប៉ុន្តែថ្ងៃណាមួយ លោក ហ៊ុន ម៉ានី នឹងចុះសួរសុខទុក្ខបងប្អូនដោយផ្ទាល់៕	2016-12-11T17:44:00+07:00	freshnewsasia.com	https://m.freshnewsasia.com/index.php/en/localnews/41444-2016-12-11-10-11-44.html
1c6955ef-5f7b-4f36-a5af-0371e4260762	មន្ទីរពេទ្យគន្ធបុប្ផាទទួលថវិកា ៧០០០ដុល្លារ ពីសាលាអន្តរជាតិ លើននីង ចាំងហ្គល, ក្នុង១ខែៗមន្ទីរពេទ្យព្យាបាលជំងឺកុមារ ឥតគិតថ្លៃរាប់ម៉ឺននាក់	កុមារកម្ពុជារាប់ម៉ឺននាក់ ក្នុងមួយខែៗ បានចូលទៅពិនិត្យ និងព្យាបាលជំងឺ ដោយឥតគិតថ្លៃ នៅក្នុងមន្ទីរពេទ្យគន្ធបុប្ផា ទាំងនៅរាជធានីភ្នំពេញ និងនៅខេត្តសៀមរាប។ ជាក់ស្តែងបើតាមរបាយការណ៍ របស់មន្ទីរពេទ្យគន្ធបុប្ផា ដែលបង្ហោះក្នុង Facebook Page លោក Dr. Beat Richner ស្ថាបនិក និងជាប្រធានមន្ទីរពេទ្យគុន្ធបុប្ផា បានឲ្យដឹងថា គិតពីថ្ងៃទី២១ ខែតុលា ដល់ថ្ងៃទី២០ ខែវិច្ឆិកា ឆ្នាំ២០១៦ កុមារកម្ពុជាចំនួន៧៧៦១៦នាក់ បានចូលមកពិនិត្យ និងព្យាបាលនៅមន្ទីរពេទ្យគន្ធបុប្ផា។ ដោយសារចំនួននៃការពិនិត្យ និងព្យាបាលកុមារកម្ពុជា ដ៏ច្រើនបែបនេះ ទើបមន្ទីរពេទ្យគន្ធបុប្ផា អំពាវនាវស្វែងរកជំនួយដើម្បីទ្រទ្រង់ ដំណើរការ របស់ខ្លួនទៅមុខបន្តទៀត។ ទាំងរាជរដ្ឋាភិបាលកម្ពុជា ប្រជាជន និងសប្បុរសជននានា តែងតែបរិច្ឆាគនូវថវិកាជួយ ដល់មន្ទីរគន្ធបុប្ផានេះ។ ដោយទទួលបានពត៌មានថា មន្ទីពេទ្យគន្ធបុប្ជានៅតែបន្តជួបប្រទះ នូវកង្វះខាតថវិកាសម្រាប់ការព្យាបាលអ្នកជំងឺ លោក លី វីរៈប្រធានក្រុម ប្រឹក្សាភិបាល របស់សាលាអន្តរជាតិ លើននីង ចាំងហ្គល បាន ផ្តួចផ្តើមគំនិតរៀបចំកម្មវីធីរៃអង្គាសថវិកា ទឹកចិត្តសប្បុរសធម៌ជាលើកទី៣ ជូនដល់មន្ទីពេទ្យគន្ធបុប្ជា ដើម្បីចូលរួមចំនែកជួយសង្គ្រោះជីវិតកុមារដែល ត្រូវការការព្យាបាលជាចាំបាច់។ ជាក់ស្តែងនៅរសៀលថ្ងៃទី០៩ ខែធ្នូ ឆ្នាំ២០១៦នេះ សាលាអន្តរជាតិ លើននីង ចាំងហ្គល បាននាំយកនូវថវិកា៧០០០ដុល្លារដែលបាន មកពី កម្មវីធីរៃអង្គាសថវិកា ទឹកចិត្តសប្បុរសធម៌ ទៅប្រគល់ជូនមន្ទីរពេទ្យគន្ធបុប្ផា។ តំណាងសាលា លើននីង ចាំងហ្គល បានឲ្យដឹងថា នេះទឹកចិត្តសប្បុរសធម៌ជាលើកទី៣ហើយ ដែលសាលាអន្តរជាតិ លើននីង ចាំងហ្គល បានរៀបចំឡើងដោយមានការគាំទ្រយ៉ាងកក់ក្តៅ ពីសំណាក់សិស្សានុសិស្ស អាណាព្យាបាល និងបុគ្គលិកទាំងអស់របស់សាលា។ សាលាអន្តរជាតិ លើននីង ចាំងហ្គល បានរៃអង្គាសថវិកាទឹកចិត្តសប្បុរសធម៌ចំនួន៧០០០ដុល្លារ សម្រាប់មន្ទីរពេទ្យគន្ធបុប្ជា ដើម្បីចូលរួមចំណែកជួយសម្រួល ដល់ការព្យាបាលជំងឺ និងកុមារកម្ពុជា ដែលត្រូវការជំនួយជាចាំបាច់ផងដែរ។ មកទល់នឹងពេលនេះ សាលាអន្តរជាតិ លើននីង ចាំងហ្គល បានធ្វើការបរិច្ចាគថវិកាសរុបជាង ១៥,០០០ដុល្លារ ជូនទៅដល់ខាងមន្ទីរពេទ្យរួចមកហើយ។ សាលាអន្តរជាតិ លើននីង ចាំងហ្គល បានចាប់ផ្តើមដំណើរការនៅក្នុងប្រទេសកម្ពុជា តាំងពីដើមខែមករា ឆ្នាំ២០១៤មកម្ល៉េះ។ សាលាអន្តរជាតិ លើននីង ចាំងហ្គលមាន ២សាខា ដែលសាខាទី១ស្ថិតនៅ ផ្លូវលេខ៣៣៧ ខណ្ឌទួលគោក និងសាខាទី២ ស្ថិតនៅផ្លូវលេខ៥៩៨ ខណ្ឌឬស្សីកែវ ដែលផ្តល់ជូននូវសេវាអប់រំ ស្តង់ដាអន្តរជាតិ ចាប់ពីថ្នាក់មតេយ្យរហូតដល់ថ្នាក់ទី៦៕	2016-12-09T23:38:00+07:00	freshnewsasia.com	https://m.freshnewsasia.com/index.php/en/localnews/41348-2016-12-09-09-44-04.html
013dbf1a-5724-40a2-b0d6-02cc79141bb5	មនុស្សដែលស្លាប់ដោយសង្ស័យពុលស្រាសនៅខេត្តកំពង់ឆ្នាំងកើនដល់១៥នាក់	មន្ត្រីជំនាញសុខាភិបាលឲ្យដឹងនៅព្រលប់ថ្ងៃទី៩ ខែធ្នូ ថា ពលរដ្ឋដែលសង្ស័យថាបានពុលស្រាសនៅឃុំក្រាំងស្គា ស្រុកទឹកផុស ខេត្តកំពង់ឆ្នាំង ត្រូវបានគ្រូពេទ្យអនុញ្ញាតឲ្យចេញពីមន្ទីរពេទ្យត្រឡប់ទៅផ្ទះវិញខ្លះហើយ ខណៈដែលអ្នកស្លាប់ដោយសង្ស័យថា ពុលស្រាសនេះបានកើនដល់ ១៥នាក់។ ប្រធានមន្ទីរពេទ្យបង្អែកខេត្ដកំពង់ឆ្នាំងលោក សូរិន្ទ ទីរ៉ាវុឌ្ឍី មានប្រសាសន៍ថា អ្នកជំងឺដែលសង្គ្រោះនៅមន្ទីរពេទ្យសរុបចំនួន៧៨នាក់ ក្នុងនោះបានចេញទៅផ្ទះវិញចំនួន៣០នាក់ បន្ទាប់ពីក្រុមគ្រូពេទ្យមកពីភ្នំពេញមានឧបករណ៍ធ្វើតេស្ដឈាមរកជាតិពុលក្នុងខ្លួនអ្នកជំងឺមិនឃើញជាតិពុល ឬពាក់ព័ន្ធនឹងជាតិមេតាណុលខ្ពស់។ ចំណែកអ្នកជំងឺដែលរកឃើញថាមានរោគរលាកក្រពះ ឬជាតិពុលនៅក្នុងខ្លួន ក្រុមគ្រូពេទ្យនៅឲ្យបន្តសម្រាកព្យាបាលនៅឡើយ៖ « »។ អនុប្រធានមន្ទីរសុខាភិបាលខេត្តកំពង់ឆ្នាំងលោក ម៉ម ម៉ាឡៃ ដែលធ្វើការងារសង្គ្រោះជនរងគ្រោះទាំងនេះផ្ទាល់មិនទាន់អាចអត្ថាធិប្បាយអ្វីបាននៅឡើយទេ ដោយលោកប្រាប់ថា កំពុងប្រជុំពិភាក្សាលើបញ្ហានេះ។ ក្រសួងសុខាភិបាល បានចេញសេចក្ដីប្រកាសព័ត៌មានក្រើនរំលឹកពីការបង្ការករណីពុលស្រាស នៅថ្ងៃទី៩ ខែធ្នូ ដោយប្រកាសឲ្យពលរដ្ឋទាំងអស់ប្រុងប្រយ័ត្នចំពោះការទទួលទានស្រាសដែលផលិត ឬបិតដោយមិនមានលក្ខណៈបច្ចេកទេសត្រឹមត្រូវ។ សេចក្ដីប្រកាសព័ត៌មានបញ្ជាក់ថា ករណីពុលស្រា គឺបង្កឡើងដោយសារជាតិមេតាណុលដែលមាននៅក្នុងស្រាលើសពីកម្រិតធម្មតា ០.១៥ភាគរយ៕	2016-12-09T20:15:00+07:00	rfa.org	https://www.rfa.org/khmer/news/health/15die-suspected-on-white-wine-poison-12092016081325.html
e35be938-5352-489f-a19c-f4f1f0a3796f	រដ្ឋមន្ត្រីសុខាភិបាល ចុះពិនិត្យសកម្មភាពផ្តល់ថ្នាំបង្ការជំងឺកញ្ជ្រិល និងស្អូចដល់កុមារ និងអំពាវនាវឲ្យពលរដ្ឋចំណាកស្រុក នាំកូនចាក់ថ្នាំបង្ការឲ្យបានត្រឹមត្រូវ	លោកវេជ្ជបណ្ឌិត ម៉ម ប៊ុនហេង រដ្ឋមន្ត្រីក្រសួងសុខាភិបាល រួមដំណើរដោយតំណាង អង្គការសុខភាពណិភពលោក និងអង្គការយូនីសេហ្វ ព្រមទាំងមន្ត្រីសុខាភិបាលខេត្តកំពង់ស្ពឺ បានអញ្ជើញចុះពិនិត្យសកម្មភាព ការផ្តល់ថ្នាំបង្ការបន្ថែម ជំងឺកញ្ជ្រិល និងជំងឺស្អូច ដល់កុមារនៅក្នុងភូមិចំការស្លែង ឃុំតាំងក្រូច ស្រុកសំរោងទង ខេត្តកំពង់ស្ពឺ។ ចុះផ្តល់ថ្នាំបង្ការបន្ថែមរបស់លោរដ្ឋមន្ត្រីនេះ ធ្វើឡើងនៅថ្ងៃទី០៨ ខែធ្នូ ឆ្នាំ២០១៦។ គំរោងផ្តល់ថ្នាំបង្ការបន្ថែមនេះ កម្មវិធីជាតិនៃក្រសួងសុខាភិបាល បានអនុវត្តចាប់ពីថ្ងៃទី៦ ដល់ចុងខែធ្នូ ឆ្នាំ២០១៦ នៅតាមភូមិនានា នៅទូទាំងខេត្តកំពង់ស្ពឺ។ ដោយឡែកចំពោះរាជធានីខេត្តផ្សេងៗទៀត កម្មវិធីជាតិផ្តល់ថ្នាំបង្ការ ក៏មានផ្តល់ថ្នាំបង្ការបន្ថែម ដូចគ្នានេះដែរ។ លោកវេជ្ជបណ្ឌិត ម៉ម ប៊ុនហេង បានលើកឡើងថា គោលបំណងដែលលោកចុះ មកពេលនេះ គឺដើម្បីពិនិត្យមើលសកម្មភាព ការផ្តល់ថ្នាំបង្ការបន្ថែមជំងឺកញ្ជិ្រល ជំងឺស្អូច និងថ្នាំបង្ការផ្សេងៗទៀត ដល់កុមារនៅតាមភូមិ។ លោករដ្ឋមន្ត្រីបានបន្តថា កន្លងមកកម្មវិធីជាតិក្រសួងសុខាភិបាល បានចាក់ថ្នាំការពារជំងឺស្អូច និងកញ្ជ្រិលបាន៤.៤លាននាក់ហើយ។ ទោះបីជាយ៉ាងណាក៏ដោយ មានការព្រួយបារម្ភចំពោះជនចំណាកស្រុក ដែលទៅធ្វើការនៅក្រៅប្រទេស ដោយនាំយកកូនទៅជាមួយ មិនបានទទួលការចាក់ថ្នាំបង្ការ នៅឡើយទេ។ លោករដ្ឋមន្ត្រីបានបន្ថែមថា «ជនចំណាកស្រុក នៅតែចោទជាបញ្ហា បើអ្នកទៅធ្វើការនៅប្រទេសថៃ មានច្បាប់ទំលាប់ត្រឹមត្រូវ យើងអាចបង្ហាញកូនចៅយើង បានតែបើទៅដោយខុសច្បាប់ពិតជាលំបាក។ ដូចនេះសូមណែនាំដល់បងប្អូនយើង ពេលត្រឡប់មកស្រុកកំណើតវិញ ត្រូវទាក់ទងមកពេទ្យរបស់យើងដើម្បីចាក់ថ្នាំបង្ការ ដល់កុមារយើងការពារកុំឲ្យឆ្លងជំងឺហើយ ក៏ដើម្បីអនាគតកូនចៅយើង ការពារកុំឲ្យឈឺផងដែរ»។ លោវេជ្ជបណ្ឌិត ម៉ម ប៊ុនហេង បានបញ្ជាក់ថា បច្ចុប្បន្ននេះមានថ្នាំបង្ការចំនួន១២មុខហើយ ក្នុងចំណោមនោះក្រសួងបាន លប់បំបាត់ជំងឺមួយចំនួនរួចហើយ ដូចជាជំងឺកញ្ជ្រិល តេតាណូស គ្រុនស្វិតដៃជើង និងជំងឺជើងធំ ហើយនាពេលខាងមុខនេះ យើងនឹងខិតខំលប់បំបាត់ជំងឺរលាកសួតបន្ថែមទៀត។ លោករដ្ឋមន្ត្រីបានបន្តទៀតថា ។ ទន្ទឹមនឹងនេះដែរ លោកវេជ្ជបណ្ឌិត ម៉ម ប៊ុនហេង បានថ្លែងអំណរគុណដល់បុគ្គលិកសុខាភិបាល អាជ្ញាធរមូលដ្ឋាន រួមនឹងអង្គការសុខភាពពិភពលោក អង្គការយូនីសេហ្វ បានចុះសហការគ្នា ដែលបានខិតខំប្រឹងប្រែងយ៉ាងខ្លាំង ដោយបានចុះជាប់ជាមួយ ប្រជាពលរដ្ឋ និងជួយថែទាំសុខភាព ប្រជាពលរដ្ឋតាមមូលដ្ឋាន ដើម្បីឲ្យកម្មវិធីជាតិទទួលបានជោគជ័យបន្ថែមទៀត និងដើម្បីមាននិរន្តរភាពស្រប តាមគោលដៅអភិវឌ្ឍន៍សហសវត្ស៕	2016-12-09T16:15:00+07:00	freshnewsasia.com	https://m.freshnewsasia.com/index.php/en/localnews/41292-2016-12-09-02-15-28.html
4a88ea4c-6f4a-4c10-8391-8df753e5ad57	ក្រសួងសុខាភិបាល ចេញប្រកាសមិនអនុញ្ញាតឲ្យមានអ្នកជំងឺព្យួរសេរ៉ូមជិះម៉ូតូតាមផ្លូវ ដើម្បីជៀសវាងគ្រោះថ្នាក់នានា	ក្រសួងសុខាភិបាល បានចេញសារាចរណ៍ណែនាំថា ក្រសួងមិនអនុញ្ញាតឲ្យប្រើប្រាស់ ការព្យួរសេរ៉ូមជិះម៉ូតូឌុបតាមផ្លូវសាធារណៈ នោះឡើយ ដើម្បីពង្រឹងការប្រតិបត្តិ និងជៀសវាងទង្វើមិនប្រក្រតីខុសឆ្គងនានា ដែលបង្កជាគ្រោះថ្នាក់ណាមួយ។ ក្នុងសារាចរណ៍ ដែលចេញនៅថ្ងៃទី០៨ ខែធ្នូ ឆ្នាំ២០១៦ ខាងលើ ក្រសួងសុខាភិបាលបានដាក់ចេញអនុសាសន៍ណែនាំចំនួន ៤ចំណុច ដល់អ្នកប្រកបវិជ្ជាជីវៈសុខាភិបាល ដើម្បីយកទៅអនុវត្តឲ្យបានខ្ជាប់ខ្ជួនតាមក្រមសីលធម៌។	2016-12-09T02:04:00+07:00	freshnewsasia.com	https://m.freshnewsasia.com/index.php/en/localnews/41263-2016-12-08-12-20-42.html
735e55dc-cea8-432d-9728-e78d4c825b60	មនុស្ស១៣ស្លាប់និង៦២នាក់ឈឺធ្ងន់ដោយសង្ស័យពុលស្រាសនៅខេត្តកំពង់ឆ្នាំង	មន្ត្រីជំនាញសុខាភិបាលនៅតែមិនទាន់អាចបញ្ជាក់ពីមូលហេតុដែលនាំឲ្យមនុស្សចំនួន ១៣នាក់ស្លាប់ និងមនុស្សជាច្រើននាក់ទៀតមានអាការពុលជាតិមេតាណុល ឬស្រាស នៅភូមិក្ដុល និងភូមិដំណាក់អំពិល នៃឃុំក្រាំងស្គារ ស្រុកទឹកផុស ខេត្តកំពង់ឆ្នាំង នៅឡើយ។ គិតមកដល់ព្រលប់ថ្ងៃទី៨ ខែធ្នូ ចំនួនអ្នកពុលបានបញ្ជូនមកសង្គ្រោះនៅមន្ទីរពេទ្យមានចំនួន ៦២នាក់។ មន្ត្រីជំនាញសុខាភិបាល និងអាជ្ញាធរ កំពុងអនុវត្តវិធានការបន្ទាន់បី គឺទីមួយ ព្យាបាល ឬសង្គ្រោះបន្ទាន់លើជនរងគ្រោះ។ ទីពីរ បញ្ជូនមន្ត្រីសុខាភិបាលចុះអប់រំផ្សព្វផ្សាយដល់ពលរដ្ឋរស់នៅតំបន់ដែលសង្ស័យថាពុលស្រាស និងវិធានការ ទី៣ មន្ត្រីសុខាភិបាលសហការជាមួយតំណាងអយ្យការ ចុះស៊ើបអង្កេតរកប្រភពចែកចាយស្រាស និងប្រមូលសំណាកស្រាស ដើម្បីត្រួតពិនិត្យរកជាតិពុល។ ប្រធានមន្ទីរសុខាភិបាលខេត្តកំពង់ឆ្នាំង លោក ប្រាក់ វ៉ុន មានប្រសាសន៍ថា អ្នកភូមិនៃឃុំក្រាំងស្គារ ដែលកំពុងសង្គ្រោះ ខ្លះមានអាការធ្ងន់ធ្ងរ បានបញ្ជូនទៅសង្គ្រោះបន្តនៅមន្ទីរពេទ្យកាល់ម៉ែត និងខ្លះសម្រាកព្យាបាលនៅមន្ទីរពេទ្យបង្អែកខេត្ត។ លោកថា នៅល្ងាចថ្ងៃទី៨ ខែធ្នូ មានមនុស្សពីរនាក់ទៀតបានស្លាប់ ដោយម្នាក់នៅពាក់កណ្ដាលផ្លូវ និងម្នាក់ទៀតស្លាប់ពេលបញ្ជូនដល់មន្ទីរពេទ្យកាល់ម៉ែត៖ ។ លោក ប្រាក់ វ៉ុន បញ្ជាក់ថា ក្រោយចុះស្រាវជ្រាវរកឃើញថា ពលរដ្ឋទាំងពីរភូមិមានអាការសង្ស័យថាបានពុលស្រា ឬមេតាណុលកម្រិតខ្ពស់តាំងពីថ្ងៃទី៣ ខែវិច្ឆិកា ឆ្នាំ២០១៦ ប៉ុន្តែអាការពុលទើបស្ដែងចេញ។ អ្នកជំងឺម្នាក់កំពុងសម្រាកព្យាបាលនៅបន្ទប់សង្គ្រោះបន្ទាន់ លោក ជួង ធឿន ឲ្យដឹងថា លោក និងអ្នកភូមិដំណាក់អំពិល បីនាក់ផ្សេងទៀត បានផឹកស្រាសអស់ប្រហែលពីរលីត្រ ក្នុងពិធីកំដររោងបុណ្យសពបុរសម្នាក់ដែលស្លាប់កាលពីថ្ងៃទី៤ ខែធ្នូ ដោយសង្ស័យថាបានពុលស្រាដែរនោះ។ ចាប់តាំងពីពេលនោះមក បុរសម្នាក់ដែលផឹកជាមួយលោកបានស្លាប់ ហើយលោកចាប់ផ្ដើមមានអាការពុលខ្លាំងនៅយប់ថ្ងៃទី៧ ខែធ្នូ៖ ។ អាជ្ញាធរ និងមន្ត្រីជំនាញសុខាភិបាលអះអាងថា តំណាងអយ្យការអមសាលាដំបូងខេត្តកំពង់ឆ្នាំង បានចេញលិខិតបញ្ឈប់ការលក់ដូរស្រាសបណ្ដោះអាសន្ននៅទូទាំងឃុំក្រាំងស្គារ ក្រោយរឹបអូសសំណាកស្រាសចំនួនបួនកន្លែងនៅក្នុងមូលដ្ឋាននេះ ដើម្បីទុកធ្វើជាភស្តុតាង និងវិភាគរកជាតិពុល។ សំណាកស្រាសនេះ បានបញ្ជូនទៅពិសោធនៅភ្នំពេញ និងអាចមានលទ្ធផលឆាប់ៗ៕	2016-12-08T18:55:00+07:00	rfa.org	https://www.rfa.org/khmer/news/health/11die-suspecting-on-white-wine-poison-12082016004835.html
333a9f9a-de31-4255-9958-8d07ee817202	ខេត្តឧត្តរមានជ័យ ប្រារព្ធពិធីទិវាពិភពលោកប្រយុទ្ធ និងជំងឺអេដស៍១ធ្នូ ក្រោមប្រធានបទ «ឆ្ពោះទៅសម្រេចបាននូវគោលដៅបញ្ឈប់ការចម្លងមេរោគអេដស៍២០១៦»	ខេត្តឧត្តរមានជ័យនៅថ្ងៃទី៧ ខែធ្នូ ឆ្នាំ២០១៦ បានប្រារព្ធពិធីទិវាពិភពលោកប្រយុទ្ធនិងជំងឺអេដស៍១ធ្នូ ក្រោមប្រធានបទ «ឆ្ពោះទៅសម្រេចបាន នូវគោលដៅបញ្ឈប់ការចម្លងមេរោគអេដស៍២០១៦ » ក្រោមវត្តមានលោក ស៊ី ប្រាសិទ្ធិ អភិបាលរងខេត្ត តំណាងលោក ស ថាវី អភិបាលខេត្តឧត្តរមានជ័យ។ ក្នុងនោះផងដែរ លោកវេជ្ជបណ្ឌិត ឃ្លោក ហួត ប្រធានមន្ទីរសុខាភិបាលខេត្ត ក៏បានអានជូននូវរបាយការណ៍ស្តីពី សកម្មភាពប្រយុទ្ធនិងជំងឺខេត្ត នៃមន្ទីរសុខាភិបាលអំពីចំនួនអ្នកផ្ទុកមេរោគអេដស៍ នៅទូទាំងខេត្ត ចំនួនអ្នកជំងឺអេដស៍ និងអ្នកប្រើប្រាស់ថ្នាំពន្យារាប់ទាំងមនុស្សពេញវ័យ និងកុមារចំនួនអ្នកស្លាប់ ដោយសាជំងឺអេដស៍ និងអ្នកស្លាប់ក្រោយប្រើប្រាស់ថ្នាំពន្យាកន្លងមក។ នាឱកាសនោះ លោកស៊ី ប្រាសិទ្ធិ អភិបាលរងខេត្ត បានអានជូននូវសារលិខិត សម្តេចកិត្តិព្រឹទ្ធបណ្ឌិតប៊ុន រ៉ានីហ៊ុន សែនប្រធានកាកបាទក្រហមកម្ពុជា ឥស្សរជនឆ្នើមថ្នាក់ជាតិ ។ លោកបានបន្តថា ទិវាពិភពលោកប្រយុទ្ធនិងជំងឺអេដស៍ ១ធ្នូ ឆ្នាំ២០១៦ នេះក្រោមប្រធានបទមួយ យ៉ាងសំខាន់គឺឆាប់ធ្វើតេស្តឈាម ឆាប់ព្យាបាល ឆ្ពោះទៅបញ្ចប់អេដស៍ មានន័យថាយើងទាំងអស់គ្នា ប្តេជ្ញាចិត្តយ៉ាងមុតមាំចូលរួមទុបស្កាត់ និងកាន់បន្ថយការឆ្លងរីករាលដាល នៃមេរោគអេដស៏ និងជំងឺដោយឈលើ គោលការណ៍សិទ្ធិមនុស្ស និងការធ្វើឲ្យសំរេចបាន ការទទួលសេវាជាសាកល របស់អង្គការសហប្រជាជាតិ។ លោកអភិបាលរងខេត្ត បានបន្ថែមទៀតថា ជំងឺអេដស៍ជាជំងឺមួយដែលពុំទាន់មានឱសថការពារនិងព្យាបាលឲ្យជាសេះស្បើយនៅឡើយទេ ជំងឺនេះបាននិងកំពុងរីករាលដាល និងបណ្តាលឲ្យមាន គ្រោះថ្នាក់បំផុតសំរាប់បុគ្គល គ្រួសារ សហគមន៍ សង្គមជាតិ ក៏ដូចជាពិពភលោក ទាំងមូល ហើយផលវិបាកនៃជំងឺនេះ បានប៉ះពាល់យ៉ាងធ្ងន់ធ្ងរ ដល់ការអភិវឌ្ឍន៍ប្រទេសជាតិ តាមការរយៈការបាត់បង់ នូវធនធានមនុស្សនិងសេដ្ឋកិច្ចសង្គមផងដែរ។ ដូច្នោះហើយសូមឲ្យថ្នាក់ដឹកនាំគ្រប់លំដាប់ថ្នាក់ទាំងអស់ត្រូវបំផុសគំនិត និងពន្យល់ណែនាំអំពីជំងឺអេដស៍ដល់សិស្សានុសិស្ស ព្រមទាំងប្រជាពលរដ្ឋ ទាំងអស់ឲ្យចេះ ការពារ ទុបស្កាត់ និងត្រូវចេះប្រើស្រោមអនាម័យឲ្យបាន១០០% ដើម្បីជៀសវៀងការកើតជំងឺអេដស៍។ទទ្ទឹមនឹងនេះលោកក៏បាន ផ្តាំផ្ញើដល់សិស្សានុសិស្ស និងប្រជាពលរដ្ឋទាំងអស់កុំរើសអើងអ្នកកើតជំងឺអេដស៍ព្រោះថាជំងឺអេដស៍មិនឆ្លងតាមការមើលឃើញ រឺការរស់នៅជាមួយគ្នា នោះទេវាឆ្លងតាមការរួមភេទ និងប្រើសារាំងរួមគ្នាប៉ុណ្ណោះ៕	2016-12-08T18:34:00+07:00	freshnewsasia.com	https://m.freshnewsasia.com/index.php/en/localnews/41208-2016-12-08-04-35-32.html
a66a3635-614b-476b-91d6-8f0f9d777e9e	សម្តេចតេជោ ហ៊ុន សែន ស្នើឱ្យចិន សហការជាមួយកម្ពុជា ដោះស្រាយលុបបំបាត់ជំងឺគ្រុនចាញ់ ដល់ចំណុចសូន្យមុន ឆ្នាំ២០២៥	សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានស្នើឱ្យចិន សហការជាមួយកម្ពុជា ដោះស្រាយលុបបំបាត់ ជំងឺគ្រុនចាញ់ ដល់ចំណុចសូន្យមុន ឆ្នាំ២០២៥។សម្តេចតេជោ ហ៊ុន សែន បានមានប្រសាសន៍ថា ការដែលភាគីចិន បានជួយដល់កម្ពុជា លើវិស័យសុខាភិបាលនេះ គឺជាការចូលរួមចំណែកក្នុងការកាត់បន្ថយហានិភ័យដល់ប្រជាជនកម្ពុជាហើយ។ សម្តេចតេជោ ហ៊ុន សែន មានប្រសាសន៍ឲ្យដឹងខណៈសម្តេច អនុញ្ញាតឲ្យឱ្យ លោកស្រី Li bin រដ្ឋមន្ត្រីគណៈកម្មាធិការសុខាភិបាលជាតិ និងផែនការនៃ សាធារណរដ្ឋប្រជាមានិតចិន ជួបសំដែងការគួរសម និងពិភាក្សាការងារ ថ្ងៃទី៦ ខែធ្នូ ឆ្នាំ២០១៦នេះ នៅវិមានសន្តិភាព។ ជាការឆ្លើយតប លោកស្រី Li bin បានគោរពជំរាបជូនសម្តេចតេជោនាយករដ្ឋមន្រ្តី អំពីដំណើរទស្សនកិច្ច របស់លោកស្រី មកកាន់កម្ពុជានៅពេលនេះ គឺដើម្បីអនុវត្តជាក់ស្តែងលើរាល់គម្រោង និងកិច្ចព្រមព្រៀងទាំងឡាយណា ដែលថ្នាក់ដឹកនាំ កំពូលរវាងប្រទេសទាំងពីរ បានព្រមព្រៀងគ្នារួចមកហើយ ជាពិសេសលើវិស័យសុខាភិបាល។ លោកស្រីបានជំរាបជូនសម្តេចថា ភាគីចិនបានសហការជាមួយក្រសួងសុខាភិបាលកម្ពុជា ហើយនឹងជួយបណ្តុះបណ្តាល គ្រូពេទ្យ និងជួយដល់កម្ពុជា ជាពិសេសលើជំងឺភ្នែក ជំងឺមាត់ធ្មេញ និងបន្តជួយកម្ពុជា លើការសាងសង់មន្ទីរពេទ្យ នៅទីរួមខេត្តត្បូងឃ្មុំ។ លោកស្រី Li bin បានប្រាប់ឲ្យដឹងថា នៅក្នុងដំណើរទស្សនកិច្ចជាលើកទី១ របស់លោកស្រីពេលនេះ ក្រៅពីការ បំពេញ បេសកកម្មខាងលើ លោកស្រីក៏បានសង្កេតឃើញកម្ពុជា មានការអភិវឌ្ឍរីកចម្រើនយ៉ាងឆាប់រហ័ស និងបានសង្កេតឃើញថា ប្រជាជនកម្ពុជាកំពុងរស់នៅ ប្រកបដោយសុភមង្គល។ សម្តេចតេជោ ហ៊ុន សែន បានថ្លែងអំណរគុណ លោកស្រី ដែលបានរាយការណ៍ អំពីសកម្មភាពក្នុងការជំរុញកិច្ច សហប្រតិបត្តិការ និងអនុវត្តជាក់ស្តែងលើគម្រោងដែលបានព្រមព្រៀងគ្នា រវាងថ្នាក់ដឹកនាំកំពូលរួចមកហើយនេះ៕	2016-12-07T01:29:00+07:00	freshnewsasia.com	https://m.freshnewsasia.com/index.php/en/localnews/41067-2016-12-06-11-29-55.html
d82fe76c-4f5b-45b8-b37e-9d26235c2d4b	ក្រុមតំណាងរាស្ត្របក្សប្រឆាំងកោះហៅរដ្ឋមន្ត្រីក្រសួងសុខាភិបាលចូលបំភ្លឺ	ក្រុមតំណាងរាស្ត្រគណបក្សសង្គ្រោះជាតិ កោះហៅរដ្ឋមន្ត្រីក្រសួងសុខាភិបាល លោក ម៉ម ប៊ុនហេង ឲ្យឆ្លើយបំភ្លឺនៅរដ្ឋសភា នៅព្រឹកថ្ងៃព្រហស្បតិ៍ ថ្ងៃទី៨ ធ្នូ ខាងមុខនេះ។ លិខិតស្នើសុំទៅរដ្ឋសភា និងមានការយល់ព្រមពីប្រធានរដ្ឋសភា លោក ហេង សំរិន ចុះថ្ងៃទី៦ ធ្នូ នេះ បានដឹងពីគោលបំណងនៃការសាកសួរនេះ ព្រមទាំងបានដាក់ជាសំណួរជាក់លាក់ជាង ១០ចំណុច ក្នុងនោះរួមមាន ភាពមិនប្រក្រតីមួយចំនួនដែលកំពុងកើតមាននៅក្នុងក្រសួង និងការគ្រប់គ្រងការផលិត និងការនាំចូលថ្នាំពេទ្យពីក្រៅប្រទេស ជាដើម។ ការកោះហៅនេះ មិនទាន់ឃើញមានការឆ្លើយតបយ៉ាងណានៅឡើយពីក្រសួងសុខាភិបាល នៅថ្ងៃអង្គារ ទី៦ ធ្នូ នេះ៕	2016-12-06T20:34:00+07:00	rfa.org	https://www.rfa.org/khmer/news/health/CNRP-lawmakers-12062016083313.html
c24d606c-7ed7-4cde-a6b3-66dbb6cd6b1d	មន្ទីរសុខាភិបាលខេត្តកោះកុង រៀបចំទិវាពិភពលោកប្រយុទ្ធនឹងជំងឺអេដស៍ ជំរុញផ្សព្វផ្សាយពីបញ្ហាជំងឺអេដស៍	មន្ទីរសុខាភិបាលខេត្តកោះកុង នៅថ្ងៃទី០៦ ខែធ្នូ ឆ្នាំ២០១៦នេះ បានរៀបចំពិធីទិវាពិភពលោក ប្រយុទ្ធនឹងជំងឺអេដស៍១ធ្នូ២០១៦ ក្រោមប្រធានបទ «ឆាប់ធ្វើតេស្តឈាម ឆាប់ព្យាបាល ឆ្ពោះទៅបញ្ឈប់អេដស៍» ក្រោមអធិបតីភាព លោក យិន សុវិនចិន្តា អភិបាលរងខេត្ត នាមហោស្រពខេត្តកោះកុង។ ទិវាខាងលើ ក៏មានការចូលរួមពីលោកវេជ្ជ ទៅ ម៉ឹង ប្រធានមន្ទីរសុខាភិបាលខេត្ត និងជាប្រធានលេខាធិការដ្ឋានប្រយុទ្ធនឹងជំងឺអេដស៍ រួមទាំងមន្ត្រីក្រោមឱវាទ លោកគ្រូ អ្នកគ្រូ សិស្សានុសិស្ស មន្ត្រីគ្រប់ស្ថាប័ន ព្រះសង្ឃ និងអ្នកផ្ទុកមេរោគអេដស៍ផងដែរ។ ក្នុងឱកាសនោះ លោក ទៅ ម៉ឹង បានថ្លែងថា «អាជ្ញាធរជាតិប្រយុទ្ធនឹងជំងឺអេដស៍ ក្រសួងមហាផ្ទៃ ក្រសួងសុខាភិបាល អាជ្ញាធរជាតិប្រយុទ្ធប្រឆាំងគ្រឿងញៀន និងអាជ្ញាធរដែនដី ត្រូវសហការណ៍គ្នាអនុវត្តយុទ្ធសាស្រ្ត ដែលគាំទ្រដល់ក្រុមឆ្នើម នៅតាមស្រុកប្រតិបត្តិ ដើម្បីឈានទៅសម្រេចគោលដៅ ៩០-៩០-៩០ នៅឆ្នាំ២០២០»។ លោកបានជំរុញការផ្សព្វផ្សាយបន្តទៀត ឲ្យមានការយល់ដឹងកាន់តែខ្ពស់ ហើយមិនត្រូវរើសអើងអ្នកផ្ទុក ឬអ្នកកើតមេរោគអេដស៍ឡើយ ត្រូវលើកទឹកចិត្តពួកគាត់ជានិច្ច។ លោក យិន សុវ័នចិន្តា បានលើកឡើងនូវអនុសាសន៍ល្អៗមួយចំនួនរបស់ សម្ដេចតេជោ ហ៊ុន សែន នាយករដ្ឋមន្រ្តីនៃកម្ពុជា រួមមាន៖ «ឆ្ពោះទៅសម្រេចបាននូវគោលដៅបញ្ឈប់ការចម្លងមេរោគអេដស៍ឆ្នាំ២០២០», «ឆាប់ធ្វើតេស្តឈាម ឆាប់ព្យាបាល ឆ្ពោះទៅបញ្ចប់អេដស៍» ប្រាប់ដល់អ្នកចូលរួមក្នុងឱកាសនោះផងដែរ។ ថ្នាក់ដឹកនាំ និងក្រុមការងារ ក៏បានផ្ដល់អំណោយមួយចំនួនជូនដល់អ្នកផ្ទុកមេរោគ និងអ្នកកើតជំងឺអេដស៍ មានភួយសាលី១ និងថវិកាមួយចំនួន ហើយសិស្សសាលាម្នាក់ៗ ក៏ទទួលបានសៀវភៅ ១ក្បាល ប៊ិច១ដើម ផងដែរ៕	2016-12-06T20:27:00+07:00	freshnewsasia.com	https://m.freshnewsasia.com/index.php/en/localnews/41020-2016-12-06-06-49-29.html
a5969254-0e6b-4fba-a5ea-37784c75c55f	ប.ស.ស សហការជាមួយ អង្គភាពសេវាកម្មសុខុមាលភាព និងជួសជុលគ្រោះថ្នាក់ការងារប្រទេសកូរ៉េ ចែកសម្ភារៈសិក្សាដល់សិស្សក្រីក្រ និងព្យាបាលជំងឺជូនប្រជាជន នៅខេត្តត្បូងឃ្មុំ	រសៀលថ្ងៃទី០៥ ខែធ្នូ ឆ្នាំ២០១៦ បេឡាជាតិរបបសន្តិសុខសង្គម (ប.ស.ស) នៃក្រសួងការងារ និងបណ្តុះបណ្តាលវិជ្ជាជីវៈ បានសហការជាមួយ អង្គភាពសេវាកម្មសុខុមាលភាព និងជួលជុលគ្រោះថ្នាក់ការងារ (KCOMWEL, K-WACO) នៃសាធារណរដ្ឋកូរ៉េ ចែកសំភារៈសិក្សាដល់សិស្សជាង ១,០០០នាក់ ពិនិត្យព្យាបាលជំងឺជូនប្រជាពលរដ្ឋក្រីក្រជាង ១០០នាក់ និងប្រគុំតន្ត្រីមនុស្សធម៌ ប្រារព្ធធ្វើនៅសាលាបឋមសិក្សាក្រញូង ក្នុងស្រុកពញាក្រែក ខេត្តត្បូងឃ្មុំ។ នេះជាលើកទី២ហើយ ដែល ប.ស.ស នៃក្រសួងការងារ និងអង្គភាព KCOMWEL, K-WACO នៃសាធារណៈរដ្ឋកូរ៉េ ចែក កុំព្យូទ័រ, សំលៀកបំពាក់, សម្ភារសិក្សារួមមាន៖ កាបូប សៀវភៅ ប៊ិច ខ្មៅដៃ ជ័រលុប ទឹកលុប..... ពិនិត្យព្យាបាលជំងឺជូនប្រជាពលរដ្ឋ, និងកាត់សក់ សិស្ស ព្រមទាំងប្រគុំតន្ត្រីជាលក្ខណៈមនុស្សធម៌។ រយៈពេល ៨ឆ្នាំមកនេះ កិច្ចសហប្រតិបត្តិរវាងបេឡាជាតិរបបសន្តិសុខសង្គម នៃក្រសួងការងារ និងបណ្តុះបណ្តាលវិជ្ជាជីវៈ ប្រទេសកម្ពុជា និងអង្គភាពសេវាកម្មសុខុមាលភាព និងជួសជុលគ្រោះថ្នាក់ការងារ (KCOMWEL, K-WACO) នៃសាធារណៈរដ្ឋកូរ៉េ បានធ្វើការផ្លាស់ប្តូរបទពិសោធន៍ការងារ និងផ្តល់នូវជំនួយបច្ចេកទេស ដល់ ប.ស.ស លើការអនុវត្តរបបសន្តិសុខសង្គម ផ្នែកគ្រោះថ្នាក់ការងារ ផ្នែកថែទាំសុខភាព ដល់កម្មករនិយោជិត រួមមាន៖ សេវាសង្គ្រោះបន្ទាន់(១២៨៦), ផ្តល់ការព្យាបាលដល់ជាសះស្បើយ, ផ្តល់ប្រាប់ប្រចាំថ្ងៃពេលជនរងគ្រោះសម្រាកព្យាបាលនៅមន្ទីរពេទ្យ, ផ្តល់ប្រាក់សម្រាប់អ្នកថែរក្សាជនរងគ្រោះ, ផ្តល់ប្រាក់ឧបត្ថម្ភ មួយជីវិតសម្រាប់អ្នកពិការភាព, ផ្តល់ឧបករណ៍អវៈយវៈសិប្បនិមិត្ត រទេះរុញ ឈើច្រត់ដល់ជនពិការ, បណ្តុះបណ្តាលជំនាញបច្ចេកទេសវិជ្ជាជីវៈដល់ជនពិការបង្កើតអាជីវកម្មនៅមូលដ្ឋាន, ផ្តល់ប្រាក់ឧបត្ថម្ភដល់ក្រុមគ្រួសារជនរងគ្រោះ, ពិគ្រោះយោបល់ និងពិនិត្យសុខភាពកម្មករ, ផ្តល់ប្រាក់ចំណាយលើការលំហែ និងសម្រាកមាតុភាព, ផ្តល់សេវាបង្ការ និងថែទាំសុខភាព និងនៅមានគម្រោងផ្តល់ប្រាក់សោធនសម្រាប់កម្មករ ពេលចូលនិវត្តន៍ផងដែរ។ ឆ្លៀតក្នុងឱកាសនោះដែរ លោក ប៉ែន នរៈវុធ នាយករង ប.ស.ស តំណាងលោក អ៊ុក សមវិទ្យា នាយក ប.ស.ស បានផ្តាំផ្ញើរដល់ក្មួយៗសិស្សសាលាទាំងអស់ ឱ្យខិតខំប្រឹងប្រែង នឹងយកចិត្តទុកដាក់រៀនសូត្រ ដើម្បីមានចំណេះដឹង មានការងារល្អធ្វើ មានជីវភាពសមរម្យ និងមានអនាគតភ្លឺស្វាង ។ ប.ស.ស នឹងខិតខំស្វែងរកជំនួយ សម្រាប់ជួយដល់សិស្សនៅសាលាបឋមសិក្សាក្រញូងយើងនេះ ជាបន្តបន្ទាប់៕	2016-12-05T23:03:00+07:00	freshnewsasia.com	https://m.freshnewsasia.com/index.php/en/localnews/40958-2016-12-05-09-32-57.html
b5819228-47f4-4917-9ba1-c54a53c431ca	រយៈពេល១សប្ដាហ៍ មន្ទីរពេទ្យកុមារជាតិ បានពិនិត្យ និងព្យាបាលអ្នកជំងឺបានជាង៧ពាន់នាក់	របាយការណ៍របស់មន្ទីរពេទ្យកុមារជាតិ ដែលអង្គភាព Fresh News ទទួលបាននៅរសៀល ថ្ងៃទី៥ ខែធ្នូ ឆ្នាំ២០១៦នេះ បានបញ្ជាក់ថា រយៈពេល៧ថ្ងៃ ចាប់ពីថ្ងៃទី២៨ ខែវិច្ឆិកា ដល់ថ្ងៃទី៤ ខែធ្នូ ឆ្នាំ២០១៦ មានអ្នកជំងឺជាង៧ពាន់នាក់ បានចូល និងចេញពិនិត្យ ព្យាបាលជំងឺនៅមន្ទីរពេទ្យកុមារជាតិ។ របាយការណ៍ដដែលបានបញ្ជាក់ថា ក្នុងរយៈពេល៧ថ្ងៃនេះ មានអ្នកជំងឺមកទទួលសេវាពិនិត្យព្យាបាល ផ្នែកពិគ្រោះជំងឺក្រៅមានចំនួន ២,៤៩៥នាក់, អ្នកជំងឺអនុញ្ញាតិឲ្យចូលសម្រាក់ព្យាបាល ៥៣៦នាក់ ក្នុងនោះមានជំងឺទារកតូចៗគ្រប់ប្រភេទ៤៤នាក់, អ្នកជំងឺក្រីក្រត្រូវបានអនុញ្ញាតិ សម្រាកព្យាបាលដោយមិនបង់ប្រាក់២២ភាគរយ, ចំនួនវះកាត់សរុប៤៥នាក់, ការព្យាបាលដោយចលនា៣៨២នាក់, កុមារបានទទួលថ្នាំបង្ការ៦៤០នាក់, កុមារព្យាបាលធ្មេញ អញ្ចាញធ្មេញ និងក្រអូមមាត់១៧នាក់, កុមារមានផ្ទុកមេរោគអេដស៍ ត្រូវបានទទួលថ្នាំពន្យារ ៥៧នាក់, ជំងឺរបេងកំពុងទទួល ការព្យាបាល៨នាក់, កុមារមានផ្ទុកមេរោគអេដស៍ មកពិគ្រោះជំងឺឱកាសនិយម២៥២នាក់, ថតឆ្លុះវិភាគដោយកាំរស្មីអិច ១៧២នាក់, ពិនិត្យវិភាគដោយអេកូ ១០៧នាក់, ចំនួនតេស្ដបានវិភាគ នៅមន្ទីរពិសោធន៍ មាន១,៨៩៩នាក់។ មន្ទីរពេទ្យកុមារជាតិ បានឲ្យដឹងផងដែរថា ការផ្ដល់អាហារ តាមបែបវេជ្ជសាស្ដ្រដោយ គិតតាមប្រភេទជំងឺ និងតាមក្រុមអាយុកុមារមួយថ្ងៃ ចំនួន៣ពេល ដោយមិនគិតប្រាក់ ដល់កុមារដែល សម្រាកព្យាបាលនៅក្នុងមន្ទីរពេទ្យចំនួន៨៨៤។ ជាងនេះទៅទៀត មន្ទីរពេទ្យកុមារជាតិ មានទទួលវះកាត់ កុមារឆែបមាត់ ជើងខ្វេ ពីកំណើតដោយពុំមានបង់ប្រាក់។ បន្ថែមពីមន្ទីរពេទ្យកុមារជាតិ បានចូលរួមពិនិត្យព្យាបាល ជំងឺជូនប្រជាជននៅក្នុងសហគមន៍ក្នុងខណ្ឌទួលគោក ទីតាំងក្នុងវិទ្យាល័យសន្ធរម៉ុក ដោយមានជាមួយមន្ទីរពេទ្យជាដៃគូរដទៃទៀត និងសហការជាមួយអាជ្ញាធរជាតិប្រឆាំងអំពើពុករលួយ៕	2016-12-05T21:54:00+07:00	freshnewsasia.com	https://m.freshnewsasia.com/index.php/en/localnews/40943-2016-12-05-07-54-02.html
7ca91cd1-57da-4764-999e-7947237d05e3	ប្រជាពលរដ្ឋស្រុកព្រៃនប់ រំភើបចិត្តឥតឧប្បមា ដែលក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចុះព្យាបាលជំងឺដោយឥតគិតថ្លៃ (Video inside)	ប្រជាពលរដ្ឋប្រមាណ១ពាន់ នៅឃុំវាលរិញ ស្រុកព្រៃនប់ ខេត្តព្រះសីហនុ បានសម្ដែងការរំភើបឥតឧប្បមា ខណៈដែលក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចុះជួយពិនិត្យ និងព្យាបាលជំងឺ ជូនដល់ប្រជាពលរដ្ឋ ដោយឥតគិតថ្លៃ នៅក្នុងស្រុកភូមិរបស់ខ្លួន។ អ្នកស្រី អ៊ុយ ភី ប្រជាពលរដ្ឋដែលរស់នៅស្រុកព្រៃនប់ ខេត្តព្រះសីហនុ បានថ្លែងឲ្យដឹង «ថ្ងៃនេះខ្ញុំ និងអ្នកភូមិជាច្រើន បានមកពិនិត្យ និងព្យាលបាលជំងឺ របស់ក្រុមគ្រូពេទ្យស្ម័គ្រចិត្ត ឯកឧត្តម ហ៊ុន ម៉ានី ខ្ញុំពិតជាមានអារម្មណ៍រីករីរាយ យ៉ាងខ្លាំងក្រៃលែង ហើយការចុះមកជួយព្យាលបាលជំងឺ របស់ក្រុមគ្រូពេទ្យស្ម័គ្រចិត្តនេះ ខ្ញុំយល់ថា បានជួយជាប្រយោជន៍យ៉ាងច្រើនដល់ខ្ញុំផ្ទាល់ ក៏ដូចជាអ្នកភូមិព្រោះថា ការចុះជួយនេះ បានកាត់បន្ថយនូវថវិកាប្រជាពលរដ្ឋ ហើយបានទទួលថ្នាំល្អៗ ទៅព្យាលបាលជំងឺ»។ អ្នកស្រីបានថ្លែងបន្ដទៀតថា «ពីមុនខ្ញុំតែងតែទៅព្យាលបាល នៅមន្ទីរពេទ្យជិតៗ ហើយបានចំណាយថវិកាអស់ច្រើនដែរ តែសម្រាប់ថ្ងៃនេះ ខ្ញុំនិងប្រជាពលរដ្ឋទទួលបាន ការពិនិត្យជំងឺដោយឥតគិតថ្លៃ។ ការចុះមកជួយនេះ បានជួយសម្រាលបន្ទុករបស់អ្នកភូមិច្រើន រួមមានការចំណាយថវិកា និងធ្វើឲ្យប្រជាពលរដ្ឋសប្បាយចិត្ត ដែលបានគ្រូពេទ្យស្ម័គ្រចិត្តមកជួយ។ ខ្ញុំសូមអំពាវនាវឲ្យក្រុមគ្រូពេទ្យស្ម័គ្រចិត្ត ឯកឧត្តម ហ៊ុន ម៉ានី នេះ មកចុះជួយប្រជាពលរដ្ឋឲ្យបានញឹកញាប់។ ខ្ញុំសូមថ្លែងអំណរគុណយ៉ាងជ្រាលជ្រៅ ដល់ឯកឧត្តម ហ៊ុន ម៉ានី និងក្រុមគ្រូពេទ្យទាំងអស់ ជួបប្រទះតែសេចក្ដី សុខសប្បាយ និងសុភមង្គល»។ ចំណែកឯអ្នកស្រី ខៀវ ធូ ប្រជាពលរដ្ឋរស់នៅភូមិឃុំខាងលើ បានថ្លែងឲ្យដឹងថា «ថ្ងៃនេះ ខ្ញុំបានមកពិនិត្យជំងឺទឹកនោមផ្អែម ជាមួយក្រុមការងារគ្រូពេទ្យស្ម័គ្រចិត្ត ឯកឧត្តម ហ៊ុន ម៉ានី ក្រុមគ្រូពេទ្យបានពិនិត្យ ព្យាលបាល និងផ្ដល់ថ្នាំមកឲ្យខ្ញុំ បានគ្រប់គ្រាន់ទាំងអស់។ ខ្ញុំយល់ឃើញថា ការចុះមកជួយព្យាលបាល ប្រជាពលរដ្ឋទាំងនេះ គឺបានជួយសម្រាលបន្ទុកជាច្រើន ព្រោះការព្យាលបាលនេះ មិនអស់ថវិកានោះឡើយ។ ខ្ញុំសូមថ្លែងអំណរគុណ ដល់ក្រុមគ្រូពេទ្យស្ម័គ្រចិត្ត ឯកឧត្តម ហ៊ុន ម៉ានី យ៉ាងខ្លាំងដែលមកចុះជួយ ដល់ប្រជាពលរដ្ឋក្នុងឃុំនេះ ហើយប្រជាពលរដ្ឋមិនមានអ្វីសងគុណនោះឡើយ មានតែម្រាមដៃដប់ សំពះអរគុណពីចំងាយ និងសូមឲ្យក្រុមគ្រូពេទ្យស្ម័គ្រចិត្ត ឯកឧត្តម ហ៊ុន ម៉ានី ជួបប្រទះតែសេចក្ដីសុខ សេចក្ដីចំរើន តរៀងទៅ»។ សូមជម្រាបថា នៅថ្ងៃទី០៤ ខែធ្នូ ឆ្នាំ២០១៦ម្សិលមិញ ក្រុមការងារគ្រូពេទ្យស្ម័គ្រចិត្ត របស់លោក ហ៊ុន ម៉ានី ប្រមាណ១២៦នាក់ ដឹកនាំដោយលោក លេង ផាលី ប្រធានក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បាននាំអំណោយថ្នាំពេទ្យ ចុះទៅពិនិត្យ ព្យាបាលជំងឺជូនប្រជាពលរដ្ឋ នៅឃុំវាលរិញ ស្រុកព្រៃនប់ ខេត្តព្រះសីហនុ ដោយឥតគិតថ្លៃចំនួន១៣៩៥នាក់ ក្នុងនោះស្រ្តីមានចំនួន ៩០៦នាក់ ព្រមទាំងមានចែកនំបុ័ង និងទឹកសុទ្ធ ជូនដល់ពួកគាត់ថែមទៀតផងដែរ។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់ បងប្អូនប្រជាពលរដ្ឋ ក្នុងនាមជាឈាមជ័រខ្មែរដូចគ្នា ខ្មែរស្រឡាញ់ខ្មែរ ខ្មែររួមរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើង សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែកផងដែរ។ បញ្ហាសុខភាពគឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យ សុភមង្គល ជូនគ្រួសារ និងសង្គមជាតិ។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃកម្ពុជា។ សូមជម្រាបថា នៅថ្ងៃទី០៤ ខែធ្នូ ឆ្នាំ២០១៦ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ក៏បានប្រារព្ធខួប៤ឆ្នាំ នៃការបង្កើតក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ជាមួយបរិយាកាសយ៉ាងរីករាយផងដែរ៕	2016-12-05T21:13:00+07:00	freshnewsasia.com	https://m.freshnewsasia.com/index.php/en/localnews/40934-2016-12-05-07-57-25.html
a5de8d80-9308-477e-84af-e7ed269e7ac9	គ្រូពេទ្យនៅខេត្តកំពង់ធំផ្ដល់ការព្យាបាលជំងឺភ្នែកឥតបង់ថ្លៃរយៈពេល៥ថ្ងៃ	គ្រូពេទ្យឯកទេសផ្នែកជំងឺភ្នែក នៃមន្ទីរពេទ្យខេត្តកំពង់ធំ នឹងផ្ដល់ការពិនិត្យ និងវះកាត់ជំងឺភ្នែកដោយឥតបង់ថ្លៃរយៈពេល ៥ថ្ងៃ គឺចាប់ពីថ្ងៃច័ន្ទ ទី៥ ដល់ថ្ងៃសុក្រ ទី៩ ខែធ្នូ។ ប្រធានផ្នែកជំងឺភ្នែកនៅមន្ទីរពេទ្យខេត្តកំពង់ធំ វេជ្ជបណ្ឌិត កាក់ កក្កដា មានប្រសាសន៍ថា ការពិនិត្យ និងព្យាបាលជំងឺភ្នែកឥតបង់ថ្លៃនេះ គឺនឹងផ្ដល់ជូនពលរដ្ឋនៅមណ្ឌលសុខភាពគ្រើល ក្នុងស្រុកបារាយ ខេត្តកំពង់ធំ។ លោកឲ្យដឹងទៀតថា សេវាមិនបង់ប្រាក់នេះ គ្រូពេទ្យនឹងពិនិត្យព្យាបាលជំងឺភ្នែកគ្រប់ប្រភេទ ហើយការវះកាត់ គឺផ្ដោតលើប្រភេទជំងឺភ្នែកឡើងបាយ៕	2016-12-05T13:14:00+07:00	rfa.org	https://www.rfa.org/khmer/news/health/Free-Eye-Surgery-For-The-Poor-12052016011357.html
cabe0e71-7022-424c-9816-d800d5a6b96f	លោកទេសរដ្ឋមន្រ្តី ឱម យ៉ិនទៀង ដឹកនាំក្រុមគ្រូពេទ្យស្ម័គ្រចិត្ត ចុះទៅពិនិត្យនិងព្យាបាលជំងឺជូនប្រជាពលរដ្ឋ នៅខណ្ឌទួលគោក ជាង៧០០នាក់	លោកទេសរដ្ឋមន្រ្តី ឱម យិុនទៀង ប្រធានអង្គភាពប្រឆាំងអំពើពុករលួយ និងជាប្រធានក្រុមការងារចុះជួយនៅខណ្ឌទូលគោក នាព្រឹកថ្ងៃទី០៤ ខែធ្នូ ឆ្នាំ២០១៦នេះ បានដឹកនាំក្រុមគ្រូពេទ្យស្ម័គ្រចិត្ត ចុះទៅពិនិត្យនិងព្យាបាលជូនប្រជាពលរដ្ឋជាង៧០០នាក់ នៅក្នុងខណ្ឌទួលគោក ។ នៅក្នុងពិធីនេះ ដោយមានការចូលរួមពីអភិបាលខណ្ឌទួលគោក លោក ឯក ឃុនដឿន ដោយសហការជាមួយ ក្រសួងសុខាភិបាល និងមន្ទីសុខាភិបាល មន្ទីទេព្យលោកសង្ឃមន្ទីពេទ្យអង្គឌួង មន្ទីកុមារជាតិ ដែលធ្វើឡើងនៅក្នុងសង្កាត់ ផ្សារដេប៉ូ ៣ ក្នុងខណ្ឌទួលគោក ។ សូមបញ្ជាក់ថា ជារៀងរាល់ថ្ងៃអាទិត្យក្នុងមួយសប្តាហ៍ លោកទេសរដ្ឋមន្រ្តី ឱម យ៉ិនទៀង បានដឹកនាំក្រុមគ្រូពេទ្យស្ម័ត្រចិត្តនេះ ទៅចុះព្យាបាលជូនប្រជាពលរដ្ឋ ជាប្រចាំនៅក្នង ទឹកដីខណ្ឌទួលគោក ដើម្បីចូលរួមកាត់បន្ថយការចំណាញរបស់ពួកគាត់បានមួយកំរិត ទៅលើបញ្ហាសេវាសុខភាពរបស់ពួកគាត់ ៕	2016-12-04T19:58:00+07:00	freshnewsasia.com	https://m.freshnewsasia.com/index.php/en/localnews/40881-2016-12-04-05-58-08.html
fc3fbcd4-32e7-4e7c-9ded-f53388ae88e7	ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី កំពុងចុះពិនិត្យ និងព្យាបាលជំងឺ ជូនពលរដ្ឋជាង១ពាន់នាក់ ឥតគិតថ្លៃ ក្នុងស្រុកព្រៃនប់	ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១២៦នាក់ នៅព្រឹកថ្ងៃអាទិត្យទី០៤ ខែវិច្ឆិកានេះ បាននិងកំពុងចុះពិនិត្យ ព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋប្រមាណជាង១ពាន់នាក់ នៅឃុំវាលរិញ ស្រុកព្រៃនប់ ខេត្តព្រះសីហនុ។ ការចុះពិនិត្យ និងព្យាបាលជំងឺជូនប្រជាពលរដ្ឋ ស្រុកព្រៃនប់ របស់ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ចំនួន១២៦នាក់ ដឹកនាំដោយលោក លេង ផាលី ប្រធានក្រុមកាងារគ្រូពេទ្យស្ម័គ្រចិត្ត លោក ហ៊ុន ម៉ានី តំណាងលោក ហ៊ុន ម៉ានី និងមានការចូលរួមសហការពីលោក យន់ មីន អភិបាលខេត្តព្រះសីហនុ និងអភិបាលរងខេត្ត ប្រធានមន្ទីសុខាភិបាល លោក ទិត វទ្ធី អភិបាលស្រុកព្រៃនប់ សហភាពសហព័ន្ធយុវជនកម្ពុជា ស្រុកព្រៃនប់ និងសាខាសកម្មជន ក្រុមការងារយុវជន គណបក្សរាជធានីភ្នំពេញ។ ការពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃព្រះរាជាណាចក្រកម្ពុជា។ ជាមួយគ្នានោះ លោក លេង ផាលី បាននាំមក នូវការផ្តាំផ្ញើរ សួរសុខទុក្ខ និងក្តីស្រឡាញ់ នឹករលឹកពីចម្ងាយរបស់លោក ហ៊ុន ម៉ានី ចំពោះ ពុក ម៉ែ ពូ មីង បងប្អូន ប្រុសស្រី ក្មួយៗ កុមារា កុមារី ទាំងអស់ ដោយសារលោកមានការមមាញឹក ជាប់កាតព្វកិច្ចបំពេញបេសកកម្ម ផ្សេងទៀត ទើបមិនមានវត្តមាននៅទីនេះ ប៉ុន្តែថ្ងៃណាមួយ លោក ហ៊ុន ម៉ានី នឹងចុះសួរសុខទុក្ខបងប្អូនដោយផ្ទាល់។ ពិសេសជាងនេះ នៅថ្ងៃទី០៤ ខែធ្នូ ឆ្នាំ២០១៦នេះ ក្រុមគ្រូពេទ្យស្ម័គចិត្ត លោក ហ៊ុន ម៉ានី មកពីសហរដ្ឋអាមេរិក ក៏បានចូលរួមពិនិត្យ និងព្យាបាលជំងឺ ជូនប្រជាពលរដ្ឋផងដែរ៕	2016-12-04T16:26:00+07:00	freshnewsasia.com	https://m.freshnewsasia.com/index.php/en/localnews/40867-2016-12-04-05-08-58.html
ba0ac1c2-3edb-4c01-aa8c-f0a156a6c38c	អគ្គនាយកមន្ទីរពេទ្យកាល់ម៉ែត ដឹកនាំគ្រូពេទ្យស្ម័គ្រចិត្តសម្តេចតេជោ ចុះព្យាបាលជំងឺជូនប្រជាពលរដ្ឋ ជាង២ពាន់នាក់ នៅស្រុកក្រូចឆ្មារ	លោកសាស្រ្តាចារ្យ វេជ្ជបណ្ឌិត ឈាង រ៉ា អគ្គនាយកមន្ទីរពេទ្យកាល់ម៉ែត បានដឹកនាំគ្រូពេទ្យគ្រប់ជំនាញប្រមាណ២៧០នាក់ ដែលជាក្រុមគ្រូពេទ្យស្ម័គ្រចិត្ត របស់សម្តេចតេជោ ហ៊ុន សែន ចុះទៅព្យាបាលជំងឺជាច្រើនមុខ និងមានការវះកាត់ជូនប្រជាពលរដ្ឋ ប្រមាណជាង២ពាន់នាក់ នៅឃុំចំនួន ៤ ក្នុងស្រុកក្រូចឆ្មារ ខេត្តត្បូងឃ្មុំ នៅថ្ងៃទី០៣ ខែធ្នូ ឆ្នាំ២០១៦នេះ។ លោកសាស្រ្តាចារ្យវេបណ្ឌិត ឈាវ រ៉ា បានបញ្ជាក់ថា ក្រោមការណែនាំ និងយកចិត្តទុកដាក់របស់រាជរដ្ឋាភិបាលកម្ពុជា ដែលតែងតែគិតគូរបញ្ហាសុខភាពរបស់ប្រជាពលរដ្ឋ ទើបបានមានការដឹកនាំក្រុមគ្រូពេទ្យចុះទៅស្រុកក្រូចឆ្មា ខេត្តត្បូងឃ្មុំ។ នៅក្នុងសកម្មភាពមនុស្សធម៌នេះ មានប្រជាពលរដ្ឋយ៉ាងច្រើនកុះករ បានចូលរួមទទួលសេវាព្យាបាល ដើម្បីកាត់បន្ថយការចំនាយថវិកាព្យាបាលនៅកន្លែងផ្សេង បានមួយកំរិតទៀត។ លោកអគ្គនាយក ឈាង រ៉ា បានអំពាវនាវឲ្យប្រជាពលរដ្ឋទាំងអស់ យកចិត្តទុកដាក់ និងថែទាំសុខភាពរបស់ខ្លួនឲ្យបានល្អ។ គួរបញ្ជាក់ថា នេះជាលើកទី២ហើយ របស់គ្រូពេទ្យគ្រប់ជំនាញរបស់មន្ទីរពេទ្យកាល់ម៉ែត ដែលបានចុះទៅព្យាបាលជំងឺជូនប្រជាពលរដ្ឋ នៅស្រុកក្រូចឆ្មារ៕	2016-12-03T23:58:00+07:00	freshnewsasia.com	https://m.freshnewsasia.com/index.php/en/localnews/40844-2016-12-04-08-42-33.html
c9afae36-875b-49a9-b011-2a1c98ae39e7	តើអ្នកមានជំងឺរលាកសន្លាក់ឆ្អឹង គួរទទួលទានអាហារអ្វីខ្លះ ដើម្បីឲ្យសមស្រប?	ជំងឺរលាកសន្លាក់ឆ្អឹង ក្បាលជង្គង់កើតឡើងដោយសារតែ របបអាហារមិនត្រឹមត្រូវ និងខ្វះការហាត់ប្រាណ។ របបហូបចុកសម្រាប់ អ្នកមានជំងឺនេះ គឺសំខាន់ខ្លាំងណាស់ ក្នុងការការពារនិងព្យាបាលជំងឺ។ ជំងឺរលាកសន្លាក់ឆ្អឹងក្បាលជង្គង់គួរពិសាអ្វី នោះគឺជាបញ្ហាមួយដែលអ្នកទាំងអស់គ្នា គួរដឹងទោះបីអ្នកកំពុងកើតមានជំងឺ ឬមិនមានក៏ដោយ។ អំពីប្រភេទសាច់ អាចញ៉ាំសាច់ជ្រូក សាច់ស្លាប (មាន់ ទា) បង្កង ក្ដាម។ ជាពិសសេញ៉ាំត្រីនៅទឹកត្រជាក់ដូចជា ត្រីសាម៉ុង ត្រីធូណា ព្រោះវាមានផ្ទុកច្រើនជាតិអាស៊ីតខ្លាញ់អូមេហ្គា 3។ មានមនុស្សជាច្រើនគេជឿថា «ញ៉ាំអ្វីប៉ូវនោះ» ហេតុដូច្នេះដើម្បីការពារជំងឺរលាកសន្លាក់ឆ្អឹង គេច្រើនតែញ៉ាំអាហារដែលធ្វើពីឆ្អឹងជំនី។ តាមបែបវិទ្យាសាស្រ្ត ទឹកស៊ុបដែលបានធ្វើចេញពីឆ្អឹងជំនី ឬឆ្អឹងខ្ចីរបស់គោនិងពពែមានច្រើន glucosamine and chondroitin គឺជាសមាសធាតុធម្មជាតិនៅក្នុងឆ្អឹងខ្ចី មានប្រយោជន៍ជួយឆ្អឹងខ្ចីមាំមួន។ ទន្ទឹមនឹងនោះ អាហារដែលធ្វើពីឆ្អឹងជំនីឬឆ្អឹងខ្ចីអាចបន្ថែមជាតិកាល់ស្យូមពិសេសសម្រាប់រាងកាយ។ ការញ៉ាំម្ហូបអាហារធ្វើពីបង្កង ត្រីស្លស៊ុបទុកទាំងឆ្អឹងក៏ជួយបង្កើនជាតិកាល់ស្យូមផងដែរ។ អ្នកមានវ័យចំនាស់គួរញ៉ាំអាហារធម្មជាតិបែបនេះដើម្បីប៉ូវកម្លាំងឲ្យបានមាំមួន។ ប្រភេទបន្លែវិញ គួរញ៉ាំគ្រប់គ្រាន់សារជាតិធញ្ញជាតិ។ ក្រៅពីនោះគួរញ៉ាំបន្ថែមដូចជា សណ្ដែកសៀង បន្លែខៀវស្រស់ គ្រាប់បណ្ដុះមានលក្ខណៈពិសេសការពារជំងឺ ពង្រឹងប្រព័ន្ធការពាររាងកាយ ប្រឆាំងអុកស៊ីតកម្ម។ ចំណែកផ្លែឈើ គួរញ៉ាំផ្លែល្ហុង ម្នាស់ ក្រូចឆ្មារ ក្រូចថ្លុង ព្រោះផ្លែឈើប្រភេទនេះជាប្រភពផ្គត់ផ្គង់អង់ហ្ស៊ីមការពាររលាកនិងវីតាមីន C សារធាតុទាំងពីរនេះមានប្រយោជន៍ការពាររលាក។ ជាពិសេស សព្វថ្ងៃនេះគេបានរកឃើញវិធីសាស្រ្តព្យាបាលជំងឺរលាកសន្លាក់ពីផ្លែប៊័ររួមផ្សំជាមួយសណ្ដែកសៀង។ តាមការសិក្សាស្រាវជ្រាវបែបវិទ្យាសាស្រ្តឲ្យឃើញថាសារជាតិដែលមានក្នុងប៊័រឬសណ្ដែងសៀងអាចជំរុញកោសិកាឆ្អឹងខ្ចីលូតលាស់ស្រទាប់កូឡាជែន ជាសារធាតុប្រូតេអីនមួយដែលសំខាន់របស់សសៃ ឆ្អឹងខ្ចីនិងឆ្អឹង។ តាមការស្រាវជ្រាវថ្មីៗនេះ អ្នកមានជម្ងឺរលាកសន្លាក់ក្បាលជង្គង់បានឲ្យពិសាទឹកផ្លែប៊័រឬសណ្ដែកសៀងក្នុងរយៈពេល៦ខែឃើញថាសភាពនោះបានថយចុះហើយគ្មានផលប៉ះពាល់អីទេ។ គ្រឿងទេសមួយចំនួនដូចជាម្ទេស ម្រេច ខ្ញី សុទ្ធតែមានគុណប្រយោជន៍ការពាររលាក កាត់បន្ថយការឈឺចាប់។ ទី១៖ ត្រឡាច 500g ឆ្អឹងជំនី 250g ស្ងោរស៊ុប គួរញ៉ាំសាប ព្យាបាលពេលឈឺចាប់ម្ដងៗជាពិសេសក្នុងកំលុងពេលហើម ក្ដៅក្រហម ឬរយៈពេលព្យាបាលជម្ងឺដើម្បីថែរក្សាសុខភាព ការពារកើតវិញម្ដងទៀត។ ទី២៖ ននោង 250g តៅហូ 250g គ្រឿទេសគ្រប់ស្ល ញ៉ាំដើម្បីព្យាបាលការឈឺចាប់មានហើម ក្ដៅក្រហមឈឺកម្រិតតិច។ មួយដែលសមស្របនឹងជួយលោកអ្នកកាត់បន្ថយការរលាកនៅកន្លែងសន្លាក់និង ។ ចង់ដោះស្រាយប្រសិទ្ធភាពអំពីបញ្ហាសន្លាក់ ហេតុអីអ្នកមិនគិតដល់ ផលិតផលអាហារបំប៉ន ? Arthro max មានផ្ទុកច្រើនសារធាតុខាងក្រោមដែលមានប្រយោជន៍ដល់ឆ្អឹង ជួយបំបាត់រាល់ការឈឺចាប់ Arthro max មានផ្ទុកច្រើនសារធាតុខាងក្រោមដែលមានប្រយោជន៍ដល់ឆ្អឹង ជួយបំបាត់រាល់ការឈឺចាប់៖ - DL – Phenylalaine: ជា acid amin សំខាន់ដល់រាងកាយ វាកកើតឡើងពេលដែលអ្នកទទួលទានអាហារមានជាតិប្រូតេអ៊ិន ឬក៏ផឹកថ្នាំបន្ថែម ។ Phenylalaine ជួយឲ្យខូរក្បាលបង្កើនអត្រាស្រូបយកកាំរស្មី UV ពីពន្លឺព្រះអាទិត្យ ហើយបង្កើតចេញ vitamin D ជួយឲ្យឆ្អឹងបានរឹងមាំ។ - Boswellia Serrata: ត្រូវបានទទូលស្គាល់ថាជាជាតិបង្កាមួយដ៏ខ្លាំង ផ្សំពី acetyl-11-keto-β-boswellic acid មាននៅក្នុង Boswellia មានសមត្ថភាពទប់ស្កាត់ enzym 5-lipoxygenase (ជា enzym មួយប្រភេទកើតឡើងខ្លាំងពេលអ្នកត្រូវឈឺសន្លាក់ឆ្អឹង អាឡែហ្ស៊ី បណ្ដាជម្ងឺផ្សេងៗកើតពីផ្លូវដង្ហើម)។ - Turmeric Root: ជាសារជាតិរមៀតមានសមត្ថភាពបណ្ដេញនូវរ៉ាឌីកាល់សេរី ព្រមទាំងបណ្ដាសារជាតិបង្កមហារីក មួយក្នុងចំណោមជាតិប្រឆាំងនឹងការរលាក, ប្រឆាំងនឹងអុកស៊ីតកម្ម ជាឪសថសម្រាប់អ្នកមានជំងឺប្រព័ន្ធភាពស៊ាំមិនប្រក្រតី ដូចជារលាកសន្លាក់ រលាកសន្លាក់ផ្នែកខាងក្នុងឆ្អឹង ជំងឺពុកឆ្អឹង។ - Nattokinase: ជាប្រតេទ enzyme ជួយបង្កានិងរំលាយឈាមកក ជំនួយឲ្យឆ្អឹងរឹងមាំ បន្ថយការឈឺសន្លាក់ឆ្អឹង និងបង្ការោគ។ មានផ្ទុកច្រើនសារធាតុខាងក្រោមដែលមានប្រយោជន៍ដល់ឆ្អឹង ជួយបំបាត់រាល់ការឈឺចាប់ ប្រើផលិតផល ឆ្អឹងរបស់អ្នកនិងទទួលបានអត្ថប្រយោជន៍ដូចជា៖ - បណ្តុះកោសិកាឆ្អឹងខ្ចី បង្កើនភាពមាំមួនដល់ឆ្អឹង។ - ជួយបន្ថយនិងព្យាបាលរាល់ការរលាកសន្លាក់ឆ្អឹងធ្ងន់ធ្ងរនិងរ៉ាំរ៉ៃ ធ្វើឲ្យជម្ងឺសន្លាក់ឆ្អឹងមានការថយចុះបន្តិចម្តងៗ៕	2016-12-03T21:15:00+07:00	freshnewsasia.com	https://m.freshnewsasia.com/index.php/en/localnews/40834-2016-12-03-07-23-17.html
38487625-d07e-4517-a503-4a0cfab9c6d7	អង្គការធ្វើការផ្នែកថែទាំអ្នកផ្ទុកមេរោគអេដស៍បារម្ភពីការថយចុះការគាំទ្រពីម្ចាស់ជំនួយ	អាជ្ញាធរជាតិប្រយុទ្ធនឹងជំងឺអេដស៍ ប្រារព្ធទិវាពិភពលោកប្រយុទ្ធនឹងជំងឺអេដស៍ ១ ធ្នូ លើប្រធានបទ «ឆាប់ធ្វើតេស្ដឈាម ឆាប់ព្យាបាល ឆ្ពោះទៅបញ្ចប់អេដស៍»ដែលបានធ្វើឡើងនៅសាលសន្និសីទចតុមុខ។ ការប្រារព្ធទិវានេះ ក្នុងបំណងលើកកម្ពស់ការប្ដេជ្ញាចិត្តសម្រេចគោលដៅបញ្ឈប់ការឆ្លងមេរោគអេដស៍ឆ្នាំ២០២៥។ អង្គការសង្គមស៊ីវិលធ្វើការផ្នែកថែទាំ និងព្យាបាលអ្នកផ្ទុកមេរោគអេដស៍ជំងឺអេដស៍ បន្តព្រួយបារម្ភអំពីការធ្លាក់ចុះនៃការគាំទ្រមូលនិធិពីម្ចាស់ជំនួយ។ នាយកប្រតិបត្តិអង្គការខាណា (KHANA) និងជាប្រធានគណៈកម្មាធិការសម្របសម្រួលប្រយុទ្ធនឹង ជំងឺអេដស៍ លោក ជួប សុខចំរើន ថ្លែងថា បញ្ហាបីដែលកំពុងព្រួយបារម្ភនៅពេលនេះ គឺបញ្ហាមូលនិធិសម្រាប់គាំទ្រជំងឺអេដស៍ពីម្ចាស់ជំនួយធំៗ កំពុងបន្តធ្លាក់ចុះ នាំឲ្យសង្គមស៊ីវិលដែលធ្វើការលើប្រព័ន្ធប្រតិបត្តិផ្សេងៗមានការថយចុះ កម្មវិធីបង្ការការការពារមិនត្រូវបានយកចិត្តទុកដាក់ ហើយថវិកាដែលគាំទ្របានផ្ដោតសំខាន់លើតែករណីថ្មី និងអ្នកមានមេរោគអេដស៍ ប៉ុន្តែមិនដឹងខ្លួនតែប៉ុណ្ណោះ។ រីឯចំណុចទី៣ នោះ គឺបារម្ភអំពីការផ្ដល់សេវា ថាតើអ្នកដែលស្ថិតក្នុងការព្យាបាល អាចទទួលបានថ្នាំគ្រប់គ្រាន់ និងទទួលបានសេវាពីគ្រូពេទ្យកម្រិតណា នៅពេលដែលមានការកាត់បន្ថយជំនួយពីម្ចាស់មូលនិធិ? លោកថា ការធ្លាក់ចុះនៃការគាំទ្រមូលនិធិពីម្ចាស់ជំនួយនេះ គឺដោយសារកម្ពុជា បានវិវឌ្ឍន៍ខ្លួនពីប្រទេសក្រីក្រ ទៅជាប្រទេសមានចំណូលមធ្យមកម្រិតទាប និងដោយសារភាពជោគជ័យលើការងារការពាររីករាលដាលជំងឺអេដស៍ « » នៅក្នុងឱកាសប្រារព្ធទិវាពិភពលោកប្រយុទ្ធនឹងជំងឺអេដស៍ ១ ធ្នូ នេះ អង្គការសង្គមស៊ីវិល បានធ្វើយុទ្ធនាការធ្វើតេស្ដឈាមរកមេរោគអេដស៍ដោយឥតគិតថ្លៃ និងផ្ដល់សេវាគាំទ្រ និងព្យាបាលសុខភាពនៅមជ្ឈមណ្ឌលកោះពេជ្រ។ អង្គការសុខភាពពិភពលោក ប្រចាំតំបន់ខាងលិចប៉ាស៊ីហ្វិក ក៏បានចេញសេចក្ដីថ្លែងការណ៍អំពាវនាវដល់រដ្ឋជាសមាជិក បង្កើនកិច្ចប្រឹងប្រែងតាមរយៈការផ្ដល់ការបង្ការ ការធ្វើតេស្ដ ការព្យាបាលដល់មនុស្សទាំងអស់ រាប់ទាំងកុមារ ឲ្យបញ្ចប់ជំងឺអេដស៍ត្រឹមឆ្នាំ២០៣០។ នាយកអង្គការសុខភាពពិភពលោក ប្រចាំតំបន់ខាងលិចប៉ាស៊ីហ្វិក លោកវេជ្ជបណ្ឌិត ហ្ស៊ីន យ៉ុងស៊ូ (Shin Yong soo) មានប្រសាសន៍ថា អង្គការនេះ និងបន្តផ្ដល់ការគាំទ្រដល់ប្រទេសនានា ឲ្យបង្កើនសេវាទាក់ទងនឹងជំងឺអេដស៍ឲ្យបានសម្រេចទិសដៅ ៩០ ៩០ ៩០ នៅត្រឹមឆ្នាំ២០២០។ គោលដៅ ៩០ ៩០ ៩០ មានន័យថា ៩០ នៃអ្នករស់នៅជាមួយមេរោគអេដស៍ បានដឹងពីស្ថានភាពរបស់ខ្លួន ៩០ អ្នកធ្វើរោគវិនិច្ឆ័យ បានទទួលការព្យាបាល និង ៩០ ត្រូវសម្រេចទទួលថ្នាំទប់ទល់មេរោគអេដស៍ឲ្យបានត្រឹមឆ្នាំ២០២០។ ឧបនាយករដ្ឋមន្ត្រី រដ្ឋមន្ត្រីក្រសួងទំនាក់ទំនងជាមួយរដ្ឋសភា ព្រឹទ្ធសភា និងអធិការកិច្ច អ្នកស្រី ម៉ែន សំអន មានប្រសាសន៍ទៅកាន់អ្នកចូលរួមថា យុទ្ធនាការប្រយុទ្ធនឹងជំងឺអេដស៍ នៅតែជាអាទិភាពខ្ពស់របស់រដ្ឋាភិបាល « » របាយការណ៍អ្នកផ្ទុកមេរោគអេដស៍ជំងឺអេដស៍នៅទូទាំងប្រទេស គិតត្រឹមខែវិច្ឆិកា ឆ្នាំ២០១៦ មានចំនួនជាង ៧ម៉ឺននាក់ ហើយក្នុងចំណោមនេះមានជាង ៥ម៉ឺននាក់ កំពុងទទួលបានការព្យាបាល និងទទួលថ្នាំ។ ក្នុងមួយឆ្នាំៗ កម្ពុជា ត្រូវការចំណាយលើថ្លៃថ្នាំសម្រាប់ប្រយុទ្ធមេរោគអេដស៍ជំងឺអេដស៍ចំនួន ១៣លានដុល្លារអាមេរិក ដូច្នេះក្នុងមួយខែ ចំណាយជាង ១លានដុល្លារ។ ជុំវិញការចំណាយនេះ រដ្ឋាភិបាលបានប្រកាសផ្ដល់បដិភាគសម្រាប់ចំណាយលើការទិញឱសថ ៣ឆ្នាំ ពីឆ្នាំ២០១៥ ដល់ឆ្នាំ២០១៧ ចំនួន ៣លាន ៧សែនដុល្លារ៕	2016-12-01T19:30:00+07:00	rfa.org	https://www.rfa.org/khmer/news/health/world-day-against-HIV-AIDs-12012016071952.html
bc6470da-63d8-44bf-8314-05a6f52982e6	ពលរដ្ឋខេត្តកំពង់ឆ្នាំងចោទរោងចក្រជ្រលក់ពណ៌ថាបញ្ចេញទឹកកខ្វក់ចូលស្រែពលរដ្ឋ	ពលរដ្ឋជាច្រើនភូមិនៃឃុំពានី និងឃុំអូរឫស្សី ស្រុកកំពង់ត្រឡាច ខេត្តកំពង់ឆ្នាំង នៅតែប្រឈមនឹងបញ្ហាសុខភាព និងធ្វើស្រូវមិនបានផល ដោយសាររោងចក្រជ្រលក់ពណ៌ក្រណាត់ បង្ហូរទឹកស្អុយមានជាតិគីមីចូលស្រែរបស់ពួកគេ។ មន្ត្រីជំនាញបរិស្ថានអះអាងថា ក្រុមហ៊ុនបានបង្កើតអាងប្រតិកម្ម ឬអាងចម្រោះជាតិពុលពីក្នុងទឹក មុននឹងបង្ហូរចេញទៅក្រៅរោងចក្រ។ ក្រៅពីប្រឈមនឹងបញ្ហាសុខភាពមនុស្ស សត្វ និងបរិស្ថាន ដោយសារទឹកមានសារធាតុគីមីបញ្ចេញពីរោងចក្រនេះ នៅមានស្រូវរបស់ពលរដ្ឋចំនួន ៦ភូមិនៃឃុំពានី និងឃុំអូរឫស្សី ក៏រងការខូចខាតដែរ។ មេឃុំពានី លោក អ៊ិន ឃឿន ឲ្យដឹងនៅថ្ងៃទី១ ខែធ្នូ ថា បច្ចុប្បន្នការបង្ហូរទឹកស្អុយ និងមានជាតិពុលចេញពីរោងចក្រ បានកាត់បន្ថយក្រោយពីអាជ្ញាធរ និងមន្ត្រីជំនាញ ចុះណែនាំម្ចាស់រោងចក្រកាលពីអំឡុងខែមិថុនា។ ប៉ុន្តែលោកថាទឹកនៅតែមានពណ៌ខៀវ ហើយលោក និងពលរដ្ឋបារម្ភថា ទឹកមានជាតិពុល នឹងនៅតែត្រូវគេបង្ហូរចេញពីរោងចក្រដដែល បើពុំមានវិធានការគ្រប់គ្រងច្បាស់លាស់៖ ។ អាស៊ីសេរី មិនអាចរកប្រភពទាក់ទងប្រធានរដ្ឋបាលរោងចក្របោកគក់ និងជ្រលក់ពណ៌ក្រណាត់ ដែលគេមិនស្គាល់ឈ្មោះ ឋិតនៅភូមិក្រាំងតាឯក ឃុំពានី ដើម្បីសុំការអត្ថាធិប្បាយជុំវិញបញ្ហានេះបានទេ នៅថ្ងៃទី១ ខែធ្នូ។ ប៉ុន្តែអនុប្រធានមន្ទីរបរិស្ថាន ទទួលបន្ទុកការអប់រំ និងផ្សព្វផ្សាយការបំពុលបរិស្ថាន លោក គឹម ច័ន្ទបូផាត បញ្ជាក់ថា រោងចក្រនេះកំពុងដំណើរការដោយមានអាងប្រតិកម្មត្រឹមត្រូវ។ អនុប្រធានមន្ទីរបរិស្ថានខេត្តកំពង់ឆ្នាំង រូបនេះបន្ថែមថា បញ្ហារោងចក្របង្ហូរទឹកមានសារធាតុគីមីចេញក្រៅ ដោយពុំបានឆ្លងកាត់អាងប្រតិកម្មនេះ បានដោះស្រាយចប់សព្វគ្រប់ហើយ ដោយភាគីរោងចក្រព្រមទទួលការផាកពិន័យ ហើយមន្ត្រីជំនាញតម្រូវឲ្យអនុវត្តវិធានការមួយចំនួន ដើម្បីបញ្ឈប់ការបញ្ចេញទឹកមានសារធាតុគីមី ធ្វើឲ្យប៉ះពាល់ដល់សុខភាពពលរដ្ឋ និងបរិស្ថាន៖ ។ ពលរដ្ឋ និងអាជ្ញាធរមូលដ្ឋាន ឲ្យដឹងថា រោងចក្រនេះបានដំណើរការជិត ១០ឆ្នាំហើយ ហើយតាំងពីដំណើរការមក រោងចក្របានបញ្ចេញទឹកស្អុយ និងមានជាតិពុលធ្វើឲ្យប៉ះពាល់ដល់ពលរដ្ឋរហូត។ អ្នកភូមិក្រាំងតាឯក ដែលប៉ះពាល់ពីទឹកនេះផ្ទាល់ ធ្លាប់មានមនុស្សឈឺ និងកើតរមាស់លើស្បែក ចំណែកសត្វគោ ក៏ធ្លាប់ឈឺងាប់ដោយសារផឹកទឹកដែលមានសារធាតុគីមីបង្ហូរចេញពីរោងចក្រនេះដែរ៕	2016-12-01T19:05:00+07:00	rfa.org	https://www.rfa.org/khmer/news/health/a-factory-in-kampongchhnang-flows-waste-water-12012016065551.html
26937eed-dfaf-4288-b6c9-d00a4e287e41	ពលរដ្ឋរាប់ម៉ឺនគ្រួសារនៅក្រុងសៀមរាបខ្វះទឹកស្អាតប្រើប្រាស់	បច្ចុប្បន្ន ថ្វីត្បិតតែខេត្តសៀមរាប ល្បីល្បាញខាងទាក់ទាញភ្ញៀវទេសចរណ៍បរទេសរាប់លាននាក់ឱ្យមកទស្សនាប្រាសាទបុរាណក្នុង ១ឆ្នាំៗ ធ្វើឱ្យសណ្ឋាគារ ផ្ទះសំណាក់ ព្រមទាំងភោជនីយដ្ឋានទំនើបៗកើនឡើងយ៉ាងឆាប់រហ័ស ក៏ប៉ុន្តែខេត្តនេះ នៅទន់ខ្សោយខាងហេដ្ឋារចនាសម្ព័ន្ធ ដូចជាផ្លូវថ្នល់មិនទាន់ល្អស្អាត ព្រមទាំងខ្វះទឹកស្អាតប្រើប្រាស់ក្នុងទីក្រុងជាដើម។ រហូតមកដល់ពេលនេះ ប្រជាពលរដ្ឋជាច្រើនម៉ឺនគ្រួសារ រស់នៅក្នុងទីក្រុង នៅតែទីពឹងលើខ្លួនឯងក្នុងការជីកអណ្ដូងបូមយកទឹកក្រោមដីទៅប្រើប្រាស់។ ប្រជាពលរដ្ឋជាង ៣ម៉ឺនគ្រួសារ ដែលរស់នៅក្នុងទីក្រុងសៀមរាប តែងដណ្ដឹងសួរគ្នាថា តើពេលណាទើបពួកគេអាចមានទឹកស្អាតប្រើប្រាស់នៅតាមគ្រួសារ ដូចប្រជាពលរដ្ឋដែលរស់នៅឯទីក្រុងភ្នំពេញ? ការទន្ទឹងរង់ចាំប្រើប្រាស់ទឹកស្អាតរបស់រដ្ឋាករទឹកស្វយ័តនេះ ដោយសារតែពួកគេកំពុងមានបញ្ហាជាច្រើនក្នុងការជីកអណ្ដូងយកទឹកពីក្រោមដីមកប្រើប្រាស់ ប៉ុន្តែទឹកមិនស្អាត ដូចជាមានជាតិច្រែះ ជាតិកំបោរ និងក្លិនមិនល្អ មិនអាចយកទៅដាំស្លបានជាប្រចាំថ្ងៃជាដើម។ បុរសវ័យចំណាស់អាយុជាង ៦០ឆ្នាំម្នាក់ ក្នុងចំណោមអ្នកភូមិបឹងដូនប៉ា សង្កាត់ស្លក្រាម ក្រុងសៀមរាប គឺលោក ខូយ ឃាន់។ លោកមានប្រសាសន៍ថា បច្ចុប្បន្នរូបគាត់និងអ្នកភូមិ គឺគ្មានទឹកស្អាតប្រើប្រាស់ទេ។ ជារៀងរាល់ថ្ងៃ រូបគាត់ក៏ដូចជាអ្នកភូមិតែងនាំគ្នាទៅដងទឹកចម្រោះពីអាងក្នុងសាលាសង្កាត់ ដែលជាអំណោយរបស់អង្គការដើម្បីយកមកទុកដាំស្ល ឬក៏ដាំទទួលទាន។ លោក ខូយ ឃាន់ បញ្ជាក់ថា នៅផ្ទះរបស់គាត់ក៏បានជីកអណ្ដូងដើម្បីបូមទឹកពីក្រោមដីមកប្រើប្រាស់ដែរ ក៏ប៉ុន្តែទឹកអណ្ដូងនោះមិនស្អាតទេ គឺមានជាតិច្រែះ គ្រាន់តែជូតផ្ទះ ឬក៏លាងចានជាដើម ក៏ប្រែពណ៌ទៅជាលឿងដែរ។ បច្ចុប្បន្ន ទឹកអណ្ដូងនោះគឺគាត់ប្រើប្រាស់បានត្រឹមតែងូតប៉ុណ្ណោះ៖ ។ អ្នកភូមិបឹងដូនប៉ា ម្នាក់ទៀត លោក ឃិន វណ្ឌី មានប្រសាសន៍ប្រហាក់ប្រហែលគ្នាថា បច្ចុប្បន្នលោករស់នៅក្នុងទីក្រុងមែនពិត ក៏ប៉ុន្តែគ្មានទឹកស្អាតប្រើប្រាស់ទេ។ លោក ឃិន វណ្ឌី បញ្ជាក់ថា អណ្ដូងដែលលោកជីកនៅក្នុងបរិវេណផ្ទះ គឺទឹកគ្មានគុណភាពល្អទេ ដោយសម្ភារៈប្រើប្រាស់ជាច្រើនសុទ្ធតែប្រែពណ៌ទៅជាលឿង។ សព្វថ្ងៃនេះ លោកតែងទៅទិញទឹកស្អាតរបស់ក្រុមហ៊ុនយកមកទទួលទាន និងទុកដាំស្ល៖ ។ ប្រជាពលរដ្ឋជាច្រើនរស់នៅក្នុងទីក្រុងសៀមរាប នៅតែរង់ចាំ ១ឆ្នាំហើយ ១ឆ្នាំទៀត ព្រមទាំងសួរថា តើរដ្ឋាករទឹកនឹងពង្រីកបណ្ដាញចែកចាយទឹកស្អាតឱ្យពួកគេបានប្រើប្រាស់នៅពេលណា? ដោយសារតែប្រជាពលរដ្ឋខេត្តសៀមរាប ប្រមាណ ៨០% នៅតែជីកអណ្ដូងបូមយកទឹកពីក្រោមដីមកប្រើមិនស្អាត មានក្រុមហ៊ុនខ្លះបាននាំចូលឧបករណ៍ចម្រោះទឹកស្អាតដើម្បីលក់ចែកជូនឱ្យប្រើប្រាស់ដែរ ក៏ប៉ុន្តែពលរដ្ឋភាគច្រើននៅតែគ្មានលទ្ធភាពទិញឧបករណ៍ចម្រោះទឹកស្អាតទាំងនោះទេ ពីព្រោះគេលក់ក្នុងតម្លៃថ្លៃ។ អគ្គនាយករដ្ឋាករទឹកស្វយ័តខេត្តសៀមរាប លោក ឃុត វុត្យារិទ្ធ ឱ្យដឹងថា បច្ចុប្បន្ននៅក្នុងក្រុងសៀមរាប ទាំងមូល ដែលមានប្រជាពលរដ្ឋចំនួនជាង ៤ម៉ឺនគ្រួសារ គឺរដ្ឋាករទឹកទើបតែផ្គត់ផ្គង់ទឹកស្អាតឱ្យប្រើប្រាស់បានជាង ៧.០០០គ្រួសារប៉ុណ្ណោះ។ មន្ត្រីដដែលបញ្ជាក់ថា បច្ចុប្បន្ន រដ្ឋាករទឹកមានអណ្ដូងចំនួន១៥ ដែលបូមយកទឹកពីក្រោមដីទៅផលិតជាទឹកស្អាតបានប្រមាណជាង ១ម៉ឺន ៥ពាន់ម៉ែត្រគូបក្នុង១ថ្ងៃ។ កម្រិតផលិតទឹកស្អាតនេះ គឺចែកចាយឱ្យប្រជាពលរដ្ឋក្នុងទីក្រុងប្រហែលពី ១៥% ទៅ ២០% ព្រមទាំងសណ្ឋាគារខ្លះប៉ុណ្ណោះ៖ ។ អ្នកជំនាញរបស់អាជ្ញាធរអប្សរាធ្លាប់បង្ហាញការព្រួយបារម្ភថា ការជីកអណ្ដូងបូមយកទឹកពីក្រោមដីមកប្រើប្រាស់ក្នុងចំនួនច្រើនលើសលប់ គឺវាអាចគំរាមកំហែងដល់ការខ្សោះទឹកដែលអាចធ្វើឱ្យរុក្ខជាតិមិនអាចរស់បាន ព្រមទាំងគំរាមកំហែងដល់ការស្រុតបាក់នៃគ្រឹះរបស់ប្រាសាទបុរាណផង។ មន្ត្រីរដ្ឋាករទឹកខេត្តសៀមរាប ឱ្យដឹងថា ចាប់ពីឆ្នាំ២០០៨ រហូតដល់ឆ្នាំ២០១៣ គេធ្លាប់មានគម្រោងចំនួន៣ សម្រាប់ពង្រីកផលិតកម្មទឹកស្អាតចែកចាយក្នុងទីក្រុង ដោយគម្រោងទី១ គឺវិនិយោគតាម BOT ប៉ុន្តែនៅឆ្នាំ២០១២ ក្រសួងឧស្សាហកម្ម រ៉ែ និងថាមពល បានលុបចោលវិញ។ គម្រោងទី២ គឺជាគម្រោងរបស់ធនាគារអភិវឌ្ឍន៍អាស៊ី (ADB) បច្ចុប្បន្នគម្រោងនេះមិនទាន់ដំណើរការនៅឡើយ កំពុងតែសិក្សាលម្អិត។ ចំណែកទី៣ គឺជាគម្រោងធំ បានឥណទានពីចៃកាជប៉ុន (JICA Japan) ដែលនឹងបូមយកទឹកពីបឹងទន្លេសាបមកប្រើប្រាស់ ក៏ប៉ុន្តែគម្រោងនេះត្រូវប្រើប្រាស់រយៈពេលយូរ។ អគ្គនាយករដ្ឋាករទឹកខេត្តសៀមរាប លោក ឃុត វុត្យារិទ្ធ ឱ្យដឹងថា ដោយសារគម្រោងធំត្រូវប្រើពេលវែងដើម្បីភ្ជាប់បណ្ដាញទឹកនោះ គឺលោករំពឹងថា រហូតដល់ឆ្នាំ២០២០ ទើបក្រុងសៀមរាប ទាំងមូលមានទឹកប្រើប្រាស់គ្រប់គ្នា៖ ។ ខេត្តសៀមរាប បច្ចុប្បន្ន ថ្វីត្បិតតែក្នុង ១ឆ្នាំៗមានភ្ញៀវទេសចរបរទេសរាប់លាននាក់ចូលមកទស្សនាប្រាសាទបុរាណក៏ដោយ ក្រៅពីតំបន់ជាច្រើននៃទីក្រុងនេះគ្មានទឹកស្អាតប្រើប្រាស់វាក៏នៅមានបញ្ហារឿងផ្លូវថ្នល់ជាច្រើនមិនល្អស្អាតដែរ។ ជាច្រើនឆ្នាំមកនេះ ផ្លូវលំជាច្រើនបានបាក់បែក ជង្ហុកធំៗ នៅពេលភ្លៀងធ្លាក់ គឺលិចទឹកបណ្ដាលឱ្យយានយន្តពិបាកបើកបរ ចំណែកឯនៅរដូវប្រាំងវិញ គឺដីហុយទ្រលោម៕	2016-12-01T18:50:00+07:00	rfa.org	https://www.rfa.org/khmer/news/health/thousand-families-in-tourist-site-town-lack-of-clean-water-12012016063016.html
dbfb7f06-bbcb-46b1-bb05-a94b76789d20	លោក ឌី រត្ន័ខេមរុណ ផ្តល់អំណោយជូនគ្រួសារក្រីក្រចំនួន១១គ្រួសារ ក្នុងថ្ងៃទិវាពិភពលោក ប្រយុទ្ធ និងជំងឺអេសដ៍០១ ធ្នូ នាំ២០១៦	ក្រុមការងារអនុសាខាកាកបាទក្រហមកម្ពុជាខណ្ឌមានជ័យ ដឹកនាំដោយ លោក ឌី រ័ត្នខេមរុណ ប្រធានគណៈកម្មាធិការអនុសាខា នៅព្រឹកថ្ងៃទី០១ខែ ធ្នូ ឆ្នាំ២០១៦ ដោយមានការចូលរួមពីសំណាក់ ព្រះសុមេធវង្ស បណ្ឌិត សុខ ប៊ុនធឿន ព្រះចៅអធិកាវត្តនន្ទមុនី និងជាព្រះវិន័យធរអនុគណខណ្ឌមានជ័យ សមាជិក សមាជិកា និងសប្បុរសជនជាច្រេីនទៀត បានចុះសួរសុខទុក្ខនិង នាំយកអំណោយមនុស្សធម៌របស់អនុសាខាខណ្ឌមានជ័យ ទៅចែកជូនដល់ប្រជាពលរដ្ឋ និងចាស់ជរា ទីទ័លក្រគ្មានទីពឹង ដែលមានជីវភាពខ្វះខាត ចំនួន១១ គ្រួសារ (មាន ៤ភូមិ)ក្នុងសង្កាត់ស្ទឹងមានជ័យ ខណ្ឌមានជ័យ។ ក្នុងនោះក៏បានចែកជូននៅរទេះពិការចំនួន៤គ្រួសារផងដែល។ លោក ឌី រ័ត្នខេមរុណ បានលើកឡើងពីការយកចិត្តទុកដាក់គិតគូរសុខទុក្ខប្រជាពលរដ្ឋ នៅតាមមូលដ្ឋាន ពីសំណាក់សម្តេចកិត្តិព្រឹទ្ធបណ្ឌិតប្រធានកាកបាទក្រហមកម្ពុជា ដោយមិនប្រកាន់ពីនិន្នាការនយោបាយ ជាតិសាសន៍ សាសនា វណ្ណៈ ពណ៌សម្បុរអ្វីឡើយ ពោលគឺ សុខទុក្ខប្រជាពលរដ្ឋ និងសុខទុក្ខសម្ដេចកិត្តិព្រឹទ្ធបណ្ឌិត គឺតែមួយ។ អង្ករ៣០គីឡូ ឃិត១ (មុង ភួយ ក្រមារ សារ៉ុង ) មី១កេស ត្រី ខ១យួរ ទឹកសុីអុីវ១យួរ ទឹកសុទ្ធ១យ៉ួរ និងថវិកា២មុឺនរៀល។ រួមទាំងថវិកា ព្រះចៅអធិការវត្តនុន្ទមុនី ២មុឺនរៀល និងទេយ្យទាន សប្បុរសជន ៤មុឺនរៀល ក្នុងនោះអំណោយរបស់អនុសាខាក៏បានចែកជូននៅរទេះពិការ ជូនយោធិនពិការចំនួន៤គ្រួសារ សរុបថវិការ៨មុឺនរៀលក្នុងមួយគ្រួសារផងដែល៕	2016-12-01T18:04:00+07:00	freshnewsasia.com	https://m.freshnewsasia.com/index.php/en/localnews/40621-2016-12-01-04-34-18.html
e0dcac77-dbda-4f09-8438-924069c9586b	បុរសម្នាក់ដេកស្លាប់ នៅលើចញ្ចើមផ្លូវ ដោយសារមានជំងឺទាចទឹក នៅក្រុងបាត់ដំបង	បុរសម្នាក់ត្រូវបានគេប្រទះ ដេកស្លាប់នៅលើចញ្ចើមផ្លូវ នៅត្រង់ចំណុចក្រុមទី៧ ស្ថិតក្នុងភូមិកម្មករ សង្កាត់ស្វាយប៉ោ ក្រុងបាត់ដំបង ខេត្តបាត់ដំបង នៅថ្ងៃទី៣០ ខែវិច្ឆិកា ២០១៦ ដោយសារមាន ជំងឺកើតទាចទឹក។ មន្ដ្រីនគរបាលមូលដ្ឋាន បានបញ្ជាក់ថា សាកសពដេកស្លាប់លើ ចញ្ចើមផ្លូវនេះ ឈ្មោះ ហង្ស ភារុណ អាយុ៣៤ឆ្នាំ ក្រោយពីពិនិត្យសាកសព មន្ដ្រីជំនាញរកឃើញថា សាពពិតជាបានស្លាប់ ដោយសារជំងឺប្រចាំកាយ មិនមែនជាករណីឃាតកម្មអ្វីនោះទេ។ ក្រោយពិនិត្យចប់សព្វគ្រប់ សពត្រូវបានសមត្ថកិច្ចប្រគល់ឲ្យក្រុមគ្រួសារ ដើម្បីយកទៅធ្វើបុណ្យតាមប្រពៃណី៕	2016-12-01T17:37:00+07:00	freshnewsasia.com	https://m.freshnewsasia.com/index.php/en/localnews/40617-2016-12-01-03-37-56.html
8f5d1061-ba90-46c2-92de-cddcb419c8be	សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ចេញសារលិខិតក្នុងឱកាសទិវាពិភពលោក ប្រយុទ្ធនឹងជំងឺអេដស៍ ១ធ្នូ ឆ្នាំ២០១៦	សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ប្រធានកាកបាទក្រហមកម្ពុជា ឥស្សរជនឆ្នើមថ្នាក់ជាតិ នៃវេទិការភាពជាអ្នកដឹកនាំ តំបន់អាស៊ីប៉ាស៊ីហ្វិក ឆ្លើយតបមេរោគអេដស៍ និងជំងឺអេដស៍នៅកម្ពុជា បានចេញនូវសារលិខិត ដើម្បីចូលរួមក្នុងឱកាស ទិវាពិភពលោក ប្រយុទ្ធនឹងជំងឺអេដស៍ ១ធ្នូ ឆ្នាំ២០១៦ តាមទិសស្លោក ។ សារលិខិតរបស់សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន បានលើកឡើងថា រយៈពេល២៥ឆ្នាំកន្លងមកនេះ កម្ពុជាសម្រេចបាននូវ សមទ្ធិផល ប្រកបដោយមោទនភាព នៃយុទ្ធនាការរួមគ្នា ក្នុងការប្រយុទ្ធនឹងជំងឺអេដស៍នៅកម្ពុជា ក្រោមការដឹកនាំរបស់សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បាននឹងកំពុងគ្រប់គ្រងស្ថានការណ៍ និងទប់ស្កាត់បានដោយជោគជ័យ នូវការរីករាលដាល មេរោគអេដស៍ ហើយបានបញ្ចៀសមនុស្សរាប់សែននាក់ ឲ្យរួចផុតពីការឆ្លងមេរោគអេដស៍៕ សូមអានសារលិខិត របស់សម្តេចកិត្តិព្រឹទ្ធបណ្ឌិតទាំងស្រុង៖	2016-11-30T17:08:00+07:00	freshnewsasia.com	https://m.freshnewsasia.com/index.php/en/40531-2016-12-01-01-01-52.html
cb3c4baf-1008-4ba3-a5c0-5c43a2122c19	សម្តេចក្រឡាហោម ស ខេង៖ ជាមធ្យមក្នុង១ថ្ងៃមនុស្ស៦នាក់ស្លាប់ ដោយសារគ្រោះថ្នាក់ចរាចរណ៍ ច្រើនជាងស្លាប់ដោយសង្គ្រាម និងជំងឺអេដស៍	សម្តេចក្រឡាហោម ស ខេង ឧបនាយករដ្ឋមន្រ្តី រដ្ឋមន្រ្តីក្រសួងមហាផ្ទៃ និងជាប្រធានគណៈកម្មាធិការជាតិ សុវត្តិភាពចរាចរណ៍ផ្លូវគោក នៅព្រឹកថ្ងៃទី២៩ ខែវិច្ឆិកា ឆ្នាំ២០១៦នេះ បានថ្លែងថា មនុស្សស្លាប់ដោយសារគ្រោះថ្នាក់ចរាចរណ៍ បានកើនឡើងច្រើនជាង អ្នកស្លាប់ដោយសង្រ្គាម និងដោយជម្ងឺអេដស៍ នៅកម្ពុជាបច្ចុប្បន្ន។ ការលើកឡើងយ៉ាងដូច្នេះ របស់សម្តេចក្រឡាហោម ក្នុងពិធីប្រារព្វទិវាអន្តរជាតិរំលឹក ដល់ជនរងគ្រោះថ្នាក់ចរាចរណ៍ផ្លូវគោកលើកទី១១ និងដោយមានការចូលរួម ពីលោក ច័ន្ទ សុផល អភិបាលខេត្ត លោក អ៊ុយ រី ប្រធានក្រុមប្រឹក្សាខេត្ត ប្រតិភូអមដំណើរ អគ្គលេខាធិការដ្ឋានសុវត្តិភាពចរាចរណ៍ផ្លូវគោក ថ្នាក់ដឹកនាំមន្រ្តីរាជការ កងកម្លាំងប្រជាពលរដ្ឋ និងសិស្សប្រមាណ ១,២០០នាក់ នៅក្នងបរិវេណអ នុវិទ្យាល័យមោងឬស្សី។ សម្តេចក្រឡាហោម ស ខេង ថ្លែងថា មនុស្សស្លាប់រាល់ថ្ងៃ បើគិតជាមធ្យម១ថ្ងៃ៦នាក់ ដោយសារគ្រោះថ្នាក់ចរាចរណ៍បានកើនឡើង ហើយមានចំនួនច្រើនជាង អ្នកស្លាប់ដោយសង្រ្គាម និងដោយជម្ងឺអេដស៍ ទៅទៀត ពីព្រោះការស្លាប់មនុស្សដោយសារសង្រ្គាម និងស្លាប់ដោយជម្ងឺអេដស៍ គឺមិនមែនស្លាប់រាល់ថ្ងៃនោះទេ។ ម្យ៉ាងវិញទៀត អ្នកផ្ទុកមេរោគ និងកើតជំងឺអេដស៍ គឺមានថ្នាំពន្យារបាន ឯការធ្វើសង្រ្គាមវិញនោះក៏មានថ្ងៃសម្រាក ផ្អាកការបាញ់គ្នា និងមិនបានស្លាប់រាល់ថ្ងៃនោះទេ ដោយឡែកការស្លាប់ដោយសារគ្រោះថ្នាក់ចរាចរណ៍នេះ គឺមានរាល់ថ្ងៃ និងមានការកើនឡើងរហូត។ សម្តេចក្រឡាហោម បានលើកឡើងថា កត្តាដែលធ្វើឲ្យមានមនុស្សស្លាប់រាល់ថ្ងៃ គឺទី១- កត្តាមនុស្សបើកបររថយន្តមិនពាក់ខ្សែក្រវាត់ បើកជែងគ្នាក្នុងល្បឿនលឿន និងអ្នកបើកបរម៉ូតូមិនព្រមពាក់មួកសុវត្តិភាពជាប្រចាំ មិនគោរពច្បាប់ចរាចរណ៍, ទី២-កត្តាផ្លូវត្រង់បើកស្រួលល្បឿនហួសកំណត់ ផ្លូវបត់កែងក៏បើកលឿន ខ្វះការប្រុងប្រយ័ត្ន មិនមានការអធ្យាស្រ័យឲ្យគ្នាទៅវិញទៅមកទេ, ទី៣-កត្តាយានយន្ត រថយន្តខ្លះចាស់ កែឆ្នៃខុសបច្ចេកទេស ដឹកលើសចំណុះ ហើកបើកលឿនជែងគ្នា គ្មានការប្រុងប្រយ័ត្ន និងឋិតក្រោមជាតិស្រវឹងថែមទៀតផង។ សម្តេច ស ខេង បានបន្តថា ចាប់ពីពេលនេះ ទៅមន្រ្តីនគរបាលចរាចរណ៍ និងមន្រ្តីពាក់ព័ន្ធទាំងអស់ត្រូវរឹតបន្តឹងច្បាប់ចរាចរណ៍ឲ្យខាងតែបាន ដើម្បីកាត់បន្ថយអាត្រា មនុស្សស្លាប់ និងរបួសដោយសារគ្រោះថ្នាក់ចរាចរណ៍ ឲ្យនៅកម្រិតទាបបំផុត។ ចំណែកអ្នកធំ ឬ កូនចៅអ្នកមានអំណាចប៉ុណ្ណាក៏ដោយ ក៏ត្រូវគោរពច្បាប់ ក្រោមសមត្ថកិច្ចនគរបាលចរាចរណ៍ នៅតាមដងផ្លូវ គឺត្រូវធ្វើឲ្យស្មើភាពគ្នាដូចជា ប្រជាពលរដ្ឋទូទៅអញ្ចឹងដែរ។ បើប្រៀបធៀបម្យ៉ាងទៀត ទៅនឹងអ្នកប្រើប្រាស់ គ្រឿងញៀន ថ្វីត្បិតជាអំពើខុសក៏ពិតមែន តែវាមិនបណ្តាលឲ្យអ្នកញៀនថ្នាំទាំងនោះ ស្លាប់រាល់ថ្ងៃនោះទេ ការស្លាប់ និងរបួសដោយសារគ្រោះថ្នាក់ចរាចរណ៍នេះ អាចកាត់បន្ថយបានទាល់តែងយើង ទាំងអស់នាំគ្នាគោរពច្បាប់ចរាចរណ៍ឲ្យបាន១០០% ។ ក្នុងឱកាសនោះ សម្តេចបានផ្តល់មួកសុវត្តិភាព ជូនអ្នកចូលរួមទាំង ១,២០០នាក់ ទទួលបានមួកម្នាក់១ និងថវិកា៥ពាន់រៀល និងមានពិធីរាប់បាតប្រគេនព្រះសង្ឃ ដើម្បីឧទ្ទិសកុសលទៅឲ្យបានស្លាប់ទៅហើយនោះនិងសុំបួងសួងកុំមានស្លាប់មនុស្សបន្តទៀត ដោយសារគ្រោះថ្នាក់ចរាចរណ៍ នៅក្នុងទឹកដីស្រុកមោងឬស្សី ខេត្តបាត់ដំបង៕	2016-11-29T22:00:00+07:00	freshnewsasia.com	https://m.freshnewsasia.com/index.php/en/localnews/40472-2016-11-29-08-00-37.html
7e7f3cf7-480c-4045-9b79-4966cc3993bc	វេជ្ជបណ្ឌិតមកពីជុំវិញពិភពលោកជួបគ្នានៅសៀមរាបចែករំលែកជំនាញដើម្បីទប់ទល់នឹងជំងឺឆ្លង	ប្រទេសជាច្រើននៅជុំវិញពិភពលោក កំពុងភ័យព្រួយដោយសារតែជំងឺឆ្លងដ៏ឆាប់រហ័សបានកើតមានជាបន្តបន្ទាប់។ ក្រុមវេជ្ជបណ្ឌិតផ្នែកវេជ្ជសាស្ត្រមើលឃើញថា បញ្ហាជំងឺឆ្លងវាពុំត្រឹមតែជាកង្វល់របស់ប្រទេសដែលបានផ្ទុះចេញជាសញ្ញាប៉ុណ្ណោះទេ គឺវាជាក្តីបារម្ភរបស់ពិភពលោកទាំងមូលដែលត្រូវតែរួមគ្នាប្រយុទ្ធប្រឆាំង។ ប្រតិភូវេជ្ជបណ្ឌិតប្រមាណ ៣០០នាក់មកពីប្រទេសជុំវិញពិភពលោក បានជួបពិភាក្សាក្នុងសន្និសីទវិទ្យាសាស្ត្រមួយ នៅខេត្តសៀមរាប កាលពីព្រឹកថ្ងៃអង្គារ ទី២៩ ខែវិច្ឆិកា។ ក្រុមប្រតិភូវេជ្ជបណ្ឌិតទាំងនោះមកពីប្រទេសតំបន់ប៉ាស៊ីហ្វិកខាងលិច តំបន់អាស៊ីខាងត្បូង តំបន់អាស៊ីអាគ្នេយ៍ អាស៊ីបូព៌ា អឺរ៉ុប អាមេរិក ទ្វីបអាហ្វ្រិក និងអូសេអានី (Oceany) ជាដើម។ ក្រុមប្រតិភូវេជ្ជបណ្ឌិតទាំងនោះបានជួបពិភាក្សាគ្នាដើម្បីចែករំលែកចំណេះដឹង និងធ្វើកិច្ចសហប្រតិបត្តិការរួមគ្នាប្រយុទ្ធប្រឆាំងនឹងជំងឺឆ្លងដែលកំពុងតែគំរាមកំហែងនៅតាមតំបន់ជាច្រើននៃពិភពលោក។ រដ្ឋមន្ត្រីក្រសួងសុខាភិបាលនៃប្រទេសកម្ពុជា ដែលអញ្ជើញចូលរួមជាអធិបតីនៅក្នុងសន្និសីទវិទ្យាសាស្ត្រ លើកទី៨ ប្រចាំតំបន់ប៉ាស៊ីហ្វិកខាងលិច និងតំបន់អាស៊ីអាគ្នេយ៍ គឺលោក ម៉ម ប៊ុនហេង។ លោកថ្លែងនៅលើវេទិកានៅព្រឹកថ្ងៃអង្គារ ទី២៩ ខែវិច្ឆិកា ថា បច្ចុប្បន្នពុំមានប្រទេសណាមួយអាចដោះស្រាយជាបន្ទាន់នូវបញ្ហាសុខភាពសាធារណៈ ដែលប្រកាសអាសន្នតែម្នាក់ឯងបានឡើយ។ ពិភពលោកទាំងមូលត្រូវតែរួមគ្នាដើម្បីប្រយុទ្ធប្រឆាំងនឹងជំងឺឆ្លងដែលគំរាមកំហែងដល់សុខភាពសាធារណៈទាំងអស់គ្នា៖ ។ មជ្ឈមណ្ឌលប្រយុទ្ធនឹងជំងឺរបស់សហរដ្ឋអាមេរិក (US-CDC) ព្រមទាំងអង្គការសុខភាពពិភពលោក (WHO) ដែលជាអ្នកឧបត្ថម្ភឱ្យរៀបចំសន្និសីទវិទ្យាសាស្ត្រនេះឡើង ក៏កំពុងមានក្តីកង្វល់ចំពោះជំងឺឆ្លងជាច្រើនប្រភេទ ដែលកំពុងតែគំរាមកំហែងសុខភាពសាធារណៈនៅក្នុងពិភពលោកដែរ។ អ្នកនាំពាក្យក្រសួងសុខាភិបាលកម្ពុជា និងជាប្រធាននាយកដ្ឋានប្រយុទ្ធប្រឆាំងជំងឺឆ្លង លោក លី សូវ៉ាន់ មានប្រសាសន៍ថា បច្ចុប្បន្ននៅពេលដែលពិភពលោក និងប្រទេសជាច្រើនកំពុងប្រឈមមុខនឹងជំងឺឆ្លងនៅក្នុងប្រទេសកម្ពុជា ក៏កំពុងព្រួយបារម្ភចំពោះបញ្ហាជំងឺឆ្លងជាច្រើនប្រភេទដែរ៖ ។ លោក លី សូវ៉ាន់ បញ្ជាក់ថា ការជួបប្រជុំគ្នារបស់ប្រតិភូវេជ្ជបណ្ឌិតនៅឯខេត្តសៀមរាប ពេលនេះ គឺជាឱកាសដ៏ល្អក្នុងការពិភាក្សាអំពីការរកឃើញផ្នែកវិទ្យាសាស្ត្រថ្មីៗ ដើម្បីចែករំលែកជំនាញ និងរួមគ្នា ហើយត្រៀមលក្ខខណ្ឌឆ្លើយតបចំពោះជំងឺឆ្លងដ៏សាហាវទាំងនោះ៕	2016-11-29T18:15:00+07:00	rfa.org	https://www.rfa.org/khmer/news/health/around-300doctors-from-the-world-meet-in-siemreap-11292016054939.html
98bde365-7aa5-44b2-9e7b-c7c935dd5faf	រយៈពេល១សប្ដាហ៍ មន្ទីរពេទ្យកុមារជាតិ បានពិនិត្យ និងព្យាបាលអ្នកជំងឺបានជិត៨ពាន់នាក់	របាយការណ៍របស់មន្ទីរពេទ្យកុមារជាតិ ដែលអង្គភាព Fresh News ទទួលបាននៅយប់ថ្ងៃទី២៨ ខែវិច្ឆិកា ឆ្នាំ២០១៦នេះ បានបញ្ជាក់ថា រយៈពេល៧ថ្ងៃ ចាប់ពីថ្ងៃទី២១ ដល់ថ្ងៃទី២៧ ខែវិច្ឆិកា ឆ្នាំ២០១៦ មានអ្នកជំងឺជិត៨ពាន់នាក់ បានចូល និងចេញពិនិត្យ ព្យាបាលជំងឺនៅមន្ទីរពេទ្យកុមារជាតិ។ របាយការណ៍ដដែលបានបញ្ជាក់ថា ក្នុងរយៈពេល៧ថ្ងៃនេះ មានអ្នកជំងឺមកទទួលសេវាពិនិត្យព្យាបាល ផ្នែកពិគ្រោះជំងឺក្រៅមានចំនួន ២,៦២៣នាក់, អ្នកជំងឺអនុញ្ញាតិឲ្យចូលសម្រាក់ព្យាបាល ៣៨៥នាក់ ក្នុងនោះមានជំងឺទារកតូចៗគ្រប់ប្រភេទ៤៦នាក់, អ្នកជំងឺក្រីក្រត្រូវបានអនុញ្ញាតិ សម្រាកព្យាបាលដោយមិនបង់ប្រាក់២១ភាគរយ, ចំនួនវះកាត់សរុប៤២នាក់, ការព្យាបាលដោយចលនា៣៨៥នាក់, កុមារបានទទួលថ្នាំបង្ការ៨៣៤នាក់, កុមារព្យាបាលធ្មេញ អញ្ចាញធ្មេញ និងក្រអូមមាត់១៨នាក់, កុមារមានផ្ទុកមេរោគអេដស៍ ត្រូវបានទទួលថ្នាំពន្យារ ៦៧នាក់, ជំងឺរបេងកំពុងទទួល ការព្យាបាល៨នាក់, កុមារមានផ្ទុកមេរោគអេដស៍ មកពិគ្រោះជំងឺឱកាសនិយម២២៦នាក់, ថតឆ្លុះវិភាគដោយកាំរស្មីអិច ១៤៨នាក់, ពិនិត្យវិភាគដោយអេកូ ១១១នាក់, ចំនួនតេស្ដបានវិភាគ នៅមន្ទីរពិសោធន៍ មាន២,០១៤នាក់។ មន្ទីរពេទ្យកុមារជាតិ បានឲ្យដឹងផងដែរថា ការផ្ដល់អាហារ តាមបែបវេជ្ជសាស្ដ្រដោយ គិតតាមប្រភេទជំងឺ និងតាមក្រុមអាយុកុមារមួយថ្ងៃ ចំនួន៣ពេល ដោយមិនគិតប្រាក់ ដល់កុមារដែល សម្រាកព្យាបាលនៅក្នុងមន្ទីរពេទ្យ។ ជាងនេះទៅទៀត មន្ទីរពេទ្យកុមារជាតិ មានទទួលវះកាត់ កុមារឆែបមាត់ ជើងខ្វេ ពីកំណើតដោយពុំមានបង់ប្រាក់។ បន្ថែមពីនេះ មន្ទីរពេទ្យកុមារជាតិ បានចូលរួមសិក្ខាសាលាអំពីផែនការសកម្មភាពការងារសុខាភិបាល និងផែនការថវិកាសម្រាប់ឆ្នាំ២០១៧ នៅខេត្តកំពត់ចំនួន៣ថ្ងៃ ដែលរៀបចំដោយក្រសួងសុខាភិបាល។ បច្ចុប្បន្ន ករណីទារកកើតមិនគ្រប់ខែ និងទារកមិនគ្រប់ទំងន់ជាបញ្ហាអត្ថិភាព ដែលមន្ទីរពេទ្យកុមារជាតិ បានយកចិត្តទុកដាក់បំផុត៕	2016-11-29T15:36:00+07:00	freshnewsasia.com	https://m.freshnewsasia.com/index.php/en/localnews/40422-2016-11-29-01-36-21.html
cfa1b5b5-49a9-42db-817f-12c679bf105c	មន្ទីរពេទ្យ រ៉ូយ៉ាល់ ភ្នំពេញ មានគុណភាពស្ដង់ដារទទួលស្គាល់ជាសាកល ធានាសុវត្តិភាពអ្នកជំងឺ ល្អជាងគេនៅកម្ពុជា	ក្នុងពិធីបើកសម្ពោធ «មន្ទីរពេទ្យ រ៉ូយ៉ាល់ ភ្នំពេញ» នារសៀលថ្ងៃទី២៨ ខែវិច្ឆិកា ឆ្នាំ២០១៦នេះ លោក សំអាច វង្សខុមថង នាយកប្រតិបត្តិនៃមន្ទីរពេទ្យ បានជម្រាបជូនថា មន្ទីរពេទ្យដ៏ធំជាងគេងនៅកម្ពុជានេះ ជាមន្ទីរពេទ្យមានគុណភាពស្ដង់ដារខ្ពស់ទទួលស្គាល់ជាសាកល ធានាសុវត្ថិភាពជូនអ្នកជំងឺ ជាមន្ទីរពេទ្យល្អជាងគេតែមួយគត់ នៅកម្ពុជា។ នៅចំពោះមុខក្រុមអ្នកសារព័ត៌មាន និងអតិថិជន លោក សំអាច វង្សខុមថង បានឲ្យដឹងថា ។ នាយកប្រតិបត្តិ ដែលប្រកបដោយបទពិសោធន៍ខ្ពស់យូរឆ្នាំរូបនេះ បានបន្តថា ក្នុងមន្ទីរពេទ្យ រ៉ូយ៉ាល់ ភ្នំពេញនេះ មានការថែទាំអ្នកជំងឺយ៉ាងយកចិត្តទុកដាក់បំផុត ពិសេសលើបញ្ហាសុវត្ថិភាព ក្នុងនោះមានប្រព័ន្ធសុត្ថិភាពស្ដង់ដារដ៏ល្អបំផុតមួយ និងមានការគោរពច្បាប់ដែលបានកំណត់ យ៉ាងក្រឹតក្រមបំផុតដែរ។ លោក សំអាច បានបន្ថែមថា មានសកម្មភាពស្ដង់ដារចំនួន ៨ចំណុច ដែលជាគោលការណ៍សំខាន់ៗ ក្នុងមន្ទីរពេទ្យរបស់លោក រួមមាន៖ ទី១.ការផ្ដល់សិទ្ធិដល់បុគ្គលិកគ្រប់លំដាប់ថ្នាក់ ដើម្បីផ្ដល់ព័ត៌មានជាបន្ទាន់រាល់កំហុសឆ្គងទាំងឡាយ ក្នុងការធានាទៅតាមស្ដង់ដារអន្តរជាតិ, ទី២.ការកំណត់អត្តសញ្ញាណអ្នកជំងឺឲ្យបានត្រឹមត្រូវ, ទី៣.ការផ្ដល់ព័ត៌មានរវាងអ្នកផ្ដល់សេវា និងអ្នកទទួលខុសឲ្យមានប្រសិទ្ធភាពខ្ពស់, ទី៤.ការពង្រឹងសុវត្ថិភាពនៃការប្រើប្រាស់ថ្នាំដែលមានហានិភ័យខ្ពស់, ទី៥.ការវះកាត់ប្រកបដោយសុវត្ថិភាព, ទី៦.ការកាត់បន្ថយហានិភ័យនៃការឆ្លងមេរោគផ្សេងៗ, ទី៧.ការកាត់បន្ថយហានិភ័យនៃការដួលរបស់អ្នកជំងឺ, និងទី៨.ប្រព័ន្ធគ្រប់គ្រងអាគារប្រកបដោយសុវត្ថិភាព ដូចជាបញ្ហាអគ្គីភ័យ ការសង្គ្រោះបន្ទាន់ សន្តិសុខ បច្ចេកវិទ្យាផ្នែកវេជ្ជសាស្រ្ត និងប្រព័ន្ធប្រើប្រាស់ឧបករណ៍ផ្សេងៗ។ មន្ទីរពេទ្យ រ៉ូយ៉ាល់ ភ្នំពេញ បានដំណើរការអស់រយៈពេល ២ឆ្នាំ មកហើយ រហូតមកដល់ពេលនេះ មានអ្នកជំងឺប្រមាណ ៣០០នាក់ហើយ បានចូលមកសម្រាកព្យាបាល ក្នុងមួយថ្ងៃៗ ដែលនេះ ក៏ដោយសារប្រជាពលរដ្ឋមានការជឿទុកចិត្តចំពោះមន្ទីរពេទ្យ រ៉ូយ៉ាល់ ភ្នំពេញ។ លើសពីនេះ លោក សំអាច វង្សខុមថង បានបញ្ជាក់ទៀតថា ។ សូមជម្រាបថា មន្ទីរពេទ្យ រ៉ូយ៉ាល់ ភ្នំពេញ មានទីតាំងស្ថិតតាមបណ្ដោយ មហាវិថីសហព័ន្ធរុស្ស៊ី ក្នុងសង្កាត់ទឹកថ្លា ខណ្ឌសែនសុខ រាជធានីភ្នំពេញ៕	2016-11-29T02:17:00+07:00	freshnewsasia.com	https://m.freshnewsasia.com/index.php/en/localnews/40405-2016-11-28-12-24-04.html
82faeef4-895d-48f7-ae34-9abbcbb2ac96	រយៈពេល១សប្ដាហ៍នេះ មន្ទីរពេទ្យរុស្ស៊ីបានពិនិត្យ និងព្យាបាលអ្នកជំងឺ ជាង៧ពាន់នាក់	របាយការណ៍របស់មន្ទីរពេទ្យមិត្តភាពខ្មែរ-សូវៀត (មន្ទីរពេទ្យរុស្ស៉ី) ដែលអង្គភាព Fresh News ទទួលបាននៅព្រឹកថ្ងៃទី២៨ ខែវិច្ឆិកា ឆ្នាំ២០១៦នេះ បានបញ្ជាក់ថា រយៈពេល៧ថ្ងៃចាប់ពីថ្ងៃទី១៨ ដល់ថ្ងៃទី២៤ ខែវិច្ឆិកា ឆ្នាំ២០១៦ មានអ្នកជំងឺទាំងអស់ ៧,១៨៣នាក់ បានចូល និងចេញពិនិត្យ ព្យាបាលជំងឺនៅមន្ទីរពេទ្យមិត្តភាពខ្មែរ-សូរៀត។ របាយការណ៍ដដែលបានបញ្ជាក់ថា ក្នុងរយៈពេល៧ថ្ងៃនេះ មានអ្នកជំងឺមកទទួលសេវាពិនិត្យព្យាបាល ផ្នែកពិគ្រោះជំងឺក្រៅមានចំនួន ៦,៥២៦នាក់ និងអ្នកជំងឺចូលសម្រាក និងព្យាបាលជាចេញពីមន្ទីរពេទ្យ ទៅផ្ទះវិញមានចំនួន ៦៥៧នាក់។ ជំងឺទាំងនោះបានមកពិនិត្យ និងព្យាបាលនៅ៖ ផ្នែកជំងឺបេះដូង និងលោហិតសាស្ត្រ ផ្នែកជំងឺប្រព័ន្ធរំលាយអាហារ ផ្នែកជំងឺទូទៅ និងសន្លាក់ ផ្នែកជំងឺឆ្លង ផ្នែកប្រពោធនកម្មវេជ្ជសាស្ត្រ ផ្នែកជំងឺសរសៃប្រសាទ ផ្នែកជំងឺសួត និងរបេង ផ្នែកជំងឺមហារីក ផ្នែកជំងឺពិគ្រោះផ្លូវចិត្ត ផ្នែកជំងឺកុមារ ផ្នែកជំងឺសង្គ្រោះបន្ទាន់ ផ្នែកជំងឺវះកាត់ពោះ និងទ្រូង ផ្នែកជំងឺវះកាត់បាក់បែក និងសរសៃរប្រសាទ ផ្នែកជំងឺវះកាត់កុមារ និងកែលម្អ ផ្នែកជំងឺវះកាត់ប្រព័ន្ធទឹកនោម ផ្នែករោគស្ត្រី ផ្នែកសម្ពព ផ្នែកជំងឺត្រចៀក បំពង់ក ច្រមុះ ផ្នែកចក្ខុរោគ ផ្នែកទន្តសាស្ត្រ ផ្នែកជំងឺមុន និងក្រោយវះកាត់ និងមណ្ឌលព្យាបាលមនុស្សចាស់ ព្រះសីហនុរាជ៕	2016-11-28T21:12:00+07:00	freshnewsasia.com	https://m.freshnewsasia.com/index.php/en/localnews/40371-2016-11-28-07-13-36.html
eaff29cd-6eef-47ad-98cd-4a8e95fff3a5	ក្រុមគ្រូពេទ្យសិង្ហបូរីនិងកម្ពុជារួមគ្នាបង្ការនិងព្យាបាលជំងឺមហារីក និងបេះដូងនៅកម្ពុជា	គ្រូពេទ្យមួយក្រុមនៃប្រទេសសិង្ហបូរីនៅថ្ងៃសៅរ៍នេះបានចាប់ផ្តើមរួមសហការគ្នាជាលើកដំបូង ជាមួយគ្រូពេទ្យកម្ពុជាមួយក្រុម ដើម្បីជួយបង្ការ និងព្យាបាលជំងឺមហារីកទូទៅ ដូចជាមហារីកសុដន់ មហារីកស្បូន ដៃស្បូន មហារីកសួត មហារីកថ្លើម មហារីកក្រពះ និងពោះវៀនធំជាដើម ព្រមទាំងជំងឺ បេះដូងនៅក្នុងប្រទេសកម្ពុជាផងដែរ។ ថ្លែងនៅក្នុងបទបង្ហាញមួយនៅឯមន្ទីរពហុព្យាបាលអន្តរជាតិខេមាបឹងកេងកងនារាជធានីភ្នំពេញលោក ស្រីវេជ្ជបណ្ឌិត ឡូ ស៊ូ គៀន (Lo Soo Kien) ហៅ ស៊ូ (Sue) ជាអ្នកឯកទេសជាន់ខ្ពស់ផ្នែកមហារីក បានប្រាប់ អ្នកចូលរួមស្តាប់ថា មហារីកដែលកើតមានភាគច្រើននៅលើពិភពលោកចំពោះស្រ្តីគឺមហារីកសុដន់ មហារីក សួត មហារីកក្រពះ មហារីកមាត់ស្បូន និងមហារីកពោះវៀនធំរហូតដល់ទ្វារធំ ហើយបុរសមានមហារីកបំពង់ អាហារ មហារីកសួត មហារីកក្រពះ មហារីកថ្លើម មហារីកក្រពេញប្រូស្តាត និងមហារីកទ្វារធំភ្ជាប់ពីពោះវៀនធំ។ លោកស្រីក៏បានរម្លឹកដែរថា មនុស្សស្លាប់ភាគច្រើនដោយសារជំងឺមហារីកកាលពីឆ្នាំ២០០៧ គឺមហារីកសួត មហារីកក្រពះ មហារីកពោះវៀនធំរហូតមកដល់ទ្វារធំ មហារីកថ្លើម និងមហារីកសុដន់។ លោកស្រី ស៊ូ បានបញ្ជាក់ថា ដោយសារតែមន្ទីរពហុព្យាបាលអន្តរជាតិខេមាបឹងកេងកង រាជធានីភ្នំពេញមាន ឧបករណ៍ស្តង់ដារគ្រប់គ្រាន់ និងគ្រូពេទ្យមានវិជ្ជាជីវៈ ទើបក្រុមគ្រូពេទ្យរបស់លោកស្រីចូលរួមចំណែកក្នុងការ ពិនិត្យនិងព្យាបាលជំងឺទាំងពីរនេះ។ នៅក្នុងបទបង្ហាញដាច់ដោយឡែកមួយទៀត លោកវេជ្ជបណ្ឌិត រិជិណល លូវ (Reginald Liew) ជាអ្នកឯកទេស ជាន់ខ្ពស់ផ្នែកបេះដូងមកពីប្រទេសសិង្ហបូរីបានលើកឡើងថា ជាទូទៅបុរសអាយុចាប់ពី៤៥ឆ្នាំនិងស្រ្តីអាយុចាប់ ពី៥០ជាអាយុដែលត្រូវតែយកចិត្តទុកដាក់ក្នុងការពិនិត្យបញ្ហាបេះដូងជាប្រចាំ ដើម្បីទប់ស្កាត់កុំឲ្យជំងឺកើតមានធ្ងន់ធ្ងរ។ ទោះជាយ៉ានេះក្តី លោក លូវ បានញ្ជាក់ថា បុរសស្រ្តីដែលមានសាវតាគ្រួសារមានជំងឺបេះដូងគឺត្រូវតែពិនិត្យរោគវិនិច្ឆ័យ ឲ្យបានរួសរាន់ ព្រោះពួកគេប្រឈមមុខខ្ពស់ ហើយថា ជំងឺបេះដូងមានរយៈពេលយូរដោយមិនមានរោគសញ្ញាភ្លាមៗទេ រហូតដល់មានសភាពធ្ងន់ធ្ងរ ដែលលោកហៅថា «ឃាតករស្ងៀមស្ងាត់»។ លោក លូវ បានបង្ហាញថា រោគសញ្ញាខ្លះដែលជាជំងឺបេះដូងគឺឈឺទ្រូង ណែនទ្រូង ឈឺកញ្ចឹងក ឈឺពើតតាមដៃ និងដង្ហក់ ហើយការដង្ហក់អាចដាច់សរសៃឈាមនាំឲ្យស្លាប់ភ្លាមៗ។ ទាំងអ្នកស្រី ស៊ូ និងលោក លូវ បានលើកឡើងពីបញ្ហាចម្បងដែលនាំឲ្យមានជំងឺមហារីក និងជំងឺបេះដូង ហើយថា ក្រុមគ្រូពេទ្យឯកទេសផ្នែកនេះរបស់ប្រទេសសិង្ហបូរីនឹងរួមសហការជាមួយវេជ្ជបណ្ឌិតឯកទេសខ្មែរ ដើម្បីផ្តល់ការពិគ្រោះ ពិនិត្យ ធ្វើរោគវិនិច្ឆ័យ និងព្យាបាលជំងឺទាំងពីរប្រភេទនេះនៅឯមន្ទីរពហុព្យាបាលអន្តរជាតិខេមាបឹងកេងកង នារាជធានី ភ្នំពេញទៅតាមការណាត់ជួប។ លោកស្រី ស៊ូ និងលោក លូវ បានប្រាប់អ្នកសារព័ត៌មានបន្ទាប់ពីធ្វើបទបង្ហាញថា បញ្ហាបេះដូង និងមហារីកគួរតែត្រូវបាន ផ្សព្វផ្សាយឲ្យប្រជាពលរដ្ឋកម្ពុជាបានដឹងឲ្យទូលំទូលាយ ដើម្បីបង្ការ និងព្យាបាលទាន់ពេល៕	2016-11-27T20:39:00+07:00	freshnewsasia.com	https://m.freshnewsasia.com/index.php/en/localnews/40313-2016-11-27-06-41-06.html
af37d78c-0f45-4879-bacf-99514889277c	គ្រូពេទ្យនៅខេត្តកណ្ដាលនឹងផ្ដល់ការព្យាបាលជំងឺភ្នែកដោយឥតបង់ថ្លៃរយៈពេល៥ថ្ងៃ	គ្រូពេទ្យឯកទេសផ្នែកជំងឺភ្នែកនៃមន្ទីរពេទ្យជ័យជម្នះ ខេត្តកណ្ដាល ជូនដំណឹងថា ក្រុមគ្រូពេទ្យភ្នែកនៃមន្ទីរពេទ្យនេះ នឹងផ្ដល់ការពិនិត្យ និងវះកាត់ជំងឺភ្នែកដោយឥតបង់ថ្លៃរយៈពេល ៥ថ្ងៃ។ ប្រធានផ្នែកជំងឺភ្នែកនៅមន្ទីរពេទ្យជ័យជម្នះ វេជ្ជបណ្ឌិត លន់ ណារ៉ា មានប្រសាសន៍ថា ការពិនិត្យ និងព្យាបាលជំងឺភ្នែកឥតបង់ថ្លៃនេះ គឺជាកិច្ចសហការជាមួយអង្គការមនុស្សធម៌ពីប្រទេសអូស្ត្រាលី ដែលមានឈ្មោះថា មូលនិធិ ហ្វ្រេដ ហាលឡូ (Fred Hollows Foundation) ចាប់ពីថ្ងៃអាទិត្យ ទី២៧ វិច្ឆិកា ដល់ថ្ងៃព្រហស្បតិ៍ ទី១ ខែធ្នូ សម្រាប់អ្នកមានជំងឺភ្នែកទូទៅ៖ វេជ្ជបណ្ឌិត លន់ ណារ៉ា បញ្ជាក់ថា កម្មវិធីពិនិត្យ និងវះកាត់ជំងឺភ្នែកឥតបង់ថ្លៃនេះ គឺធ្វើនៅមន្ទីរពេទ្យស្រុកខ្សាច់កណ្ដាល ខេត្តកណ្ដាល។ ប្រសិនបើលោកអ្នកពិបាករកទីតាំងមន្ទីរពេទ្យស្រុកខ្សាច់កណ្ដាល សម្រាប់ទៅព្យាបាលជំងឺភ្នែកឥតបង់ថ្លៃនេះ លោកអ្នកអាចទាក់ទងសួរព័ត៌មានបន្ថែមតាមរយៈទូរស័ព្ទលេខ ១១ ២១៣ ២៣២៕	2016-11-27T20:06:00+07:00	rfa.org	https://www.rfa.org/khmer/news/health/Free-Eye-Surgery-11272016080559.html
aad59138-a980-4638-9613-f9da5e9dd5ab	លោក លី សូវ៉ាន់៖ រហូតមកដល់ម៉ោងនេះ ករណីឆ្លងជំងឺ Zika គ្មាននៅកម្ពុជាទេ, ក្រសួងសុខាភិបាល កំពុងពង្រឹងការងារ ទប់ស្កាត់ការឆ្លងជំងឺរាតត្បាលនេះ	លោក លី សូវ៉ាន់ ប្រធាននាយកដ្ឋានប្រយុទ្ធនឹងជំងឺឆ្លង និងជាអ្នកនាំពាក្យនៃក្រសួងសុខាភិបាលកម្ពុជា បានប្រាប់ អ្នកសារព័ត៌មានឲ្យដឹងថា មកដល់ម៉ោងនេះ ថ្ងៃនេះ គ្មានករណីឆ្លងជំងឺហ្ស៊ីកា (Zika) នៅកម្ពុជាទេ។ លោកថា បច្ចុប្បន្ននេះ ក្រសួងសុខាភិបាល កំពុងពង្រឹងការងារ ទប់ស្កាត់ការឆ្លងជំងឺរាតត្បាលហ្ស៊ីកា កើតលើ ប្រជាពលរដ្ឋកម្ពុជាឡើយ។ លោក លី សូវ៉ាន់ បានបញ្ជាក់បែបនេះ ខណៈលោក បានចូលរួមនៅក្នុង សិក្ខាសាលាបណ្តុះបណ្តាល និងផ្សព្វផ្សាយ ដល់ប្រព័ន្ធផ្សព្វផ្សាយ និងអ្នកសារព័ត៌មាន រៀបចំធ្វើ នៅថ្ងៃទី២៧ ខែវិច្ឆិកា ឆ្នាំ២០១៦នេះនៅ មន្ទីរពេទ្យកុមារជាតិ។ លោក លី សូវ៉ាន់ ប្រធាននាយកដ្ឋានប្រយុទ្ធនឹងជំងឺឆ្លង បានបញ្ជាក់ឲ្យដឹងថា ។ អ្នកនាំពាក្យនៃក្រសួងសុខាភិបាលកម្ពុជា លោក លី សូវ៉ាន់ បានឲ្យដឹងថា កន្លងមក ក្រសួងសុខាភិបាល បានចេញផ្សាយ និងចែកចាយសេចក្តីប្រកាសព័ត៌មាន អំពីការបង្ការជំងឺឆ្លងបណ្តាលមកពីវីរុសZika នៅក្នុងគេហទំព័ររបស់នាយកដ្ឋានប្រុទ្ធប្រឆាំងនឹងជំងឺឆ្លង និងនៅក្នុង Facebook នាយកដ្ឋានប្រយុទ្ធនឹងជំងឺឆ្លង ហើយក្រៅពីនោះ ក៏មានការចែកចាយសេចក្តីប្រកាសព័ត៌មានតាមប្រព័ន្ធផ្សព្វផ្សាយទូទាំងប្រទេសកម្ពុជា។ ក្រសួងសុខាភិបាល ក៏បានជូនដំណឹងស្តីពីការត្រៀមលក្ខណៈបង្ការ និងឆ្លើយតបទៅនឹងជំងឺថ្មី ដែលបណ្តាលមក ពីវីរុសZika ដល់ប្រធានមន្ទីរសុខាភិបាលរាជធានីខេត្តទូទាំង២៥។ លោក លី សូវ៉ាន់បន្តថា ក្រសួងក៏បាន ប្រជុំជាមួយភាគីពាក់ព័ន្ធ បណ្តុះបណ្តាលអ្នកសារព័ត៌មាន ពង្រឹងប្រព័ន្ធផ្សព្វផ្សាយ ពង្រឹងសមត្ថភាពក្រុមឆ្លើយតបបន្ទាន់ ពង្រឹងមន្ទីរពិសោធន៍រកវីរុសជាដើម។ គួររំលឹកឲ្យដឹងថា លោកវេជ្ជបណ្ឌិត លី សូវ៉ាន់ អ្នកនាំពាក្យក្រសួងសុខាភិបាល បានបញ្ជាក់ម្តងរួចមកហើយថា មិនមាន ករណីមេរោគ Zika ណាមួយបានមកដល់ប្រទេសកម្ពុជានោះទេ ខណៈដែលនៅលើបណ្តាញសង្គម Facebookមានការ បំផុសតៗគ្នាថា មានករណីយុវតីខ្មែរម្នាក់បានស្លាប់ដោយ សារជំងឺ Zika នៅក្នុងប្រទេសកម្ពុជា។ សូមបញ្ជាក់ថា វីរុស Zika ដែលស្ងប់ស្ងាត់ជាច្រើនឆ្នាំ បានរីករាលដាល់ជាថ្មីនៅលើពិភពលោក ជាពិសេសនៅប្រទេសអាស៊ាន។ នាថ្មីៗនេះ នៅទីក្រុងបាងកកប្រទេសថៃ បានផ្ទុះឡើងនូវករណីឆ្លងវីរុស្ស Zika រហូតដល់ទៅ ២១ករណី។ ចំណែកនៅប្រទេសសិង្ហបុរី រហូតដល់ពេលនេះ ករណីវីរុស Zika ក្នុងប្រទេសនេះកើនឡើងដល់៣១៨ករណីហើយ ខណៈដែលបណ្តាប្រទេសអាស៊ានផ្សេងៗទៀត កំពុងព្រួយបារម្ភ។ ដើម្បីទប់ស្កាត់ការចម្លងជំងឺនេះមកដល់ប្រទេសកម្ពុជា ក្រសួងសុខាភិបាល ក៏បានបំពាក់ម៉ាស៊ីនស្ទង់កម្តៅខ្លួនមនុស្ស នៅអាកាសយានដ្ឋានអន្តរជាតិភ្នំពេញ និងច្រកអន្តរជាតិមួយចំនួនទៀតក្នុងប្រទេសកម្ពុជាផងដែរ ដើម្បីឃ្លាំមើលអ្នកដំណើរ ដែលមានសីតុណ្ហភាពក្នុងខ្លួនខុសធម្មតា និងករណីអាចមានផ្ទុកវីរុសZika៕	2016-11-27T19:57:00+07:00	freshnewsasia.com	https://m.freshnewsasia.com/index.php/en/localnews/40311-2016-11-27-06-01-50.html
e718157e-2a4c-4594-8fc7-164e6009443f	មន្ត្រីសុខាភិបាលផ្សព្វផ្សាយព័ត៌មានអំពីជំងឺហ្ស៊ីកាដល់អ្នកកាសែត	មន្ត្រីសុខាភិបាល និងអង្គការសុខភាពពិភពលោក (WHO) ផ្សព្វផ្សាយព័ត៌មានអំពីជំងឺហ្ស៊ីកា (ZIKA) ដល់អ្នកកាសែតជាង ២០នាក់ នៅព្រឹកថ្ងៃទី២៧ វិច្ឆិកា។ ការផ្សព្វផ្សាយនេះ ដើម្បីបន្តទៅពលរដ្ឋ គឺនៅក្រោយពេលដែលបណ្ដាញព័ត៌មាននៅកម្ពុជា បានចេញផ្សាយករណីជំងឺហ្ស៊ីកាមួយករណីថ្មីកាលពីសប្ដាហ៍មុន ហើយបន្ទាប់មក ក្រសួងសុខាភិបាល កែតម្រូវថាមិនមានករណីនេះទៅវិញ។ តំណាងអង្គការសុខភាពពិភពលោកប្រចាំកម្ពុជា វេជ្ជបណ្ឌិត វិកគី ហ៊ូស៊ែរ (Vicky Houssiere) ថ្លែងក្នុងពិធីផ្សព្វផ្សាយអំពីជំងឺហ្ស៊ីកាដល់អ្នកកាសែតជាង ២០នាក់ នៅព្រឹកថ្ងៃទី២៧ វិច្ឆិកា ថា ទោះជាពេលនេះកម្ពុជា មិនទាន់មានករណីហ៊្សីកាថ្មីក្ដី ក៏ការផ្សព្វផ្សាយព័ត៌មានអំពីជំងឺហ្ស៊ីកាដល់អ្នកកាសែត មានសារសំខាន់ដើម្បីផ្សាយព័ត៌មានបន្តទៅពលរដ្ឋទូទៅ ឲ្យគេចេះការពារខ្លួនពីការឆ្លងពីជំងឺដែលគួរឲ្យព្រួយបារម្ភមួយនេះ។ វេជ្ជបណ្ឌិត វិកគី ហ៊ូស៊ែរ ថ្លែងបន្តថា៖ ប្រធាននាយកដ្ឋានប្រយុទ្ធនឹងជំងឺឆ្លងនៃក្រសួងសុខាភិបាល វេជ្ជបណ្ឌិត លី សូវ៉ាន់ មានប្រសាសន៍ថា ចាប់តាំងពីកើតមានករណីជំងឺហ្ស៊ីកាមក មានអ្នកជំងឺស្លាប់តិចតួចណាស់ ប្រៀបធៀបនឹងជំងឺគ្រុនឈាម និងជំងឺគ្រុនឈីក (CHIK)។ ប៉ុន្តែមូលហេតុដែលក្រសួងសុខាភិបាល និងអង្គការសុខភាពពិភពលោក ព្រួយបារម្ភ គឺផលវិបាកធ្ងន់ធ្ងរពីជំងឺនេះ៖ ។ ក្នុងពិធីផ្សព្វផ្សាយអំពីជំងឺហ្ស៊ីកាដល់អ្នកកាសែតជាង ២០នាក់ នៅព្រឹកថ្ងៃទី២៧ វិច្ឆិកា អនុប្រធាននាយកដ្ឋានប្រយុទ្ធនឹងជំងឺឆ្លង វេជ្ជបណ្ឌិត តេង ស្រី បង្ហាញថា មេរោគវីរុសហ្ស៊ីកា ឆ្លងមកមនុស្សតាមរយៈមូសខ្លាញីខាំ។ ជាធម្មតាខាំនៅពេលព្រឹក ថ្ងៃជ្រេរសៀល និងល្ងាច។ មេរោគនេះចូលទៅនៅក្នុងខ្លួនមនុស្សពី ២ ទៅ ១២ថ្ងៃ ទើបមានរោគសញ្ញា។ ចំពោះរោគសញ្ញាវិញ វេជ្ជបណ្ឌិត តេង ស្រី បញ្ជាក់ថា មានគ្រុនក្ដៅស្ទេញ ឈឺក្បាល កន្ទួលក្រហមលើស្បែក ភ្នែកក្រហម និងឈឺសន្លាក់ ស្រដៀងគ្នាគ្រុនឈាម និងគ្រុនឈីកដែរ។ ប៉ុន្តែជាង ៨០% (៨១,៥%) មិនបង្ហាញរោគសញ្ញាទេ៖ «»។ អ្នកស្រីណែនាំថា គូស្រករដែលមានគម្រោងមានកូន គួរតែប្រុងប្រយ័ត្នការឆ្លងមេរោគវីរុសហ្ស៊ីកា ដោយសារមូសខ្លាខាំ ជាពិសេសមេរោគវីរុសហ្ស៊ីកា ក៏អាចឆ្លងតាមការរួមភេទដែរ និងគួរប្រុងប្រយ័ត្នពេលធ្វើដំណើរទៅតំបន់ ឬប្រទេសណាដែលមានករណីជំងឺនេះផ្ទុះឡើង។ ទោះជាយ៉ាងណាក្ដី ទាំងអ្នកស្រី និងវេជ្ជបណ្ឌិត លី សូវ៉ាន់ បញ្ជាក់ថា នៅពេលនេះ ប្រទេសកម្ពុជា មិនមានករណីកើតជំងឺហ្ស៊ីកាទេ ស្របពេលដែលប្រទេសថៃ និងវៀតណាម មានករណីទារកក្បាលតូចពីជំងឺហ្ស៊ីកា ចំនួន ៣ករណី៕	2016-11-27T19:55:00+07:00	rfa.org	https://www.rfa.org/khmer/news/health/Health-Officials-Brief-ZIKA-Facts-To-Journalists-11272016075137.html
7d366c00-741e-4e3b-aa40-b5f1aa4607a6	សមាគមគ្រូពេទ្យតម្រងនោមកម្ពុជា ប្តេជ្ញាស្វះស្វែងរកជំនួយ ជួយសំរាលថ្លៃចំណាយព្យាបាល និងលាងឈាម សម្រាប់អ្នកជំងឺនៅកម្ពុជា	វេជ្ជបណ្ឌិតផ្នែកតម្រងនោម លោក លីម វឌ្ឍនៈ និងជាប្រធានសមាគម គ្រូពេទ្យតម្រងនោមកម្ពុជា បានថ្លែងនូវក្តីសង្ឃឹម និងជឿជាក់ថា នៅថ្ងៃខាងមុខ តម្លៃនៃការពិនិត្យជំងឺតម្រងនោម និងការលាងឈាម នឹងមានការបន្ធូរបន្ថយសម្រាប់អ្នកជំងឺ ដើម្បីកាត់បន្ថយដល់ការចំណាយ ក្នុងការពិនិត្យព្យាបាល។ ការថ្លែងបែបនេះរបស់លោកវេជ្ជបណ្ឌិត ធ្វើឡើងក្នុង «សន្និសីទសមាគមគ្រូពេទ្យតម្រងនោមកម្ពុជា ប្រចាំឆ្នាំលើកទី១» នាថ្ងៃទី២៦ ខែវិច្ឆិកា ឆ្នាំ២០១៦ ដោយមានការចូលរួមពីសំណាក់ ក្រុមគ្រូពេទ្យ យ៉ាងច្រើនកុះករ។ លោក លីម វឌ្ឍនៈ បានថ្លែងថា លោកវេជ្ជបណ្ឌិតបានថ្លែងបន្ដទៀតថា លោកបានបញ្ជាក់ទៀតថា សព្វថ្ងៃនេះ មានការកើនឡើងនៃជំងឺតម្រងនោមច្រើន ព្រោះមានកត្តាមួយចំនួន ដូចជាការយល់ដឹង របស់ប្រជាពលរដ្ឋកម្ពុជា ផ្នែកជំងឺតម្រងនោម នៅមានកម្រិត ការហូបចុក ការប្រើប្រាស់ថ្នាំបុរាណ ការប្រើប្រាស់អាហារបំប៉នមួយចំនួន អាចបណ្ដាលឲ្យមានផលប៉ះពាល់ ទៅលើតម្រងនោម។ លោកក៏បានបញ្ជាក់បន្ថែមថា សូមប្រជាពលរដ្ឋទាំងអស់ កុំជឿលើអបិយជំនឿច្រើនពេក ពេលដែលមានបញ្ហា ឬជំងឺត្រូវពិគ្រោះជាមួយគ្រូពេទ្យជំនាញ ដើម្បីជៀសវាងការប្រើប្រាស់ខុស៕	2016-11-27T03:16:00+07:00	freshnewsasia.com	https://m.freshnewsasia.com/index.php/en/localnews/40290-2016-11-26-15-16-43.html
4f2507ed-e506-437c-82c0-bff615ead059	បញ្ហាចម្រូងចម្រាសអំពីសារធាតុអាស៊ីដក្នុងទឹកពិសាតាមបណ្ដាញសង្គម	ក្រោយការចេញវីដេអូស្ដីពីការវិភាគ ប៉េ.ហាស (pH) ពីសារធាតុអាស៊ីត និងបាស ក្នុងទឹកបរិសុទ្ធមួយចំនួនដែលមាននៅលើទីផ្សារកម្ពុជា ក្នុងបណ្ដាញសង្គមហ្វេសប៊ុក (Facebook) រួចមក មានប្រជាពលរដ្ឋខ្មែរមួយចំនួនធំបានចោទជាសំណួរថា តើអ្វីជា ប៉ែ.ហាស នៅក្នុងទឹកនោះ? ហើយថា តើទឹកណាខ្លះអាចពិសាបាន មិនប៉ះពាល់ដល់សុខភាព? ប៉េ.ហាស ជាភាសាបារាំង ដែលជំនួសអោយពាក្យពេញថា ប៉ូតង់ស្យែល អ៊ីដ្យូសែន (Potential Hydrogen)។ ប្រធានដេប៉ាតឺម៉ង់គីមី នៃសាកលវិទ្យាល័យភូមិន្ទភ្នំពេញ និងជាគណៈកម្មការស្តង់ដារកម្ពុជា លោក ជ័យ ថាវី បានអោយអាស៊ីសេរី ដឹងតាមទូរស័ព្ទថា នៅក្នុងគីមីវិទ្យា ប៉េ.ហាស ប្រើសម្រាប់វាស់សូលុយស្យុងអាស៊ីដ សូលុយស្យុងណឺត សូលុយស្យុងបាស។ ការវាស់នេះ គិតចាប់ពីលេខ ០ (សូន្យ) ដល់លេខ ១៤ (ដប់បួន)។ លោកពន្យល់បន្ថែមដូច្នេះ៖ ។ យោងតាមអង្គការសុខភាពពិភពលោក (WHO) ទឹកបរិភោគអាចមានកម្រិត ប៉េ.ហាស ពី ៦.៥ ទៅ ៨.៥។ ដោយឡែកសម្រាប់ទឹកក្រូចឆ្មារ ដែលមានរសជាតិជូរ អាចមាន ប៉េ.ហាស ចន្លោះកម្រិត ២.២។ មន្ត្រីត្រួតពិនិត្យគុណភាពក្រុមហ៊ុនផលិតអាហារមួយនៅទីក្រុងម៉ែលប៊ន (Melbourne) និងជាបណ្ឌិតផ្នែកស្រាវជ្រាវចំណីអាហារនៅប្រទេសអូស្ត្រាលី លោក ខឹម សារឹម បានបញ្ជាក់ថា ប៉េ.ហាស គ្រាន់តែអាចបង្ហាញពីអង្គធាតុចង្អុលពណ៌ ថាមានអាស៊ីដ បាស ឬណឺត ប៉ុន្តែវាគ្មានទំនាក់ទំនង និងមិនអាចបណ្ដាលឲ្យប៉ះពាល់ដល់សុខភាពនោះទេ។ ជាក់ស្ដែង នៅក្នុងពពួកផ្លែឈើ ដែលមានវីតាមីនសេ គឺតែមានជាតិជូរ គឺតែងតែមានជាតិអាស៊ីដខ្លាំង តែមិនប៉ះពាល់ដល់សុខភាពនោះទេ៖ ។ យ៉ាងណាមិញ លោកសាស្ត្រាចារ្យ ជ័យ ថាវី បានបញ្ជាក់ផងដែរថា ទឹកពិសាបរិសុទ្ធដែលមានសុវត្ថិភាពក្នុងការបរិភោគនោះ គឺអាចសម្គាល់តាមរយៈនិមិត្តសញ្ញាស្តង់ដារ នៅលើសំបកផលិតផល ឬហៅថា ឡាប៊ែល (Label) ដូចជានិមិត្តសញ្ញាស្តង់ដារកម្ពុជា ដែលមានសញ្ញាអក្សរ ស៊ី.អេស (CS) ដែលទទួលស្គាល់ដោយវិទ្យាស្ថានស្តង់ដារកម្ពុជា ឬនិមិត្តសញ្ញាអង្គការស្តង់ដារអន្តរជាតិ ដែលមានសញ្ញាសម្គាល់អក្សរ អាយ.អេស.អូ (ISO)។ បើទោះជាយ៉ាងនេះក្តី លោក ជ័យ ថាវី បានអោយដឹងដែរថា ក្នុងចំណោមក្រុមហ៊ុនសិប្បកម្មទឹកបរិសុទ្ធនៅកម្ពុជា បច្ចុប្បន្នមានប្រមាណជាង ៣.០០០ក្រុមហ៊ុន គឺមានតែ ១.០០០ក្រុមហ៊ុនប៉ុណ្ណោះដែលបានសុំសិទ្ធិត្រឹមត្រូវ មានអាជ្ញាប័ណ្ណ និងបានទទួលសញ្ញាប័ត្រស្តង់ដារកម្ពុជា ពីវិទ្យាស្ថានស្តង់ដារកម្ពុជា។ ចំពោះស្ថាប័នដែលមិនបានសុំការអនុញ្ញាត នឹងត្រូវពិន័យដាក់ទោសទៅតាមផ្លូវច្បាប់៕	2016-11-25T15:37:00+07:00	rfa.org	https://www.rfa.org/khmer/news/health/ph-substance-in-drinking-water-11252016032604.html
f6d2dce7-3354-4445-ae23-2e206ed55d04	ប្រធានអាជ្ញាធរជាតិប្រយុទ្ធនឹងជំងឺអេដស៍៖ «កម្ពុជាប្ដេជ្ញាថា នឹងលុបបំបាត់ ការរីករាលដាលជំងឺអេដស៍ នៅឆ្នាំ២០២៥»	ប្រធានអាជ្ញាធរជាតិប្រយុទ្ធនឹងជំងឺអេដស៍ លោកទេសរដ្ឋមន្រ្តី អៀង មូលី បានថ្លែងសង្កត់ធ្ងន់ថា ប្រទេសកម្ពុជានឹងប្ដេជ្ញា លុបបំបាត់ឲ្យបាន ការរីករាលដាលជំងឺអេដស៍ នៅឆ្នាំ២០២៥ ដែលជាការពន្លឿនវឌ្ឍនភាពដើម្បីសម្រេច ក្នុងការប្រយុទ្ធប្រឆាំង នឹងមេរោគអេដស៍ និងឈានទៅរកការលុបបំបាត់ ការរីករាលដាល នៃមេរោគអេដស៍ឲ្យបាន មុនឆ្នាំ២០៣០។ ការថ្លែងបែបនេះ របស់លោកទេសរដ្ឋមន្រ្តី អៀង មូលី ត្រូវបានធ្វើឡើងក្នុងមហាសន្និបាត បូកសរុបលទ្ធផលកិច្ចការងារប្រចាំឆ្នាំ របស់អាជ្ញាធរជាតិប្រយុទ្ធនឹងជំងឺអេដស៍ នាទីស្ដីការគណរដ្ឋមន្រ្តី នៅព្រឹកថ្ងៃទី២៤ ខែវិច្ឆិកា ឆ្នាំ២០១៦នេះ។ លោកទេសរដ្ឋមន្រ្តី អៀង មូលី បានបន្តទៀតថា ក្នុងរយៈពេល៣ឆ្នាំខាងមុខ គឺនៅឆ្នាំ២០២០ យើងត្រូវសម្រេចឲ្យបាននូវគោលដៅ ៩០-៩០-៩០ ដែលជាដំណាក់កាលមុនការលុបបំបាត់។ មានន័យថា ទី១ គឺ ៩០% នៃមនុស្សទាំងអស់ ដែលផ្ទុកមេរោគអេដស៍ បានដឹងពីស្ថានភាពផ្ទុកមេរោគអេដស៍ របស់ពួកគេ។ ទី២ គឺ៩០% នៃផ្ទុកមេរោគអេដស៍ទាំងអស់ ដែលត្រូវបានធ្វើរោគវិនិច្ឆ័យ បានបន្តទទួលការព្យាបាល ដោយឱសថប្រឆាំងនឹងមេរោគជាប់ជាប្រចាំ និងទី៣ គឺ៩០% នៃមនុស្សទាំងអស់ ដែលទទួលបានការព្យាបាលដោយឱសថ ប្រឆាំងនឹងមេរោគអេដស៍ នឹងត្រូវឃើញថា បានកំចាត់មេរោគអេដស៍ ចេញពីក្នុងឈាមរបស់ខ្លួន។ ប្រធានអាជ្ញាធរជាតិ ប្រយុទ្ធនឹងជំងឺអេដស៍រូបនេះ បានបន្ថែមទៀតថា ក្នុងដំណាក់កាលលុបបំបាត់ពីឆ្នាំ២០២០ ដល់ឆ្នាំ២០២៥ នឹងត្រូវសម្រេចឲ្យបាននូវគោលដៅ ៩៥-៩៥-៩៥ ក្នុងនោះទី១គឺ ៩៥% នៃមនុស្សទាំងអស់ ដែលផ្ទុកមេរោគអេដស៍ បានដឹងពីស្ថានភាពផ្ទុកមេរោគអេដស៍ របស់ពួកគេ។ ទី២គឺ៩៥% នៃផ្ទុកមេរោគអេដស៍ទាំងអស់ ដែលត្រូវបានធ្វើរោគវិនិច្ឆ័យ បានបន្តទទួលការព្យាបាល ដោយឱសថប្រឆាំងនឹងមេរោគជាប់ជាប្រចាំ និងទី៣ គឺ៩៥% នៃមនុស្សទាំងអស់ ដែលទទួលបានការព្យាបាល ដោយឱសថ ប្រឆាំងនឹងមេរោគអេដស៍ នឹងត្រូវឃើញថា បានកំចាត់មេរោគអេដស៍ ចេញពីក្នុងឈាមរបស់ខ្លួន។ ក្នុងរយៈពេលមួយឆ្នាំនេះ យើងបានបំពេញភារកិច្ចយ៉ាងសកម្មរួមគ្នា ដើម្បីឈានទៅបញ្ចប់ការឆ្លងរាលដាល ជំងឺអេដស៍ ក្នុងដំណាក់កាលដែលជំនួយបរទេសធ្លាក់ចុះ នៅក្នុងរយៈពេលផ្ទេរដំណាក់កាលនេះ យើងទាំងអស់គ្នាចាប់ផ្ដើមបំពេញតួនាទី ភាពជាម្ចាស់ផ្ទះ ដោយប្ដេជ្ញារួមគ្នាបញ្ចប់ នូវការឆ្លងរាលដាលនៃមេរោគអេដស៍ នៅកម្ពុជាក្នុងឆ្នាំ២០២៥។ លោកទេសរដ្ឋមន្រ្តី អៀង មូលី បានថ្លែងបន្តទៀតថា តាមរយៈសេចក្ដីសម្រេចចិត្ត នៃកិច្ចប្រជុំពេញអង្គលើកទី២ ឆ្នាំ២០១៦នេះ ដើម្បីឈានទៅរកការបញ្ចប់ នាំការចម្លងមេរោគអេដស៍ យើងត្រូវបន្តអនុវត្តន៍ នូវគោលការជាច្រើន បន្ថែមទៀតរួមមាន ត្រូវកៀរគររកចំនួយ ពីបរទេស ដើម្បីឈានទៅរកការបិទបញ្ចប់ ការរាលដាល់មេរោគអេដស៍ជាស្ថាពរ។ ក្រសួង ស្ថាប័ន និងអាជ្ញាធរថ្នាក់ក្រោមជាតិទាំងអស់ ត្រូវរួមសហការគ្នាទបស្កាត់ ការរីករាលដាល នៃមេរោគអេដស៍ និងជំងឺអេដស៍ ឲ្យមានប្រសិទ្ធិភាព និងចីរភាព។ ត្រូវពង្រឹងយន្តការត្រួតពិនិត្យ និងរៀបចំគោលការណ៍ណែនាំ ស្ដីពីការប្រុងប្រយ័ត្ន ជាសកលចំពោះការឆ្លងមេរោគអេដស៍ ដើម្បីកុំឲ្យមានករណីដូចនៅឃុំរកា ស្រុកសង្កែ ខេត្តបាត់ដំបង កើតឡើងជាថ្មី។ ត្រូវបន្តអនុវត្តកម្មវិធី ជំរុញសកម្មភាពឲ្យខ្លាំងក្លា និងថែទាំព្យាបាលករណីផ្ទុកមេរោគអេដស៍ នៅទូទាំងប្រទេស។ ត្រូវពង្រឹង និងជំរុញការអប់រំ ផ្សព្វផ្សាយផ្ដល់ចំណេះដឹង ស្ដីពីការទប់ស្កាត់ការរីករាលដាល មេរោគអេដស៍ និងជំងឺអេដស៍ ឲ្យចំគោលដៅ និងមានប្រសិទ្ធិភាព។ ជាមួយគ្នានេះ ប្រធានអាជ្ញាធរជាតិ ប្រយុទ្ធនឹងជំងឺអេដស៍ បានសង្ឃឹមយ៉ាងមុតមាំថា ការរួមគ្នាបន្តអនុវត្តការងារឆ្លើយតប ការរីករាលដាលមេរោគអេដស៍ និងជំងឺអេដស៍ អាចឲ្យយើងលុបបំបាត់បាន ការរីករាលដាលមេរោគអេដស៍ នៅឆ្នាំ២០២៥ នៅកម្ពុជា ទៅតាមការប្ដេជ្ញាចិត្ត៕	2016-11-24T18:25:00+07:00	freshnewsasia.com	https://m.freshnewsasia.com/index.php/en/localnews/40075-2016-11-24-04-27-21.html
2c640490-77ec-42ec-a083-b50d5b426aaf	លោកម៉ម ប៊ុនហេង៖ រាជរដ្ឋាភិបាលកម្ពុជា បានកំណត់ទិសដៅក្នុងឆ្នាំ២០២៥ ជំងឺអេដស៍ មេរោគអេដស៍ នឹងត្រូវលុបបំបាត់ទាំងស្រុង	រដ្ឋមន្ដ្រីម៉ម ប៊ុនហេង បានថ្លែងថា រាជរដ្ឋាភិបាលកម្ពុជា បានកំណត់ទិសដៅជាក់លាក់មួយថា ក្នុងឆ្នាំ២០២៥ខាងមុខនេះ ជំងឺអេដស៍ មេរោគអេដស៍ នឹងត្រូវលុបបំបាត់ទាំងស្រុង ដោយធ្វើយ៉ាងណាឲ្យបានមុនផែនការរបស់អង្គការសហប្រជាជាតិ ដែលកំណត់ឲ្យប្រទេសជាសមាជិក ត្រូវលុបបំបាត់ជំងឺអេដស៍ ត្រឹមឆ្នាំ២០៣០ ។ រដ្ឋមន្ដ្រីថ្លែងបែបនេះ ក្នុងជំនួបពិភាក្សាការងារជាមួយលោក Steve Kraus នាយកប្រតិបតិ្តអង្គការ UNAIDS (អង្គការសហប្រជាជាតិ United Nation Joint Programmer on HIV/AIDS) ប្រចាំតំបន់អាស៊ីប៉ាស៊ីហ្វិក នាទីសី្តការក្រសួងព្រឹកថ្ងៃទី២៣ ខែវិចិ្ឆកានេះ ។ លោករដ្ឋមន្ដ្រីបន្ដថា បច្ចុប្បន្នភាពព័ត៌មានថ្មីៗ ទៅនឹងគោលនយោបាយរបស់ក្រសួង ក្នុងការលុបបំបាត់ទៅនឹងការឆ្លងថ្មី នៃមេរោគអេដស៍ នាឆ្នាំ២០២៥ ។ ដោយលើកនូវទិសដៅសំខាន់ៗ គឺធ្វើតេស្តឈាមឲ្យបានលឿន ដើម្បីរកអ្នកដែលផ្ទុកមេរោគអេដស៍ ដែលពុំដឹងពីស្ថានភាព នៃការឆ្លង និងផ្តល់ការព្យាបាលភ្លាមៗ ដើម្បីបញ្ចប់ ឬលុបបំបាត់នៃការឆ្លងថ្មីនៃមេរោគអេដស៍នាឆ្នាំ២០២៥ ហើយក្រសួង បានបញ្ចូលសេវាធ្វើតេស្តឈាមរកមេរោគអេដស៍ សេវាព្យាបាលថែទាំ ទៅក្នុងប្រព័ន្ធសុខាភិបាល ដូច្នេះបានមន្រី្តសុខាភិបាលនៅកម្ពុជា សម្រេចការងារនេះបានលឿន ។ លោករដ្ឋមន្រី្ត បានបញ្ជាក់ថា «ក្នុងឆ្នាំ២០១៦នេះ អ្នកដែលរស់នៅជាមួយមេរោគអេដស៍មានចំនួន៧២,០០០នាក់ បានព្យាបាលដោយឱសថប្រឆាំងនឹងមេរោគអេដស៍ មានចំនួន៥៧០០០នាក់ (ស្មើ៧៥%) នៅសល់នៅខ្វះ១៥០០០នាក់ទៀត ដែលកំពុងរកសព្វថ្ងៃ ហើយត្រូវរកគាត់ឲ្យឃើញ ថាតើគាត់ស្លាប់ តើគាត់ចំណាក់ស្រុក ឬគាត់សង្ងំទៅចម្លងដល់អ្នកដទៃទៀត នេះជាការបារម្ភ ទើបក្រសួងត្រូវធ្វើការជាមួយស្ថាប័នពាក់ព័ន្ធ ដើម្បីស្វែងរកអ្នកផ្ទុកមេរោគអេដស៍ចំនួន១៥,០០០នាក់នេះ យកមកព្យាបាល ជូនថ្នាំ និងថែទាំសុខភាពរបស់ពួកគាត់ ព្រោះទិសដៅរបស់រាជរដ្ឋាភិបាលកម្ពុជា ធ្វើយ៉ាងណាលុបបំបាត់ជំងឺអេដស៍ ឲ្យអស់ជំងឺអេដស៍ ឈប់ឲ្យមានការឆ្លងថ្មី នៅឆ្នាំ២០២៥ ប៉ុន្តែក្នុងពេលថ្មីៗនេះ អង្គការសហប្រជាជាតិ បានបើកនឹងកំណត់ប្រទេសនៅជុំវិញពិភពលោក ក្នុងឆ្នាំ២០៣០ ត្រូវលុបបំបាត់ជំងឺអេដស៍»។ លោក Steve Kraus កោតសរសើរដល់កម្ពុជាក៏ដូចជាក្រសួងសុខាភិបាល ដែលបានគាំទ្រ និងខិតខំបញ្ចប់ និងកាត់បន្ថយនូវមេរោគអេដស៍ រយៈពេល២៥ឆ្នាំមកនេះ និងលុបបំបាត់នូវការឆ្លងថ្មី នៃមេរោគអេដស៍ នាឆ្នាំ២០២៥ ដែលមានកំរិតខ្ពស់បំផុតគឺ១.៧%-១.៨% កាលពីឆ្នាំ១៩៩៨ មកដល់បច្ចុប្បន្ននេះ នៅសល់០.៥% - ០.៦% និងបានទប់ស្កាត់នូវការឆ្លងថ្មី នៃមេរោគអេដស៍ ពី១០០នាក់ ក្នុងមួយថ្ងៃ មកនៅត្រឹម២នាក់ ក្នុងមួយថ្ងៃ នាពេលសព្វថ្ងៃ (១០០នាក់ កាលពីឆ្នាំ១៩៩៨) នេះជាជោគជ័យមួយ ដែលកម្ពុជា សម្រេចបាន ។ ទន្ទឹមនឹងនោះ រដ្ឋមន្រី្ត ក៏បានថ្លែងអំណរគុណ ចំពោះអង្គការសហប្រជាជាតិ កន្លងមក តែងតែគាំទ្រដល់សកម្មភាពកាត់បន្ថយនៃការឆ្លងមេរោគអេដស៍ ក៏ដូចជាបង្កើននូវការព្យាបាលជំងឺអេដស៍ជូនពលរដ្ឋកម្ពុជានេះផងដែរ ៕	2016-11-24T04:22:00+07:00	freshnewsasia.com	https://m.freshnewsasia.com/index.php/en/localnews/40048-2016-11-23-14-22-33.html
27b28881-0a26-473a-b98b-dc1cd4582793	ជំងឺអុតក្តាម កំពុងរាតត្បាតគោក្របី ១៥៥ក្បាល នៅក្រុងស្រុកចំនួន៣ ក្នុងខេត្តពោធិ៍សាត់, មន្ត្រីជំនាញកំពុងមមាញឹកចុះព្យាបាល	ជំងឺអុតក្តាម បាននឹងកំពុងរាតត្បាត លើសត្វពាហនៈ សរុបប្រមាណជិត១៥៥ក្បាល នៅក្រុងស្រុកចំនួន៣ ក្នុងខេត្តពោធិ៍សាត់ គឺនៅក្រុងពោធិ៍សាត់ ស្រុកបាកាន និងស្រុកភ្នំក្រវាញ ចាប់ពីថ្ងៃទី១៨-២២ ខែវិច្ឆិកា ឆ្នាំ២០១៦នេះ។ សម្រាប់ដោះស្រាយ បញ្ហាប្រឈមខាងលើនេះ ប្រធានមន្ទីរកសិកម្ម រុក្ខាប្រមាញ់ និងនេសាទ ខេត្តពោធិ៍សាត់ បានមមាញឹកដឹកនាំមន្ត្រីជំនាញពេទ្យសត្វ ចុះព្យាបាល និងចែកថ្នាំ ដល់ម្ចាស់គោក្របី ដែលមានជំងឺទាំងអស់នោះផងដែរ។ លោក ឡាយ វិសិដ្ឋ ប្រធានមន្ទីរកសិកម្ម រុក្ខាប្រមាញ់ និងនេសាទ ខេត្តពោធិ៍សាត់ បានឲ្យដឹងថា ជំងឺអុតក្តាម គឺជាជំងឺឆ្លងឆាប់រហ័ស ដែលតែងកើតឡើងលើពពួកសត្វ ដែលមានក្រចក ម្រាមជើងព្រែក ឬច្រើន ដូចជា គោ ក្របី ពពែ ជាដើម ដែលបង្កឡើងដោយវីរុសច្រើនប្រភេទ មានវីរុសអេ វីរុសអូ និងអាស្យាវាន់។ លោកប្រធានមន្ទីរ បន្ដថា ជំងឺអុតក្តាមច្រើនកើតឡើងនៅដើមរដូវភ្លៀងធ្លាក់ គឺដំបូងធ្វើឲ្យសត្វក្តៅខ្លួន ពងបែកក្រអូមមាត់ អណ្តាត ច្រវែបជើង ឈឺជើង និងហៀរទឹកមាត់ជាដើម។ ដើម្បីបង្ការជំងឺមួយនេះ អ្នកចិញ្ចឹម ឬម្ចាស់សត្វ ចាំបាច់ចាក់វាក់សាំងបង្ការ ឲ្យបានទៀងទាត់ជាមុន ដោយរក្សាសត្វឲ្យនៅមួយកន្លែង ហាមចរាចរសត្វឈឺ និងហាមលក់ដូរ។ លោកប្រធានមន្ទីរ បានបន្ថែមថា ក្រោយការផ្ទះកើតឡើងជំងឺឆ្លងគោក្របីតាមបណ្តាស្រុកក្រុង រួមមានក្រុងពោធិ៍សាត់ សង្កាត់ផ្ទះព្រៃ ៤ក្បាល សង្កាត់ស្វាយអាត់ ១៥ក្បាល សង្កាត់រលាប ៥ក្បាល សង្កាត់ព្រៃញី ៩ក្បាល, ស្រុកបាកាន ឃុំតាលោ ១១៣ក្បាល ឃុំខ្នារទទឹង ៥ក្បាល និងស្រុកភ្នំក្រវាញ ឃុំផ្ទះរុង ២ក្បាល ឃុំសំរោង ២ក្បាលនោះ ក្រុមមន្ត្រីជំនាញពេទ្យសត្វ បានចុះព្យាបាល និងចែកថ្នាំបំបាត់ជំងឺអុតក្តាមចុងក្រោយគេ ទៅតាមតំបន់គោលដៅ ឲ្យបានទាន់ពេលវេលាផងដែរ៕	2016-11-23T17:26:00+07:00	freshnewsasia.com	https://m.freshnewsasia.com/index.php/en/localnews/39969-2016-11-23-03-26-24.html
692a8f2a-d087-4617-8c0d-90b046a8535c	ចំណាត់ការអនុវត្តដីកានាំអ្នកជំងឺចេញពីផ្ទះព្រឹកមិញ ចុងក្រោយឯកភាពអោយភាគីម្ចាស់ផ្ទះយកទៅព្យាបាលនៅប្រទេសថៃ (Video Inside)	ចំណាត់ការរបស់ ព្រះរាជអាជ្ញាអមសាលាដំបូង រាជធានីភ្នំពេញដែលដឹកនាំកម្លាំង ចុះទៅអនុវត្តដីកាសម្រេចរក្សាកាពារ ក្នុងការនាំអ្នកជំងឺចេញពីផ្ទះម្ដាយ និងបងប្អូន យោងទៅតាមបណ្ដឹង របស់ប្រពន្ធនិងកូនរបស់អ្នកជំងឺ ដើម្បីយកទៅព្យាបាលនៅមន្ទីរ ពេទ្យបំរ៉ុងរ៉ាត់ ប្រទេសថៃនោះ លទ្ធផលចុងក្រោយគឺ ភាគីទាំងសង្ខាងបានសម្រេចទុក អ្នកជំងឺនៅក្នុងផ្ទះដដែលដោយភាគីម្ចាស់ផ្ទះ សន្យាថានឹងយកអ្នកជំងឺទៅព្យាបាល នៅមន្ទីរពេទ្យសុរិន្ទ ប្រទេសថៃដូចគ្នាមិនអោយ ហួសពីថ្ងៃទី២៥ ខែវិច្ឆិកា ឆ្នាំ២០១៦ ខាងមុខ នេះឡើយដោយអោយភាគីប្រពន្ធ និងកូនទៅជាមួយផងដែរ។ កាលពីព្រឹកថ្ងៃទី២២ ខែវិច្ឆិកា ឆ្នាំ២០១៦នេះ សមត្ថកិច្ចចម្រុះដឹកនាំដោយ លោកព្រះរាជអាជ្ញារងហឹុង ប៊ុនថន បានចុះទៅអនុវត្តដីកាសម្រេចរក្សាការពារនាំអ្នកជំងឺ ចេញពីផ្ទះដោយយោងទៅតាមបណ្ដឹង ស្នើសុំរបស់ប្រពន្ធ និងកូនជនរងគ្រោះដើម្បីយកទៅព្យាបាល នៅប្រទេសថៃ តែត្រូវបានភាគីម្ចាស់ផ្ទះដែលជាម្ដាយ និងបងប្អូនអ្នកជំងឺធ្វើការរារាំងមិនអោយ យកចេញពីផ្ទះប្រគល់ទៅអោយប្រពន្ធ និងកូនដោយសំអាងថា ទុកនៅទីនេះ(ផ្ទះម្ដាយ និងបងប្អូន)ដើម្បីព្យាបាលជំងឺ ព្រោះអោយប្រពន្ធ យកទៅព្យាបាលមិនជា។ រហូតមកដល់ ម៉ោង១១និង២០នាទីថ្ងៃទី២២ ខែវិច្ឆិកា ឆ្នាំ២០១៦ដដែលនេះ ការអនុវត្តដីកានាំអ្នកជំងឺចេញពីផ្ទះ ដែលមានទីតាំងនៅផ្ទះលេខ៨ដេ ផ្លូវលំ ស្ថិតនៅក្នុងភូមិទួលសង្កែ សង្កាត់ទួលសង្កែ ខណ្ឌឬស្សីកែវមិនទាន់ ទទួលបានជោគជ័យនោះឡើយ។ប៉ុន្តែភាគីទាំងពីរបានឯកភាពគ្នា ធ្វើកិច្ចសន្យាដោយ ភាគីម្ចាស់ផ្ទះ(ម្ដាយ និងបងប្អូន)សន្យានាំអ្នកជំងឺ យកទៅព្យាបាលនៅមន្ទីរពេទ្យសុរិន្ទ ប្រទេសថៃមិនអោយហួសថ្ងៃទី២៥ ខែវិច្ឆិកា ឆ្នាំ២០១៦ឡើយ បើដល់ថ្ងៃកំណត់មិនបាន យកទៅព្យាបាលទេ នឹងប្រគល់អ្នកជំងឺអោយទៅប្រពន្ធ និងកូនយកទៅព្យាបាលវិញម្ដង។ តាមព័ត៏មានបានអោយដឹងថា អ្នកជំងឺមានឈ្មោះគឹម ចាន់ថន មានប្រពន្ធឈ្មោះឃុន ចាន់ដារ៉ា និងមានកូនចំនួន៤នាក់ មានទីលំនៅ កន្លែងផ្សេង តែដោយសារប្ដី និងឪពុកមានជំងឺប្រចាំកាយ ម្ដាយបង្កើត និងបងប្អូនខាងប្ដី ក៏ទៅសុំយកជនរងគ្រោះពីប្រពន្ធ និងកូនយកមកលេង នៅផ្ទះកន្លែងអនុវត្តដីកាដែលជាផ្ទះរបស់ម្ដាយ និងបងប្អូនរស់នៅ តែតាំងពីយកមកដែល មានរយៈពេលយូរមកហើយនោះ ប្រពន្ធ និងកូនក៏ទៅទទួលយកមកផ្ទះវិញ ស្រាប់តែម្ដាយ និងបងប្អូនជនរងគ្រោះ មិនព្រមអោយយក ទៅដោយសំអាង ថាទុកនៅព្យាបាល ដោយចោទប្រពន្ធ និងកូនថាហាក់មិនយកចិត្តទុកដាក់ ព្យាបាលប្ដី និងឪពុករបស់ខ្លួន(យកទៅព្យាបាលមិនជា)។ ដោយការមិនចុះសំរ៉ុងគ្នា ប្រពន្ធ និងកូនក៏ប្ដឹងទៅតុលាការដើម្បីទាមទារយកប្ដី និងឪពុករបស់ខ្លួនទៅផ្ទះវិញ តែម្ដងទៅដើម្បីយកទៅព្យាបាល នៅប្រទេសថៃ តែរឿង រ៉ាវនៅពីក្រោយខ្នងយ៉ាងណានោះគេ មិនបានដឹងនោះឡើយ៕	2016-11-22T23:19:00+07:00	freshnewsasia.com	https://m.freshnewsasia.com/index.php/en/localnews/39919-2016-11-22-09-40-11.html
458c0b0c-62f2-4259-9a45-12ad56cabb2d	អគ្គនាយកមន្ទីរពេទ្យកាល់ម៉ែត៖ សិក្ខាសាលាបណ្តុះបណ្តាលប្រធានផ្នែក គឺដើម្បីពង្រឹងទំនាក់ទំនង រវាងប្រធានផ្នែក ជាមួយអ្នកជំងឺ និងគ្រួសារអ្នកជំងឺ	លោកសាស្រ្តាចារ្យវេជ្ជបណ្ឌិត ឈាង រ៉ា អគ្គនាយកមន្ទីពេទ្យកាល់ម៉ែត បានលើកឡើងថា សិក្ខាសាលាសម្រាប់ប្រធានផ្នែក ស្តីអំពីកិច្ចការទំនាក់ទំនង នៅក្នុងមន្ទីរពេទ្យ ដែលបានរៀបចំឡើង នាពេលនេះ ធ្វើឡើងក្នុងគោលដៅលើកកម្ពស់ ឲ្យកាន់តែប្រសើរថែមទៀត នូវវីធីសាស្រ្តនៃការធ្វើការទំនាក់ទំនងជាសាធារណៈ ក៏ដូចជានៅក្នុងមន្ទីរពេទ្យកាល់ម៉ែត ពិសេសគោលដៅសំខាន់ ធ្វើយ៉ាងណា ឲ្យមានប្រសិទ្ធភាព នៃអ្វីដែលគ្រូពេទ្យ នៅក្នុងមន្ទីរពេទ្យបានអនុវត្ត និងប្រតិបត្តិក្នុងការពិនិត្យព្យាបាលជំងឺ ក៏ដូចជាការងាររបស់ខ្លួនឲ្យកាន់តែយល់ច្បាស់ថែមទៀត ពីកិច្ចទំនាក់ទំនងល្អទៅកាន់សាធារណៈជន និងដៃគូទាំងអស់ ក្នុងការមកពិនិត្យ ព្យាបាលជំងឺ និងអ្នកស្រាវជ្រាវទាំងឡាយនៅក្នុងមន្ទីរពេទ្យ។ លោកសាស្រ្តាចារ្យវេជ្ជបណ្ឌិត ឈាង រ៉ា បានលើកឡើង នៅក្នុងសិក្ខាសាលា សម្រាប់ប្រធានផ្នែក ស្តីអំពីកិច្ចការទំនាក់ទំនងនៅក្នុងមន្ទីរពេទ្យ ដែលរៀបចំ ដោយមន្ទីរពេទ្យកាល់ម៉ែត នារសៀលថ្ងៃទី២១ ខែ វិច្ឆិកា ឆ្នាំ២០១៦។ លោក អ៊ែ វេដូរី យ៉ាណូ ប្រធានគ្រប់គ្រងបណ្តាញមន្ទីរពេទ្យ នៃទីក្រុងម៉ាសីប្រទេសបារាំង បានលើកឡើងថា ប្រធានផ្នែក គឺជាអ្នកដែលពិគ្រោះជាមួយអ្នកជំងឺដោយផ្ទាល់មានន័យថា ពួកគាត់រស់នៅជាមួយអ្នកជំងឺរាល់ថៃ្ង ហើយប្រធានផ្នែក គឺមានទំនាក់ទំនង ជាមួយបុគ្គលិក ទាំងអស់នៅក្នុងមន្ទីរពេទ្យ ដូច្នេះកិច្ចការទំនាក់ទំនងវាចាំបាច់បំផុត និងមានសារសំខាន់បំផុតសម្រាប់ប្រធានផ្នែកក្នុងការកិច្ចការទំនាក់ទំនងល្អ ជាមួយអ្នកជំងឺ និង ក្រុមគ្រួសារអ្នកជំងឺ ដែលមកពឹងពាក់លើគ្រូពេទ្យ។ លោក បានបញ្ជាក់ថា សមត្ថភាព នៃកិច្ចការប្រាស្រ័យទំនាក់ទំនងល្អ ជាមួយអ្នកជំងឺ និងក្រុមគ្រួសារអ្នកជំងឺ និងបុគ្គលិកនៅក្នុងមន្ទីរពេទ្យ មិនចាំបាច់តែអគ្គនាយក និងថ្នាក់ដឹកនាំមន្ទីរពេទ្យនោះទេ ប្រធានផ្នែកគឺជា ភ្នាក់ងារនាំមុខគេធំក្នុងការផ្តល់ការទំនាក់ទំនងរវាងប្រធានផ្នែកជាមួយអ្នកជំងឺ គ្រួសារអ្នកជំងឺ។ លោកបញ្ជាក់ទៀតថា ប្រសិនបើទំនាក់ទំនងនៃការទាក់ទងគ្នាមិនបានល្អ និងធើ្វឲ្យអ្នកជំងឺនិងក្រុមគ្រួសារអ្នកជំងឺ អាច យល់ ច្រលំបកប្រែខុស និង យល់ខុស ធ្វើឲ្យអ្នកជំងឺ និងក្រុមគ្រួសារអ្នកជំងឺ ធ្វើឲ្យគាត់យកទៅនិយាយខុសនាំឲ្យមានការភ័ណ្ឌច្រឡំ ខុសពីការនិយាយរបស់ប្រធានផ្នែកដែលជាអ្នកប្រឹក្សាយោលបល់ដល់អ្នកជំងឺ៕	2016-11-22T18:50:00+07:00	freshnewsasia.com	https://m.freshnewsasia.com/index.php/en/39882-2016-11-22-04-50-58.html
ec986d4f-b0ec-4efa-9e85-092e6891db3e	រយៈពេល១សប្ដាហ៍នេះ មន្ទីរពេទ្យរុស្ស៊ីបានពិនិត្យ និងព្យាបាលអ្នកជំងឺ ជាង៦ពាន់នាក់	របាយការណ៍របស់មន្ទីរពេទ្យមិត្តភាពខ្មែរ-សូវៀត (មន្ទីរពេទ្យរុស្ស៉ី) ដែលអង្គភាព Fresh News ទទួលបាននៅរសៀលថ្ងៃទី២១ ខែវិច្ឆិកា ឆ្នាំ២០១៦នេះ បានបញ្ជាក់ថា រយៈពេល៧ថ្ងៃចាប់ពីថ្ងៃទី១១ ដល់ថ្ងៃទី១៧ ខែវិច្ឆិកា ឆ្នាំ២០១៦ មានអ្នកជំងឺទាំងអស់ ៥,១៣៦នាក់ បានចូល និងចេញពិនិត្យ ព្យាបាលជំងឺនៅមន្ទីរពេទ្យមិត្តភាពខ្មែរ-សូរៀត។ របាយការណ៍ដដែលបានបញ្ជាក់ថា ក្នុងរយៈពេល៧ថ្ងៃនេះ មានអ្នកជំងឺមកទទួលសេវាពិនិត្យព្យាបាល ផ្នែកពិគ្រោះជំងឺក្រៅមានចំនួន ៤,៥៦៥នាក់ និងអ្នកជំងឺចូលសម្រាក និងព្យាបាលជាចេញពីមន្ទីរពេទ្យទៅផ្ទះវិញមានចំនួន ៥៧១នាក់។ ជំងឺទាំងនោះបានមកពិនិត្យ និងព្យាបាលនៅ៖ ផ្នែកជំងឺបេះដូង និងលោហិតសាស្ត្រ ផ្នែកជំងឺប្រព័ន្ធរំលាយអាហារ ផ្នែកជំងឺទូទៅ និងសន្លាក់ ផ្នែកជំងឺឆ្លង ផ្នែកប្រពោធនកម្មវេជ្ជសាស្ត្រ ផ្នែកជំងឺសរសៃប្រសាទ ផ្នែកជំងឺសួត និងរបេង ផ្នែកជំងឺមហារីក ផ្នែកជំងឺពិគ្រោះផ្លូវចិត្ត ផ្នែកជំងឺកុមារ ផ្នែកជំងឺសង្គ្រោះបន្ទាន់ ផ្នែកជំងឺវះកាត់ពោះ និងទ្រូង ផ្នែកជំងឺវះកាត់បាក់បែក និងសរសៃរប្រសាទ ផ្នែកជំងឺវះកាត់កុមារ និងកែលម្អ ផ្នែកជំងឺវះកាត់ប្រព័ន្ធទឹកនោម ផ្នែករោគស្ត្រី ផ្នែកសម្ពព ផ្នែកជំងឺត្រចៀក បំពង់ក ច្រមុះ ផ្នែកចក្ខុរោគ ផ្នែកទន្តសាស្ត្រ ផ្នែកជំងឺមុន និងក្រោយវះកាត់ និងមណ្ឌលព្យាបាលមនុស្សចាស់ ព្រះសីហនុរាជ៕	2016-11-21T20:57:00+07:00	freshnewsasia.com	https://m.freshnewsasia.com/index.php/en/localnews/39796-2016-11-21-06-57-00.html
f3f190cb-b352-433f-bb74-856884e935ea	មន្ទីរពេទ្យព្រះអង្គឌួង សហការជាមួយពេទ្យឯកទេសភ្នែក របស់អីុស្រាអែល ទទួលពិនិត្យ និងវះកាត់ជំងឺបាយភ្នែក ដោយឥតគិតថ្លៃ នៅថ្ងៃទី២១-២២ វិច្ឆិកានេះ	លោកសាស្រ្តាចារ្យ ស៊ុន សារិន នាយករងមន្ទីរពេទ្យព្រះអង្គឌួង បានថ្លែងប្រាប់អង្គភាពព័ត៌មាន Fresh News ឲ្យដឹងថា មន្ទីរពេទ្យព្រះអង្គឌួង បានសហការជាមួយពេទ្យឯកទេសភ្នែក របស់អីុស្រាអែល ធ្វើការពិនិត្យ និងវះកាត់ជំងឺបាយភ្នែក និងបាតភ្នែក ដល់ប្រជាជនក្រីក្រ ដោយឥតគិតថ្លៃ រយៈពេល២ថ្ងៃ ចាប់ពីថ្ងៃទី២១-២២ ខែវិច្ឆិកា ឆ្នាំ២០១៦នេះ។ លោកសាស្រ្ដចារ្យ បន្ដទៀតថា វេជ្ជបណ្ឌិត ដែលមានជំនាញឯកទេសភ្នែករបស់អីុស្រាអែលនឹងបន្ដពិនិត្យភ្នែក ដល់ប្រជាពលរដ្ឋយើង ចាប់ពីថ្ងៃទី២៣ រហូតដល់ថ្ងៃទី៣០ ខែវិច្ឆិកាខាងមុខ ដោយគិតតម្លៃធម្មតា ជាមួយនឹងឧបករណ៍ទំនើបៗ ដើម្បីិពិនិត្យ និងវះកាត់ភ្នែកដោយមានប្រសិទ្ធិភាពខ្ពស់៕	2016-11-21T20:46:00+07:00	freshnewsasia.com	https://m.freshnewsasia.com/index.php/en/localnews/39794-2016-11-21-06-46-36.html
b3d9286a-a29b-45fe-8c1a-1439fda3a8e9	រដ្ឋបាលខេត្តឧត្តរមានជ័យ និងមន្ទីរសុខាភិបាល ប្តេជ្ញាលុបបំបាត់ជំងឺគ្រុនចាញ់ទាំងស្រុង	រដ្ឋបាលខេត្តឧត្តរមានជ័យ និងមន្ទីរសុខាភិបាលខេត្ត នៅព្រឹកថ្ងៃទី២១ ខែវិច្ឆិកា ឆ្នាំ២០១៦នេះ បានរៀបចំកិច្ចប្រជុំមួយ ក្រោមប្រធានបទ ដោយបានរួមគ្នាប្តេជ្ញាលុបបំបាត់ជំងឺដ៏កាចសាហាវនេះទាំងស្រុង ដើម្បីធានាសុវត្ថិភាពសុខភាព ជូនប្រជាពលរដ្ឋ។ កិច្ចប្រជុំនេះ ធ្វើឡើងក្រោមអធិបតី លោក លៀម សុដា អភិបាលរងខេត្តឧត្តរមានជ័យ និងជាប្រធានក្រុមការងារពិសេសថ្នាក់ខេត្ត សម្រាប់លុបបំបាត់ជំងឺគ្រុនចាញ់ និងមានការចូលរួមពី លោក ឃ្លោក ហ៊ួត ប្រធានមន្ទីសុខាភិបាលខេត្ត, អភិបាលក្រុង-ស្រុក, លោកប្រធាន-អនុប្រធានមន្ទីរការពាក់ព័ន្ធជាច្រើនរូប។ លោក ឃ្លោក ហួត បានឲ្យដឹងថា ។ លោក លៀម សុដា បានកោតសរសើរដល់មន្ទីរសុខាភិបាល និងអង្គការជាដៃគូរ ដែលបានជំរុញដល់មន្ត្រីជំនាញទាំងអស់ ឲ្យបន្តអនុវត្តការងារចាំបាច់នេះ ឲ្យបានខ្ជាប់ខ្ជួនជាបន្តបន្ទាប់ ដើម្បីជួយដល់ប្រជាពលរដ្ឋ ពិសេសការចុះជួយចែកម៉ុងជ្រលក់ថ្នាំ ព្រមជាមួយការណែនាំដល់ពួកគាត់អំពី វិធីសាស្ត្រការពារជំងឺគ្រុនចាញ់ ផងដែរ៕	2016-11-21T19:23:00+07:00	freshnewsasia.com	https://m.freshnewsasia.com/index.php/en/localnews/39786-2016-11-21-05-23-03.html
62ade9d4-15b0-4777-8b61-908160a1dcb2	គ្រូពេទ្យខេត្តកំពង់ធំផ្ដល់ការព្យាបាលជំងឺភ្នែកដោយឥតបង់ថ្លៃរយៈពេល៥ថ្ងៃ	គ្រូពេទ្យឯកទេសផ្នែកជំងឺភ្នែកនៃមន្ទីរពេទ្យខេត្តកំពង់ធំ នឹងផ្ដល់ការពិនិត្យ ព្យាបាល និងវះកាត់ជំងឺភ្នែកដោយឥតបង់ថ្លៃរយៈពេល ៥ថ្ងៃ ចាប់ពីថ្ងៃច័ន្ទ ទី២១ ដល់ថ្ងៃសុក្រ ទី២៥ វិច្ឆិកា។ ប្រធានផ្នែកជំងឺភ្នែកនៅមន្ទីរពេទ្យខេត្តកំពង់ធំ វេជ្ជបណ្ឌិត កាក់ កក្កដា មានប្រសាសន៍ថា ការពិនិត្យ និងព្យាបាលជំងឺភ្នែកឥតបង់ថ្លៃនេះ គឺនៅមណ្ឌលសុខភាពសណ្ដាន់ ស្រុកសណ្ដាន់ ខេត្តកំពង់ធំ។ សេវាមិនបង់ប្រាក់នេះ គ្រូពេទ្យនឹងពិនិត្យព្យាបាលជំងឺភ្នែកគ្រប់ប្រភេទ ហើយការវះកាត់ គឺផ្ដោតលើប្រភេទជំងឺភ្នែកឡើងបាយ៕	2016-11-21T17:20:00+07:00	rfa.org	https://www.rfa.org/khmer/news/health/kampongthom-doctors-to-give-free-eyes-surgery-11212016051924.html
66be93b5-b384-4318-8f1c-abe132845f4a	ពលរដ្ឋជាង១ពាន់នាក់នៅស្រុកឱរ៉ាល់ ត្រេកអរជាពន់ពេកដែលក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះព្យាបាលជំងឺដល់ស្រុកភូមិ	ប្រជាពលរដ្ឋប្រមាណជាង១ពាន់នាក់ នៅក្នុងនៅឃុំតាសាល ស្រុកឱរ៉ាល់ ខេត្តកំពង់ស្ពឺ បានសម្ដែងនូវការត្រេកអរ ជាពន់ពេក នៅពេលដែលក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចុះជួយព្យាបាលដោយជំងឺ ដោយឥតគិតថ្លៃក្នុងស្រុកភូមិខ្លួន។ អ្នកស្រី ធារ៉ា ជាប្រជាពលរដ្ឋ ដែលរស់នៅក្នុងឃុំតាសាល ស្រុកឱរ៉ាល់ ខេត្តកំពង់ស្ពឺ បាននិយាយថា ។ អ្នកស្រីបានបន្ដទៀតថា ការចុះមកជួយពិនិត្យ ព្យាបាលដោយឥតគិតថ្លៃ ដល់ប្រជាពលរដ្ឋ គឺពិតជាផ្ដល់ផលប្រយោជន៍រូបគាត់ និងអ្នកស្រុកភូមិ យ៉ាងច្រើនក្រៃលែង ដោយការចុះមកជួយព្យាបាលនេះ គឺអាចជួយសង្គ្រោះប្រជាពលរដ្ឋ ដែលមានជំងឺបានមួយកម្រិតផងដែរ។ លោក មួន ខុន ដែលជាប្រជាពលរដ្ឋដែលរស់នៅក្នុង ស្រុកឱរ៉ាល់ ខេត្តកំពង់ស្ពឺបានឲ្យដឹងថា លោកនិងប្រជាពលរដ្ឋនៅក្នុងស្រុក ឱរ៉ាល់ ខេត្តកំពង់ស្ពឺ ទាំងមូលពិតជាសប្បាយរីករាយ និងមានកិត្តិយសជាពីបំផុត ដែលបានក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានីមកព្យាលបាលជំងឺដល់ទីនេះផ្ទាល់ មួយវិញទៀតការចុះជួយរបស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី នេះគឺព្យាបាលដោយមិនមានការចំណាយនូវថវិការឡើយ។ លោក មួន ខុន បានបន្ដទៀតថា ។ ជាមួយគ្នានេះ អ្នកស្រី ឃឹម រតនា បានឲ្យដឹងថា ការចុះមកជួយរបស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី នេះគឺបានផ្ដល់ផលប្រយោជន៍ច្រើនណាស់ ព្រោះអាចជួយព្យាបាលជំងឺ ដែលគាត់កំពុងជួបប្រទះ ហើយនៅក្នុងរដូវនេះ គឺប្រជាពលរដ្ឋមិនថាចាស់ ឬកូនក្មេងទេ គឺពួកគាត់ប្រឈមនឹងការកើតជំងឺផ្ដាសាយច្រើន។ អ្នកស្រីថា ការចុះមកជួយទាន់ពេលវេលាបែបនេះ គឺពួកគាត់សប្បាយចិត្តមែនទែន មួយវិញទៀតការចុះជួយនេះ ក៏អាចកាត់បន្ថយទៅដល់ការចំណាយថវិការបស់ ប្រជាពលរដ្ឋបានមួយកម្រិត។ សូមជម្រាបថា នៅថ្ងៃទី១៩ ខែវិច្ឆិកា ឆ្នាំ២០១៦ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ប្រមាណ៩៦នាក់ ដឹកនាំដោយលោក លេង ផាលី ប្រធានក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បាននាំអំណោយថ្នាំពេទ្យ ចុះទៅពិនិត្យ ព្យាបាលជំងឺជូនប្រជាពលរដ្ឋ នៅឃុំតាសាល ស្រុកឱរ៉ាល់ ខេត្តកំពង់ស្ពឺ ដោយឥតគិតថ្លៃចំនួន១២៦០នាក់ ក្នុងនោះស្រ្តីមានចំនួន ៨១២នាក់ ព្រមទាំងមានចែកនំបុ័ង និងទឹកសុទ្ធ ជូនដល់ពួកគាត់ថែមទៀតផងដែរ។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់ បងប្អូនប្រជាពលរដ្ឋ ក្នុងនាមជាឈាមជ័រខ្មែរដូចគ្នា ខ្មែរស្រឡាញ់ខ្មែរ ខ្មែររួមរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើង សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែកផងដែរ។ បញ្ហាសុខភាពគឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យ សុភមង្គល ជូនគ្រួសារ និងសង្គមជាតិ៕	2016-11-21T16:08:00+07:00	freshnewsasia.com	https://m.freshnewsasia.com/index.php/en/localnews/39758-2016-11-21-02-08-43.html
2a41c26a-6157-4b26-917a-40ff3d352a65	ទេសរដ្ឋមន្ត្រី ឱម យ៉ិនទៀង ចាត់ឲ្យក្រុមការងារ ចុះពិនិត្យព្យាបាលជំងឺ ដោយឥតគិតថ្លៃជូនប្រជាពលរដ្ឋ នៅសង្កាត់ផ្សារដេប៉ូ២ ជិត១ពាន់នាក់	ទេសរដ្ឋមន្ត្រី ឱម យ៉ិនទៀង ប្រធានក្រុមការងារថ្នាក់កណ្តាលចុះជួយខណ្ឌទួលគោក សហការ ជាមួយក្រសួងសុខាភិបាល មន្ទីពេទ្យអង្គឌួង ពេទ្យកុមារជាតិ និងពេទ្យលោកសង្ឃ ពេទ្យ រុស្ស៊ី និង មន្ទីរសុខាភិបាលរាជធានី អមដោអភិបាលឃណ្ឌទួលគោក ចុះមកពិនិត្យ ព្យាបាលជំងឺដោយឥតគិតថ្លៃ នៅវិទ្យាល័យជាស៊ីមសន្ធរមុខ ជូនប្រជាពលរដ្ឋ ក្នុងមូលដ្ឋានសង្កាត់ផ្សារដេប៉ូ២ បានជិត១០០០នាក់។ គួរបញ្ជាក់ថា លោក ទេសរដ្ឋមន្ត្រី ឱម យ៉ិនទៀង ប្រធានក្រុមការងារថ្នាក់កណ្តាលចុះជួយខណ្ឌទួលគោក និងក្រុមការងារ សហការជាមួយមន្ទីរពេទ្យមួយចំនួន ចុះពិនិត្យ និងព្យាបាលជំងឺ ដោយឥតគិតថ្លៃជូន ប្រជាពលរដ្ឋជរៀងរាល់សប្តាហ៍ នៅតាមគោលដៅខុសៗគ្នា ក្នុងខណ្ឌទួលគោក៕	2016-11-20T18:46:00+07:00	freshnewsasia.com	https://m.freshnewsasia.com/index.php/en/localnews/39727-2016-11-20-05-17-52.html
3a92757a-4c2d-4ca6-90ed-2ae10d07bfcb	លោក ជីវ កេង និងក្រុមការងារថ្នាក់ជាតិ បានរៀបចំកម្មវិធីពិនិត្យសុខភាព និងព្យាបាលអ្នកជំងឺ ឥតគិតថ្លៃ ជូនសិស្សានុសិស្ស និងប្រជាពលរដ្ឋនៅខេត្តតាកែវ	លោក ជីវ កេង សហការជាមួយក្រុមការងារថ្នាក់ជាតិ បានអញ្ជើញក្រុមគ្រូពេទ្យស្ម័គ្រចិត្តមកពីប្រទេសបារាំង រៀបចំកម្មវិធីពិនិត្យសុខភាព និងព្យាបាលអ្នកជំងឺឥតគិតថ្លៃ ជូនសិស្សានុសិស្ស និង ប្រជាពលរដ្ឋ នៅក្នុងឃុំត្រពាំងក្រសាំង ស្រុកបាទី ខេត្តតាកែវ នៅថ្ងៃសៅរ៍ ទី១៩ ខែវិច្ឆិកា ឆ្នាំ២០១៦នេះ។ ក្នុងប្រតិបត្តិការនេះ មានក្រុមការងារសរុប ៤៩ នាក់ សហការជាមួយក្រុមវេជ្ជបណ្ឌិត ចំនួន ៧រូប បានពិនិត្យព្យាបាលសិស្សានុសិស្សសរុបចំនួន ៧៧ នាក់ និងប្រជាពលរដ្ឋចំនួន ៨៨ នាក់ សរុប ១៦៥ នាក់ ។ គួរបញ្ជាក់ថា នៅថ្ងៃសុក្រ ទី១៨ ខែវិច្ឆិកា ឆ្នាំ២០១៦កន្លងមកនេះ ក្រុមការងារសរុប ៣៦ នាក់ សហការជាមួយក្រុមវេជ្ជបណ្ឌិត ចំនួន ៤រូប បានព្យាបាលសិស្សានុសិស្ស ពេលព្រឹក ចំនួន ៥០ នាក់ និង ពេលថ្ងៃ បានចំនួន ៥២ នាក់ សរុបចំនួន ១០២នាក់នៅក្នុងទីតាំងដដែល ពោលគឺនៅក្នុងឃុំត្រពាំងក្រសាំង ស្រុកបាទី ខេត្តតាកែវ ។ ជារួមក្នុងរយៈពេល២ថ្ងៃនេះ ក្រុមគ្រូពេទ្យស្ម័គ្រចិត្ត បានព្យាបាលអ្នកជំងឺ សរុបចំនួន ២៦៧នាក់ដោយឥតគិតថ្លៃ ។ ជាគម្រោង ក្រុមគ្រូពេទ្យស្ម័គ្រចិត្តនឹងបន្តព្យាបាលជូនអ្នកជំងឺចំនួនពីរថ្ងៃបន្ថែមទៀត ពោលគឺ នៅថ្ងៃសុក្រទី ២៥ និង ថ្ងៃសៅរ៍ ទី ២៦ ខែវិច្ឆិកា ឆ្នាំ២០១៦ នៅក្នុងឃុំត្រពាំងក្រសាំង ស្រុកបាទី ខេត្តតាកែវ៕	2016-11-20T18:28:00+07:00	freshnewsasia.com	https://m.freshnewsasia.com/index.php/en/39725-2016-11-20-04-35-00.html
d28db1c9-2feb-4ec6-88cf-4f34c19e7592	ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី កំពុងព្យាបាលជំងឺដល់ប្រជាពលរដ្ឋ ជាង១ពាន់នាក់ ដោយឥតគិតថ្លៃ នៅស្រុកឱរ៉ាល់ ខេត្តកំពង់ស្ពឺ	ក្រុមគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន៩៦នាក់ នៅព្រឹកថ្ងៃទី១៩ ខែវិច្ឆិកានេះ បាននិងកំពុងចុះពិនិត្យ ព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋប្រមាណជាង១ពាន់នាក់ នៅឃុំតាសាល ស្រុកឱរ៉ាល់ ខេត្តកំពង់ស្ពឺ។ ការចុះពិនិត្យ និងព្យាបាលជំងឺជូនប្រជាពលរដ្ឋ ស្រុកឱរ៉ាល់ របស់ក្រុមគ្រូពេទ្យស្ម័គ្រចិត្តលោក ហ៊ុន ម៉ានី ចំនួន៩៦នាក់ ដឹកនាំដោយលោក លេង ផាលី ប្រធានក្រុមកាងារគ្រូពេទ្យស្ម័គ្រចិត្ត លោក ហ៊ុន ម៉ានី តំណាងលោក ហ៊ុន ម៉ានី និងមានការចូលរួមសហការពី លោក ហ៊ូ តាំងអេង រដ្ឋលេខាធិការក្រសួងផែនការ តំណាងលោកទេសរដ្ឋមន្ត្រី ឆាយ ថន រដ្ឋមន្ត្រីក្រសួងផែនការ, លោក អោ វណ្ណថេន ប្រធានមន្ទីរ សុខាភិបាលខេត្តកំពង់ស្ពឺ អាជ្ញាធរស្រុកឱរ៉ាល់, សហភាពសហព័ន្ធយុវជនកម្ពុជាស្រុកឱរ៉ាល់ ខេត្តកំពង់ស្ពឺ និងសាខាសកម្មជន ក្រុមការងារ យុវជនគណបក្សរាជធានីភ្នំពេញ។ ការពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្ររបស់ប្រជាពលរដ្ឋមួយចំណែកផងដែរ។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃព្រះរាជាណាចក្រកម្ពុជា ។ ជាមួយគ្នានោះ លោក លេង ផាលី បាននាំមក នូវការផ្តាំផ្ញើរ សួរសុខទុក្ខ និងក្តីស្រឡាញ់ នឹករលឹកពីចម្ងាយរបស់លោក ហ៊ុន ម៉ានី ចំពោះ ពុក ម៉ែ អ៊ុ ពូ មីង បងប្អូន ប្រុសស្រី ក្មួយៗ កុមារា កុមារី ទាំងអស់ ដោយសារលោកមានការមមាញឹក ជាប់កាតព្វកិច្ចបំពេញបេសកកម្ម ផ្សេងទៀត ទើបមិនមានវត្តមាននៅទីនេះ ប៉ុន្តែថ្ងៃណាមួយ លោក ហ៊ុន ម៉ានី នឹងចុះសួរសុខទុក្ខបងប្អូនដោយផ្ទាល់៕	2016-11-19T17:03:00+07:00	freshnewsasia.com	https://m.freshnewsasia.com/index.php/en/39661-2016-11-19-06-52-05.html
2e996dd4-1e03-4b05-9f93-eaed8a964ca5	មន្ទីរពេទ្យព្រះអង្គឌួង សហការជាមួយពេទ្យឯកទេសភ្នែក របស់អីុស្រាអែល ទទួលពិនិត្យ និងវះកាត់ជំងឺបាយភ្នែក ដោយឥតគិតថ្លៃ ពីថ្ងៃទី២១-២២ វិច្ឆិកា	លោកសាស្រ្តាចារ្យ ស៊ុន សារិន នាយករងមន្ទីរពេទ្យព្រះអង្គឌួង បានថ្លែងប្រាប់អង្គភាពព័ត៌មាន Fresh News នៅថ្ងៃទី១៩ ខែវិច្ឆិកានេះថា មន្ទីរពេទ្យព្រះអង្គឌួង បានសហការជាមួយពេទ្យឯកទេសភ្នែក របស់អីុស្រាអែល នឹងធ្វើការពិនិត្យ និងវះកាត់ជំងឺបាយភ្នែក និងបាតភ្នែក ដល់ប្រជាជនក្រីក្រ ដោយឥតគិតថ្លៃ រយៈពេល២ថ្ងៃ ចាប់ពីថ្ងៃទី២១-២២ ខែវិច្ឆិកា ឆ្នាំ២០១៦ ។ លោកសាស្រ្ដចារ្យ បន្ដទៀតថា វេជ្ជបណ្ឌិត ដែលមានជំនាញឯកទេសភ្នែករបស់អីុស្រាអែលនឹងបន្ដពិនិត្យភ្នែក ដល់ប្រជាពលរដ្ឋយើង ចាប់ពីថ្ងៃទី២៣ រហូតដល់ថ្ងៃទី៣០ ខែវិច្ឆិកាខាងមុខ ដោយគិតតម្លៃធម្មតា ជាមួយនឹងឧបករណ៍ទំនើបៗ ដើម្បីិពិនិត្យ និងវះកាត់ភ្នែកដោយមានប្រសិទ្ធិភាពខ្ពស់៕	2016-11-19T15:49:00+07:00	freshnewsasia.com	https://m.freshnewsasia.com/index.php/en/localnews/39658-2016-11-19-03-56-26.html
c652554f-da3b-4687-a9ed-ad514facc5a2	ក្រសួងសុខាភិបាលកែតម្រូវព័ត៌មានរកឃើញជំងឺហ្ស៊ីកានៅកម្ពុជា	ក្រសួងសុខាភិបាល នៅព្រឹកថ្ងៃទី១៩ ខែវិច្ឆិកា នេះ ប្រកាសកែតម្រូវភ្លាមៗ នូវការប្រកាសរបស់ខ្លួនកាលពីល្ងាចថ្ងៃទី១៨ ខែវិច្ឆិកា ដែលថា បានរកឃើញជំងឺហ្ស៊ីកា ក្នុងខ្លួនបុរសវ័យ ៤៤ឆ្នាំម្នាក់នៅខេត្តកំពង់ចាម នោះថា មិនត្រឹមត្រូវនោះទេ។ គេហទំព័រនាយកដ្ឋានប្រយុទ្ធនឹងជំងឺឆ្លងរបស់ក្រសួងសុខាភិបាល ឱ្យដឹងថា យោងតាមការពិសោធលើកទីពីរ តាមរបៀប Molecular Biology Test ចំនួនពីរដង ដោយវិទ្យាស្ថានប៉ាស្ទ័រកម្ពុជា បានបង្ហាញថា ពុំបានរកឃើញវីរុសហ្ស៊ីកាទេ។ ការប្រកាសកែប្រែព័ត៌មាននេះ ធ្វើឡើងតែប៉ុន្មានម៉ោងប៉ុណ្ណោះនៅក្រោយពេលដែលក្រសួងនេះបានផ្សព្វផ្សយថា គេបានរកឃើញជំងឺហ៊្សីកា ដំបូងនៅកម្ពុជា នៅឆ្នាំ២០១៦ ដែលកើតឡើងលើបុរសអាយុ ៤៤ឆ្នាំម្នាក់ នៅភូមិតាមាង ឃុំកោះរកា ស្រុកកំពង់សៀម ខេត្តកំពង់ចាម។ ជំងឺ ហ្ស៊ីកា ជាប្រភេទជំងឺឆ្លងដែលបង្កដោយពពួកវីរុសហ្ស៊ីកា ហើយភ្នាក់ងារចម្លងជាប្រភេទសត្វមូសខ្លាដែលដូចគ្នាទៅនឹងជំងឺគ្រុនឈាមដែរ។ អ្នកជំងឺប្រមាណ ៧០ ទៅ ៨០% ពុំមានស្ដែងចេញរោគសញ្ញាអ្វីទាំងអស់ តែរោគសញ្ញាអាចកើតមានដូចជា ក្ដៅខ្លួន ឈឺសាច់ដុំ និងសន្លាក់ដៃជើង ស្នាមក្រហមអុចលើស្បែក ភ្នែកឡើងក្រហមជាដើម។ ចំពោះស្ត្រីមានផ្ទៃពោះ ជំងឺហ៊្សីកានេះ ធ្វើឲ្យទារកស្លាប់ក្នុងផ្ទៃ ឬទារកកើតមកមានសភាពក្បាលមិនប្រក្រតី ដែលភាគច្រើនកើតឡើងលើស្ត្រីមានផ្ទៃពោះក្នុងកំឡុងពេលចាប់ផ្ដើមមានគភ៌រហូតដល់គភ៌មានអាយុ ៦ខែ។ ក្រសួងសុខាភិបាលបញ្ជាក់ថា នៅកម្ពុជា មន្រ្តីជំនាញបានរកឃើញអ្នកឆ្លងវីរុសហ្ស៊ីកានេះចំនួន ៧ករណីមកហើយ ចាប់តាំងពីឆ្នាំ២០០៧។ រដ្ឋមន្ត្រីក្រសួងសុខាភិបាល លោកវេជ្ជបណ្ឌិត ម៉ម ប៊ុនហេង អំពាវនាវឱ្យពលរដ្ឋអនុវត្តរបៀបការពារខ្លួនពីជំងឺហ្ស៊ីកា ដែលស្រដៀងនឹងការការពារពីជំងឺគ្រុនឈាម និងគ្រុនឈឺកដែរ។ រាល់ព័ត៌មានថ្មីៗទាក់ទងនឹងជំងឺហ្ស៊ីកានេះ នឹងប្រកាសឱ្យសាធារណជនដឹង តាមរយៈគេហទំព័ររបស់នាយកដ្ឋានប្រយុទ្ធនឹងជំងឺឆ្លងរបស់ក្រសួងសុខាភិបាល តាមអាសយដ្ឋាន ៕	2016-11-19T13:35:00+07:00	rfa.org	https://www.rfa.org/khmer/news/health/ministry-of-health-denies-zika-11192016013430.html
7a5e993a-f82f-4166-b251-cae76c2d1602	ក្រសួងសុខាភិបាលចេញសេចក្តីកែតម្រូវជាបន្ទាន់វិញថា៖ កម្ពុជាមិនមានករណីជំងឺ ZIKA នៅខេត្តកំពង់ចាមទេ !	នៅយប់ជ្រៅចូលថ្ងៃទី១៩ ខែវិច្ឆិកា ឆ្នាំ២០១៦នេះ ក្រសួងសុខាភិបាលបានចេញសេចក្តីកែតម្រូវជាបន្ទាន់មួយដោយបានប្រកាសថា សូមប្រកាសកែតម្រូវលើសេចក្តីប្រកាសព័ត៌មានរបស់ក្រសួង ដោយក្រសួងសូមជម្រាបជូនប្រជាជនកម្ពុជា ទាំងអស់ឲ្យបានជ្រាបថា ក្រោយពីបានត្រួតពិនិត្យដោយហ្មត់ចត់លើលទ្ធផលមន្ទីរពិសោធន៍ ដែលបានជូនព័ត៌មានពីវិទ្យាស្ថានប៉ាស្ទ័រកម្ពុជាលើកទី១ នៅថ្ងៃទី១១ ខែវិច្ឆិកា ឆ្នាំ២០១៦ រហូតដល់ម៉ោងប្រមាណ៧ល្ងាច ថ្ងៃទី១៨ ខែវិច្ឆិកា ឆ្នាំ២០១៦នេះ លើករណីបុរសម្នាក់អាយុ៤៤ឆ្នាំ នៅភូមិតាមាង ឃុំកោះរកា ស្រុកកំពង់សៀម ខេត្តកំពង់ចាមនោះ ដោយលទ្ធផលចុងក្រោយគឺ អវិជ្ជមានវិរុសហ្សីកា។ ក្រសួងសុខាភិបាល សូមប្រកាសកែតម្រូវឡើងវិញនិងជាបន្ទាន់ថា ព័ត៌មានលម្អិតសូមអានសេចក្តីកែតម្រូវរបស់ក្រសួងសុខាភិបាល ដែលអង្គភាព Fresh News ទើបទទួលបានមុននេះបន្តិច៖	2016-11-19T07:41:00+07:00	freshnewsasia.com	https://m.freshnewsasia.com/index.php/en/localnews/39651-2016-11-19-00-36-27.html
317e1dd8-12d3-4142-a7d9-99e8d3c010db	ក្រសួងសុខាភិបាលចេញសេចក្តីប្រកាសថា រកឃើញជំងឺ ZIKA ជាលើកដំបូង នៅខេត្តកំពង់ចាម	យោងតាមសេចក្តីប្រកាសព័ត៌មានរបស់ក្រសួងសុខាភិបាល ដែលអង្គភាព Fresh News ទើបទទួលបានមុននេះបន្តិចនាថ្ងៃទី១៨ ខែវិច្ឆិកានេះឲ្យដឹងថា ក្រសួងសុខាភិបាលបានរកឃើញជំងឺ ZIKA មួយករណីជាលើកដំបូង នៅលើបុរសម្នាក់វ័យ ៤៤ឆ្នាំ រស់នៅភូមិតាមាង ឃុំកោះរកា ស្រុកកំពង់សៀម ខេត្តកំពង់ចាម ប៉ុន្តែត្រូវព្យាបាលជាសះស្បើយហើយ បន្ទាប់ពីចូលសម្រាកនៅមន្ទីរពេទ្យ តាំងពីថ្ងៃទី១៤ ខែតុលា ឆ្នាំ២០១៦ ហើយត្រូវបានវិទ្យាស្ថានប៉ាស្ទ័រកម្ពុជារកឃើញនៅ ថ្ងៃទី១១ ខែវិច្ឆិកា ឆ្នាំ២០១៦ថ្មីៗនេះ។ ក្រសួងសុខាភិបាល បានបញ្ជាក់ថា នេះជាករណីលើកទី១ សម្រាប់ឆ្នាំ២០១៦ និងជាករណីលើកទី៨ ដែលមានវិរុសហ្សីកាវិជ្ជមានចាប់តាំងពីឆ្នាំ២០០៧ នៅក្នុងប្រទេសកម្ពុជា ដោយ៧ករណីដំបូងបានរកឃើញក្នុងចន្លោះឆ្នាំ២០០៧ និង ឆ្នាំ២០១០។ ករណីជំងឺ ZIKA លើកទី៨នេះ ត្រូវបានរកឃើញតាមរយៈប្រព័ន្ធតាមដានជំងឺគ្រុនឈាម និងបានបញ្ជាក់ដោយវិទ្យាស្ថានប៉ាស្ទ័រកម្ពុជា៕	2016-11-19T00:53:00+07:00	freshnewsasia.com	https://m.freshnewsasia.com/index.php/en/localnews/39644-2016-11-18-11-02-18.html
ae16e6cf-9999-44eb-902c-ae0fd521c70e	ពលរដ្ឋជាង២ពាន់នាក់ ទទួលបានសេវាពិនិត្យ និងព្យាបាលជំងឺ ដោយឥតគិតថ្លៃ របស់ក្រុមគ្រូពេទ្យស្ម័គ្រចិត្ត ស សុខា	ប្រជាពលរដ្ឋប្រមាណ២ពាន់នាក់ នៅថ្ងៃទី១៨ ខែវិច្ឆិកា ឆ្នាំ២០១៦នេះ បានចូលមកទទួលចុះពិនិត្យ និងព្យាបាលជំងឺ ដោយឥតគិតថ្លៃ ពីសមាគមក្រុមគ្រូពេទ្យស្ម័គ្រ ចិត្ត ស សុខា នៅក្នុងវិទ្យាល័យមិត្តភាព ខ្មែរ-ជប៉ុន ក្រោមការដឹកនាំផ្ទាល់ពី លោក ស សុខា តំណាងរាស្ដ្រមណ្ឌលព្រៃវែង និងលោកស្រី ព្រមទាំងមានការអញ្ជើញចូលរួមពីថ្នាក់ដឹកនាំ និងក្រុមការងារជាច្រើននាក់ផ្សេងទៀតផងដែរ។ សូមបញ្ជាក់ថា យុទ្ធនាការសុខភាពល្អ ដោយសមាគមក្រុមគ្រូពេទ្យស្ម័គ្រចិត្ត ស សុខា បានបន្តយុទ្ធនាការចុះពិនិត្យព្យាបាលជំងឺ ដោយឥតគិតថ្លៃ ដោយមិនគិតពីនិន្នាការនយោបាយអ្វីឡើយជូនយុវជន ប្រជាជន ក្នុងស្រុកព្រះស្ដេច ខេត្តព្រៃវែង នៅក្នុងវិទ្យាល័យមិត្តភាពខ្មែរ-ជប៉ុន ហើយបងប្អូន ពុំចាំបាច់នាំយកឯកសារណាមួយមកជាមួយនោះទេ៕	2016-11-18T22:39:00+07:00	freshnewsasia.com	https://m.freshnewsasia.com/index.php/en/localnews/39628-2016-11-18-08-39-38.html
b5a56fcd-bc2d-4829-ada3-22c2b4474df6	ជំងឺចម្លែកកំពុងរាតល្បាត និងបានសម្លាប់សត្វក្របីនៅភាគខាងកើតប្រទេសថៃ អស់រាប់សិបក្បាល	សត្វក្របីស្រុកប្រមាណ ២១ក្បាលដែលស្ថិតក្នុងខេត្ត Prachin Buri នៅភាគខាងកើតប្រទេសថៃបានស្លាប់ជាបន្តបន្ទាប់នៅក្នុងរយៈពេលបីថ្ងៃនេះ ដែលត្រូវបានអាជ្ញាធរក្នុងតំបន់កើតហេតុសន្និដ្ឋានថា ប្រហែលជាបណ្តាលមកពីជំងឺបង្កឡើងដោយបាក់តេរីនៅក្នុងឈាម។ នេះបើតាមការចេញផ្សាយដោយ ទីភ្នាក់ងារព័ត៌មានចិន ស៊ិនហួរ នារសៀលថ្ងៃសុក្រ ទី១៨ ខែវិច្ឆិកា ឆ្នាំ២០១៦។ សត្វក្របីដែលបានស្លាប់ខាងលើគឺជារបស់លោក Suthat Somthong មានអាយុ៣១ឆ្នាំ រស់នៅក្នុងឃុំ Kabin Buri នៃខេត្ត Prachin Buri។ លោក Suthat បានឲ្យដឹងថាសត្វក្របីមួយក្បាលក្នុងចំណោម ៤៧ក្បាលរបស់លោកបានស្លាប់កាលពីថ្ងៃអង្គារ ហើយមួយក្បាលទៀតនៅថ្ងៃពុធ រហូតមកដល់ថ្ងៃព្រហស្បតិ៍ម្សិលមិញនេះ សត្វក្របីចំនួន១៩ក្បាលបានស្លាប់បន្ថែមទៀត។ អាជ្ញាធរក្នុងតំបន់រួមនិងក្រុមគ្រូពេទ្យសត្វបាននិងកំពុងធ្វើការត្រួតពិនិត្យទៅលើករណីនេះ និងកំពុងព្យាយាមគ្រប់គ្រងការរីករាលដាលនៃជំងឺ ដោយបានធ្វើការដុតសាកសពសត្វក្របីទាំង ២១ក្បាលចោល ហើយបន្តឃ្លាំមើលក្របី ២៦ក្បាលទៀតដែលនៅសល់។ ពាក់ព័ន្ធនឹងបញ្ហានេះលោក Wanlop Prawatwong មេឃុំ Kabin Buri បាននិយាយថាគេពុំទាន់អាចដឹងបាននៅឡើយទេថា តើជំងឺអ្វីឲ្យប្រាកដដែលបានផ្តាច់យក ជីវិតសត្វក្របីទាំងអស់នេះ ប៉ុន្តែមនុស្សចំនួនបានសន្និដ្ឋានជាបឋមថា វាបណ្តាលមកពីជំងឺមេរោគនៅក្នុងឈាមដែលតែងបង្កឡើងជារឿយចំពោះសត្វ ក្របីស្រុក គោ និងគោព្រៃ ខណៈគំរូតាងនៃសាកសពក្របីទាំងនោះ ត្រូវបានបញ្ជូនការិយាល័យបសុសត្វនៅខេត្ត Chon Buri ដើម្បីឆ្លងកាត់ការធ្វើតេស្ត៕	2016-11-18T22:19:00+07:00	freshnewsasia.com	https://m.freshnewsasia.com/index.php/en/internationalnews/39625-2016-11-18-08-19-03.html
26104018-6b5b-4679-b368-b18d861cda08	ក្រសួងសុខាភិបាលរកឃើញជំងឺហ្សីកាដំបូងនៅកម្ពុជាសម្រាប់ឆ្នាំ២០១៦	ក្រសួងសុខាភិបាល រកឃើញជំងឺហ្សីកា (Zika) ដំបូងនៅកម្ពុជា នៅឆ្នាំ២០១៦ ដែលកើតឡើងលើបុរសអាយុ ៤៤ឆ្នាំម្នាក់ នៅភូមិតាមាង ឃុំកោះរកា ស្រុកកំពង់សៀម ខេត្តកំពង់ចាម។ សេចក្ដីប្រកាសព័ត៌មានរបស់ក្រសួងសុខាភិបាល ចុះថ្ងៃទី១៨ វិច្ឆិកា ថា ការរកឃើញនេះបន្ទាប់ពីបុរសរូបនោះ មកសម្រាកព្យាបាលនៅមន្ទីរពេទ្យខេត្តកំពង់ចាម កាលពីថ្ងៃទី១៨ ខែតុលា ក្នុងស្ថានភាពសង្ស័យថា មានជំងឺគ្រុនឈាម ហើយ ៤ថ្ងៃក្រោយមក បុរសនោះត្រូវបានព្យាបាលជាសះស្បើយ។ លុះដល់ថ្ងៃទី១១ ខែ វិច្ឆិកា វិទ្យាស្ថានប៉ាស្ទ័រកម្ពុជា ទើបរកឃើញវីរុសហ្ស៊ីកាវិជ្ជមាន នៅក្នុងឈាមរបស់បុរសនោះ។ ក្រសួងសុខាភិបាលបញ្ជាក់ថា នេះជាករណីទី៨ សម្រាប់កម្ពុជា ដែលមានវីរុសហ្ស៊ីកាវិជ្ជមាន តាំងពីឆ្នាំ២០០៧។ ប៉ុន្តែយ៉ាងណាក៏ដោយ ករណីទាំង៨នេះ ត្រូវបានជាសះស្បើយ។ ជំងឺ "ហ្ស៊ីកា" ជាប្រភេទជំងឺឆ្លងដែលបង្កដោយពពួកវីរុសហ្ស៊ីកា ហើយភ្នាក់ងារចម្លងជាប្រភេទសត្វមូសខ្លាដែលដូចគ្នាទៅនឹងជំងឺគ្រុនឈាមដែរ។ អ្នកជំងឺប្រមាណ៧០ ទៅ ៨០% ពុំមានស្ដែងចេញរោគសញ្ញាអ្វីទាំងអស់ តែរោគសញ្ញាអាចកើតមានដូចជា ក្ដៅខ្លួន ឈឺសាច់ដុំ និងសន្លាក់ដៃជើង ស្នាមក្រហមអុចលើស្បែក ភ្នែកឡើងក្រហមជាដើម។ ចំពោះស្ត្រីមានផ្ទៃពោះ ជំងឺហ្សីកានេះធ្វើឲ្យទារកស្លាប់ក្នុងផ្ទៃ ឬទារកកើតមកបានតែមានសភាពក្បាលមិនប្រក្រតីដែលភាគច្រើនកើតឡើងលើស្ត្រីមានផ្ទៃពោះក្នុងកំឡុងត្រីមាសទី១ និងទី២ នៃគភ៌។ កន្លងមកក្រសួងសុខាភិបាលធ្លាប់ណែនាំឲ្យពលរដ្ឋទូទៅបង្កើនការយកចិត្ដទុកដាក់ និងយល់ដឹងពីជំងឺហ្ស៊ីកា។ ក្រសួងសុខាភិបាលថា បើពលរដ្ឋមានរោគសញ្ញាសង្ស័យសូមស្វែងរកសេវាសុខាភិបាលសាធារណៈដែលនៅជិត ឬអាចទាក់ទងតាមទូរស័ព្ទលេខ១១៥ ឬ០១២ ៨២៥ ៤២៤ ដើម្បីសួរនូវរាល់ចម្ងល់ដែលពាក់ព័ន្ធនឹងជំងឺហ្ស៊ីកានេះ និងសម្រាប់ព័ត៌មានបន្ថែមផ្សេងៗស្ដីពីជំងឺឆ្លង៕	2016-11-18T19:20:00+07:00	rfa.org	https://www.rfa.org/khmer/news/health/outbreak-Zika-in-Cambodia-2016-11182016071621.html

Subsets and Splits

No community queries yet

The top public SQL queries from the community will appear here once available.